
Sunki kova su nematomuoju 


Daugelio Žiulio Verno kūrinių herojai dažniausiai leidžiasi į tolimas ir 
nežinomas šalis, keliauja patirdami nuotykius, kurie ir atskleidžia autoriaus 
sumanymą, — pasaulis pažinus ir puikus, žmogus gali jį valdyti ir aiškinti, naudotis 
jo turtais. Tačiau kitąsyk jo herojai vaikosi ne visiškai aiškias svajones, kelia 
sau ne iki galo suvoktus tikslus, t.y. jie keliauja ne fiziškai, o dvasiškai. 

Paėmęs į rankas romaną „Vilhelmo Štorico paslaptis", skaitytojas susidurs 
su gan paslaptingu siužetu ir seks nelengvos kovos su nematomu priešininku 
peripetijas. Šis romanas gerokai nukrypsta nuo autoriaus kūrinių esminės 
nuostatos — visada realistiškai mąstyti, remtis tikrais mokslo laimėjimais ir tik 
truputį „pagerinti padėtį", t.y. vaizduoti tai, kas dar neišrasta ar neatrasta, tačiau 
gali netrukus pradėti egzistuoti (lėktuvai, povandeniniai laivai, automobiliai ir 
pan.). Ir štai mūsų pamėgtasis „realistinis fantastas" imasi atvirai pasakiško 
siužeto, beje, jau žinomo Europoje, - prieš ketverius metus (1897 m.) H. Velsas 
paskelbė „Nematomąjį žmogų". Literatūrologai teigia, kad H.Velso įtaka 
„Vilhelmo Štorico paslapčiai" gana apčiuopiama ir neginčytina. Trumpai 
apžvelkime panašumus. 

Galima paminėti, jog Ž. Vernas įdėmiai skaitė „Nematomąjį žmogų" ir savo 
kūrinyje daug ką iš jo panaudojo — nuo siužeto vingių iki atskirų detalių 
(sakykime, veikimo vieta — neegzistuojantis miestas; mėginimas sugauti 
nematomąjį apsupus jį iš visų pusių; nematomojo žūtis; nematomojo kūno 
„Išryškėjimas“ po mirties ir t.t.). Nedaug ką išmanydamas ir biologijos. ir optikos 
moksluose, Žiulis Vernas net nemėgina nutolti nuo pirmtako idėjų. 

Romane pasakojama pirmuoju asmeniu, — su skaitytoju bendrauja XVIII 
amžiaus viduryje Paryžiuje gyvenęs inžinierius Anri Vidalis. Turėjo jis nenuoramą 
dailininką brolį Marką. kuris leidosi į pasaulį ir, galima sakyti, įstrigo anų laikų 
Austrijos-Vengrijos imperijoje. Čia jis pagarsėjo kaip gabus dailininkas, o 
kadangi buvo jaunas, tai negalėjo neįsimylėti. Jo mylimoji gyveno ne Vienoje ar 
Budapešte, o provincijos mieste Ragze - pusiau vengriškame, pusiau serbiškame. 
Žinia, švelnūs jausmai virto troškimu vesti savąją išsvajotąją Mirą Roderich. 
Anri nori nenori reikėjo dalyvauti šioje ceremonijoje, taigi keisti įprastą gyvenimo 
būdą ir keliauti į nelabai žinomą šalį, kur ir stebuklai ne naujiena. 

Romane Žiulis Vernas imasi jau sau įprasto metodo - kartu su Anri keliauja 

per Europą ir prancūzų skaitytojui pateikia šiokių tokių Žinių apic žemyno 
pietryčių kraštą: Vieną. Dunojų. vengrų stepes, vadinamas pušta, Budapeštą ir 
pan. Kelionėje, Žinia, pasitaiko gan keistokas atsitikimas - savo neapykantą jam 
pademonstruoja vokietis, irgi plaukiantis laivu, nešamu Dunojaus vandenų. Toks 
romano prologas. 

Kas buvo toliau, skaitytojas sužinos skaitydamas knygą. 

Gal verta paminėti, jog Žiulis Vernas ir šiame romane kaip ir daugelyje kitų 
savo kūrinių itin neigiamai vaizduoja vokiečius, mėgsta iš jų pasišaipyti, priskirti 
jiems daugybę nuodėmių ir blogų polinkių. Garsusis rašytojas vis nepamiršta 
1870 - 1871 metų Prancūzijos — Prūsijos karo, kai vokiečiai nugalėjo ir net 
buvo užėmę Paryžių. Užtat labai pagarbiai ir su simpatija kalba apie vengrus, jų 
tautinį išdidumą, malonius papročius ir pan. Matyt todėl 1901 metais parašytas 
kūrinys šviesą išvydo jau po autoriaus mirties (1910 metais). Keista, tačiau 
leidėjas Etcelis, išleidęs bene visus Ž.Verno kūrinius, nepanoro „Vilhelmo Štorico 
paslapties" spausdinti tokio, kokį gavo iš autoriaus rankų, Jis pareikalavo esminių 
taisymų. 

Leidėjui reikalaujant, Ž.Verno sūnus Mišelis romano veiksmą perkėlė iš 
XIX a. į XVIII-ąjį. Tą liudija Mišelio laiškas leidėjui (1913 m.), kuriame randame 
žodžius: „Štorico atžvilgiu jūs pageidavote tokio reikšmingo dalyko kaip pakeisti 
romano veiksmo laiką. Tokiam pakeitimui aš niekada nejaučiau didesnio 
polinkio, o ir dabar neįžiūriu kokios nors prasmės". Taigi galime daryti išvadą, 
kad veiksmo laiką pakeitė ne pats autorius, o jo sūnus. Mišelis padarė ir kitokių 
pakeitimų. Anūkas Ž.Žiulis-Vernas rašo, esą Mišeliui atrodę, kad pranašumai, 
kuriuos Štoricui teikęs nematomumas, gana banalūs, - jam labiau patikusi Velso 
koncepcija, jog ši savybė teikusi tik nepatogumus. Sūnus, neprastai išmanydamas 
tėvo rašymo metodą, gebėjo puikiausiai imituoti Žiulį Verną. Ne sykį jis tuo 
gyrėsi Etceliui: „Ne tiktai nė vienas kritikas nesuabejojo pomirtinių kūrinių 
tikrumu... beje, vienas mano tėvo kūrybos specialistas ypač gyrė tą romano dalį, 
kurios net pėdsako nebuvo tikrajame rankraštyje". 

Svarbiausias šio romano pertvarkymas - sūnus pakeitė finalą. Mišelis parašė 
laimingą pabaigą: Mira Roderich, pagimdžiusi kūdikį, pasidarė vėl matoma. 
Žiulis Vernas to nebuvo parašęs, - jo Mira visam laikui liko nematoma. 

Tikrasis Ž.Verno mašinėle parašytas tekstas buvo surastas tik XX amžiaus 
aštuntajame dešimtmetyje, kai literatūros istorikas italas Pjeras Gondolas dela 
Riva gavo iš Etcelio šeimos didžiojo fantasto „pomirtinių romanų" kopijas. Tada 
garsūs literatūros tyrinėtojai pripažino, jog Mišelis rimtai pakeitė tėvo romano 
prasmę. 

Lietuvių skaitytojui vis dėlto pateikiame tradicinį romano variantą, kurį 
„pagerino“ Mišelis Vernas. Nepaisant to, romane plaka didžiojo literatūros 
meistro širdis, kupina humaniškos meilės žmonėms ir mokslui, aidi grakštūs 
dialogai, liete liejasi netikėti nuotykiai... 


Parengė Vytautas Venclovas 


ŽIULIS VERNAS 


VILHELMO ŠTORICO PASLAPTIS 


ROMANAS 


JULES VERNE 
LE SECRET DE WILHELM STORITZ 

Pirmasis skyrius 


Ir atvyk kiek galėdamas greičiau, brangusis Anri. Labai ne- 
kantriai laukiu. Šalis tiesiog nuostabi, o Pietų Vengrijos rajonas 
tau, kaip inžinieriui, be abejo, sukels didelį susidomėjimą. Atvyk, 
nesigailėsi. 

Tavo Markas Vidalis 


Šitaip baigėsi laiškas, kurį iš jaunesniojo brolio gavau 1757 
metų balandžio ketvirtąją. (Vengrija - Centrinės Europos valsty- 
bė. Čia gyvena daugiausia vengrai, save vadinantys madjarais. 
Bemaž visi katalikai. Ilgą laiką ją valdė Habsburgų dinastija, 
tuomet Vengrija su kaimynine Austrija sudarė Austrijos-Vengri- 
jos imperiją, kuri subyrėjo po Pirmojo pasaulinio karo. O Žiulio 
Verno romano veiksmo metu - 1757 metais — ji gyveno ramų Euro- 
pos provincijos gyvenimą. — Čia ir toliau vert. past.) 

Laiškas kaip laiškas. Jis gana įprastai pasiekė adresatą: iš pašti- 
ninko pateko portijė, iš portjė - tarnui, o tarnas kuo abejingiausiai 
atnešė jį man ant padėklo. (Portjė - viešbučio durininkas, kita 
vertus, savotiškas administratorius: jis vadovauja šveicoriams, 
pasiuntinukams, liftininkams, valytojoms. ) 

Beje, ir aš kuo ramiausiai atplėšiau ir perskaičiau laišką iki 
galo, taip sakant, iki paskutinės eilutės, kurioje jau glūdėjo nejįti- 
kėtinų įvykių, atsitikusių truputį vėliau, užuomazga. 

Vis dėlto kokie akli žmonės! Be jų valios ir supratimo klostosi 
nuostabi lemties pasaka. 

Markas pasirodė esąs teisus: aš nė per nago juodymą nesigai- 

liu dėl tos kelionės. Tiesa, nežinau, ar nepalaikysite manęs be- 
pročiu ir fantazuotoju, kai perskaitysite šią gan keistą istoriją. 

Tuo metu Markas turėjo dvidešimt aštuonerius metus, o aš — 
trisdešimt šešerius. Vienais ar kitais reikalais broliui pakeičiau 
tėvą — ankstyva našlaitystė paskatino mane rūpintis jaunesniuo- 
ju, globoti ir mylėti jį lyg nuosavą vaiką. Kadangi Markas rodė 
didelius gabumus tapybai, aš negailėjau lėšų mokytojams, vilda- 
masis, kad jis, kaip dailininkas, daug pasieks. Ir neapsirikau. Dabar 
Markas gyveno Ragze, gana dideliame Pietų Vengrijos mieste. 
(Ragzas - aiškiai autoriaus prasimanytas miestas. Atidžiau pa- 
gvildenus romano herojaus kelią, galima teigti miestą buvus Veng- 
rijos pietuose, sakykime, kad autorius jo pavadinimą davė arba 
Mohačiui ar Somborui - dabar Jugoslavijoje arba Vukovarui - 
dabar Kroatijoje.) Prieš čia atvykdamas jis buvo apsistojęs Bu- 
dapešte. (Budapeštas - Vengrijos sostinė prie Dunojaus upės. Du- 
nojus - antroji pagal ilgumą /po Volgos/ Europos upė, ištekanti 
iš Bavarijos Vokietijoje ir įtekanti į Juodąją jūrą Rumunijoje.) Jo 
portretai ten be galo sužavėjo netgi pačią išrankiausią publiką. 
Markas buvo pilte apipiltas užsakymais. Baigęs darbus, mano bro- 
lis Dunojumi pasiekė Ragzą, nusigabendamas ten apvalią sumą 
ir malonius prisiminimus apie sostinę, kuri jį šitaip maloningai 
priėmė. 

Iš tenykštės Ragzo aukštuomenės ypač išsiskyrė Roderichai. 
Valdydamas didelį giminės dvarą, šios giminės galva, žinomas 
gydytojas, savo turtus pagausino sėkminga medicinos praktika. 
Neatsisakydamas pagloboti bei padėti ir turtingiems, ir vargšams, 
jis pelnė visuotinę pagarbą. 

Roderichas turėjo du vaikus: sūnų kapitoną Haralaną ir gra- 
žuolę dukrą Mirą. Markas susižavėjo puikiąja mergina ir ilgam 
įstrigo Ragze, tikėdamasis susilaukti jaunosios būtybės palanku- 
mo. Augalotas, mėlynakis, su vešlių tamsiai rusvų plaukų kupeta 
virš spinduliuojančio laimę ir jaunystę veido, mano brolis buvo 
iš tiesų dailus vyriškis. Aukšta tyra kakta rodė kilnias jaunuolio 
mintis. Švelni jo siela derinosi su aistringu dailininko, nuošir- 

daus grožio vertintojo, temperamentu. 

Apie Mirą aš šį tą Žinojau iš aistringojo įsimylėjėlio žodžių, 
todėl nekantravau išvysti savo akimis jo dievinimo objektą. Nuo- 
taka irgi troško susipažinti su būsimuoju dieveriu (vyro broliu), 
kad galėtų susidaryti nuomonę apie šeimą, su kuria rengėsi susi- 
giminiuoti. Žodžiu, norėdamas tapti mylimu giminaičiu ir laukia- 
mu svečiu, inžinierius Vidalis turėjo atidėti visus savo reikalus ir 
keliauti į Ragzą. 

Be to, pastarasis laiškas siūlė galybę malonumų ir nemenką 
lankymosi Pietų Vengrijoje naudą. Šalis garsėjo istoriniais įvy- 
kiais, narsiu priešinimusi vokiečių užkariautojams. Centrinės Eu- 
ropos istorijoje Vengrija užima svarbią vietą. 

Na ką gi, turėsiu palikti bent trims mėnesiams Prancūziją dėl 
tokios viliojančios kelionės. 

Pirmąją kelio pusę tikriausiai įveiksiu pašto karietomis, o Vie- 
noje persėsiu į upių transportą. Septynių šimtų Ijė kelionė - ne- 
mažas atstumas, užtat galiu pamatyti pačią įdomiausią Dunojaus 
dalį - ir Austriją, ir Vengriją iki pat Serbijos sienos. (Ljė — ilgio 
vienetas Prancūzijoje. Sausumos Ijė lygi 4,452 km. Austrija — 
Centrinės Europos šalis. Gyventojai kalba vokiškai, daugiausia 
katalikai. Nuo 1282 m. ją valdė Habsburgai. Vėliau sudarė Aust- 
rijos—Vengrijos imperiją. Serbija - Pietų Europos valstybė, susi- 
kūrusi VI-VII a. 1389 m. ją užgrobė turkai. Atgavo nepriklauso- 
mybę 1878 metais. Nuo 1929 m. kartu su Kroatija, Slovėnija ir 
Bosnija Hercegovina sudarė Jugoslaviją. ) 

Tikiuosi, jog Mira Roderich bus kantri ir atleis keliautojui už 
nedidelį pavėlavimą. Visus likusius mėnesius praleisiu su jauna- 
vedžiais. 

Deja, neturėsiu laiko aplankyti senovinių Vidino, Nikopolio, 
Rusė, Silistro, Brailo, Halaco pilių, stūksančių galingosios upės 
pakrantėse, upės, atskiriančios Valachiją ir Moldaviją nuo Turki- 
jos; jos didingi vandenys plūsta į Juodąją jūrą. (/švardintos pilys 
dabar virto miestais, įsikūrusiais Dunojaus pakrantėse. Valachija 
- Dunojaus kunigaikštystė, įėjusi į Rumunijos karalystės sudėlį. ) 

Gavęs dokumentus, kurių prašė Markas, pradėjau rengtis ke- 
lionei. Gana greitai apsisukau. Nedidelis lagaminas su išeiginiu 
kostiumu vestuvių ceremonijai — štai iš esmės bemaž visas mano 
bagažas. 

Dar keliaudamas po šiaurines Prancūzijos provincijas, aš ga- 
na padoriai išmokau vokiškai kalbėti, todėl kalbos problema ma- 
nęs nebaimino. (Prancūzijos šiaurėje, o ypač šiaurės rytuose gy- 
ventojų gimtoji kalba dažnai yra vokiečių. ) Be to, prancūzų kalba 
populiari tarp draugiškai mums nusiteikusių vengrų, blogiausiu 
atveju — bent aukštuomenėje. 

Pranešiau broliui apie ketinimus ir paprašiau jį perduoti mad- 
muazelei Mirai Roderich, jog būsimasis jos dieveris be galo ne- 
kantrauja, trokšdamas pabučiuoti ranką būsimajai jaunamartei. 


Prašau labai manęs nebarti, jeigu ne iš kiekvieno kelionės 
punkto galėsiu pranešti apie save. Bet vis dėlio pasistengsiu ra- 
šyti reguliariai, kad brangioji sesutė (viliuosi, jog madmuazelė 
Mira leis šitaip ją vadinti) galėtų apskaičiuoti, kiek Ijė skiria tūlą 
prancūzą keliautoją nuo jos gimtojo Ragzo. Pasižadu įspėti apie 
savo atvykimą - pranešti ne tik dieną, bet nei valandą, o galbūt ir 
net minutes. - Šitaip baigiau savo laišką. 


Kelionės išvakarėse, balandžio tryliktąją, nuvykau pas polici- 
jos viršininką, savo bičiulį, norėdamas atsisveikinti ir atsiimti pasą. 

— Turiu pasakyti, Roderichai - garbingiausi žmonės, - netikė- 
tai tarė jis, sužinojęs mano kelionės tikslą. 

— Ar esate apie juos girdėjęs? — nustebau. 

— Tiktai vakar vakare viešėdamas Austrijos pasiuntinybėje. 

— Ir iš ko? 

- Iš Budapešto įgulos karininko, kuris susipažino su jūsų bro- 
liu Vengrijos sostinėje. Jis labai išgyrė Marką. 

— O apie Roderichų šeimą tas karininkas irgi šitaip gerai atsi- 
liepė? 

— Otaip! Apskritai Markas padarė puikiausią pasirinkimą, juo- 

lab kad ten kalbama, jog madmuazelė Mira tiesiog kerinti. Nepa- 
mirškite pasveikinti jaunųjų ir nuo manęs ir palinkėti laimingos 
santuokos. Tiesa, - mano pašnekovas pasimuistė, — nežinau, ar 
atleisite man už netaktą?.. 

— Netaktą?.. —- nustebau. — Ką turite galvoje? 

— Taip... Madmuazelė Mira Roderich... Beje, brangusis Vida- 
li, visai galimas daiktas, kad jūsų brolis nieko nežinojo... 

— Pagaliau aiškiai pasakykite, kur lenkiate? 

— Gerai! Tai štai: madmuazelės Miros rankos jau gana atkak- 
liai buvo siekta. Kad ir kaip ten būtų, šitaip man papasakojo tas 
pasiuntinybės karininkas. Taigi to subjekto pretenzijos sukėlė gana 
didelį triukšmą Ragze. 

— Ką, Markas turi varžovą? 

— Nemanau. Daktaras Roderichas ryžtingai atsakė įkyriajam 
ponui. Be to, tai buvo seniai, prieš pusmetį iki jūsų brolio atvy- 
kimo. 

— Ar verta dėl to sukti galvą, bičiuli, - nuraminau greičiau 
save negu viršininką, — jeigu Markas nieko nerašo, vargu ar ten 
kas nors buvo rimta. Vis dėlto gerai, kad įspėjote mane. 

Jau atsisveikindamas paklausiau: 

— Ar nežinote, kas tas nelaimėlis? 

— Vilhelmas Štoricas. 

— Vilhelmas Štoricas?! - Iš nuostabos vos neužspringau. - Oto 
Štorico, vokiečio chemiko, tiksliau alchemiko, sūnus? 

— Taip. 

— Čia tai bent siurprizas! Pavardė tikrai garsi... Regis, tėvas 
jau miręs? 

— Prieš kelis metus, tačiau sūnus gyvas ir, kaip šnekama, labai 
slidus vyrukas... 

— Slidus? Ką tuo norite pasakyti? 

— Nežinau, net kaip paaiškinti, - susimąstė policijos viršinin- 
kas. — Sklando gandai, jog Vilhelmas Štoricas — gan savotiškas 
Žmogus... 

Nusikvatojau: 

— Smagūs dalykėliai! Galbūt mūsų narsusis meilužis turi tris 
kojas? Arba keturias rankas? 

— Manau, kad jis neturi papildomų kojų ir rankų! — nusijuokė 
ir mano pašnekovas. — Spėju, kad kalbama greičiau apie morali- 
nes Vilhelmo Štorico savybes. Bet, šiaip ar taip, man pasirodė, 
kad verta jo pasisaugoti... 

— Pasisaugosime, bičiuli! Iki pat tos akimirkos, kai madmua- 
zelė Roderich taps madam Vidal! 

Lengva ir ramia širdimi palikau policijos nuovadą ir grįžau 
namo. 

Antrasis skyrius 


Balandžio keturioliktąją septintą valandą ryto aš įlipau į ke- 
lioninę karietą. 

Pirmomis kelionės dienomis nieko tokio ypatingo neatsitiko. 
Neaprašinėsiu šalių, per kurias man teko važiuoti, — apie jas visi 
puikiai žino. 

Pirmąsyk ilgėliau sustojome Strasburge. Išvažiuojant iš mies- 
to, ilgai negalėjau atsitraukti nuo karietos langelio, nes grožėjau- 
si garsiuoju Miunsteriu. (Strasburgas — istorinės Elzaso-Lota- 
ringijos srities miestas prie Reino. Nuo 925 metų priklausė vo- 
kiečiams, 1681-1871 metais - Prancūzijai, 1871-1918 m. vėl Vo- 
kietijai, pagaliau vėl prancūzams, kurie jį pervadino Strasbūru. 
Miunsteris - garsiausia Strasburgo katedra, kurią suprojektavo 
viduramžių architektas. Statyta 1277-1439 m.) Didinga katedros 
smailė saulės spinduliuose žėrėjo auksu. 

Daug naktų praleidau karietoje, sūpuojamas ir liūliuojamas 
girgždančių per vieškelių žvyrą ratų. Monotoniškas triukšmas mig- 
do geriau negu tyla. Pakeliui liko Ofenburgas, Badenas, Karlsru- 
hė, Ulmas ir Viurtembergas, Bavarijos Augsburgas ir Miunche- 
nas. (Ofenburgas - miestas netoli nuo Strasburgo; Badenas /ar- 
ba Baden Badenas/ - vienas iš populiariausių Europos kurortų 
Vokietijoje, Karlsruhė, Ulmas, Augsburgas, Miunchenas — Vo- 
kietijos miestai. Viurtembergas - istorinė vokiečių sritis. ) 

Austrijos pasienyje, Zalcburge, teko ilgiau sugaišti. (Zalcbur- 
gas - garsus Austrijos miestas.) Bet štai pagaliau balandžio dvi- 
dešimt penktąją šeštą valandą trisdešimt penkios minutės po pie- 

tų nusiplukę arkliai įtempė mūsų karietą į geriausio Vienos vieš- 
bučio kiemą. | 

Po trisdešimt šešerių valandų turėjome vėl patraukti į kelią, — 
jeigu turėsime galvoje, kad į šį laiką reikia įskaičiuoti dvi naktis, 
pasidarys aišku, kad laiko susipažinti su puikiąja sostine man be- 
maž neliko. Guodė vien tai, kad grįždamas čia galėsiu ilgiaupa- 
sisvečiuoti. 

Išvakarėse užsisakiau bilietą į „Dorotėjos“ laivą. Prieplauka 
buvo įsikūrusi už vieno Ijė nuo viešbučio. Turėjau dar sykį sėsti į 
karietą. 

Laivagalyje grūdosi daugybė Žmonių: vokiečių, austrų, veng- 
rų, rusų, anglų... Laivo priekyje jie prikrovė tiek dėžių ir ryšulių, 
jog ten nusigauti nebeliko: jokios vilties. Be to, bendrojoje kaju- 
tėje sunkiai sekėsi rasti kokią nors vietelę nakvynei —-bent jau 
siaurutę kušetę. Lagaminą turėjau palikti po atviru dangumi šalia 
suolo, ant kurio vyliausi ilgai sėdėti dienos metu. 

Palankus vėjas ir tėkmė linksmai nešė mūsų laivą Dunojumi 
žemyn. Gražuolės upės vandenys - ne žydri, kaip Žmonės šneka, 
o greičiau gelsvai raudoni - putojo palei laivo šonus. Ramiu upės 
paviršiumi siuvo daugybę laivų su išpūstomis burėmis, prikrauti 
įvairiaspalvių daržovių ir vaisių. Dažnai akį traukė didžiulių 
plaustų virtinės — tarsi ištisi plaukiojantys kaimai, panašūs į Ama- 
zonės plaustus Brazilijoje. (Amazonė - didžiausia upė Pietų Ame- 
rikoje.) 

Dunojus turi daug salų. Išbarstyti po visą upės farvaterį visiš- 
kai maži sausumos ploteliai kartais vos kyšo iš vandens per kelis 
colius, bet glamonėja akį šviežia žaluma, gluosnių, a EuB: 
pų giraitėmis, margais žolynais. 

Namai pakrančių gyvenvietėse statomi ant polių, ir atrodo, 
jog kilvaterio srovės tuoj tuoj nuneš tas lūšnas pasroviui žemyn. 
(Kilvaterio srovė - pėdsakas, kurį palieka plaukiantis laivas.) Ne 
sykį praplaukėme po lynais, ištemptais skersai upės, vos nekliu- 
dydami jų laivo stiebu. Šiuos lynus vietos žmonės naudoja per- 
tempti keltams; jie įtempti tarp aukštų stulpų, papuoštų tautinė- 

mis vėliavomis. 

Liko už pečių Fišamendas ir Rigelsburnas. Vakarop „Dorotė- 
ja" pasiekė pasienio upės Moravos, kairiojo Dunojaus intako, žio- 
tis, kur ir pernakvojome, o auštant balandžio dvidešimt aštunta- 
jai toliau keliavome per žemes, kuriose šešioliktajame amžiuje 
atkakliai grūmėsi vengrai ir turkai. (Moravos upe ėjo Austrijos ir 
Vengrijos siena. Autorius kalba apie turkų sultono Suleimano ka- 
riuomenės 1526 metų kautynes, kurias vengrai pralaimėjo ir pra- 
rado valstybingumą.) Po neilgų sustojimų Petronele, Altenburge 
ir Hainburge, po Portos siaurukalnės išvydome pontoninį tiltą; 
mūsų laivas prisišvartavo prie Presburgo krantinės. (Presburgas 
— nuo 907 m. vadintas Požoniu - priklausė Vengrijos karalystei. 
XVIII a. atiteko vokiečiams ir buvo vadinamas Presburgu. Nuo 
1541 metų buvo Vengrijos sostinė. XIX a. miestas gavo Bratisla- 
vos pavadinimą. ) 

Visą dieną įgula iškrovinėjo prekes, o aš klajojau po miestą. 
Presburgas stūkso ant aukšto iškyšulio. Tikrai niekas nenustebtų, 
jeigu vietoj ramių Dunojaus vandenų miesto papėdėje banguotų 
jūra. Už vaizdingų krantinių ryškėjo didingų pastatų siluetai. 

Aš grožėjausi paauksuotu katedros kupolu, viešbučiais ir veng- 
rų aukštuomenės rūmais. Ant kalvos dunksojo viduramžių feoda- 
linė pilis su kampiniais bokštais. Ji atrodė gerokai apleista ir ap- 
griauta, todėl galėčiau tik apgailestauti, jog šiek tiek pailsau čia 
kopdamas, tačiau nuo aukštumos atsivėrė nuostabus vaizdas į vy- 
nuogynus ir puikiai įdirbtą slėnį su Žaižaruojančia Dunojaus 
juosta. 

Balandžio trisdešimtosios rytą ,„Dorotėja'pasiekė puštą - kažką 
panašaus į rusų stepes ir Amerikos prerijas. Pušta užima visą 
centrinę Vengriją. Po bekraštes ganyklas pašėlusiu greičiu šuo- 
liuoja arklių kaimenės, po aukštą žolę braidžioja buivolų ir jau- 
čių bandos. 

Čia pradeda vingiuoti Vengrijos Dunojus. Išplatėjęs, suėmęs 
vandeningus intakus, srūvančius iš Mažųjų Karpatų ir Štirijos Al- 
pių, iš nedidelės upės jis virsta galinga vandens arterija. 

Savo vaizduotėje aš pakilau Dunojumi aukštyn iki pat ma- 
žiausių intakų prie Prancūzijos sienos rytiniame Švarcvaldo šlai- 
te, ir mano širdį pradžiugino mintis, jog tai mano tėvynės lietūs 
davė jam gyvybę. (Mažieji Karpatai - Karpatų kalnų dalis Eu- 
ropoje, besidriekianti nuo Bratislavos į šiaurės rytus. Štirijos Al- 
pės — rytinė Alpių dalis. Švarcvaldas - kalnai pietvakarių Vokie- 
tijoje.) 

Pavakary atvykę į Rabą, madjariškai - Dėrą, prisišvartavome 
prieplaukoje, kad čia praleistume dvi naktis ir dieną. Dvylikos 
valandų man visiškai pakako apžiūrėti miestui, panašesniam į tvir- 
tovę. 

Žemiau pagal tėkmę išvydau garsiąją Komarno citadelę, ku- 
rią penkioliktajame amžiuje pastatė Matiašas Korvinas; čia ir vy- 
ko paskutinis sukilimo aktas. 

Kaip puiku atsiduoti Dunojaus bangų valiai! Netikėti vingiai, 
staigūs posūkiai labai įvairina peizažą; virš žemų pusiau apsemtų 
salelių sklando gandrai ir gervės. Pušta — vietomis tarsi puošnios 
prerijos, 0 vietomis lyg švelnios kalvos — driekiasi iki pat hori- 
zonto. Čia auga nuostabūs vynuogynai, Vengrijos didybė ir šlo- 
vė. Šalies metinė produkcija sudaro daugiau kaip milijoną stati- 
nių, daugiausia pripildytų garsiojo tokajaus. (Tokajus - ypatingai 
padarytas desertinis vynas.) Neslėpsiu, susigundžiau ir išgėriau 
kelis butelaičius pakrantės smuklėse. Beje, dozė pernelyg menka 
madjarų gerklėms! 

Žemės ūkis puštoje vis tobulėja, tačiau dar daug ką reikia pa- 
daryti; vengrai turėtų išplėsti irigacinių kanalų tinklą, jei nori nuo- 
lat gauti didelius derlius, pasodinti miškų juostas — užtvaras nuo 
šaltų vėjų. Tada derlius padvigubėtų ir net patrigubėtų. 

Gaila, Vengrijoje nepakankamai sutvarkyti žemės nuosavy- 
bės įstatymai. Daug apleistų žemės plotų. Savininkas nepajėgia 
vienas apdirbti savo valdų, sudarančių dvidešimt penkis tūkstan- 
čius kvadratinių mylių; deja, smulkūs nuomotojai prižiūri tik ket- 
virtį šios labai derlingos žemės. (Mylia - ilgio vienetas; sausumos 
mylia lygi 1,6093 km.) Šitokia padėtis be galo nuostolinga valsty- 


21 


bei. Vengrų valstietis toli gražu nesipriešina pažangai. Galimas 
daiktas, jis pernelyg savimi patenkintas, bet ne tiek, kiek vokie- 
tis, kuris jeigu ne galvoja, jog geba visko išmokti, tai tiki, jog 
viską Žino. 5 

Grano rajone, dešiniajame krante, pastebėjau pasikeitusį vie- 
tovės reljefą. (Granas - Estergomo miesto vokiškasis pavadini- 
mas; miestas įsikūręs už 34 km į šiaurę nuo Budapešto.) Puštos 
lygumą pakeitė ilgos miškingos kalvos, Karpatų priekalnės. Jos 
suspaudžia upę ir priverčia ją veržtis per siauras tarpukalnes. 

Grane yra Vengrijos primo, katalikų bažnyčios vadovo, rezi- 
dencija. Tai vos ne geidžiamiausia vyskupystė, kurios itin trokšta 
hierarchai, jeigu pasaulio gėrybės turi jiems kokią nors reikšmę. 
Rezidencijos valdytojas gauna daugiau kaip milijoną livrų paja- 
mų. (Hierarchai - bažnyčios vadovai, aukšti dvasininkai. Livras 
— senovinė prancūzų moneta, turinti 4,505 g sidabro.) 

Žemiau Grano vėl pasirodo pušta. Gamta išradinga ir artistiš- 
ka! Tačiau kokie kontrastai! Po didelės įvairovės tarp Presburgo 
ir Grano ji sumanė mums parodyti liūdną, niūrų, monotonišką 
peizažą... | 

Šioje vietoje „,„Dorotėja“ turėjo pasirinkti vieną iš upės atšakų, 
aplenkiančių Sentendrės salą. Mūsų laivas įplaukė į kairiąją atša- 
ką, todėl galėjau apžiūrėti Vaitzeno miestą su pustuziniu varpi- 
nių. Viena bažnyčia dunksojo ant paties kranto apsupta sodrios 
žalumos ir atsispindėjo vandenyje. (Sentendrė — tiksliau, Sent 
Andrašas - Dunojaus sala tarp Vaitzeno /Vaiceno/ ir Budos. Vait- 
zenas — Vengrijos uostas prie Dunojaus. ) 

Apylinkių peizažas vėl pakito. Slėnyje ėmė rodytis daržinin- 
kystės plantacijos, upės paviršių raižė daugybė valčių. Judri gy- 
vybė pakeitė ramybę ir tylą. Aišku, mes artėjame prie sostinės. Ir 
kas tai per sostinė! Dviguba žvaigždė! Tegu ir ne pirmojo ryškio, 
bet vis dėlto ji skaisčiai šviečia Vengrijos Žvaigždyne. 

„Dorotėja“ aplenkė paskutinę miškingą salą. Pirmiausia pasi- 
rodė Buda, paskui Peštas - neatskiriami lyg Siamo dvyniai. (Sia- 
mo dvyniai — iki gimimo suaugę vienas su kitu kūdikiai.) Čia aš 

galėsiu pailsėti nuo gegužės trečiosios iki šeštosios, — šio laiko 
visiškai pakaks apžiūrėti įžymybėms ir paminklams. 

Tarp Budos ir Pešto — tarp turkų ir madjarų miestų — ištisos 
siūvančių aukštyn ir žemyn pagal tėkmę flotilės valčių, kažkuo 
panašių į galiotus su stiebais ir vimpelais, galingais vairais, toli 
atsikišusiomis sijomis. (Galiotas — nedidelis burlaivis, skirtas 
plaukioti pakrantėse. ) Abu krantai pavirtę krantinėmis, už jų ma- 
tyti puošnūs pastatai, aukštos smailės ir bažnyčių kupolai. 

Buda, turkiškasis miestas, stūkso dešiniajame krante; Peštas — 
kairiajame; Dunojus, sėte prisėtas žalių salelių, apjuosia Peštą — 
lygią vietovę, kurioje miestas turi kur plėstis. Dešinysis krantas — 
status, jame aiškiai matyti tvirtovė. 

Išsaugojusi turkiškas šaknis, Buda stengiasi įgauti vengrišką 
išvaizdą ir net, jeigu atidžiai įsižiūrėtume, - austrišką. Mieste dau- 
giau kariškių negu komersantų, jam aiškiai stinga prekybinio jud- 
rumo. Žolė prasikala net šaligatviuose. Daugelyje vietų vėjyje 
plakasi šilkinės tautinės vėliavos. Galima pamanyti, kad žmonės 
gyvena apgultame mieste. Tuo didesnis kontrastas su judriuoju 
Peštu. Regis, Dunojus skiria praeitį ir ateitį. 

Budoje gausu kareivinių ir karinės amunicijos; bet viską už- 
gožia didingi rūmai. Didelį įspūdį daro senovinės bažnyčios. Prie- 
šais katedrą, Otomanų valdymo laikais paverstą mečete, aš ilgam 
sustoju. (Mečetė — musulmonų šventykla. ) 

Namus, kaip Rytuose pastatytus terasomis, supa grotos. Nu- 
žingsniavau miesto rotušės, atitvertos dėmėtu geltonai juodu šlag- 
baumu, salėmis iki Giul-Babos kapavietės, kurią nuolatos lanko 
turkų maldininkai. ($lagbaumas - pakeliama kartis, kuria užtve- 
riamas kelias.) 

Bet daugiausia laiko sugaišau Pešte. Ir, drįstu manyti, ne vel- 
tui. Pasirodė, kad man neužteko dviejų dienų susipažinti su kil- 
niuoju universitetiniu miestu. 

Pakanka tik užkopti ant kalvos, stūksančios pietinėje Budos 
dalyje, Kiobanjės priemiesčio gale, kad išvystum abiejų miestų 
vaizdą. Iš čia aiškiai matomos Pešto krantinės ir aikštės, apsuptos 

rūmų ir griežtų architektūrinių formų viešbučių. Bažnyčios išdi- 
džiai kelia į dangų savo paauksuotų bokštų smailes. Pešto pano- 
rama tikrai didinga, todėl ne veltui kai kada šis miestas pripažįs- 
tamas gražesnis net už Vieną. 

Apačioje — puikus Rakošo slėnis, kuriame senovės vengrų ri- 
teriai rinkdavosi į triukšmingus seimus. (Seimas — luomų intere- 
sams atstovaujantis organas, savotiškas parlamentas. ) 

Pešte radau puikų muziejų, kuriame gausu dailės drobių ir 
skulptūrų, nemažai salių, skirtų gamtos istorijai ir antikiniam pa- 
sauliui, daug vertingiausių senovės rankraščių, monetų, etnogra- 
finių kolekcijų. (Etnografija - mokslo šaka, tyrinėjanti pasaulio 
tautų sudėtį, kilmę, paplitimą, kultūrą, buitį.) Neįmanoma nepa- 
stebėti Margito salos su pievomis, giraitėmis, natūralių minerali- 
nių šaltinių maudyklėmis, taip pat miesto parko Štadvaldcheno, 
kurį supa siaura upė, tinkanti mažoms valtelėms... Džiugina akį 
nuostabūs ūksmingi kampeliai, žaidimų atrakcionai, be galo dai- 
lių vyrų ir moterų galantiška minia. 

Išplaukimo išvakarėse užėjau į vieną iš centrinių miesto res- 
toranų. Mėgstamiausias madjarų gėrimas - baltasis vynas su ge- 
ležingo vandens priedu — smagiai atgaivino mane. Staiga mano 
akys užkliuvo už išskleisto laikraščio. Stambios gotiškos antraš- 
tės raidės patraukė mano dėmesį. 

Štai ką perskaičiau: 


Gegužės dvidešimt penktąją Špremberge bus pažymėta Oto 
Štorico, puikaus mokslininko, gimimo diena. 

Šis nepaprastas žmogus išgarsino Vokietiją nuostabiais atra- 
dimais ir išradimais. Tarp žmonių, linkusių į mistiką, Otas Štori- 
cas tam tikra prasme išgarsėjo kaip burtininkas. Prieš šimtą ar 
du šimtus metų jis būtų viešai sudegintas aikštėje kaip eretikas. 
Dabar labai pagausėjo žmonių, tikinčių antgamtiškais Oto Štori- 
co gebėjimais ir jo paslaptinga velniška galia. Laimei, savo pa- 
slaptis jis nusinešė į kapą. 

Publikacija baigėsi prognoze: 


Galima pagrįstai manyti, kad kapinėse kaip ir praėjusiais me- 
tais susirinks didelė minia. Atrodo, prietaringieji Šprembergo gy- 
ventojai laukia kažkokio stebuklo ir trokšta jį išvysti savo akimis. 

Mieste sklinda gandai apie pačius neįtikinamiausius atsitiki- 
mus, vykstančius šiose kapinėse. Lengvatikiai viliasi - kapo ak- 
muo nuriedės ir fantastiškasis mokslininkas prisikels, spindėda- 
mas visa savo šlove. 

Kvailas prasimanymas tikina: Otas Štoricas apskritai nemirė 
— jo laidotuvės buvo netikros. Ar verta neigti tokį absurdą? Ta- 
čiau prietarai labai atkaklūs. Reikės daug laiko, kol sveikas pro- 
tas ims triumfuoti. 


Pajutau stiprų nerimą. Žinia, prietarais ir kvailystėmis netikė- 
jau. Oto Štorico mirtis nekelia abejonių. Tačiau jo sūnus gyvas ir 
gana aktyvus. Tai-Vilhelmas Štoricas, kurį atstūmė Roderichų gi- 
minė. Ar tik jis nepakenks Markui? 

„Gerai, - mąsčiau vėl numetęs laikraštį. - Vilhelmas Štoricas 
prašė Miros rankos, bet jam buvo atsakyta... Na ir kas? Ar verta 
perdėti pavojų, juolab kad Markas nė sykio nepaminėjo jo vardo. 
Regis, nerimauti nėra ko." 

Paprašiau man atnešti popieriaus, plunksną, rašalo ir parašiau 
broliui, kad rytą palieku Peštą ir pas jį atvyksiu gegužės vienuo- 
liktąją po vidurdienio, nes iki Ragzo liko ne daugiau kaip septy- 
niasdešimt penki Ijė. 

Pešte kaip ir ankstesnėse prieplaukose „„Dorotėja“ paėmė naujų 
keleivių. 

Mano dėmesį patraukė gal trisdešimt penkerių stambus, švie- 
siaplaukis, rūstaus veido ir valdingo žvilgsnio, ganėtinai nesim- 
patiškas vyriškis. Sausu nemaloniu balsu išdidžiai ir paniekina- 
mai jis kreipėsi į įgulos narius. Aiškiai matėsi, kad šis keleivis 
nepageidauja su niekuo bendrauti. Beje, tai kol kas nieko nesakė. 
Aš ir pats stengiausi laikytis nuošaliau nuo pakeleivių. Tiktai šio 

bei to paklausdavau „Dorotėjos“ kapitono. 

Vienas sau pagalvojau, jog keistasis subjektas tikriausiai yra 
vokietis, o galbūt netgi prūsas. Jį sunku supainioti su šauniaisiais 
vengrais. 

Mūsų laivas plaukė lėtai, šiek tiek pralenkdamas tėkmės grei- 
tį. Pūtė visiškai silpnas vėjelis. Smagu buvo grožėtis apylinkė- 
mis. „„Dorotėja“ priartėjo prie Čepelio salos, kuri dalija Dunojų į 
dvi atšakas, ir pasuko į kairiąją. 

Galimas dalykas, skaitytojas net nustebs - jeigu aš kada nors 
turėsiu skaitytoją! - kokia paprasta ir banali ši mano kelionė. Pa- 
sisemk kantrybės, brangus bičiuli, netrukus rasis tiek keisteny- 
bių, nors pasiusk! 

Kaip tik tą akimirką, kai „„Dorotėja“ lenkė Čepelio salą, įvyko 
pirmasis incidentas. Tiesa, nežinau, ar galima incidentu vadinti 
tokią smulkmeną. (/ncidentas - nemalonus įvykis, ginčas, kivir- 
čas.) 

Aš stovėjau prie laivo borto šalia savo lagaminėlio. Ant jo 
antvožo bolavo lapelis su mano pavarde, adresu ir titulu. Išsiblaš- 
kęs žvelgiau į upės vandenį, pasipuošusį putotomis bangų garbanė- 
lėmis, ir apie nieką negalvojau. Ūmai pajutau atkaklų žvilgsnį. 
Kuo aiškiausiai jutau jį, įsmeigtą man į pakaušį. 

Tikriausiai kiekvienam šitaip pasitaiko. Šio reiškinio prigim- 
tis, gaila, dar prastai ištirta. 

Atsigręžiau. Nieko! 

Tačiau mano pojūtis buvo toks aiškus ir toks nemalonus, jog, 
aš net sustingau pražiota burna, kai nieko šalia nepastebėjau. Ne 
mažiau kaip dešimt tuazų skyrė mane nuo artimiausių keleivių. 
(Tuazas - prancūzų ilgio vienetas, lygus 1,949 m. ) 

Papriekaištavęs sau už nervingumą, vėl įsispoksojau į vande- 
nį ir tikriausiai būčiau net pamiršęs šį menkutį epizodą, jeigu vė- 
lesni įvykiai nebūtų privertę jį atgaivinti atmintyje. 

Šiaip ar taip, aš vėl grožėjausi vaizdinga pušta, jos į miražą 
panašiais efektais, jos erdviomis žemumomis, ryškiai žaliomis 
ganyklomis, vešliais sodais ir daržais... Upėje tęsėsi gausybė že- 

mų salelių, kuriose augo gluosniai, savo liaunas šakas sumerkę į 
šviesius Dunojaus vandenis. 

Per šią dieną, gegužės septintąją, „Dorotėja“ įveikė apie dvi- 
dešimt Ijė, paklusniai sukiodamasi po pašėlusiai vingiuotą upę ir 
lydima lietingo dangaus. Artėjant nakčiai, sustojome prie tuščio 
kranto tarp Dunapentėlio ir Dunafėldvaro. Kita diena išaušo pa- 
naši į ankstesniąją kaip du vandens lašai, o „Dorotėjai“ iki Batos 
liko net dešimt Ijė. 

Gegužės aštuntąją išsigiedrijo. Atsirado viltis vakarop pasiek- 
ti Mohačo miestą. 

Apie devintą valandą, įžengdamas į kapitono kabiną, susidū- 
riau su nesimpatiškuoju keleiviu ir nustebau dėl neapykantos ku- 
pino žvilgsnio, kurį jis sviedė į mane. Tos plieninės akys taip ir 
tebestovi priešais mane. 

Ko norėjo šis tipas? Ar neapkentė manęs todėl, kad aš prancū- 
zas? Arba jam nepatiko pavardė, puošusi mano lagaminą? Keista! 

„Dorotėja“ prisišvartavo Mohače, bet gana vėlai. Miestas jau 
skendėjo tamsoje. Matėsi tik dvi aštrios bažnyčių smailės. Vis 
dėlto prisiverčiau išlipti į krantą, apie valandą paklaidžioti tam- 
siomis gatvėmis ir grįžti į laivą. Švintant gegužės devintajai, „Do- 
rotėja" pakėlė inkarą. 

Per visą dieną bjaurusis vokietis nuolatos painiojosi man po 
kojomis, o jo niekingos akys gręžte gręžė mane kiaurai. Negaliu 
pakęsti, kai į mane dėbso tokiu įžūliu ir familiariu žvilgsniu. 

Paklausiau laivo šeimininko, ar jis pažįsta šį keleivį. 

— Pirmą sykį matau, - atsakė vyriškis. 

— Kaip manote, ar jis vokietis? — dar pasmalsavau. 

— Be jokios abejonės, mesjė Vidali! Bijau, kad jis - dvigubas 
vokietis, nes tikriausiai yra prūsas. 

— O! Tik to ir betrūko! - šūktelėjau nuoširdžiai. 

Mano žodžiai tikrai nepriderėjo kultūringam Žmogui, tačiau 
jie itin patiko kapitonui vengrui. 

Po vidurdienio laivas praplaukė pro Somborą, stūksantį gero- 
kai toliau nuo kairiojo kranto, todėl sunkiai apžiūrimą. Tai dide- 

lis miestas, nusidriekęs kaip ir Šegedinas plačiame pusiasalyje, 
kur susilieja Dunojus ir Tisa. 

Kitą dieną, sukiodamasi po labai šiose vietose vingiuotą Du- 
nojų, ,„Dorotėja“ patraukė į Vukovarą, dunksantį dešiniajame kran- 
te. Mes plaukėme palei tą sienos su Slavonija dalį, kur upė, iki 
šiolei srūvusi iš šiaurės į pietus, pasisuka į rytus, į Karinio Pasie- 
nio teritorijas. (Karinis Pasienis - sritis, nusidriekusi palei pietų 
Vengrijos sieną, joje gyveno kmetai, kurie 1630 metais buvo ap- 
ginkluoti, kad saugotų savo žemes ir valstybės sieną nuo turkų 
antpuolių.) 

Tam tikru atstumu išsidėstę toliau nuo upės kranto stovėjo gau- 
sūs pasienio būriai su patruliais, įsitaisiusiais medinėse sargybos 
būdelėse arba nupintose iš karklų palapinėse. 

Šią teritoriją valdo karinė administracija. Visi vietos gyvento- 
jai, vadinamieji grenzeriai, yra kareiviai. Provincijos, apygardos, 
parapijos užleidžia vietą ypatingosios armijos pulkams ir kuo- 
poms. Karinis Pasienis užima teritoriją nuo Adrijos jūros krantų 
iki Transilvanijos kalnų — šešių šimtų dešimties tūkstančių kvad- 
ratinių mylių plotą. Gyventojai, kurių čia yra daugiau nei milijo- 
nas šimtas tūkstančių, laikosi griežčiausios drausmės. Tokia tvar- 
ka čia įvesta dar iki Marijos Teresės valdymo pradžios. (Marija 
Teresė /1717-1780/ -Austrijos imperatorė, valdžiusi nuo 1740 me- 
tų.) Čia armijos reikia ne tik apsisaugoti nuo turkų, bet ir kaip sani- 
tarinio kordono dėl dažnų maro epidemijos protrūkių. Vienas ant- 
puolis ne mažiau skaudus už kitą. 

Praplaukus Vukovarą daugiau nebemačiau paslaptingojo pa- 
keleivio. Tikriausiai jis išlipo šiame mieste. Ačiū Dievui! Kitos 
mintys užplūdo mane. Po kelių valandų mes pasieksime Ragzą. 
Koks džiaugsmas - susitikti su broliu po metų išsiskyrimo, apka- 
binti jį, pasikalbėti iki soties! 

Penktą valandą po vidurdienio kairiajame krante pro gluosnių 
ir tuopų tarpus pasirodė bažnyčios — vienos su kupolais, kitos — 
su smailėmis. Jos aiškiai matėsi žydro dangaus ir lengvų debesė- 
lių fone. 

Ten buvo didelio miesto siluetai, ten buvo Ragzas! Po pasku- 
tiniojo upės vingio jis išniro prieš akis visut visutėlis — vaizdin- 
gai išsidėstęs aukštų kalvų papėdėje. Ant vienos kalvos dunksojo 
senovinė feodalų pilis, tradicinis senų Vengrijos miestų akropo- 
lis. (Akropolis — sen. graikų miesto įtvirtintas centras, vėliau — 
svarbiausioji kulto vieta. ) 

„Dorotėja" prisišvartavo prie plūduriuojančios prieplaukos. Šią 
akimirką įvyko antrasis incidentas. 

Aš stovėjau prie borto tinklinio aptvaro ir žvelgiau į krantinę. 
Dauguma keleivių jau grūdosi prie išėjimo. Prieplaukoje susirin- 
ko sutinkantieji. Žinia, Markas buvo tarp jų. Stengiausi jį įžiūrėti 
šioje margoje minioje. Staiga visiškai šalia išgirdau pažįstamą 
nemalonų balsą: 

— Jeigu Markas Vidalis ves Mirą Roderich, nelaimė užgrius 
juos abu! 

Apsidairiau. Niekur nieko! Bet juk kažkas ištarė šiuos žodžius? 
Kas? Tačiau, kartoju, nieko arti nebuvo. Nutariau, kad tai haliu- 
cinacija, kas gi daugiau? (Haliucinacija - klaidingas suvokimas, 
kai juntami nesami dalykai.) Kaip apgailėtinai turi būti sutrikusi 
mano nervų sistema, kad krėstų man šitokius pokštus! Sumišęs 
vėl apsidairiau. Nė gyvos dvasios! Nesusigaudydamas išlipau į 
krantą, sunkiai braudamasis pro šventišką ir judrią minią, užplū- 
dusią visą prieplauką. 

Trečiasis skyrius 


Markas sutiko mane prieplaukoje. 

— Anri!.. Brangusis Anri!.. — kartojo jis trūkinėjančiu balsu, 
braukdamas laimės ašaras. 

Sujaudintas stipriai jį apkabinau. 

— Einu kuo greičiau pas tave, mielas broleli! 

— Taip! Čia netoli, dešimt minučių pėsčiomis. Kunigaikščio 
Milošo gatvėje, ,Temešvaro“ viešbutyje. Bet pirmiau leisk tau 
pristatyti būsimąjį svainį. (Anuo metu miestas buvo vadinamas 
Temešvaru, mūsų laikais priklauso Rumunijai ir vadinamas Ti- 
mišoaru. ) 

Už Marko nugaros išvydau liekną jaunuolį, vilkintį Karinio 
Pasienio pėstininkų karininko uniformą. Atrodė ne vyresnis už 
mano brolį. Tamsiai rusva barzdelė ir ūsiukai, puiki laikysena 
pabrėžė išdidžią ir aristokratišką madjaro išvaizdą. Tačiau jo akys 
buvo geros, o šypsena maloni, - apskritai šaunus vyrukas. 

— Kapitonas Haralanas Roderichas. 

Paspaudžiau man ištiestą bičiulišką ranką. 

— Mesjė Vidali, malonu jus matyti! - nusišypsojo Haralanas. 
— Mes jūsų labai laukėme. 

— Ir madmuazelė Mira? — pajuokavau, meiliai žvelgdamas į 
savo dievinamąjį brolį. 

- Žinoma! - karštai užtikrino mane Markas. 

Pabrėšiu, jog kapitonas Haralanas, kaip ir maniau, prancūziš- 
kai kalbėjo be priekaišto. 

Dideliam mano apgailestavimui, susitikti su Roderichų šeima 

buvo numatyta rytoj (nekantravau greičiau susipažinti su garbią- 
ja šeima, o svarbiausia — pamatyti brolio nuotaką), todėl ir aš 
įsikūriau ,,Temešvaro“ viešbučio jaukiuose apartamentuose šalia 
Marko numerio. Mudu tiesiog negalėjome atsikalbėti po tokio 
ilgo išsiskyrimo, kuris mums atrodė tikra amžinybė. 

- Anri, kaip aš tavęs pasiilgau! Tiktai žavioji Mira man trum- 
pino išsiskyrimo laiką. Ačiū Dievui, tu jau čia, mano mielas vy- 
resnysis broli... 

— Tavo geriausias draugas, Markai... —- nutraukiau jį. 

— Žinoma, brangusis! Mano vestuvės negali įvykti be tavęs. 
Nejaugi neprivalau paprašyti tavo palaiminimo, kaip prašyčiau 
mūsų tėvo, jeigu būtų gyvas? Esu įsitikinęs, kad neatsisakysi, kai 
susipažinsi su mano puikiąja Mira. — Jo akys švytėjo. 

— Matau, kad esi laimingas, brangus mano berniuk! 

— Labai! Ir tu ją pamilsi! Ji pati puikiausia sesuo, kurią galiu 
tau padovanoti! 

- Ir kurią priimu su dideliu džiaugsmu, mielasis Markai, iš 
anksto Žinodamas, kad tavo pasirinkimas geras - kitokio ir nega- 
lėtum padaryti. Bet kodėl negaliu dar šiandien pasimatyti su Ro- 
derichais? 

— Rytoj, Anri, pakentėk iki rytdienos! Matai, tavęs laukėme 
tik vakare. Mudu su Haralanu visiškai atsitiktinai atėjome į prie- 
plauką ir išvydome atplaukusį laivą. Ak! Jeigu būtų Žžinojusi Mi- 
ra! Kaip ji apgailestaus, kad nepasitiko tavęs! Bet šiam vakarui 
madam Roderich ir jo duktė turi kitų planų. 

Paskui Markas papasakojo apie savo sėkmę: 

— Aš tiesiog nespėjau vykdyti užsakymų, brangusis Anri, — 
nepakako rankų! Iš visų pusių pylėsi patys palankiausi pasiūly- 
mai. Vienas Presburgo buržua išplatino tokį posakį: ,„Marko Vi- 
dalio portretai tikresni už pačią tikrovę!" Taigi, - pridūrė juokda- 
masis brolis, - nesistebėk, jeigu mane vieną gražią dieną pagrobs, 
kad drobėje įkūnyčiau visą Vienos dvarą! (Autorius turi galvoje 
monarchą, jo šeimą ir artimus asmenis. ) 

— Pasisaugok, Markai! Jeigu nenori nemalonumų, tau nepa- 

tarčiau palikti Ragzo dėl Vienos dvaro! 

— Nesijaudink! Aš mandagiai atsisakiau to kvietimo. Daugiau 
jokių portretų! Juolab jog neseniai baigiau paskutinįjį. 

— Žinoma, jos?.. 

— Jos... prisiekiu Dievu, jis ne prastesnis už kitus, kuriuos nu- 
tapiau. 

— Nežinia, — suabejojau, - kai dailininkas įsimylėjęs modelį... 

— Pamatysi! — nutraukė mane Markas. — Kai dailioji mergina 
man pozavo, aš akių nuo jos atplėšti negalėjau. Tačiau Mira elgė- 
si pernelyg griežtai. Ji mane laikė dailininku, o ne jaunikiu, todėl 
tr elgėsi kaip pridera. Kiek jausmo įdėjau į šį portretą! Kartais 
atrodė, kad portretas atgyja. Mano Mira tarsi Galatėja... 

- Nusiramink, Pigmalionai! Geriau papasakok, kaip susipaži- 
nai su Roderichų šeima. (Pigmalionas buvo sen. graikų mitologi- 
nis skulptorius, Kipro valdovas, įsimylėjęs savo sukurtą Galatė- 
jos statulą. Dievai jai davė gyvybę, ir ji tapo Pigmaliono žmona. 
Perkeltine prasme šitaip vadinamas žmogus, įsimylėjęs savo kū- 
rinį.) 

— Ragze prieš mane atsivėrė daugelio svetainių durys, — tarė 
Markas, - aristokratai mielai priėmė mane. Stačia galva pasinė- 
riau į aukštuomenės gyvenimą. Ten aš vėl susitikau su kapitonu 
Haralanu. 

— Tu jį pažinojai anksčiau?.. 

— Taip, mudu buvome susidūrę Pešte. Jis yra šaunus karinin- 
kas, kurio laukia puiki ateitis. Ir kaip žmogus - žavus bei energin- 
gas... Praėjusiais laikais jis tikriausiai būtų tapęs Matiašo Korvi- 
no būrių didvyriu. Mes susitikdavome vos ne kasdien, todėl 
mudviejų santykiai nepastebimai virto nuoširdžia draugyste. Jis 
panoro mane pristatyti savo šeimai, o aš mielai sutikau, nes jau 
buvau matęs Mirą keliuose priėmimuose ir... | 

— Ir, - tęsiau, - kadangi sesutė pasirodė ne mažiau žavi kaip ir 
brolis, tai tavo vizitai į daktaro Rodericho svetainę padažnėjo... 

- Teisybę sakai, mielasis Anri! Štai jau trys mėnesiai, kai 
visus vakarus praleidžiu pas juos. Kaip aš ją myliu! 

— Aiškiai matyti. Esu patenkintas, kad susigiminiuosi su ta 
garbinga šeima... 

— Pačia garbingiausia Ragze, — pridėjo Markas. — Daktaras 
Roderichas yra labai geras gydytojas. Čia jį visi gerbia. Jis tikras 
šaunuolis! Visiškai vertas būti tėvu... 

- Savo dukters, - nusišaipiau, - kaip ir madam Roderich, kuri, 
be abejonės, ne mažiau verta būti jos motina. 

— O! Tai tiesiog nuostabi moteris! - sušuko Markas. — Ją die- 
vina visi namiškiai, ji tikra krikščionė, gera, nuoširdi, delikati... 

— Pati tobulybė, ką ir sakysi! Ir ji taps geriausia uošve visoje 
Prancūzijoje, ar ne tiesa, Markai? 

— Šaipykis, šaipykis... Beje, tarp kitko, Anri, Vengrijoje tebe- 
egzistuoja gana griežti papročiai, o Roderichų šeima dar patriar- 
chalesnė... (Patriarchali - ištikima senoms tradicijoms ir papro- 
čiams. ) 

— Na, būsimasis patriarche, — tęsiau pašaipiu tonu, — narsusis 
Matūzalio, Nojaus, Abraomo, Izaoko, Jokūbo varžove! Tavo is- 
torija, broleli, tipiška ir paprasta. Kapitono Haralano dėka tu ta- 
pai savas šioje šeimoje, tau buvo parodytas didžiausias dėmesys, 
kas, beje, manęs nė kiek nestebina... Bendraudamas su madmua- 
zele Mira, tu negalėjai nesusižavėti jos grožiu ir dorovinėmis sa- 
vybėmis... 

— Kaip pirštu į akį, brolyti!.. 

— lr jie niekada neišnyks nei iš tavo širdies, nei iš tavo drobių, — 
tęsiau. 

— Truputį pompastiškai, bet teisingai kalbi, brangusis Anri! 

— Sutinku. Baigdamas pridursiu, jog kaip Marko Vidalio ne- 
galėjo nesujaudinti madmuazelės Miros Roderich gracija, taip ir 
madmuazelės Miros Roderich negalėjo nesujaudinti... 

— Aš to nesakiau, Anri! — užprotestavo įsimylėjęs jaunuolis. 

— Šitaip aš sakau, nes mėgstu tikslumą. Kai mesjė ir madam 
Roderichai pastebėjo, kas atsitiko, pernelyg nenusiminė. Kapito- 
nui Haralanui labai patiko Marko paslaptis. Jis pasikalbėjo su 
tėvais, o pastarieji su dukra. Ir tada Markas Vidalis oficialiai pa- 

sipiršo; jo troškimui buvo pritarta. Ir šis romanas baigsis lygiai 
taip pat, kaip ir dauguma panašių... 

— Klysti, — įsižeidė Markas, - čia tik pradžia... 

— Nepyk, mielasis! Aš juokauju, - nuraminau jį. - Kada vestu- 
vės? 

— Laukėme tavęs. Manau, kad pasakysi daktarui, jog inžinie- 
rius turi mažai laiko, be to, jį labai brangina. Tavo gaišatis Ragze 
gali labai pakenkti Saulės sistemos veikimui, kadangi ji nebesi- 
laiko tavo mokslinių apskaičiavimų. 

— Tu nori pasakyti, kad aš atsakau už visus žemės drebėjimus, 
tvanus, jūros atoslūgius bei potvynius ir kitus kataklizmus? To- 
dėl esą dėl to ir negalima atidėlioti vestuvių? Gerai, Markai, kaip 
tik taip ir pasakysiu! O kadangi mano moksliniai apskaičiavimai 
toli gražu nėra itin būtini palaikyti pasaulio tvarkai, tai aš galėsiu 
praleisti su jumis visą mėnesį. 

- Tikrai puiku! - lyg berniūkštis suklykė jaunikis. 

— O kokie tavo planai? Ar nesirengiate povestuvinei kelionei? 

— Kol kas nežinau, - atsakė Markas, - šiandien, išskyrus ves- 
tuves, mano galvoje siaučia vėjai. 

— Praeities jau nebėra! — sušukau. - Ateities dar nėra, yra tik- 
tai dabartis! Ar prisimeni itališką dainelę šia tema? Ją po Žvaigž- 
dėmis dainuoja visi įsimylėjėliai. 

Šitaip mudu ir plepėjome iki pietų. Paskui užsirūkėme po sto- 
rą cigarą ir išėjome pasivaikščioti po Dunojaus krantinę. Neilgo 
pasivaikščiojimo metu ištisai iš Marko lūpų tik ir girdėjau: „Mi- 
ra! Mira! Mira!" | 

Jau nebeprisimenu, koks žodis pažadino mano sąmonėje ne- 
aiškų nerimą. Nejutau nė menkiausios kliūties brolio meilės ro- 
mane. Arba Markas nesibaimino varžovo, arba nieko apie jį neži- 
nojo. Bet varžovas vis dėlto egzistavo! Oto Štorico sūnus piršosi 
Mirai Roderich. Ir nenuostabu: mergina - tikra gražuolė, be to, 
turinti didelį kraitį. 

Prisiminiau grasinimą, nuskambėjusį mano ausyse, kai dar sto- 
vėjau „Dorotėjoje“. Supratau, kad mane kažkaip paveikė haliuci- 


36 


PTE Z 
kd ba 


r 


17 P 
4 
281 


Ė 
„t 


nacijos. Bet jeigu tartume, jog šią frazę pasakė žmogus, tai kokią 
išvadą turėčiau padaryti iš šio fakto? Balsas tikrai priklausė bjau- 
riajam vokiečiui. Bet tai absurdas — juk tas akiplėša iš laivo išlipo 
Vukovare! 

Laikiau savo pareiga perduoti broliui Paryžiaus policijos nuo- 
vados viršininko žodžius apie Vilhelmą Štoricą. Markas abejin- 
gai numojo ranka. 

— Taip, Haralanas kažką minėjo apie tą tipą. Regis, tai sūnus 
Oto Štorico, kuris Vokietijoje laikomas burtininku, beje, nepel- 
nytai, nes iš tikrųjų jis buvo tikras mokslininkas, rimtų chemijos 
ir fizikos atradimų autorius. Tačiau jo piršimasis buvo atmestas. 

— Dar iki tol, kai jie priėmė tavo pasiūlymą?.. 

— Jeigu neklystu, dar prieš keturis ar penkis mėnesius, - atsa- 
kė brolis. 

— Ar abu šie faktai nėra susiję? 

— Absoliučiai neturi jokio ryšio. 

— O ar madmuazelė Mira žinojo, kad Vilhelmas Štoricas pre- 
tendavo į garbę tapti jos jaunikiu, kaip dainuojama vienoje dai- 
nelėje? 

— Tiesą sakant, nežinau! 

— O vėliau jis nesiėmė kokio nors demaršo? ( Demaršas - al- 
sakomasis pareiškimas arba veiksmas.) 

— Niekada! Nes jo šansai lygūs nuliui. 

— Kodėl gi? Dėl prastos reputacijos? (Reputacija - vieša nuo- 
monė apie kieno nors ypatybes. ) 

— Ne. Vilhelmas Štoricas yra didelis keistuolis, jo gyvenimą 
gaubia paslaptis, jis gyvena nuo visų atsiskyręs... 

— Ką, jis gyvena Ragze? 

— Taip, ištaigingame name, Tekeli bulvare. Jis laikomas keis- 
tuoliu, štai ir viskas. Be to, jis vokietis, o to čia visiškai pakanka, 
nes vengrai itin nemėgsta šios padermės. 

- Ar tu jį matei? — nesilioviau klausinėti. 

— Sykį muziejuje Haralanas jį man parodė iš toli. O jis, regis, 
mūsų nepastebėjo. 

— O kur jis dabar? 

— Negaliu tiksliai pasakyti, Anri, tik Žinau, jog jau dvi ar tris 
savaites jo niekas nematė. 

- Geriau jis visai dingtų iš Ragzo! - piktokai tariau. 

— Palik jį ramybėje! — su apmaudu metė Markas. — Jeigu kada 
nors ir atsiras madam Štoric, tai ji tikriausiai nebus Mira Rode- 
rich, nes... 

— Nes ji taps madam Vidal! 

Nužingsniavome krantine iki laivų tilto, jungusio vengrų krantą 
su serbų. Aš tyčia pratęsiau mudviejų pasivaikščiojimą. Mane apė- 
mė jausmas, kad mudu kažkas seka. Aš nutariau patikrinti savo 
įtarimą. 

Mudu sustojome ant tilto grožėdamiesi didžiąja upe, atspin- 
dinčia giedrą naktį su miriadais žvaigždžių, panašių į žuveles su 
auksiniais plaukmenimis ir žvilgančiais žvynais. (Miriadai - ne- 
suskailtoma daugybė.) Slapta ir atidžiai apžvelgiau krantinę, iš 
kurios ką tik pasukome ant tilto. Netoliese tamsavo pagyvenusio 
vidutinio ūgio vyriškio siluetas. (Si/uetas - kontūrinis daikto vaiz- 
das.) 

Beje, netrukus lioviausi juo domėtis. Markas vis dar nepaliko 
manęs ramybėje. Turėjau jam pateikti ataskaitą apie savo reika- 
lus, apie bendrus bičiulius, apie Prancūzijos dailės naujienas. Mu- 
du gana karštai šnekėjomės apie Paryžių, kuriame Markas rengė- 
si po vedybų nuleisti inkarą. Pasak jo, Mira ten svajojo nuvykti 
su mylimu žmogumi. 

Šiaip ar taip, mudviejų pokalbis nuolatos grįždavo prie pir- 
mojo ryškio žvaigždės — žaviosios Miros, tarsi įmagnetinta kom- 
paso rodyklė - į Šiaurės ašigalį. O aš su malonumu klausiausi, 
nes Markas be galo troško kam nors visa tai išsipasakoti. Tačiau 
vis dėlto turėjau imtis blaivaus proto, kitaip būtume vaikščioję 
iki aušros. ĖS 

Patraukėme atgal. Prie vitšbučio dar sykį apsidairiau. Kranti- 
nė dunksojo tuščia, nepažįst4fnasis i;ūvo dingęs be pėdsakų. 

Pusę vienuoliktos smagi:i kritau į lovą ir bemat užmigau tarsi 

užmuštas. 

Staiga pašokau tarytum nuo smūgio. Miego kaip nebuvę. Per 
snaudulį aš kuo aiškiausiai išgirdau kraupų grasinimą Markui ir 
Mirai Roderich, ištartą pažįstamu gergždžiančiu balsu. Kas tai? 
Klejonė? Košmaras? Velnio monai?.. 

Ketvirtasis skyrius 


Pagaliau išaušo ilgai laukta rytdiena — aš padariau oficialų vi- 
zitą Roderichų šeimai. 

Daktaro namai stūksojo Batianio krantinės gale, Tekeli bulva- 
ro kampe, - tai buvo šiuolaikinis pastatas, prabangiai ir skonin- 
gai įrengtas ir apstatytas. 

Per vartus su šoniniu tarnybiniu įėjimu patenki į vidų. Grįstas 
kiemas pereina į erdvų sodą, apsuptą guobų, akacijų, bukų ir kaš- 
tonų. Jų viršūnės kyla virš mūrinio aptvaro. Tiesiai prieš fasadines 
vijoklių ir laukinių vynuogienojų; šiuos pastatus su pagrindiniu 
gyvenamuoju namu jungia spalvotais vitražais išpuoštas įėjimas, 
kuris veda prie apvalaus bokšto, siekiančio ne mažiau kaip šešias- 
dešimt pėdų aukščio. (Vitražas - dailės kūrinys iš spalvoto stiklo, 
įstatomas į langą, duris ir pan.) Bokšto viduje - įviji laiptai. 

Priekinėje namo dalyje - įstiklinta galerija, į kurią išeina seno- 
viniais kilimais drapiruotos kambarių durys, - tai daktaro Roderi- 
cho kabinetas, valgomasis ir svetainės. (Galerija - ilga, siaura, 
dengta patalpa, jungianti tam tikras pastato dalis.) Šeši šių patalpų 
fasadiniai langai žvelgia į Batianio krantinę ir Tekeli bulvarą. 

Antrajame aukšte kambariai irgi taip pat išdėstyti kaip ir pir- 
majame. Virš didžiosios svetainės ir valgomojo — mesjė ir ma- 
dam Roderichų miegamasis; virš antrosios svetainės — kapitono 
Haralano kambarys; virš daktaro kabineto - madmuazelės Miros 
miegamasis ir vonia. | 

Aš jau žinojauau, kaip įrengti šie namai, — Markas, kalbėda- 

masis su manimi, nepraleido nė vienos smulkmenos. Jis apibūdi- 
no vieną patalpą po kitos, šnekėjo apie originalius laiptus, ku- 
riuos supo belvederis ir apskrita terasa, iš kurios atsiveria nuosta- 
bus vaizdas į miestą ir Dunojų. (Belvederis - bokštas ar atskiras 
aukštas pastatas, iš kurio matyti aplinkiniai vaizdai. Terasa - pa- 
aukštinta aikštelė prie namo. ) Aš net žinojau mėgstamas madmu- 
azelės Miros vietas prie stalo ir didžiojoje svetainėje, suolelį po 
kaštonais, kur ji itin dažnai sėdėdavo. 

Pirmą valandą po vidurdienio mudu su broliu buvome priimti 
erdvioje įstiklintoje galerijoje, įrengtoje prieš pagrindinį pastato 
korpusą. Jos centre — varinė, nemaža, dailiai padaryta dėžė su 
stropiai prižiūrimų pavasarinių gėlių puokštėmis. Kampuose — 
tropiniai medeliai: palmės, dracenos, araukarijos. Ant sienų — 
vengrų ir olandų tapybos mokyklų paveikslai. Aš nejučiomis ėmiau 
grožėtis madmuazelės Miros portretu, kurį puikiai nutapė mano 
brangaus berniuko teptukas. 

Daktaras Roderichas turėjo apie penkiasdešimt metų. Aukš- 
tas, lieknas, tvirto sudėjimo, tankia žilstančia ševeliūra jis atrodė 
dar labai stiprus ir kur kas jaunesnis, negu buvo iš tikrųjų. Šis 
ponas įkūnijo tikrą madjaro tipą —- ugningas žvilgsnis, kilni iš- 
vaizda, išdidi laikysena, kurią šiek tiek švelnino gera ir nuoširdi 
šypsena... Jo šilta ranka suspaudė manąją, ir aš bemat pajutau, 
kad prieš mane stovi puikus žmogus. 

Keturiasdešimt penkerių metų madam Roderich buvo nuosta- 
biai patraukli moteris, liekna, išraiškingomis tamsiai mėlynomis 
akimis. Jos vešlius plaukus truputį palietė žilė. Šypsena atidengė 
cukraus baltumo jaunatviškus dantis. 

Markas buvo nutapęs tikslų jos portretą. Madam Roderich iš 
tikrųjų darė nuostabios moters, kupinos gerų savybių, laimingos 
žmonos ir mylinčios motinos įspūdį. Jos nuoširdumas ir meilus 
tyrumas sujaudino mane. | 

O kaip atrodė madmuazelė Mira? Šypsodamasi ir visa švytė- 
dama prie manęs pribėgo grakšti meygina... ir išskėtė rankas. Mu- 
du apsikabinome be jokių ceremonijų tarsi artimi žmonės. Regis, 

tą valandėlę Markas man stipriai pavydėjo. 

— O man šitaip apkabinti dar neleista! 

— Todėl, kad jūs ne mano brolis, - šypsodamasi paaiškino ma- 
no būsimoji giminaitė. 

Mira buvo lygiai tokia, kokią ją apibūdino brolis, kokia ji žvel- 
gė iš portreto, kuris glostė mano žvilgsnį. Labai jaunutė mergina 
puikia galvute, apgaubta šviesiai rusvų švelnių plaukų aureolės, 
džiugi ir gyvybinga, tamsiai rudomis, bemaž juodomis akimis, — 
jose spinduliavo jos siela. Švelniai juodbruvas veidas švytėjo lyg 
kiniškas porcelianas. Jo burna buvo panaši į rausvą žiedo pum- 
purą, o baltadantė šypsena akino. 

Iš tiesų, jeigu apie Marko portretus kalbėta, kad jie turi daugiau 
tiesos ir gyvybingumo negu patys modeliai, lygiai taip pat galėjau 
sakyti, jog madmuazelė Mira natūralesnė už pačią gamtą. 

Kaip ir jos motina Mira vilkėjo tautinius drabužius: užsagsty- 
tą iki kaklo puošniai išsiuvinėtą palaidinukę ilgomis rankovėmis, 
apsiūtą šviesiu apvadu korsažą su metalinėmis sagomis, sujuostą 
siaura juosta, supinta iš auksinės virvelės, plačiai klostuotą sijo- 
ną iki kulkšnių, avėjo aukštus suvarstytus batelius iš paauksuotos 
odos - taip sakant, drabužius, kuriais galėtų pasididžiuoti net pran- 
cūzė puošeiva. (Korsažas — čia: viršutinė moteriškos suknelės 
dalis, apimanti liemenį. ) 

Kapitonas Haralanas, itin panašus į seserį, svetingai ištiesė 
man ranką. Jis kaip ir Mira elgėsi su manimi lyg su giminaičiu. Ir 
nors mes susipažinome tik vakar, aš jaučiau jaunuoliui bičiulišką 
palankumą. 

Taigi dabar pažinau visus šios puikios šeimos narius. 

Mūsų bičiuliškas pokalbis tekėjo lyg veržlus srautas. Peršokda- 
mi nuo vienos temos prie kitos, mes šnekučiavomės apie mano 
kelionę, apie plaukimą Dunojumi „Dorotėjos“ laivu, apie mano 
reikalus Prancūzijoje, apie žavų Ragzo miestą, kurį būtinai priva- 
lau pažinti iki smulkiausių dalykų; kalbėjome apie didžiąją upę (ja 
aš tiesiog privalau nuplaukti bent jau iki Geležinių Vartų), apie 
puikųjį Dunojų, kurio vandenys tarsi sugėrė saulės spindulius ir 

patys švyti lyg saulė; apie visą žavingąją Vengriją, turinčią be galo 
šlovingą istorinę praeitį; apie garsiąją puštą, kuri viliote vilioja vi- 
sus pasaulio smalsuolius, ir taip toliau... 

— Mums labai malonu jus matyti, mesjė Vidali, - kartojo Mira 
Roderich, - tiesa, jūsų kelionė užsitęsė. Mes jau buvome pradėję 
nerimauti... 

— Esu kaltas, madmuazele Mira, —- sutikau, — seniai būčiau 
atvykęs į Ragzą, jeigu iš Vienos būčiau važiavęs pašto karieto- 
mis, bet juk jūs pirmoji būtumėte man neatleidusi už atsainumą 
Dunojui... 

- Gerai, mes jums atleidžiame tik dėl gražuolio Dunojaus, mes- 
jė Vidali, - nusišypsojo madam Roderich. — Galų gale mes visi 
kartu, todėl nėra priežasčių atidėti šių dviejų mielų vaikų laimės. 

Madam Roderich motiniškai švelniai pažvelgė į įsimylėjėlius, 
nenuleidžiančius vienas nuo kito švytinčių akių. Mesjė Roderi- 
chas slėpė patenkintą šypseną vešliuose ūsuose. Aš pats, apsup- 
tas šios bičiuliškos šeimos, jaučiausi laimingas ir susigraudinęs. 

Daktaras išėjo. Ligoniai ir kenčiantieji nepripažino išeiginių die- 
nų ir kaip visada laukė priėmimo. Lydimas damų, apžiūrėjau Ro- 
derichų namus, grožėdamasis puikiais baldais, paveikslais, subti- 
liais niekučiais, žemomis spintomis su sidabro indais, senoviško- 
mis kaustytomis skryniomis, galerijos vitražais... 

— O bokštas? — sušuko Mira. - Nejaugi mesjė Vidalis mano, 
kad jo vizitas gali baigtis neapsilankius bokšte? 

— Žinoma, jokiu būdu, madmuazele! — nusijuokiau. - Markas 
apie šį bokštą man pasakojo pačiais pakiliausiais žodžiais! Tiesą 
sakant, aš ir atplaukiau į Ragzą tik dėl to, kad į jį įkopčiau! 

— Na, į bokštą tai jau be manęs! - užprotestavo madam Rode- 
rich. — Pernelyg aukštai... 

— Mamyte! Na ką tu! Viso labo tik šimtas šešiasdešimt laipte- 
lių! - spyriojosi Mira. 

Kapitonas Haralanas pabučiavo motinai ranką. 

— Pasilikite, brangioji mama, mes jus susirasime sode. 

- Pirmyn, į dangų! - sukomandavo Mira. 

Mes vos vos spėjome lipti paskui ją. Per keliolika minučių 
mergina pasiekė belvederį, o paskui ir terasą, nuo kurios atsivėrė 
didinga panorama. 

Pagautas įspūdžio, sustingau. 

Vakaruose liko Volkango kalva su senovine pilimi, kurios bokš- 
te plevėsavo Vengrijos vėliava. Kalvos papėdėje driekėsi puiku- 
sis miestas ir jo apylinkės. Pietuose — veidrodinis Dunojaus pa- 
viršius; jo plotis šioje vietoje siekia šimtą septyniasdešimt tuazų. 
Žvilgančiu vandeniu į visas puses plaukioja barkasai, baržos ir 
valtys. Užupio toliuose dunkso kalnuotos serbų provincijų atša- 
kos. Šiaurėje — pušta su tankių miškelių plotais, slėniais, ganyk- 
lomis, sodais ir daržais, supančiais kaimų namukus ir tvartus, ku- 
riuos nesunku atpažinti iš smailiakampių balandinių. 

Įstabus vaizdas! Po žėrinčiais saulės spinduliais jis perregi- 
mas iki paties horizonto. 

Mano žavioji gidė švelniu mergaitišku balsu aiškino: 

— Štai ten aristokratų kvartalas, rūmai ir puošnūs namai, aikš- 
tės ir paminklai... Truputį žemiau — prekybos kvartalas, ten pre- 
kyvietės, parduotuvės... Pažiūrėkite į Dunojų! Kaip jis žaidžia, 
koks jis judrus! Antai Švendoro sala su pievomis ir giraitėmis, ji 
visa žydi! Haralanas tikrai jums parodys šią salą, mesjė Vidali! 

— Nesijaudink, sesute, - užtikrino kapitonas Haralanas. - Mesjė 
Vidalis netrukus pažins mūsų Ragzą kaip savo penkis pirštus! 

— O bažnyčios! — vėl prabilo žavingoji madmuazelė Mira. — 
Ar matote mūsų bažnyčias su aukštomis varpinėmis? Sekmadie- 
nį išgirsite skambant varpus. Štai iškilmių aikštė, o ten rotušė 
stačiu stogu ir didžiuliais langais. O antai ugniagesių bokšto laik- 
rodis. Jis skamba kas valandą! 

— Rytoj tuoj pat ten nueisiu! — tariau. 

— Ei, mesjė, - šūktelėjo Markui madmuazelė Mira, - kur jūs 
žiūrite? 

— Į katedrą, brangioji. Pažvelk, Anri, kokia ji masyvi, kokie 
dailūs jos fasadiniai bokštai, o centrinė smailė skrieja į dangų 
tarsi norėdama Dievui nunešti maldas. Bet labiausiai mėgstu mo- 

numentalius laiptus. 

— O kodėl? 

— Todėl, kad jie veda į vieną nuošalią vietelę ant choro, kur...— 
Markas išraiškingai pažvelgė į nuotaką, o toji ūmai paraudo. (Cho- 
ras - rytinė katalikų šventyklos dalis, kurioje apeigų metu būna 
šventikai ir giedoriai. ) 

— Kur... — sušnibždėjo mergina. 

— Kur aš iš jūsų dailių lūpų išgirdau žodį, tiesa, kad ir labai 
trumputį, nors ir dviejų skiemenų... 
 Tądienąpietavau pas Roderichus. Vakarą irgi praleidome kar- 
tu. Kelis sykius madmuazelė Mira buvo prisėdusi prie klavesino 
ir, pati sau akomponuodama, širdingu balsu dainavo liaudies dai- 
nas, odes, elegijas, balades... Mano žavėjimasis mergina vis stip- 
rėjo. (Klavesinas - senovinis muzikos klavišinis instrumentas, pa- 
našus į pianiną. Odė - iškilmingas eilėraštis, šlovinantis kokį nors 
didvyrį arba svarbų įvykį. Elegija - mąslaus ir liūdno pobūdžio 
muzikinė pjesė. Baladė - istorinės tematikos eilėraštis ar muzi- 
kos kūrinys.) 

Kai mudu grįžome į „Temešvaro“ viešbutį, Markas užėjo į 
mano kambarį. 

— Sakyk, ar aš labai jau perdėjau?.. Ar yra pasaulyje kita mer- 
gina... | 

- Kita? - piktai nutraukiau jį. - Ne! Tavo nuotaka tiesiog ne- 
realiai puiki! 

— Ak, Anri! Kad tu žinotum, kaip aš myliu ją! 

— Velniai rautų! Tai manęs visiškai nestebina, brangusis brole- 
li! Aš atsižadėčiau tavęs, jeigu tu kitaip galvotum! 

Nė menkiausias debesėlis neaptemdė šios laimingos gegužės 
dienos. 


Penktasis skyrius 


Kitą rytmetį kartu su kapitonu Haralanu pradėjau pažintį su 
Ragzu. Vestuvės buvo paskirtos birželio pirmąją, tai yra po dvi- 
dešimties dienų, taigi Markas turėjo daug savo reikalų. Mano pa- 
lydovas pasirodė esąs puikus gidas, tikras eruditas ir nuoširdus 
gimtojo miesto patriotas. 

Aš nekalbėjau su Haralanu apie Vilhelmą Štoricą, nors ir ne- 
pamiršau nė akimirkai Marko keistojo varžovo. Pats kapitonas 
irgi nepratarė šiuo reikalu nė žodžio. 

Kaip ir dauguma Vengrijos miestų Ragzas galėjo pateikti sa- 
vo metriką keturiomis arba penkiomis kalbomis - lotynų, vokie- 
čių, slavų, madjarų... Ir jo pavadinimai buvo tokie pat sudėtingi, 
kaip ir kunigaikščių, didžiųjų hercogų bei erchercogų vardai. (Met- 
rika- miesto įkūrimo ir jo istorijos dokumentas arba žinios. Her- 
cogas — vienas iš aukščiausių dvariškių titulų Vakarų Europoje. 
Erchercogas - Austrijos princų titulas.) 

- Žinia, mūsų miestas ne sostinė, - aiškino kapitonas Harala- 
nas, - tačiau jame gyvena daugiau kaip keturiasdešimt tūkstančių 
žmonių. Dėl savo pramonės ir prekybos Ragzas užima garbingą 
vietą Vengrijos karalystėje. 

- Šis miestas grynai madjariškas, — tariau. 

— Visiškai teisingai. Ir papročiai, ir elgsena, ir drabužiai - gry- 
nai tautiški. Žinia, tarp prekeivių galite sutikti vokiečių, bet čia jų 
be galo mažai. 

— Be abejo, Žinau. Girdėjau, jog Ragze didžiuojamasi, kad čia 
gyvena daugiausia vienos tautos Žmonės. 

— Turiu pasakyti, kad madjarai — nereikia jų painioti su hu- 
nais, kaip kai kas daro, - pridūrė kapitonas, - sudaro stiprų poli- 
tinį bloką, taigi šiuo požiūriu Vengrija lenkia Austriją. (Hunai — 
senovės tiurkų gentys, įsiveržusios į Europą IV - V amžiais.) 

— O slavai? —- susidomėjau. 

— Slavų gerokai mažiau negu madjarų, bet vis dėlto daugiau 
negu vokiečių... 

— O kaip čia žiūrima į vokiečius? 

- Labai nepalankiai! Ypač jų nemėgsta vengrai. Tautiniai veng- 
rų ir vokiečių skirtumai egzistuoja iš senų laikų. Antipatija įgavo 
tūkstančius įvairių formų ir atspalvių net iki patarlių, kai kada 
gana šiurkščių: „Eb a nėmet Kutya nėlkūl"“ — sakoma vienoje iš 
jų; taisyklinga prancūzų kalba tai reiškia: „Kur vokietis, ten ir 
šuo“. 

Patarlės esmę atskleidžia metaforiškas padidinimas, taigi jos 
svarbiausia mintis: šios dvi tautos niekada nesutaria. 

Aukštutiniai Ragzo kvartalai pastatyti laikantis griežto geo- 
metrinio išplanavimo. 

Krantine ir Ištvano Pirmojo gatve kapitonas Haralanas nuve- 
dė mane iki Kolomano turgaus, kai čia vyko pati gyviausia pre- 
kyba. (Ištvanas I, Šventasis /apie 970 (975) — 1038/ nuo 1001 
metų buvo pirmasis Vengrijos karalius.) Verste užverstame įvai- 
riomis prekėmis turguje pamačiau poilsiaujantį valstietį tautiniais 
drabužiais. Šis vyriškis labai ryškiai atspindėjo būdingus vengrų 
tautos bruožus: stambi galva, šiek tiek riesta nosis, apvalios akys, 
nukarę ūsai. Iš po plačiakraštės skrybėlės kyšojo dvi kaselės. Kai- 
linaičiai ir švarkas su kaulinėmis sagomis pasiūti iš avikailių, kel- 
nės — iš šiurkštaus namuose austo audinio kaip ir mūsų šiauri- 
niuose kaimuose; plati siuvinėta juosta stipriai veržė jo liemenį. 
Apsiavęs sunkiais batais (kai kurie vengrai nešioja ir pentinus). 

Moterys man pasirodė gyvesnės už vyrus - gražios, ryškios, 
judrios, vilkinčios trumpus įvairiaspalvius sijonus, išsiuvinėtus 
korsažus, ant puošnių šukuosenų nešiojančios skrybėles su plunks- 
nomis ir užlenktais kraštais. 

Prie turgaus grūdosi čigonų minios. Nors ir gana saviti, šie 
vargdieniai atrodė prastai ir kėlė užuojautą. Jų apgailėtinuose sku- 
duruose, regėjosi, kur kas daugiau skylių negu lopų. 

Paskui mano savanoris gidas vedė mane siaurų gatvelių su 
gausybe smulkių krautuvėlių ir kromelių, pasipuošusių įmantrio- 
mis iškabomis, labirintu. Artėjant prie Kurtzo aikštės, vienos iš 
didžiausių mieste, atsirado daugiau erdvės, gatvės praplatėjo. 

Aikštės centre tryško fontanas. Puošnus — iš bronzos ir mar- 
muro. Čia pat stovėjo paminklas Matiašui Korvinui, penkiolikto- 
jo šimtmečio didvyriui, tapusiam karaliumi paauglystėje. Matia- 
šas Korvinas sugebėjo atremti austrų, bohemiečių ir lenkų ant- 
puolius, išgelbėjo krikščionišką Europą nuo Otomanų imperijos 
barbarų. 

Aikštė iš tiesų nuostabi. Vienoje jos pusėje kyla gubernato- 
riaus rūmai su vėjarodžiais ant smailų stogų, išsaugojusių senųjų 
Renesanso statinių bruožus. Prie pagrindinio korpuso veda laip- 
tai su metaliniais turėklais, o galerija, apstatyta marmuro statulo- 
mis, įvairina pirmojo aukšto konstrukciją. Visame fasade - lan- 
gai su mūriniais skersiniais ir senoviniais vitražais. Rūmų centre 
— aukštas bokštas, jį vainikuoja kupolas su stoglangiais, virš jo 
vėjyje plevėsuoja vengrų tautinė vėliava. Priešingoje pusėje du 
pastato sparnai sudaro fasadinį išsikišimą; jie sujungti grotomis 
su vartais, pro kuriuos matyti erdvus kiemas, kampuose papuoš- 
tas žaliomis vejomis. 

Čia mes šiek tiek užtrukome. 

- Šiuose rūmuose, - pasakė kapitonas Haralanas, — po dvide- 
šimties dienų Markas ir Mira, anksčiau negu nuvyks į katedrą 
jungtuvių ceremonijai, stos prieš gubernatorių ir prašys jo sutiki- 
mo vesti. 

— Prašyti gubernatoriaus sutikimo? — paklausiau tiesiog pri- 
trenktas šios Žinios. 

— Taip, tai senas vietos paprotys: Negavus aukštosios miesto 
valdžios pritarimo, negalima vesti. Beje, tai labai sustiprina su- 
tuoktinių sąjungą. Neįvykusių vedybų atveju jie neturi teisės ieš- 

koti kitų vedybinių ryšių. 

Kapitonas nuvedė mane Ladislaso gatve iki Sent Michajaus 
katedros, tryliktojo amžiaus paminklo. Jos architektūroje sumišę 
romaninio ir gotikinio stiliaus bruožai, dėl to statinys netenka 
meninio vientisumo. Ir vis dėlto katedra atrodo daili! Fasadas su 
dviem bokštais šonuose, pagrindinė skersinės navos smailė, iški- 
lusi į dangų tris šimtus penkiolika pėdų, centrinis skliautuotas 
portalas, iš žydinčių rožių nulipdytas ornamentas... ( Nava - išil- 
ginė pastato vidaus erdvės dalis, atskirta nuo kitų erdvių kolono- 
mis. Portalas - puošnus įėjimas į pastatą. Ornamentas - puošy- 
binis dailės ir architektūros elementas.) Saulės spinduliai užlieja 
minkšta šviesa navą ir apvalią apsidę tarp daugybės kontraforsų 
ir atraminių arkų. (Apsidė — išsikišusi pusapvalė arba daugia- 
kampė pastato dalis, dengta puskupoliu ar pusskliausčiu. Kon- 
traforsas - vertikali išsikišusi mūrinės sienos atrama, skirta per- 
dangų skėtimo jėgoms atremti. ) 

— Mes turėsime laiko, todėl galėsime geriau apžiūrėti kated- 
ros interjerą, — tarė man kapitonas Haralanas, - o kol kas palypė- 
sime iki pilies, pasivaikščiosime po bulvarų žiedą ir grįšime na- 
mo pietauti. (/nterjeras — meniškai sukurtas ir apipavidalintas 
pastato ar patalpos vidus. ) 

Ragze stūkso kelios liuteronų ir graikų tikybos šventyklos, ne- 
turinčios architektūrinės vertės. Didžioji dauguma čionykščių gy- 
ventojų — katalikai. 

Vengrija labiausiai linksta prie apaštalų ir Romos katalikų re- 
ligijų, nors jos sostinėje gyvena turbūt ne ką mažiau žydų negu 
Krokuvoje. (Apaštalų religija — tikinčiųjų įsitikinimu, įkurta ir 
globojama Dievo atsiųstų apaštalų.) Didžiausias kapitalas kaip 
ir visur čia priklauso jiems. 

Perkirtę gana judrią aikštę, mudu tapome liudininkais gana 
keisto atsitikimo, sukėlusio nesuprantamą žmonių paniką. 

Kelios moterys, palikusios savo prekystalius, apsupo valstie- 
tį, netikėtai griuvusį ant žemės ir nesėkmingai mėginusį atsikelti. 
Vyriškis buvo baisiausiai įniršęs. 

— Juk sakau jums, kad man smogė... Mane pastūmė taip, kad 
aš bemat pargriuvau! 

— Kas gi tau smogė? - įsirėmusi rankomis į šonus, klausinėjo 
prekeivė. — Juk tu ėjai visiškai vienas, nieko be tavęs čia daugiau 
nebuvo! 

— Man smogė, - spyriojosi vyriškis, — stipriai trenkė, tiesiai į 
krūtinę, velniai rautų! 

Apklausinėjęs valstietį, kapitonas Haralanas susidarė tokį vaiz- 
dą: vyriškis ramiai sau žingsniavo, kai staiga nei iš šio, nei iš to 
pajuto galingą smūgį į krūtinę. Jis nematė užpuoliko, tačiau spren- 
džiant iš smūgio jėgos tai turėjo būti tikras galiūnas. Bet kas jis 
toks, neįmanoma suprasti! Atsigavęs po smūgio, valstietis nieko 
šalia savęs neišvydo. 

Keista! Ar teisybę sako vyriškis? Bet kokia prasmė jam me- 
luoti? Keista! Galbūt jį pargriovė vėjo gūsis? Tačiau visur vieš- 
patavo visiška ramybė. Taigi Žmogus pargriuvo nuo smūgio, ga- 
na stipraus smūgio... nepaaiškinama situacija. 

Susirinkusi minia ėmė spėlioti, gal valstietis gerai nusitašęs, 
todėl ir ant kojų nesilaiko. Tačiau žmogelis atkakliai gynėsi, net 
verksmingu balsu tikino, kad negėrė nė lašo. Vis dėlto raitasis 
žandaras areštavo nukentėjėlį. 

Šitaip ir baigėsi tas incidentas. Mes patraukėme toliau viena į 
kalną vedančia gatve, kuri suko į rytinę miesto dalį, ir patekome 
į klaidžią gatvelių ir skersgatvių raizgalynę, į tikrą labirintą, iš 
kurio svetimšaliui ne taip paprasta ištrūkti. 

Pagaliau mudu pasiekėme pilį ant vienos Volkango kalno vir- 
šūnės. 

Tai buvo tikra tvirtovė, labai įprasta Vengrijos miestams, — 
akropolis arba madjariškai var: Neprieinama feodalinė citadelė, 
rūsti išorės priešams — hunams ir turkams, beje, taip pat ir senjo- 
ro pavaldiniams. (Citadelė - senų miestų tvirtovė arba pilis, apie 
kurią įsikūręs pats miestas. Senjoras - stambus feodalinis žem- 
valdys arba pavaldinių /vasalų/ ponas /siuzerenas/. ) Palei danty- 
tas sienas tęsėsi galerija su dengtomis šaudymo angomis. Kam- 

puose stūksojo galingi bokštai; pats aukščiausias iš jų aiškiai do- 
minavo visoje vietovėje. (Dominuoti - viešpatauti, vyrauti, val- 
dyti.) 

Pakeliamasis tiltas, permestas per griovį, priaugusį dygliuotų 
krūmų, atvedė mudu prie slaptų durų tarp dviejų muziejinių surū- 
dijusių mortyrų. (Mortyra - didelio kalibro trumpavamzdis pa- 
būklas; jo sviedinys į taikinį krenta iš viršaus.) Virš mūsų kyšojo 
senovinių patrankų žiotys. 

Keli čia stovėję sargyboje kareiviai sutiko kapitoną Haralaną 
su atitinkama jo laipsnį pagarba. Haralanas man pasiūlė pakilti į 
aukščiausią bokštą. Aš mielai sutikau. 

Ne mažiau kaip du šimtai keturiasdešimt įvijų laiptų vedė į 
viršutinę bokšto aikštelę. Iš ten atsivėrė kur kas platesnė erdvė 
negu nuo Roderichų šeimos bokšto. Dunojų mačiau ne mažiau 
kaip septynių Ijė ribose - iki posūkio į rytus, Noizaco kryptimi. 
(Noizacas - vokiškas Novi Sado pavadinimas. ) 

- Štai dabar, brangusis Vidali, visas miestas po mūsų kojo- 
mis! — baigė ekskursiją mano simpatiškasis gidas. 

Nuoširdžiai padėkojau būsimajam giminaičiui už naudingą ir 
malonų pasivaikščiojimą. 

— Tai, ką aš šiandien pamačiau, man pasirodė be galo įdomu. 
Netgi po Budapešto ir Presburgo. 

— Smagu girdėti jūsų žodžius! - atsakė Haralanas. — Kai arti- 
miau susipažinsite su Ragzu ir jo gyventojais, išsaugosite pačius 
geriausius prisiminimus. Vengrai - tikri patriotai. Mes mylime 
tėvynę sūniška meile: ir turtuoliai, ir vargšai! Mūsų šalyje visiš- 
kai sutaria įvairūs luomai. Vargšų kasmet vis mažėja dėl visuoti- 
nio gailestingumo. Nepameluosiu, jeigu pasakysiu, kad čia ma- 
žai elgetų. Patekusiems į bėdą žmonėms pas mus bemat suteikia- 
ma pagalba. 

— Žinau, brangusis kapitone. Ir daktaras Roderichas negaili 
savęs, kad padėtų vargšams... Ir madam Roderich su jūsų seseri- 
mi vadovauja daugeliui labdaringų sumanymų... 

— Mano motina ir sesuo daro tik tai, ką privalo daryti jų visuo- 

meninės padėties ir pažiūrų žmonės. Manau, jog gailestingumas 
- pats tikriausias iš visų Žmogaus poreikių... 

- Ir tikriausiai pats kilniausias, — pritariau jam. 

— Apskritai tai Ragzas ramus miestas, - tęsė Haralanas, - po- 
litinės aistros jo nepurto. Bet mes pernelyg pavydžiai saugome 
savo teises ir privilegijas ir esame visada pasirengę jas ginti. Ma- 
no tėvynainiai turi tik vieną nuodėmę... 

— Kokią? 

— Polinkį į mistiką. Jiems labiausiai patinka legendos apie vai- 
duoklius ir pamėkles, o užkeikimai ir visokia velniava juos trauk- 
te traukia. Jie prietarams suteikia pernelyg didelę ir rimtą reikšmę. 

- Iš jų visų išskirkime daktarą Roderichą. Jis yra gydytojas, 
todėl privalo turėti blaivų protą. Bet nejaugi jūsų motina ir sesuo 
irgi turi šią silpnybę? 

— Deja! Kaip ir visi kiti! Prieš jų tamsumą, - o tai iš tiesų yra 
tamsumas, - aš nepajėgiu kovoti. Galbūt Markas mane palaikys... 

— Jeigu tik nepasiduos madmuazelės Miros kerams ir neatsi- 
vers į jos tikėjimą! 

— Galimas dalykas... O dabar, mesjė Vidali, pažvelkite į piet- 
ryčius, ten, į miesto pakraštį... Matote terasą su belvederiu? 

— Taip, be abejonės... Man regis, kad tai Roderichų namų 
bokštas. 

— Neapsirikote. Taigi šiuose namuose yra valgomasis, o tame 
valgomajame šiuo metu ruošiamasi pietums. Kadangi jūs esate 
vienas iš pakviestųjų... 

— Esu jūsų žinioje, brangusis kapitone! 

— Taigi jau leiskimės! Palikime varo feodalinę tylą, kurią mu- 
du čia sudrumstėme, ir grįžkime namo bulvarais per šiaurinę mies- 
to dalį. 

Anoje puikaus rajono, besitęsiančio iki pat miesto ribos, pu- 
sėje nutiesta daug bulvarų. Jų pavadinimai keičiasi priklausomai 
nuo kirtimosi su didelėmis gatvėmis. Daugiau kaip vieno kvadra- 
tinio Ijė plote bulvarai nubrėžia trijų ketvirčių apskritimo ilgio 
kreivę. Keturiomis eilėmis jie apsodinti didžiuliais kaštonais, lie- 

pomis, bukais. Iš vienos pusės tęsiasi negilus griovys su pylimu, 
už griovio — laukas. Kitoje pusėje — turtingi namai su gėlynais, 
dailiomis klombomis, vaismedžių sodais, trykštančiais iš žemės 
šaltiniais... | 

Šiuo dienos metu važiuojamojoje bulvarų dalyje jau pasirodė 
puošnūs ekipažai, takais tarp medžių jodinėjo elegantiški raite- 
liai ir amazonės. (Ekipažas - lengvas keleivinis vežimas, karieta. 
Amazonė - moteris jojikė su tam tikro kirpimo ilga jojimo suk- 
nia.) 

Paskutinėje sankryžoje mudu pasukome į kairę, nusileidome į 
Tekeli bulvarą ir patraukėme Batianio krantine. Mano dėmesį pa- 
traukė apleistas namas, stovėjęs sodo gilumoje. Iš visos namų 
eilės jis išsiskyrė niūrumu ir vienišumu. Namo langai uždaryti 
langinėmis, kurios, sprendžiant iš visko, retai atidaromos. Pama- 
tai samanoti, o nedidelis kiemas tirštai apžėlęs dagiais. Vargais 
negalais vis dar laikosi dvi persenusios guobos su giliais išilgi- 
niais plyšiais kamienuose. Fasadinės durys nublukusios nuo dar- 
ganų, Žiemos vėjų ir sniego. Trys sukiužę prieangio laipteliai, man- 
ding, neišlaikytų Žmogaus svorio. 

Be apatinio cokolinio aukšto, namas turėjo dar vieną, dengtą 
nedailiais horizontaliais rąstigaliais, taip pat kvadratinį bokštelį 
siaurais langais, kuriuos glaudžiai dengė užuolaidos. 

Namas atrodė negyvenamas. 

— Kieno tas namas? — susidomėjau. — Jis gadina visą vaizdą. 
Miesto valdžia galėtų jį nupirkti ir nugriauti. 

— Tikra teisybė, mielasis Vidali, tokiu atveju jo savininkas pa- 
liktų Ragzą ir išsinešdintų po velnių, artimiausių savo giminaičių. 

— Tai tau! Kas gi jo šeimininkas? 

— Vienas vokietis. 

— Vokietis? 

— Na taip, prūsas. 

Netikėtai atsidarė namo durys. Išėjo dviese. Vyresnysis, iš 1š- 
vaizdos šešiasdešimtmetis, sustojo prieangyje, 0 jaunesnysis per- 
ėjo kiemą ir iškėblino į gatvę. 


57 


— Čia tai bent naujiena! — sumurmėjo Haralandas. — Tai jis 
čia? O aš maniau, kad išvykęs... 

Vyriškis atsigręžė ir išvydo mus. Ar pažinojo jis kapitoną? 
Neabejoju! 

Juodu pasikeitė neapykantos kupinais Žvilgsniais. 

Ir aš pažinau šį žmogų. Vos tik jis nutolo keliolika žingsnių, aš 
nebepajėgiau sulaikyti savo nuostabos: 

— Žinai, tai jis! 

- Tai jūs jau buvote susidūręs su šiuo tipu? — kapiionas Hara- 
lanas pažvelgė į mane suglumęs. 

— Aš plaukiau kartu su juo „„Dorotėja' nuo Budapešto iki Vu- 
kovaro. Tikrai nesitikėjau jį sutikti Ragze! Nemalonus siurpri- 
zas, turiu prisipažinti! 

— Kadjam velnias koją pakištų! - piktai nusispjovė Haralanas. 

- Sprendžiant iš visko, - tariau, - jums nelabai patinka šis 
vokietis! 

— Turiu rimtą priežastį jo nemėgti. Šis ponas turėjo įžūlumo 
prašyti mano sesers rankos! 

— Kaip? — nutraukiau pašnekovą. - Tai Vilhelmas Štoricas?! 

- Taip, brangusis Vidali, tai Vilhelmas Štoricas, Oto Štorico, 
garsiojo chemiko iš Šprembergo, sūnus. Vadinasi, jūs jau esate 
girdėjęs apie šią istoriją? 

Šeštasis skyrius 


Praėjo dvi dienos. Visą.laisvą laiką aš klaidžiojau po miestą, 
ilgai stoviniavau ant tilto, jungiančio Dunojaus krantus su Šven- 
doro sala, ir nesilioviau grožėtis vandeningąja upe. 

Vilhelmo Štorico vardas prieš mano valią vis šmėkščiojo at- 
mintyje. Kaip netrukus išsiaiškinau, jis nuolatos gyveno Ragze 
kartu su vieninteliu tarnu Hermanu, ne ką simpatiškesniu žmogu- 
mi negu pats šeimininkas. Šio Hermano figūra ir eisena man pri- 
minė šnipą, kuris sekė mane ir Marką Batianio krantinėje tą die- 
ną, kai čia atplaukiau. 

Nutariau nieko nesakyti Markui, jog Vilhelmas Štoricas grįžo 
į Ragzą, nes nenorėjau be reikalo jį nervinti. Žinia, gaila, kad 
atstumtasis brolio varžovas trainiojasi čia, mieste, kol dar neįvy- 
ko Marko ir Miros jungtuvės. 

Gegužės šešioliktosios rytą buvau jau pasirengęs pasidairyti 
po miesto apylinkes, kai pas mane užsuko brolis. 

- Brangusis Anri, atleisk man, esu labai užsiėmęs! - atsiprašė 
jis.- Tikriausiai neįsižeisi, jeigu aš tau šiandien nepalaikysiu kom- 
panijos? 

— Dėl Dievo, mielasis Markai! Tvarkyk savo reikalus ir nesi- 
rūpink manimi! 

— Na, žiūrėk! Grįžk pietauti. Nepamiršk — septintą valandą! 

— Daktaro namuose pernelyg skaniai maitinama, kad galėčiau 
pamiršti pietus! 

— Ėdrūnas! Ar nepamiršai kviestinio vakaro, kuris įvyks po- 
ryt? Bus visa aukštuomenė! 

— Tai sužadėtuvės, Markai? 

— Greičiau vedybų sutarties sudarymas! (Vedybų sutartis - dau- 
gumoje civilizuotų šalių sudaroma sutartis, kurią pasirašo jauni- 
kis ir jaunoji, sutartis nustato jų turtines teises ir priedermes šei- 
moje, skyrybų atveju ir pan.) Mudu su Mira jau seniai sužadėti... 
Kartais atrodo, kad mes visada buvome sužieduoti... 

— Na taip, nuo pat gimimo! — nusijuokiau. 

- Visiškai galimas daiktas! 

— Taigi iki pasimatymo, laimingiausiasai iš laimingiausiųjų! 

— Neskubėk, kol kas dar Mira netapo mano žmona! 

Markas atsisveikino. Jau išeidamas susidūriau su kapitonu Ha- 
ralanu. 

- Jūs? —- nustebau. Juk mydu nebuvome susitarę šiandien susi- 
tikti. —- Malonus siurprizas! 

Man pasirodė, jog kapitonas kažko rimtai susirūpinęs. 

— Brangusis Vidali, mano tėvas pageidauja pasikalbėti su jumis. 

- Esu jūsų paslaugoms! — pagautas nemalonios nuojautos, be- 
mat pakeičiau savo planus. 

Pakeliui į daktaro namus Haralanas neištarė nė žodžio. Kas gi 
atsitiko? Apie ką rengėsi su manimi kalbėtis daktaras? Ar pokal- 
bis nesisuks apie Marko vedybas? 

Daktaras Roderichas priėmė mane savo kabinete. Jis atrodė 
taip pat susirūpinęs kaip ir sūnus. 

„Kas pagaliau čia atsitiko?" — ėmiau nerimauti. 

Šeimos galva pasiūlė man krėslą priešais save, o kapitonas 
liko stovėti atsirėmęs į židinio atbrailą. Su vis didėjančiu nerimu 
laukiau pirmųjų žodžių. 

— Mesjė Vidali, - pradėjo daktaras, - dėkoju jums, kad čia 
atėjote. 

- Esu jūsų paslaugoms, mesjė Roderichai, - atsakiau. 

— Norėjau pasikalbėti su jumis Haralano akivaizdoje. 

— Kalbėsimės apie vestuves? 

— Taip. 

- Jūs norite man pasakyti kažką itin rimta? 

— lr taip, ir ne, - lėtai nutęsė daktaras. - Nei Žmona, nei duktė, 
nei jūsų brolis apie tai nieko nenutuokia. Ir tegu nieko nežino. 
Beje, spręskite patys, teisus aš ar ne. 

— Vakar po vidurdienio, - vėl prabilo daktaras, - kai aš priimi- 
nėjau lankytojus, tarnas pranešė apie vyriškį, kurio tikrai nepa- 
geidavau matyti. Šis lankytojas buvo Vilhelmas Štoricas... Ar ką 
nors jums sako ši pavardė? 

— Taip, aš kai ką Žinau. 

— Vadinasi, žinote, kad beveik prieš pusmetį Vilhelmas Štori- 
cas prašė mano dukters rankos. Mes jam atsakėme. Bet jis vis 
spyriojosi. Man teko gana griežtai ir kategoriškai pasišnekėti su 
šiuo akiplėša, kad daugiau nebeturėtų nė menkiausios vilties... 

Haralanas nervingai žingsniavo pirmyn ir atgal po kambarį, 
retsykiais stabtelėdamas prie lango, kad žvilgtelėtų į Tekeli bul- 
varą. 

— Mesjė Roderichai, — sulaikiau daktarą, — aš Žinau apie šį 
piršimąsi, taip pat ir apie tai, kad jis įvyko kur kas anksčiau negu 
mano brolis pasipiršo jūsų dukrai. Taigi Vilhelmui Štoricui atsa- 
kėte ne todėl, kad madmuazelė Mira jau buvo davusi žodį Mar- 
kui. Kiek suprantu, jūsų tiesiog netenkino pretendento asmenybė. 

— Jūs teisus. Niekada nebūtume pritarę šiai sąjungai, kuriai, 
beje, ryžtingai priešinosi ir duktė. 

— Norėčiau žinoti, ar jums trukdė visuomeninė Štorico padėtis 
arba nepatiko jo charakteris? 

— Manau, jo padėtis nėra prasta, - atsakė daktaras Roderichas. 
—Tikriausiai tėvas jam paliko nemenką palikimą... Kai dėl jo as- 
menybės.. 

— Nutuokiu, mesjė Roderichai, galite nebetęsti... 

- Jūs pažįstate jį? - daktaras nepaprastai nustebęs pažvelgė į 
mane. 

Aš jam papasakojau, kokiomis aplinkybėmis likimas suvedė 
mane su Štoricu. Keturias dienas šis vokietis plaukė kartu su ma- 
nimi „Dorotėja“ nuo Budapešto iki Vukovaro. Matyt, jis ten išli- 
po, kadangi iki pat Ragzo jo nebemačiau. 

— Ir štai visai neseniai, - pridūriau, — mudu su kapitonu Hara- 
lanu vaikštinėdami atsitiktinai atsiradome prie Štorico namų, ir 
aš atpažinau iš jų išėjusį vyriškį. 

— Sklido gandai, kad jis išvyko iš miesto prieš kelias savaites, — 
linktelėjo daktaras Roderichas. 

— Jis tikrai buvo išvykęs, jeigu mesjė Anri matė jį Budapešte, — 
įsiterpė kapitonas Haralanas. Jo balse nuskambėjo vos tramdomas 
susierzinimas. 

Daktaras tęsė: 

— Kai dėl Vilhelmo Štorico gyvenimo būdo, tai kas gali pasi- 
girti, jog apie jį daug žino? Štoricas — labai paslaptingas žmo- 
gus... 

— Ar neperdedate? 

— Ne, vargu, — atsiduso daktaras, - jo tėvas Otas Štoricas davė 
pretekstų pačioms keisčiausioms legendoms... 

— Kurios pergyveno patį Otą Štoricą, kiek galima spręsti iš 
vieno Budapešto laikraščio informacijos. Jeigu ja tikėtume, lai- 
kas jų neišsklaidė. Sklinda gandai, kad jis buvęs tikras burtinin- 
kas, valdęs velniškas paslaptis ir turėjęs antgamtišką jėgą. Kas- 
met žmonės prie jo kapo lūkuriuoja kažko neįprasto... 

— Štai matote, mesjė Vidali, - pareiškė daktaras Roderichas, — 
vadinasi, jūsų nestebina faktas, kad Ragze Otas Štoricas turi prastą 
reputaciją. Toks pat ir jo atžala, kuris vakar ryžosi vėl griebtis 
savo reikalavimų. 

— Kaip? Vakar? - surikau. 

- Taip, vakar, netikėto vizito metu. 

Į pokalbį įsiterpė ir Haralanas: 

— Be visa kita, jis dar ir prūsas. Vien to pakanka, kad atmestu- 
me jo pretenzijas! 

- Kai man tarnas pranešė apie Vilhelmą Štoricą, prisipažįstu, 
sudvejojau — priimti jį ar nepriimti... 

— Nereikėjo jo čia įsileisti, tėte! - karščiavosi Haralanas. - Šis 
žmogus turi gerai įsidėti sau į galvą, kad pasirodyti mūsų namuo- 
se jam uždrausta visiems laikams! 

„— Teisybę sakai, sūneli. - Daktaro balsas keistai prigeso. - Bet 
aš baiminausi jį kaitinti iki baltumo, kad ko nors neiškrėstų. 

- Aš būčiau parodęs tam niekšui! - Haralano ranka sugniaužė 
kardo rankeną. 

— Kaip tik todėl, - daktaras švelniai palietė sūnaus ranką, - aš 
ir nutariau atsargiai elgtis. Miros padėtis pasidarytų tikrai nepa- 
vydėtina, jeigu Vilhelmas Štoricas sukeltų skandalą ir jos vardas 
pasirodytų laikraščių puslapiuose. 

Nors Haralaną pažinojau tik kelias dienas, bet jau perpratau 
jo gyvą ir impulsyvią prigimtį, ypač karštai reaguojančią į viską, 
kas liečia šeimos reikalus. Tiesą sakant, ir man nepatiko, kad 
mieste pasirodė Marko varžovas, 0 jo naujos pretenzijos į brolio 
nuotaką galutinai įpykdė mane. 

Daktaras smulkiai papasakojo apie šį vizitą. Vilhelmas Štori- 
cas elgėsi šiurkščiai ir nenuolaidžiai. Jis niekaip nenorėjo prisi- 
pažinti pralaimėjęs ir niekingai laikėsi savo pretenzijų, šaukė, kad 
myli jaunąją merginą, tad jeigu ji užjo netekės, tai ir niekas kitas 
jos neves. 

— Niekšas! — karščiavosi kapitonas. — Kaip jis drįso kalbėti 
tokiu tonu! Aš jį būčiau lauk išmetęs už ausų! Šunsnukis! 

Žiūrėdamas į įniršusį Haralaną, aš įvertinau daktaro blaivų 
protą ir jo pastangas išvengti skandalo. 

- Aš atsistojau ir leidau nekviestajam svečiui suprasti, kad 
daugiau nebepageidauju jo klausytis, - tęsė savo pasakojimą mesjė 
Roderichas. — Miros vestuvės paskirtos ir įvyks po keliolikos 
dienų... 

„Nei po keliolikos dienų, nei vėliau!"' - įsiuto Štoricas. „Mes- 
jė, malonėkite palikti mano namus!" — parodžiau įžūlėliui duris. 
Bet kuris kitas būtų supratęs, kad vizitas jau baigtas. Bet kur tau! 
Vokietis tik sušvelnino toną, tikėdamasis romumu laimėti tai, ką 
pralošė šiurkštaudamas. Jis ėmė žemintis ir maldauti bent šiek 
tiek atidėti Miros vestuves. Aš pačiupau varpelį, kad pakviesčiau 
tarną. Įtūžis vėl užvaldė Štoricą. Nebesitvardydamas iš pykčio, 
jis rėkė taip, kad girdėjosi net gatvėje. Laimei, nei žmonos, nei 

dukters nebuvo namuose. Pagaliau grasindamas lyg beprotis Vil- 
helmas Štoricas teikėsi išsinešdinti. Jo keistų grasinimų prasmė 
štai kokia: Mira neištekės už Marko. Niekada! Jis griebsis tokių 
priemonių, prieš kurias neatsilaikys joks žmogaus protas. Galeri- 
joje Štorico laukė kažkokie žmonės... Aš pasilikau kabinete su- 
nerimęs dėl šių mįslingų jo žodžių. 

Daktaras nesiryžo apie tai pasakyti nei Žmonai, nei dukrai, nei 
Markui. Mano brolis buvo irgi toks pat karštas ir nesitvardantis 
kaip ir Haralanas. Dievas žino, ką galėjo iškrėsti du jauni ir išdi- 
dūs vyrai. | 

Kapitonas netikėtai sutiko su tėvo argumentais. 

— Gerai, — pasidavė jis, - aš nesiimsiu bausti šio akiplėšos. O 
jeigu jis pasirodys pas mane? Arba prikibs prie Marko?.. Jeigu 
pradės mus šantažuoti?.. 

Daktaras nieko neatsakė. 

Liko tik laukti. Incidentą galima nuslėpti, jeigu Vilhelmas Što- 
ricas nepradės veikti. Ar mažai ką gali prišnekėti pagautas nevil- 
ties Ir pykčio Žmogus! 

Laužiau galvą, kaip jis gali sutrukdyti vedyboms. Iškvies Marką 
į dvikovą arba griebsis ko nors nepadoraus, skandalingo, ką gali 
sumanyti jo iškrypęs protas? Tikriausiai mesjė Roderichas, esant 
būtinam reikalui, įspės miesto valdžią, o toji gebės susitvarkyti 
su įniršusiu vokiečiu. 

O kol kas daktaras paprašė sūnaus neliesti Štorico; suspausta 
širdimi Haralanas nusileido tėvui. 

Pagyvėję, nieko neįtardami grįžo iš pasivaikščiojimo madam 
Roderich, Mira ir Markas. Aš pasilikau pusryčiauti. 

Turėjau sugalvoti pagrįstą pretekstą, kad paaiškinčiau, kodėl 
šitaip anksti atsidūriau daktaro kabinete. Bet Markas nieko nejįta- 
rė. Pusryčiavome linksmai ir nesivaržydami. | 

Kai pakilome nuo stalo, madmuazelė Mira kreipėsi į mane: 

— Mesjė Anri, kadangi suteikėte mums didelį malonumą pasi- 
rodęs čia ankstyvą rytmetį, galbūt pasisvečiuosite pas mus ir visą 
dieną? 

— O mano pasivaikščiojimas, madmuazele? 

— Pasivaikščiokime kartu. 

— Aš planavau šiandien patraukti kur nors toliau... 

— Kartu patrauksime kur nors toliau... 

— Pėsčiomis?! 

— Pėsčiomis... Bet ar verta pernelyg toli nukakti? Esu tikra, 
kad jūs dar kaip reikiant nematėte Šverrdoro salos. 

— Rengiausi ten keliauti rytoj. 

— Tai keliaukime šiandien! — džiaugsmingai pasiūlė Mira, ne- 
norėdama klausytis jokių prieštaravimų. 

Žinoma, aš pasidaviau žaviosios nugalėtojos malonei. 

Lydimas meiliųjų damų ir Marko, išvykau į salą, paverstą mies- 
to parku, — čia išvydau mažų giraičių, šveicariškų namukų, įvai- 
riausių atrakcionų ir žaidimų. 

Tačiau smagi išvyka manęs beveik nedomino. Aš vis dar ne- 
galėjau atsikratyti nemalonaus rytinio pokalbio su daktaru įspū- 
džio. Markas atkreipė dėmesį į mano išsiblaškymą. Turėjau vi- 
saip išsisukinėti, pagaliau pasiskųsti, kad skauda galvą. 

Ar bijojau kur nors gatvėje sutikti Vilhelmą Štoricą? Tikriau- 
siai ne. Bet vis galvojau apie jo grasinimus. Ką jis turėjo galvoje, 
sakydamas: „Štoricas turi priemonių, prieš kurias neatsilaikys joks 
žmogaus protas!"“? Ką reiškia šie keisti žodžiai? Ar verta į juos 
rimtai žiūrėti?.. Ar tik jis nenori paprasčiausiai įgąsdinti Roderi- 
chų, kad pasiektų savo?.. 

Prabėgo ši diena, paskui dar viena. Nieko nauja. Pradėjau pa- 
lengva nusiraminti. Praeidamas pro namą Tekeli bulvare, kelis 
"sykius mačiau Štorico tarną Hermaną. O kartą ir pats šeiminin- 
kas pasirodė viename lange. Jokių veiksmų Štoricas nesiėmė. 

Tačiau naktį iš gegužės septynioliktosios į aštuonioliktąją at- 
sitiko nenumatytas įvykis. 

Katedros vartai būdavo uždaromi galingu skląsčiu. Niekas ne- 
pastebėtas negalėjo patekti į vidų. Ir vis dėlto Marko Vidalio ir 
Miros Roderich jungtuvių skelbimas naktį buvo nuplėštas nuo 
lentos, sudraskytas į skutus ir giliai įmintas į žemę. Skelbimas 


67 


buvo vėl parašytas ir pakabintas ankstesnėje vietoje, o vartai rū- 
pestingai uždaryti ir užkišti. Bet ne ilgiau kaip po valandos ir šį 
skelbimą ištiko pirmojo likimas. Ir įsidėmėkite, — vidury baltos 
dienos! Šitaip tą pačią gegužės aštuonioliktąją pasikartojo tris 
kartus! Nepasisekė nei sugauti, nei juolab susekti piktadarį. Ka- 
tedros Žmonės nutarė skelbimo lentą apsaugoti tvirtomis groto- 
mis. Šis atsitikimas davė peno piktiems liežuviams, bet neilgam. 
Vėliau apie jį visi tarsi ir pamiršo. 

Bet tiktai ne mes. Mesjė Roderichas, Haralandas ir aš į šį 
piktadarišką išpuolį žiūrėjome visiškai rimtai. Mes nė kiek ne- 
abejojome - tai tik karo veiksmų, kuriuos mums paskelbė nevy- 
kėlis jaunikis, pradžia. 

Septintasis skyrius 


Beje, kas gi kitas galėtų įvykdyti šį beprasmį vandalizmo ak- 
tą, jeigu ne prakeiktasis prūsas! (Vandalizmas — beprasmiai ir 
žiaurūs veiksmai, griovimas. ) 

Įsivaizduokite, kaip pasipiktino kapitonas Haralanas. 

— Visa tai niekšingojo šunsnukio išdaigos! - griaudėjo jis, pur- 
tydamas sugniaužtus kumščius. — Kaip jis įsigudrino sausas atsi- 
kelti iš balos? Neabejoju, kad čia tik pradžia! Neleisiu jam dau- 
giau krėsti tokių dalykų! 

— Daugiau santūrumo ir šalto kraujo, brangusis kapitone! — 
įkalbinėjau jį. - Dėl Dievo, neženkite pragaištingo žingsnio! Tai 
tik supainios situaciją. 

— Mesjė Vidali, jeigu tėvas leistų man laisvai veikti, mes jau 
būtume atsikratę šio niekšo! 

— Brangusis Haralanai, manau, kad su tokiu priešininku reikia 
elgtis atsargiau! 

- Atsargiau?.. Ir jūs taip pat, mesjė Vidali! Ką gi, tegu ir toliau 
savivaliauja? Ar to norite? 

— Patariu kreiptis į policiją. Nepamirškite savo motinos ir se- 
sers. Imkitės proto! 

- Nejaugi jos nesužinos, kas atsitiko? 

— Niekas joms nieko nepasakys, Markui irgi. O po vestuvių 
nutarsime, ką turėsime daryti. | 

— Po vestuvių?.. - susimąstęs tarė kapitonas. — O jeigu tada 
bus jau per vėlu? 

Roderichai rūpestingai rengėsi kviestiniam vakarui, kurį jie 

paskyrė šiandien. Jie stengėsi neapsijuokti ir surengti kuo iškil- 
mingiausią puotą. Daktaras turėjo daug bičiulių aukštuomenėje, 
todėl kvietimų išsiuntė tikrai daug. Roderichų namuose - savo- 
tiškai neutraliojederitorijoje - Vengrijos aristokratija turėjo pro- 
gą susitikti su kariškiais, teismų darbuotojais, miesto valdinin- 
kais... Pats Ragzo gubernatorius priėmė daktaro kvietimą, nes juo- 
du buvo seni draugai. 

Erdviose salėse laisvai sutilps laukiami pusantro šimto sve- 
čių. Prašmatni vakarienė vakaro pabaigoje bus serviruota galeri- 
joje. 

Mira kaip tikra madjarė labai rūpinosi savo drabužiais. Todėl 
nenuostabu, kad tokią reikšmingą sau dieną ją labiausiai ir domi- 
no suknia bei papuošalai. Tai, ką pasakiau apie Mirą Roderich, 
visiškai tinka visoms kitoms damoms ir vyrams, susiruošusiems į 
kviestinį vakarą. Taigi būsimasis subuvimas žadėjo būti tiesiog 
nepakartojamas. 

Visą dieną praleidau pas daktarą laukdamas vakaro. Kažkurią 
akimirką atsirėmiau į palangę ir išsiblaškęs žvalgiausi į Batianio 
krantinę, kai ūmai, dideliam savo apmaudui, pastebėjau Vilhel- 
mą Štoricą, lėtai žingsniuojantį krantine žemai nuleista galva. Su- 
silyginęs su Roderichų namais, jis netikėtai atsitiesė ir - sviedė 
tokį žvilgsnį langų pusėn, jog man pagaugais nuėjo! Šitaip jiš 
praėjo kelis sykius, vis svaidydamas žvilgsnių žaibus. Net ma- 
dam Roderich į tai atkreipė vyro dėmesį, tačiau pastarasis pasi- 
stengė ją kitkuo sudominti. 

Kai mudu su Marku išėjome iš namų ir pasukome link „Te- 
mešvaro" viešbučio, šis Štoricas vėl mums pasipainiojo po kojo- 
mis. Pastebėjęs mano brolį, jis sustojo lyg įbestas, stipriai išblyš- 
kęs ir išsikėtęs rankas tarsi katalepsijos priepuolio metu. (Kutra- 
lepsija - kūno ar jo dalių sustingimas, atsirandantis dėl psichi- 
kos sutrikimo.) Dieve, ar tik jis nenuvirs ant žemės? Jo akyse 
liepsnojo begalinė neapykanta. Tik kai nuėjome kelis žingsnius, 
brolis paklausė manęs: 

— Ar atkreipei dėmesį į tą žmogų? 

— Be abejonės. 

— Tai Vilhelmas Štoricas, prisimeni, apie jį tau pasakojau? 

— Prisimenu. Bet ir šiaip pažįstu. 

— Iš kur? į 

— Kapitonas Haralanas kažkurią dieną jį man parodė. 

— O aš maniau, kad jis dingo iš Ragzo, - susimąstęs tarė Mar- 
kas, — nors apskritai kokią tai turi reikšmę! 

— Nė menkiausios, - pritariau broliui. 

Devintą valandą vakaro Roderichų namuose pradėjo rinktis 
svečiai. Daktaras, jo žmona ir duktė maloniai sutikinėjo juos prie 
galerijos durų, užlietų ryškia sietynų šviesa. Pagaliau pasirodė ir 
Ragzo gubernatorius. Jo prakilnybė šiltai ir nuoširdžiai pasveiki- 
no visą šeimą. Jaunikį ir nuotaką, kurią pažinojo dar vaikystėje, 
jis apibėrė komplimentais ir smagiais palinkėjimais. Sveikinimai 
pylėsi iš visų pusių. | 

Tarp devintos ir dešimtos valandos atvyko miesto valdžios at- 
stovai, Haralano bičiuliai, karininkai. Daktaro sūnus, nors ir atro- 
dė man šiek tiek rūškanas, laikėsi kuo puikiausiai ir džiugiai suti- 
kinėjo svečius. Pakviestųjų damų drabužiai buvo nuostabiai puoš- 
nūs ir skoningi, labai tiko prie karinių mundurų ir paradinių vyrų 
kostiumų. Svečiai, gyvai šnekučiuodamiesi, vaikštinėjo po sales 
tr galeriją, grožėjosi turtingomis dovanomis, išdėliotomis dakta- 
ro kabinete. Ypač dailiai atrodė jaunikio dovanos. 

Ant staliuko didžiojoje svetainėje gulėjo vedybų kontraktas, 
kurį buvo numatyta pasirašyti vakaro metu. Ant kito staliuko lenk- 
tomis kojomis ir inkrustuotu viršumi stovėjo puiki baltų rožių ir 
fliordoranžo puokštė — būtinoji sužadėtuvių palydovė. (Fliordo- 
ranžas —- balti pomerantinių citrinmedžių žiedai; arba tokie pal 
dirbtiniai.) 

Pagal madjarų papročius, šalia puokštės ant atlasinės pagal- 
vėlės gulėjo vestuvinis vainikėlis, kurį nuotaka užsidės jungtuvių 
dieną vykdama į katedrą. 

Vakaras turėjo būti iš trijų dalių: koncerto, iškilmingo vedybų 
sutarties pasirašymo ir pokylio. Šokiai prasidės ne anksčiau kaip 

vidurnaktį. Dėl tokios vėlyvos šokių pradžios, Žinia, apgailesta- 
vo visi kviestieji, nes, kartoju, nėra kito tokio pasilinksminimo, 
kuriam vengrai ir vengrės atsiduotų su didesniu pasitenkinimu ir 
aistra. 

Grojo puikus čigonų orkestras. Labai populiarus Vengrijoje, 
jis pirmą kartą pasirodė Ragze, kur apie jį daug kas girdėjo. 

Žinoma, kad vengrai - dideli muzikos mėgėjai. Tačiau, kaip 
pastebėta, jie ir vokiečiai iš esmės skirtingai gėrisi muzika. Mad- 
jaras — ne atlikėjas. Jis nedainuoja, o jeigu dainuoja, tai labai 
nedaug. Jis godžiai klausosi garsų. O jeigu kalbame apie liaudies 
muziką, tai jam klausymasis tuo pat metu yra ir rimtas užsiėmi- 
mas, ir didžiulis malonumas. 

Orkestrą sudarė dvylika muzikantų ir dirigentas. Koncerto pro- 
gramoje - puikios muzikinės pjesės, vengriškos melodijos - karo 
dainos ir maršai. Kaip tik jiems - dainoms ir maršams — vengrai, 
išdidūs ir temperamentingi Žmonės, atiduoda pirmenybę prieš ro- 
mantišką ir svajingą vokiečių muziką. 

Nuostabu, kad šiam vakarui, vedybų sutarties pasirašymo va- 
karui, nebuvo pasirinkta tinkamesnė, „vestuvinė“ muzika. Tačiau 
tokia tradicija nesusiklostė, o Vengrija - tradicijų šalis. Ji saugo 
ištikimybę liaudies melodijoms, kaip Serbija — baladėms, Vala- 
chija — doinoms... (Doina - rumunų ir moldavų lyrinė liaudies 
daina.) Vengrai dievina pašėlusias melodijas, ritmingus maršus, 
pažadinančius prisiminimus apie žygius ir mūšius, aukštinančius 
nepamirštamus istorinius žygdarbius. 

Čigonai sėdėjo pasipuošę įvairiaspalviais tautiniais drabužiais. 
Aš nejučiomis ėmiau grožėtis jų spalvinga išvaizda — juodbru- 
vais veidais, karštais žvilgsniais, akinamai baltomis šypsenomis, 
juodomis kailinėmis kepurėmis. | 

Svečiai palankiai klausėsi jų muzikos, paskui prapliupo ilgai 
ploti. Čigonai grojo pačius populiariausius Vengrijoje kūrinius 
taip šauniai, garsiai ir iškilmingai, jog koncerto aidas tikriausiai 
ritosi per visą puštą. 

Aš jaučiau labai didelį džiaugsmą, kad dalyvauju ir esu priim- 

tas subtilios madjarų visuomenės, ypač tomis muzikinių pertrau- 
kėlių akimirkomis, kai mano ausis pasiekdavo tolimas didžiojo 
Dunojaus šniokštimas. 

Neimsiu tvirtinti, jog Markas iki širdies gelmių atsidavė šiai 
keistai muzikai. Kita, kur kas švelnesnė ir širdingesnė, svaigino 
ji: sėdėdamas šalia Miros Roderich, jis nenuleido nuo jos akių. 
Įsimylėjėlių žvilgsniai, žinia, iškalbingesni jų širdims už visą šią 
muziką. 

Kai nutilo plojimų audra, daktaras Roderichas ir kapitonas Ha- 
ralanas padėkojo muzikantams pačiais lipšniausiais žodžiais; or- 
kestras išėjo. 

Atėjo iškilmingas vedybų sutarties pasirašymo momentas. Tai 
buvo padaryta labai didingai ir pagarbiai. Paskui svečiai išsiskirstė 
po sales ir ryškiai apšviestą sodą. Liokajai visus pageidaujančius 
apdalijo vėsiais gėrimais. 

Niekas nedrumstė šventės. Nebuvo jokio pagrindo abejoti, kad 
šitaip sėkmingai prasidėjusi ji taip pat sklandžiai ir baigsis 
bendram visų džiaugsmui. Jeigu anksčiau mažytė ir vos juntama 
baimė krebždėjo mano galvoje, tad dabar jau galėjau visiškai pa- 
sikliauti, jog vakaras baigsis be kokių nors sutrikimų. 

Lengva širdimi ir prancūziškai galantiškai šnekučiavausi su 
namų šeimininke. 

— Mesjė Vidali, - atsakė man madam Roderich, - man labai 
malonu, kad ne tik jūs, bet ir mano svečiai, regis, patenkinti šiuo 
vakaru. Bet labiausiai džiaugiuosi dėl mūsų mielų vaikų laimės... 

— Už kurią juodu dėkingi jums. — Aš pagarbiai pabučiavau 
nuotakos motinos ranką. —- Nejaugi pats didžiausias gėris, apie 
kurį tik ir gali svajoti tėvai, nėra jų vaikų laimė?! 

Dėl keistos asociacijos ši gana banali frazė man priminė Vil- 
helmą Štoricą. (Asociacija - čia: ryšys tarp dviejų ar daugiau 
sąvokų, vaizdinių, kai vienas jų primena kitą. Banalus — nuval- 
kiotas, įprastas, šabloniškas. ) 

Užtat kapitonas Haralanas, dingojosi, visiškai pamiršo nenau- 
dėlį. Jis ėjo nuo vienos grupelės prie kitos, juokavo, linksmino ir 

pokštavo, pagyvindamas šventę žiežirbuojančiu jaunu džiaugs- 
mu... Ne viena jauna mergina neslėpdama susižavėjimo žvilgčio- 
jo į jaunuolį. Kapitonas buvo pakiliai nusiteikęs ir mėgavosi ta 
padėtimi, kurią, galima sakyti, visas miestas stengėsi pripažinti 
jo šeimai. 

— Brangus Haralanai. - Paėmiau jį už parankės. - Jeigu vaka- 
ro pabaiga bus tokia pat šauni kaip ir pradžia... 

— Neabejokite! — karštai man pritarė. — Muzika — puiku, bet 
šokiai — dar puikiau! 

— Velniai rautų! — pakartojau ir aš tokiu pat linksmu tonu. — 
Prisiekiu, šiuo reikalu prancūzas nenusileis madjarui! Žinote ką, — 
jūsų sesuo pakvietė mane antrajam valsui! 

— Kodėl ne pirmajam? 

— Ha-ra-la-nai! — priekaištingai nutęsiau. —- Pirmasis valsas 
priklauso Markui. Nejaugi pamiršote tradicijas? Ar tik nenorite, 
kad mudu su broliu susikivirčytume? 

— Ak, teisybė, mesjė Anri! Juk jaunikiui ir nuotakai priklauso 
garbė pradėti pokylį! 

Vėl pasirodė čigonų orkestras, muzikantai susėdo galerijos gi- 
lumoje. Daktaro kabinete tarnai pastatė stalus, kad solidūs ponai, 
nesižavintys valsais ir mazurkomis, galėtų atsidėti malonumui pa- 
lošti kortomis. 

Taigi orkestrantai jau buvo pasirengę imti strykus bei trimitus 
ir tik laukė Haralano ženklo. Staiga nuo galerijos, kurios durys 
išėjo į sodą, pusės pasigirdo stiprus ir šiurkštus balsas. Kažkas 
dainavo keistą dainą - šokinėjančio ritmo, be kokio nors tonalu- 
mo, be melodinio ryšio. 

Sustojusios ir pasirengusios šokti valsą poros sustingo. Gal- 
būt tai koks nors siurprizas, kurį sumanė šeimininkai?.. 

Kapitonas Haralanas priėjo prie manęs ir pašnibždomis pa- 
klausė: 

- Kas ten, kaip jūs galvojate? 

— Nežinau, - atsakiau gana sutrikęs. 

— Iš kur sklinda ta daina? Iš gatvės? 

— Man atrodo, kad ne... 

Ir iš tikrųjų tas, kurio balsas mus pritrenkė, turėjo būti sode, 
pakeliui į galeriją. Galbūt jis jau peržengė jos slenkstį. 

Kapitonas griebė mane už rankos ir nusitempė paskui save 
prie durų, atvertų į sodą. 

Galerijoje mudu suskaičiavome gal dešimt Žmonių be orkest- 
rantų, sėdinčių prie savo piupitrų. (Piupitrai - pulteliai natoms 
pasidėti.) Kiti svečiai būriavosi salonuose ir salėje. Tie, kurie bu- 
vo išėję pasivaikščioti po gryną orą, jau grįžo atgal. Be abejonės, 
nė vienas iš jų negalėjo skleisti tokių keistų garsų. 

Kapitonas Haralanas sustojo priebutyje. Aš prisigretinau prie 
jo; Mudviejų akys atidžiai tyrinėjo sodą, ryškiai apšviestą iki pa- 
čių nuošaliausių kampelių. 

Šią akimirką mesjė ir madam Roderichai priėjo prie mudvie- 
jų. Daktaras tarė kelis žodžius sūnui, į kuriuos jaunuolis atsiliepė 
purtydamas galvą. 

Tuo metu artėdamas balsas vis dar griaudėjo. 

Paėmęs Mirą už rankos, Markas išėjo su ja į priebutį. Madam 
Roderich apsupo damos ir ir apibėrė ją klausimais, į kuriuos ji, 
deja, negalėjo atsakyti. 

— Tuoj pat viską išsiaiškinsiu! — šūktelėjo kapitonas, žengda- 
mas iš priebučio. 

Daktaras Roderichas, keli tarnai ir aš nusekėme įkandin jau- 
nuolio. 

Nematomasis dainininkas, regėjosi, buvo už kelių žingsnių nuo 
galerijos. 

Ir staiga jo balsas nutilo. 

Apėjome sodą, apžiūrėjome visus medžius ir krūmelius. Iliu- 
minacija nepaliko tamsių vietų. (//liuminacija —- ryškus apšvieti- 
mas.) Ištyrinėjome tiesiog kiekvieną colį, bet nieko neaptikome. 

Galbūt tai plyšavo koks nors pavėlavęs praeivis, klajodamas 
po Tekeli bulvarą? 

Spėjimas buvo menkai tikėtinas, be to, netrukus nustatėme, kad 
bulvaras visiškai tuščias, nė gyvos dvasios šią vėlyvą valandą. 

Vienintelis žiburėlis mirgėjo už penkių šimtų žingsnių kairėje 
pusėje, jis buvo vos pastebimas ir sklido iš Vilhelmo Štorico namo. 

Sugrįžome į galeriją. Klausinėjami svečių, deja, negalėjome 
nieko atsakyti. Haralanas darė ženklą muzikantams. Poros vėl su- 
stojo šokiui. 

— Na kaip, ar jau išsirinkote sau partnerę? - linksmai šūktelėjo 
man madmuazelė Mira. 

— Mano partnerė - tai jūs, madmuazele, bet tik antrajam valso 
turui... 

— Na, brangusis Anri, - nusišypsojo Markas, - mudu neversi- 
me tavęs ilgai laukti. 

Markas apsiriko. Pažadėto Miros valso turėjau laukti kur kas 
ilgiau. Tiesą sakant, aš jo laukiu iki dabar. 

Orkestras baigė preliudiją, kai netikėtai vėl nuaidėjo daini- 
ninko balsas, šį kartą - pačiame salės centre... (Preliudija - pra- 
džia, įžanga.) 

Svečiai bemat sutriko, o mane apėmė pasipiktinimas. Nema- 
tomasis balsas visa gerkle traukė Frederiko Margrado „Neapy- 
kantos dainą" — vokiečių himną, kuriame įžūliai skambėjo nuož- 
mumo ir prievartos dvasia. Tai jau buvo atvira provokacija, iššū- 
kis vengrų patriotizmui, tiesioginis ir įžūlus įžeidimas. 

Dainininko niekas niekur nematė. Tačiau jis buvo čia, salės 
centre, čia, kur daugybė žmonių. Panika pagavo svečius, ypač 
moteris. 

Kapitonas Haralanas perėjo salę liepsnojančiomis akimis, su- 
gniaužtais kumščiais, pasirengęs nedelsiant sučiupti nematomąją 
būtybę. 

Griausmingai sudainavęs paskutinį „Neapykantos dainos" pos- 
mą, dainininkas nutilo. 

Ir štai tada pamačiau... Taip! Ir šimtas Žmonių kaip ir aš išvy- 
do tai, kuo neįmanoma patikėti... . 

Puokštė, stovėjusi ant lenktakojo staliuko, ūmai pakilo iš vie- 
tos ir po akimirkos, sudraskyta ir sumaigyta, nusėjo grindis švel- 
niais žiedlapiais. Apstulbusios publikos akyse nematomos ran- 

kos į smulkius skutelius suplėšė vedybų sutartį, ir popieriaus skiau- 
telės susimaišė su rožių žiedlapiais. 

Visur svečius sustingdė siaubas. Kiekvienas troško kuo sku- 
biau palikti namus, kuriuose dedasi šitokia velniava. Prasidėjo 
grūstis. Aš klausiau savęs: „Ar tik neišsikrausčiau iš proto?" 

Kapitonas Haralanas, purtomas bejėgiško pykčio, sugriebė ma- 
ne už pečių. 

— Vis tai Vilhelmas Štoricas! 

Vilhelmas Štoricas? Ar tik nepamišo kapitonas? Įgnybau sau, 
kad įsitikinčiau, ar tai ne baisus sapnas! Tą akimirką kuo pui- 
kiausiai savo akimis išvydau, kaip vestuvių vainikėlis, gulėjęs 
ant atlasinės pagalvėlės, pakilo į orą, nuplaukė per saloną, o pas- 
kui per galeriją ir dingo sodo krūmeliuose. Prisiekiu, niekieno 
ranka nepalietė jo! Vainikėlis judėjo pats savaime! 

— Man jau pakanka! - tiesiog suriaumojo Haralanas ir lyg kul- 
ka išlėkė iš svetainės. Tarsi koks viesulas nuskriejo per galeriją ir 
puolė bėgti Tekeli bulvaru. 

Aš nuskuodžiau įkandin jo. 

Mudu nubėgome iki Vilhelmo Štorico namų. Bokštelyje silpnai 
švietė langas. Kapitonas griebė abiem rankom vartelius ir pašėlu- 
siai juos papurtė. Aš jam padėjau. Bet tvirti varteliai tik lengvai 
virpėjo nuo mudviejų smūgių ir spyrių. Keletą minučių mudu, 
pagauti įsiūčio, juos vis daužėme. Pyktis užgožė blaivų protą. 

Netikėtai namo durys tyliai atsidarė. Vilhelmas Štoricas lyg 
niekur nieko visa savo didybe stovėjo ant jo slenksčio. 


78 


Aštuntasis skyrius 


Ar reikia dar sakyti, kad vakaras buvo beviltiškai sugadintas 
ir baigėsi kartu su mūsų aprašyta scena? Jaunieji jautėsi beveik 
praradę bet kokią viltį. Sumaitota vestuvių puokštė, sudraskyta į 
skutus vedybų sutartis, visų akyse pavogtas nuotakos vainikėlis! 
Ir visa tai jungtuvių išvakarėse! Kokia nelemtas pranašingas 
ženklas! 

Gandai apie stebuklus Roderichų namuose greitai pasklido po 
visą miestą. Kaip ir maniau, publika net negalvojo, kad šie neįti- 
kėtini įvykiai turi realią ir natūralią prigimtį. Privalėjome kaip 
nors įminti šią mįslę. 

Ištisą dieną žiopliai grūdosi po daktaro Rodericho namų lan- 
gais. Paprasti Žmonės, daugiausia moterys, plūdo į Batianio kran- 
tinę iš pačių atokiausių subruzdusio miesto kampelių. Vieni pa- 
sakojo patikliems klausytojams neįtikėtinus ir neregėtus dalykus, 
papildydami juos sava fantazija, kiti, pagauti prietaringos bai- 
mės, bet smalsūs lyg, katės, tiesiog spoksojo į paslaptinguosius 
namus. 

Nei madam Roderich, nei jos duktė nebėjo kaip paprastai ry- 
tais pasivaikščioti. Mira nepaliko vienos motinos, kurią sukrėtė 
nakties košmaras ir privertė gulėti lovoje. 

Aštuntą valandą ryto Markas atėjo pas mane. Su juo buvo dak- 
taras ir kapitonas Haralanas. 

— Anri, - prabilo Markas, - aš įsakiau nieko čia nejįleisti. Čia 
mūsų niekas nesiklauso... Mes čia vieni... 

Dieve, kaip per vieną naktį pasikeitė mano mielasis brolis! 

Dar vakar vakare iš laimės švytėjęs jo veidas dabar paniuro ir 
išblyško. Brolis man pasirodė kur kas prislėgtesnis negu šiaip 
vyriškis, pakliuvęs į jo padėtį. 

Daktaras Roderichas tvardėsi ir atrodė ganėtinai ramus, skir- 
tingai negu Haralanas, kuris labai nervinosi ir nepajėgė tramdyti 
susijaudinimo. Sukąsti dantys ir neramus žvilgsnis bylojo apie 
jaunuolio išgyvenamą įtampą ir kančias. 

Aš nutariau laikytis šaltakraujiškai ir iš pradžių pasidomėti, 
kaip jaučiasi madam Roderich ir Mira. 

— Abi be galo sunkiai pakėlė vakarykštį incidentą, — atsakė 
daktaras, — reikės dar kelių dienų, kol jos atsigaus po šoko. Ta- 
čiau Mira jau sukaupė visą savo valią ir stengiasi nuraminti moti- 
ną, sunegalavusią po tokio sukrėtimo. Tikiuosi, vakarykštis įvy- 
kis netrukus pasimirš, kad tik tokios apgailėtinos scenos nebepa- 
sikartotų... 

- Nebepasikartotų? - perklausiau daktarą. - Šito jau nebever- 
ta baimintis, daktare! Daugiau tikrai nebesusiklostys aplinkybės, 
kurios paskatino tokius triukus, — ar galiu kaip nors kitaip pava- 
dinti tai, kas įvyko? 

— Sunku pasakyti, - lėtai atsakė daktaras. - Nežinau. Aš norė- 
čiau kuo skubiau užbaigti vedybų reikalą, nes bijau, jog Štorico 
grasinimai... 

Daktaras laiku susičiaupė žvilgtelėjęs į Marką. Juk jaunuolis 
nieko nežinojo apie neseną varžovo demaršą. Laimei, brolis ne- 
atkreipė dėmesio į pastaruosius mesjė Rodericho žodžius. 

Haralanas dar nepratarė nė žodžio, aiškiai laukdamas, kol aš 
pasakysiu savo nuomonę apie vakar vakaro atsitikimą. 

— Mesjė Vidali, - tęsė daktaras, — o ką jūs apie visa tai ma- 
note? 

— Esu skeptikas ir negaliu rimtai vertinti stebuklų, kuriuos, 
beje, regėjome savo akimis. (Skeptikas - žmogus, kuris viską ver- 
tina kritiškai, nepatikliai.) Kaip mokslininkas neįžiūriu šiame įvy- 
kyje nieko antgamtiško, nors ir nepajėgiu ką nors paaiškinti. 

— Mesjė Roderichai, - po valandėlės nuraminau daktarą, - „visa 

tai", vartojant jūsų išsireiškimą, nėra taip reikšminga, kad būtų 
verta ilgai sukti sau galvą. Manau, kad mes tapome kvailo pokšto 
aukomis. Mistifikuotojas įsismelkė tarp jūsų svečių ir nutarė pa- 
pildyti kviestinio vakaro pasilinksminimų programą pilvakalbys- 
tės seansu, turėjusiu tikrai baisų efektą. (Mistifikuotojas - žmo- 
gus, kuris sąmoningai apgaudinėja, klaidina, turėdamas tam tik- 
rų tikslų. Pilvakalbystė — kai kalbama nejudinant lūpų ir suda- 
ranl įspūdį, jog garsai sklinda iš pilvo.) Užtikrinu jus, mūsų lai- 
kais tokie bandymai tikrai velniškai sumaniai padaromi. 

Kapitonas Haralanas tiesiog gręžė mane akimis. Jose aiškiai 
mačiau ironiją ir nepatiklumą. Jaunasis karininkas tarsi sakė: „Mes 
čia atėjome ne todėl, kad klausytumės tokių postringavimų!" 

Daktaras labai mandagiai nutraukė mane: 

— Mesjė Vidali, leiskite man nepatikėti tuo, kad mes tapome 
kokio nors miklaus triukininko aukomis... 

— Mesjė, — paprieštaravau, — šiuo reikalu tikrai negaliu pasa- 
kyti ką nors kita. Aš griežtai atmetu antgamtiškų jėgų įsikišimą... 

— Natūralių, — įsiterpė į pokalbį kapitonas, — natūralių, tiktai 
gebančių panaudoti būdus ir metodus, kurių paslapties mes ne- 
nutuokiame. 

— Tačiau, — ir toliau spyriausi, — jei kalbėsime apie vakar iš- 
girstąjį balsą — o tai, be abejonės, buvo Žmogaus balsas, ar ne? — 
kodėl negalime manyti, kad mes susidūrėme su pilvakalbystės 
efektu? 

Daktaras neigiamai papurtė galvą, visa savo išvaizda reikšda- 
mas nepritarimą mano požiūriui. 

— Jeigu aš patikėsiu jūsų aiškinimais, mesjė Vidali, esą kaž- 
koks ten mistifikuotojas arba tiksliau - įžeidėjas sugebėjo prasi- 
brauti į mano namus ir visi mes, mulkiai, patekome ant to pilva- 
kalbio kabliuko — aš, Žinia, netikiu, — tai ką jūs pasakysite apie 
mūsų akivaizdoje sudraskytą puokštę ir suplėšytą vedybų sutar- 
tį? Apie nematomos rankos pagrobtą vainikėlį?.. 

Iš tikrųjų priskirti abu incidentus vienam triukininkui, kad ir 
koks vikrus ir išradingas jis būtų, neleidžia blaivus protas. Ir vis 

dėlto esama nuostabiai sumanių burtininkų! 

Kapitonas Haralanas pritarė tėvui: 

— Nagi sakykite, mielasis Vidali, nejaugi toks galingas jūsų 
pilvakalbys? Nejaugi tai jis žiedą po žiedo nudraskė ir sutrypė 
visą puokštę, suplėšė į skutus pasirašytą sutartį, nusviedė į krū- 
mus vestuvių vainikėlį?.. 

Nutylėjau. 

— Ar nemėginsite teigti, — tęsė vis labiau įkaisdamas Harala- 
nas, — jog mes tapome haliucinacijų aukomis? 

— Be abejonės, ne. Nėra ko net kalbėti apie haliucinacijas! Juk 
visas šimtas Žmonių regėjo tai, kas vyko. 

Po ilgokos pauzės, kurios ir nesistengiau nutraukti, daktaras 
apibendrino: 

„—- Vadinkime daiktus tikraisiais jų vardais ir nemėginkime tuš- 
čiai savęs apgaudinėti. Mes susidūrėme su faktais. kurių tarsi ir 
neįmanoma natūraliai paaiškinti, o kita vertus, šie faktai neginči- 
jami. Neperžengdami realybės ribų, pagalvokime, ar čia nepriki- 
šo nagų koks nors ne kvailas pokštininkas, o tikras priešas, kuris 
iš keršto troško sugadinti mums vakarą? 

Daktaro žodžiai sugrąžino problemą į realybę. 

— Priešas?! — apstulbo Markas. — Jūsų ar mano šeimos prie- 
šas? Ar pažįstate tokį? 

— Taip! - atsiduso kapitonas Haralanas. — Tai tas, kuris dar iki 
jūsų, Markai, prašė mano sesers rankos. 

- Vilhelmas Štoricas? 

— Vilhelmas Štoricas. 

Ir tada mes papasakojome Markui apie įvykius, apie kuriuos 
iki šiol jis nieko nenumanė. Daktaras dar paminėjo paskutinį mė- 
ginimą, kurio Vilhelmas Štoricas griebėsi prieš kelias dienas. Ma- 
no brolis sužinojo apie kategorišką daktaro atsakymą ir apie Što- 
rico grasinimus. Tie jo grasinimai nuskambėjo taip, jog davė pa- 
grindą manyti, kad vakarykščiame spektaklyje jis tikrai dalyvavo. 

— Ir jūs tylėjote! —- Markas ne juokais įsižeidė. — Tiktai šian- 
dien, kai Mirai gresia pavojus, jūs teikėtės įspėti mane! Na, Što- 

ricai, aš prisikasiu iki tavęs! 

— Nesikarščiuokite, Markai, — prabilo Haralanas. — Patikėkite 
man šiuos rūpesčius!.. 

- Jis įžeidė mano nuotaką! — Markas tiesiog pašėlo. 

Pyktis apakino abu. 

Žinia, Vilhelmas Štoricas grasino atkeršyti Roderichų šeimai, 
— tai teisybė. Tačiau neįmanoma įrodyti, kad jis įsipainiojo į vaka- 
rykštį atsitikimą. Vien spėlionėmis sunku pagrįsti kaltinimą. Juk 
negalima sakyti: „Tai jūs dainuodamas „Neapykantos dainą" įžei- 
dėte svečius. Tai jūs sudraskėte puokštę ir vedybų sutartį. Tai jūs 
pavogėte vainikėlį". Liudininkų tai nėra! Niekas nematė Vilhelmo 
Štorico nusikaltimo vietoje! 

O kita vertus, argi mes neradome jo nuosavame name? Argi ne jis 
atidarė duris? Žinia, buvo jau prabėgę nemažai laiko, kurio visiškai pa- 
kako, kad spėtų grįžti iš Roderichų namų, jeigu ten buvo. Ir dar- kaip jis 
galėjo parbėgti atgal į savo namus nepastebėtas, jeigu mudu su Harala- 
nu nė akimirkai neatsitraukėme nuo durų?.. 

Šiuos savo samprotavimus pateikiau dviem įkaitusiom galvom 
— Markui ir Haralanui. Mano minčių logiką pirmasis pripažino 
daktaras Roderichas. Tačiau jaunuoliai buvo pernelyg įsiaudrinę, 
todėl nenorėjo manęs klausytis ir veržėsi tuoj pat lėkti į namus 
Tekeli bulvare. 

Pagaliau po ilgų ginčų padarėme vienintelę teisingą išvadą: 
reikia eiti į miesto rotušę, viską pranešti policijos viršininkui, pa- 
pasakoti apie grasinimus, kuriais gąsdinami Markas ir jo nuota- 
ka. Taip pat privalome nepamiršti paminėti, kad šantažuotojas, 
pasak jo paties, turi slaptų priemonių, viršijančių Žmogaus gali- 
mybes — Žinia, tuščias pasigyrimas! — bet vis dėlto... Ir policijos 
viršininkas nuspręs, ar reikia imtis priemonių prieš šį niekšą ir 
kokių. Policija geba veikti veiksmingiau negu privatus asmuo. 

Beje, kas galėtų garantuoti, kad Štorico namuose kas nors ati- 
darytų duris dviem įsiutusiems jaunuoliams, jeigu Markas su ka- 
pitonu vis dėlto ten nusirautų? Ką, juodu turėtų jėga laužtis į sve- 
timą patalpą? Kokia teise? O štai policija tokią teisę turi. 

Sutikęs su bendrai priimtu nutarimu, Markas grįžo į Roderi- 
chų namus, o aš su daktaru ir Haralanu patraukėme į miesto ro- 
tušę. 

Laikrodis rodė pusę vienuolikos. 

Policijos viršininkas mus priėmė nedelsdamas. 

Tai buvo neaukštas vyriškis energinga fizionomija ir karštu 
žvilgsniu, taktiškas ir mandagus. Mesjė Šteparkas turėjo praktiš- 
ką protą ir puikią profesinę uoslę. Kai kalbėjomės, jis pademonst- 
ravo, jog puikiai orientuojasi net kebliausiais klausimais. Su mu- 
mis, galima sakyti, bendravo pats paslaugumas. Policijos virši- 
ninkas užtikrino mus, kad padarys viską, kas įmanoma ir neįma- 
noma, kad pagaliau paaiškėtų ši tamsi istorija, tačiau abejoja, ar 
pavyks sėkmingai išpainioti tokias neįprastas aplinkybes. 

Neskubėdamas ėmė klausinėti: 

— Mesjė Roderichai, gal turite nedraugą, kuris vedinas neapy- 
kantos arba keršto jausmo galėtų veikti prieš jūsų šeimą, ypač 
ryšium su būsimomis madmuazelės Miros Roderich ir Marko Vi- 
dalio vedybomis? 

— Manau, kad taip, — atsakė daktaras. 

- Tai kas jis? 

— Vilhelmas Štoricas, - aplenkė tėvą nekantrusis kapitonas. 

Mesjė Šteparkas neparodė jokios nuostabos. 

Daktaras jam išdėstė viską: ir kad Vilhelmas Štoricas prašė 
Miros rankos, bet jam buvo atsakyta, ir kad vėl mėgino siekti 
savo, 0 po pakartotinio atsakymo grasino išardyti vestuves vien 
jam pačiam žinomomis aplinkybėmis, prieš kurias negali atsilai- 
kyti joks Žmogus. 

— Taip, — patvirtino mesjė Šteparkas, - jis pradėjo nuplėšda- 
mas skelbimus apie vestuves, bet taip mikliai, jog nepasisekė jo 
pačiupti už rankos. 

Mes vieningai jam pritarėme. 

Tačiau visiška mūsų nuomonių vienybė nė kiek nepaaiškino 
paties fenomeno esmės. (Fenomenas — išskirtinis, retas reiški- 
nys, objektas.) O policija veikia tiktai realybėje ir su realiais da- 

lykais. Ji gali sučiupti tik turintį kūną ir kraują nusikaltėlį. O kai 
dėl fantomų ir vaiduoklių — ji čia bejėgė ir nekompetentinga. (Fan- 
tomas - stebuklingas reiškinys, vaiduoklis. Kompetencija —- ge- 
ras nusiimanymas, žinojimas.) Be abejonės, skelbimų plėšytojas, 
puokštės draskytojas, vainikėlio grobikas turi būti konkretus žmo- 
gus. Taigi jį galima sugauti ir areštuoti. 

Mesjė Šteparkas pripažino, kad mūsų įtarimai Vilhelmo Što- 
rico adresu gana pagrįsti. 

— Sis tipas, — pareiškė jis, - visada man atrodė įtartinas, nors 
dėl jo niekas ir niekada nesiskundė. Jis labai uždaras. Niekas ne- 
žino, iš kokių lėšų jis gyvena, kodėl paliko Šprembergą, savo gim- 
tąjį miestą. Kodėl jis, būdamas prūsas, atvyko gyventi į šalį, prie- 
šišką jo tėvynainiams?.. Kodėl jis tūno atsiskyręs nuo visų su 
senu tarnu name Tekeli bulvare? Kodėl niekas pas jį nesilanko? 
Visa tai ganėtinai įtartina... Tikrai! | 

- Ko rengiatės imtis, mesjė Šteparkai? — paklausė kapitonas 
Haralanas. 

— Pirmiausia jo name reikia padaryti kratą, — atsakė policijos 
viršininkas, — galbūt rasime kokių nors dokumentų... Kokį nors 
įkaltį... 

— Bet kratai turėsite gauti gubernatoriaus leidimą, — pastebėjo 
daktaras. 

— Nesijaudinkite, mesjė Roderichai! Kalbama apie svetimša- 
lį, be to, šis svetimšalis grasino jūsų šeimai. Jo prakilnybė leis 
daryti kratą, galite neabejoti! 

- Tarp kitko, gubernatorius vakar dalyvavo mūsų šventėje, — 
įterpiau ir aš žodelį. 

- Žinau, mesjė Vidali. Jis jau buvo mane išsikvietęs šiuo rei- 
kalu ir pranešė faktus, kuriuos jam teko pačiam matyti. 

— Ar jis kaip nors juos aiškino? — susidomėjo daktaras. 

— Ne! Jis negalėjo rasti jokio realaus viso to, kas įvyko, paaiš- 
kinimo. 

— Tačiau, - ir vėl įsiterpiau į pokalbį, — kai jis sužinos, kad čia 
įsivėlęs Vilhelmas Štoricas... 

— Jis dar labiau panorės viską iki galo išsiaiškinti, —- tęsė mesjė 
Šteparkas. — Malonėkite turėti kantrybės ir palaukti, ponai! Da- 
bar tuoj pat einu į gubernatoriaus rūmus ir po pusvalandžio gau- 
siu leidimą kratyti namą Tekeli bulvare! 

— Ar leisite mums kartu su jumis ten eiti? - paklausė Harala- 
nas. 

— Kaip norėsite, kapitone! Ir jūs, mesjė Vidali! - pakvietė mus 
policijos viršininkas. 

— Eikite kartu su mesjė Šteparku ir jo agentais, — kreipėsi į 
mus daktaras Roderichas, — o aš noriu kuo greičiau grįžti į na- 
mus. Kai bus baigta krata, ateikite pas mus kartu su Haralanu, 
mesjė Vidali! 

— Nusikaltėlis bus areštuotas, jeigu pasitvirtins įtarimai, - ryž- 
tingai pridūrė mesjė Šteparkas. | 

Policijos viršininkas išvyko į rūmus, paskui jį išėjo ir dakta- 
ras. Mudu su Haralanu likome kabinete laukti. Nesikalbėjome, 
nes neturėjome apie ką. Man kėlė nerimą nervinė kapitono būse- 
na. Ar galės jis susivaldyti, atsidūręs akis į akį su savo priešu? Ar 
nepakenks tyrimui įžeisto jaunuolio perdėtas karščiavimasis ir 
nesitvardymas? 

Mesjė Šteparkas grįžo lygiai po pusvalandžio su kratos orde- 
riu. Dar jis parsinešė mandatą, leidžiantį imtis bet kurių veiksmų 
savo nuožiūra, priklausomai nuo aplinkybių. (Mandatas -specia- 
lus įgaliojimas. ) 

— O dabar, ponai, — įsakė jis, - paprašysiu judu iš policijos 
valdybos išeiti pirmuosius... Aš eisiu į vieną pusę, o mano agen- 
tai - į kitą... O po dvidešimties minučių susitiksime prie Štorico 
namo. Tokios konspiracijos taisyklės. (Konspiracija - nelegalios 
veiklos sistema; slaptumas.) Susitarėme? 

— Susitarėme! - kariškai atsakė kapitonas Haralanas. 

Išėję dviese iš miesto rotušės, mes nusileidome į Batianio 
krantinę. 

Devintasis skyrius 


Mesjė Šteparkas patraukė į paskirties vietą per šiaurinę mies- 
to dalį, o dvi grupės agentų skverbėsi per centro kvartalus. Mudu 
su kapitonu nužingsniavome iki Ištvano Pirmojo gatvės galo, o 
paskui patraukėme krantine palei Dunojų. 

Oras pasitaikė prastas. Sunkūs pilki debesys lėkte lėkė iš rytų. 
Nuo stipraus vėjo krypo burinės valtys, beveik rėždamos įtemp- 
tomis burėmis geltonus Dunojaus vandenis. Gandrų ir gervių po- 
ros, atstačiusios galvas prieš vėją, šaižiai krykė. Debesys grasino 
prapliupti atogrąžų liūtimi. 

Praeivių gatvėje matėsi mažai. Išimtį sudarė prekybos kvarta- 
las. Šią valandą čia buvo gyva ir judru. Jeigu policijos viršinin- 
kas ir jo agentai būtų ėję kartu su mumis, tai mes tikrai būtume 
patraukę visų dėmesį. 

Kapitonas Haralanas atkakliai tylėjo. Aš baiminausi, kad su- 
sitikęs su Štoricu jis nesusivaldys. Neapykanta tiesiog kunkulia- 
vo jo veide! Aš jau bemaž gailėjausi, kad įsiprašėme lydėti poli- 
cininkus. 

Po ketvirčio valandos mudu pasiekėme Batianio krantinės ga- 
lą, kur prie kampo stūksojo Roderichų namai. Visus apatinio aukš- 
to langus dengė žaliuzės. Koks kontrastas palyginti su šventine 
vakar vakaro nuotaika! 

Haralanas apžvelgė uždarytus langus. Gilus atodūsis išsiver- 
žė iš jo krūtinės, ranka grėsmingai kilstelėjo aukštyn, tačiau jau- 
nuolis neišspaudė nė žodžio. 

Pasukę už kampo, mes pakilome Tekeli bulvaru ir netrukus 

atsidūrėme prie Štorico namo. 

Kažkoks gana apsmukęs Žmogus trypinėjo prieš vartus, neiš- 
traukdamas rankų iš kišenių. Tai buvo policijos viršininkas. Mu- 
du su kapitonu, kaip buvo sutarta, prisiartinome prie jo. 

Bemaž tuoj pat pasirodė ir šeši agentai civiliais drabužiais. 
Pagal mesjė Šteparko ženklą jie užėmė pozicijas palei tvorą. Su 
jais atėjo ir šaltkalvis, - jo paslaugų prisireiktų tuo atveju, jeigu 
niekas neatidarytų durų. 

Kaip paprastai Štorico namo langai buvo užverti stipriomis 
langinėmis, o bokštelio belvederio stiklai neįžvelgiami. 

- Tikriausiai nieko nėra namuose! - tariau viršininkui. 

— Vargu! — atsakė jis. - Matote dūmelį iš kamino kairėje stogo 
pusėje? 

Iš tikrųjų silpnas dūmelis rangėsi virš kamino. Kaip aš jo iš 
sykio nepastebėjau?! 

— Jeigu nėra šeimininko, - pridūrė mesjė Šteparkas, — galbūt 
tarnas namuose, o mums vis tiek, kas atidarys duris. 

Turėdamas galvoje kapitono Haralano nervingumą, aš būčiau 
buvęs patenkintas, kad namuose nebūtų Vilhelmo Štorico ir kad 
jis apskritai būtų išdūmęs iš miesto. 

Policijos viršininkas pabeldė į vartelius plaktuku, kabojusiu 
prie grotelių rėmo. Mes laukėme, jog kas nors pasirodys lange 
arba atidarys vartelius. 

Praslinko minutė. Nieko. Viršininkas vėl pabeldė... Atsigrę- 
žęs į šaltkalvį, mesjė Šteparkas mostelėjo. 

— Veikite! 

Vyriškis išsirinko savo ryšulėlyje tinkamą instrumentą. Vos 
tik jis įkišo į spynos plyšį spyruoklinį skląstį, - tokią anties snapo 
pavidalo rankenėlę, vartai be vargo pasidavė. 

Lydimi keturių agentų, mes suėjome į kiemą. Du agentai pasi- 
liko už vartų. 

Namo durys irgi buvo užrakintos. 

Mesjė Šteparkas du sykius pastukseno savo lazdele. Niekas 
neatsiliepė. Tvyrojo mirtina tyla. 

Šaltkalvis užlipo ant laiptelių ir įkišo visraktį į spynos plyšį. 
Spyna netikėtai lengvai pasidavė. Durys atsidarė. 

Šviesa į koridorių pateko pro grotuotą langelį virš durų, taip 
pat pro kitanfe koridoriaus gale stūksojusių durų, vedančių į so- 
dą, vitražą. 

Policijos viršininkas žengė kelis žingsnius koridoriumi ir skar- 
džiai riktelėjo: 

— Ei! Ar kas nors yra namuose? 

Visur viešpatavo tyla. Ir po antrojo šūktelėjimo name tebe- 
tvyrojo tokia pat slogi tyla. Nebent įsiklausius ir sukoncentravus 
visą dėmesį, galėjai sugauti kažkokį tykų šnaresį viename iš šo- 
ninių kambarių... Bet greičiausiai mums tik pasirodė. Šnaresys 
nebepasikartojo. 

Mesjė Šteparkas nuėjo iki koridoriaus galo. Mudu su kapito- 
nu Haralanu nusekėme paskui jį. 

Vienas agentas užėmė stebėjimo postą ant laiptų. 

Kai koridoriaus gale atidarėme neužrakintas duris, išvydome 
apleistą nuo dviejų iki trijų tūkstančių kvadratinių tuazų ploto 
sodą su seniai nešienauta pievele viduryje. Pievelę juosė vingiuota 
alėja, prižėlusi tankių krūmokšnių. Už aukštų medžių galėjai jausti 
esant mūrinę sieną. 

Visur akis badė netvarka ir aplaidumas. 

Sode agentai nerado nieko, išskyrus vietomis aiškius pėdsa- 
kus žolėje. 

Visus namo langus dengė uždarytos langinės, išskyrus pirmojo 
aukšto paskutinįjį, kuris apšvietė laiptus. 

Panašu, kad keistojo namo gyventojai neseniai išėjo ir netru- 
kus grįš, nes durys neužrakintos, o paprasčiausiai uždarytos... Beje, 
galbūt jie užuodė policijos ketinimus ir laiku išnešė kudašių? 

— Iš kur jie galėjo Žinoti apie kratą? Vargu bau! — suabejojau. 
— Manau, kad jie tuoj pat grįš. 

Mesjė Šteparkas papurtė galvą, visa savo išvaizda rodydamas, 
kad labai abejoja mano teiginiu. 

— O dūmai?.. - vis dar spyriausi. - Jie kyla iš kamino, vadina- 

si, kažkur čia kūrenama... 

— Na gerai, pamėginkime paieškoti šeimininko! - sutiko poli- 
cijos viršininkas. 

Įsitikinęs, kad sode ir kieme niekas nesislepia, mesjė Štepar- 
kas pasiūlė apžiūrėti patį namą. Grįžę į namą, uždarėme korido- 
riaus duris. 

Koridoriuje išvydome keturių kambarių duris. Vienas kamba- 
rys nuo sodo pusės pasirodė esąs virtuvė. Nuo jos ir pradėjome 
kratą. Pro uždarytas langines čia skverbėsi siauri šviesos ruože- 
liai. Vienas agentas atvėrė langines. Visi išvydome špižinę krosnį 
ir vamzdį, kuris kilo iki lubų ir dingo po plačia padangte. Abipus 
krosnies stūksojo spintelės; viduryje šios varganos patalpos sto- 
vėjo stalas, dvi pintos kėdės ir dvi taburetės. Ant sienų kabėjo 
gan skurdūs virtuvės rakandai. Kampe tiksėjo laikrodis su gegu- 
te. Svarmenų padėtis rodė, jog jie buvo pakelti vakar vakare. Kros- 
nyje Žioravo anglys. 

— Virtuvė yra, — pareiškiau, - o kurgi virėjas?.. 

- Ir jo šeimininkas? - pridūrė kapitonas Haralanas. 

- leškokime toliau, — suraukė antakius mesjė Šteparkas. 

Palyginti greitai apžiūrėjome du cokolinio aukšto kambarius, 
išeinančius į kiemo pusę. (Cokolinis aukštas — apatinis pastato 
aukštas.) Svetainę puošė dekoratyviniu audiniu aptraukti seno- 
vinio vokiečių darbo baldai. Vietomis audinys buvo stipriai nu- 
trintas ir blizgėjo. Ant Židinio lentynos su metaliniais padėklais 
malkoms stovėjo laikrodis, kurio rėmeliai buvo įmantriai aptai- 
syti akmenukais ir kriauklelėmis; man jis pasirodė labai nesko- 
ningas. Nejudančios rodyklės ir tirštos dulkės ant ciferblato rodė, 
kad jis seniai nebeužvedamas. Ant sienos priešais langą kabėjo 
portretas ovaliais rėmais, o apačioje lentelė: „Otas Štoricas“. 

Puikus piešinys ir niūroki tonai bylojo apie aukštą portreto 
kokybę, nors kampe nesunkiai įžiūrimas dailininko parašas mums 
nieko nesakė. 

Kapitonas Haralanas siurbte įsisiurbė į portretą. 

Oto Štorico veidas ir man padarė stiprų įspūdį. Ar mane veikė 

nuotaika? O gal man darė įtaką visa ši situacija? Bet čia, šioje 
senovinėje seniai negyvenamoje svetainėje, mokslininkas man 
atrodė tikrai fantastiška būtybė. 

Galinga galva, vešli ševeliūra, milžiniška kakta, tarsi anglys 
žėruojančios akys... Jo žvilgsnis sekė tave visur, o lūpos tarsi vos 
vos virpčiojo... Dėl to portretas atrodė tarsi gyvas. Dar truputis, ir 
Otas Štoricas išeis iš rėmų ir suriks: 

— Kas jūs tokie? Ko jums čia reikia? Kaip drįsote drumsti ma- 
no ramybę? 

Pro svetainės langą, nors ir uždarytą langinėmis, sunkėsi švie- 
sa. Nebuvo jokio reikalo jų atidaryti. Prieblandoje portretas atro- 
dė dar paslaptingesnis. 

Policijos viršininką nustebino tėvo ir sūnaus Štoricų panašu- 
mas: 

— Dieve mano! Juk tai tas pats veidas! Tos pačios akys, kakta, 
tokia pat galvos laikysena ant pečių... Ir ta velniška išraiška! Taip 
ir norisi atburti juos abu, išginti piktąją dvasią iš vieno ir kito!.. 

— Taip, — pritariau jam, — panašumas stulbinantis! 

Kapitonas Haralanas sustingo prieš portretą, tarytum atgijęs 
Otas Štoricas jį prikaustė prie grindų. 

— Eime, kapitone! — timptelėjau jį už rankovės. 

Iš svetainės nuėjome į priešpriešinį kambarį kitoje koridoriaus 
pusėje. Tai buvo darbo kabinetas, bet labai netvarkingas. Švie- 
saus medžio lentynos grūste prigrūstos knygų, daugiausia neįriš- 
tų, - matematikos, fizikos, chemijos veikalų... Kampe įvairiausi 
daiktai: instrumentai, aparatai, mašinos, kolbos, portatyvinė kros- 
nelė, kelios retortos ir distiliatorius, metalų pavyzdžiai, beje, kai 
kuriuos jų aš, inžinierius pagal išsilavinimą, vos galėjau nustaty- 
ti. (Retorta - stiklinis indas su ilgu į šoną pakreiptu kaklu chemi- 
nėms reakcijoms daryti. Distiliatorius - distiliacijos /garinimo/ 
įrenginys.) 

Kambario viduryje ant popieriais apversto stalo — trys ar ketu- 
ri paties Oto Štorico rinktinių raštų tomai. Ir rankraštis. Pavartęs 
jį, nustačiau, kad pasirašytas garsia pavarde veikalas skirtas švie- 

sos prigimties tyrinėjimams. 

Visus popierius, knygas ir rankraštį policija pasiėmė ir užant- 
spaudavo. 

Krata kabinete nedavė norimų rezultatų, kurie galėtų kaip nors 
paaiškinti nesenus įvykius. Jau rengėmės iš čia išeiti, kai mesjė 
Šteparkas ant židinio lentynos pamatė keistos formos mėlyną bu- 
teliuką. Vyriškis ištiesė ranką, norėdamas jį paimti ir atidžiau ap- 
žiūrėti. Tačiau buteliukas, stovėjęs ant paties krašto, netikėtai nu- 
krito ir sudužo tą pačią akimirką, kai policininkas jį palietė. 

Iš buteliuko išsiliejo gelsvas, greitai garuojantis neįprasto kva- 
po skystis; tas kvapas buvo itin silpnas, vos užuodžiamas. 

— Velniai rautų! — supyko mesjė Šteparkas. — Kaip ne laiku 
sudužo šis buteliukas! 

- Jame tikriausiai buvo kažkoks mišinys, kurį sugalvojo Otas 
Štoricas, - garsiai padariau prielaidą. | 

— Jo sūnus turi Žinoti šios medžiagos cheminę formulę ir norė- 
damas gali ją vėl pasigaminti, — tvirtai pareiškė policijos virši- 
ninkas. Ir eidamas durų link sukomandavo: — O dabar į pirmąjį 
aukštą! | 

Dviems agentams buvo įsakyta likti koridoriuje. 

Priešais virtuvę aukštyn kilo laiptai su mediniais turėklais. Se- 
nos jų lentos girgždėjo po kojomis. 

Į pirmojo aukšto aikštelę išėjo du gretimi kambariai, kurių du- 
rys nebuvo užrakintos. Pakako tik paspausti varines rankenas ir 
durys atsidarė. 

Pirmojoje patalpoje virš svetainės buvo Vilhelmo Štorico mie- 
gamasis. Čia radome geležinę lovą, naktinį staliuką, ąžuolinę ko- 
modą, praustuvą varinėmis kojomis, kušetę, standžiu atlasu ap- 
trauktą krėslą ir dvi kėdes... Nei langų užuolaidų, nei lovos užtie- 
salo, — tiesiog spartietiška aplinka. Jokių popierių — nei ant židi- 
nio lentynos, nei ant apvalaus staliuko kampe. Šią ankstyvą va- 
landą lova dar buvo nepaklota, tačiau vargu ar galėjai tiksliai pa- 
sakyti, ar kas nors joje šiąnakt miegojo. 

Priėjęs prie praustuvo, mesjė Šteparkas atkreipė mūsų dėmesį 

į muilo burbuliukus, plaukiojusius vandens paviršiuje. 

- Jeigu manytume, kad po prausimosi praėjo daugiau kaip dvi- 
dešimt keturios valandos, tai burbuliukai turėtų būti jau dingę. 
Todėl darau išvadą, kad mūsų herojus tvarkė savo tualetą šį rytą 
prieš išeidamas iš namų, - nustatė diagnozę detektyvas. 

— Taigi jis tikriausiai greitai grįš, - pakartojau savo spėlionę, - 
jeigu tik nepastebės jūsų agentų prie vartų. 

— Jeigu jis pastebės agentus, tai ir jie jį pamatys. Tiesa, abejo- 
ju, kad jis lengvai pasiduotų. 

Staiga kuo aiškiausiai išgirdome girgždant grindis. Atrodė, tarsi 
kažkas sunkiai vaikšto po viršutinį kambarį — kaip tik virš Štorico 
darbo kabineto. 

Kapitonas Haralanas aplenkė policijos viršininką ir žaibiškai 
atplėšė įtartinojo kambario duris. Deja! Mūsų laukė nusivylimas: 
kambarys buvo tuščias. Galimas daiktas, kas nors vaikščiojo po 
palėpę. Bet mums nepasisekė to patikrinti. 

Antrojo kambario baldai atrodė dar skurdesni: medžiaginė pa- 
kabinama lovelė; išgulėtas ir senas čiužinys; šiurkštūs pilki lovos 
skalbiniai; vilnonė antklodė; dvi skirtingo dydžio kėdės; ąsotis 
vandeniui ir keramikinis dubuo ant židinio; šiokie tokie drabu- 
žiai ant pakabų; skrynia, tiksliau ąžuolinė dėžė, kuri naudojama 
ir kaip komoda, ir kaip spinta; joje mesjė Šteparkas rado gausybę 
skalbinių. Židinyje nesimatė jokių pelenų. 

Tikriausiai šiame kambaryje gyveno senasis tarnas Hermanas. 
Iš savo agentų pranešimų policijos viršininkas žinojo, kad jeigu 
ano miegamojo langas kai kada būdavo atidaromas išvėdinti, tai 
šio miegamojo, irgi išeinančio į kiemą, jis visada būna uždarytas. 
Tą rodė ir apdulkėję lango skląsčiai, vos besisukiojantys savo 
lizduose, ir surūdiję langinių apkaustai. 

Ir antrasis kambarys stūksojo tuščias. Nedaug vilties ką nors 
rasti tikėjomės ir palėpėje, belvederyje ir rūsyje po virtuve. Grei- 
čiausiai šio namo gyventojai paliko savo irštvą, kad daugiau čia 
nebesugrįžtų. 

— Ar jums nekyla įtarimas, — paklausiau detektyvo, - jog Vil- 


96 


helmas Štoricas galėjo būti įspėtas dėl būsimos kratos? 

— Jokiu būdu, mesjė Vidali! Jeigu, žinia, jis nesislėpė mano 
kabinete arba jo prakilnybės rezidencijoje! O tai visiškai neįma- 
noma. 

- Galbūt jie pamatė mus, kai mes ėjome Tekeli bulvaru? 

— Sakykime! Bet kaip jie sugebėjo nepastebėti dingti iš namo? 

— Per užpakalines duris, paskui per lauką... 

— Jie nebūtų spėję perlipti per sodo aptvarą, juk jis visur aukš- 
tas, o iš kitos pusės — fortifikacinis griovys, kurio taip paprastai 
neperbrisi. (Fortifikacinis - gynybos. ) 

Policijos viršininkas manė, kad Vilhelmas Štoricas ir Herma- 
nas paspruko iš namų dar iki mūsų atėjimo. 

Iš antrojo kambario išėjome pro duris, vedančias į aikštelę. 
Vos pradėjome kopti aukštyn, kai laiptuose tarp pirmojo ir coko- 
linio aukšto pasigirdo garsas, nedviprasmiškai rodantis, jog kaž- 
kas lipo aukštyn arba leidosi žemyn greitais žingsniais ir visiškai 
nesisaugodamas. Ir tuoj pat išgirdome kažką pargriūvant ir tą pa- 
čią akimirką surinkant. 

Persilenkę per turėklus, pamatėme, kad vienas agentas, palik- 
tas poste koridoriuje, kėlėsi nuo grindų, trindamasis juosmenį ir 
aikčiodamas. | 

— Kas atsitiko, Liudvigai? - šūktelėjo jam Šteparkas. 

Agentas paaiškino, jog stovėjo ant antrojo laipto, kai jo dėme- 
sį patraukė šnaresys, kuris, beje ir mus buvo sudominęs. Atsigrę- 
žęs, kad galėtų išsiaiškinti šnaresio priežastį, jis netikėtai virto 
aukštielninkas ir rimtai užsigavo juosmenį; jam pasirodė, jog kaž- 
kas timptelėjo jį už kojų. Vyriškis dievagojosi ir tikino, kad kaž- 
kas jį pargriovė. Juo tikėti nenorėjome, kadangi cokoliniame aukš- 
te agentas stovėjo vienut vienutėlis — jo kolega ėjo sargybą kieme 
prie vartų. Bet, kita vertus, mes jau daug matėme to, kuo sunku 
patikėti! 

Po kelių minučių mes jau apžiūrinėjome palėpę, kurią šviesa 
pasiekė per siaurus stogo langelius. Nesunkiai įsitikinome, kad ji 
buvo visiškai tuščia. 

Palėpės viduryje statūs pristatomi laipteliai vedė į belvederį. 
Ten patekti galėjome per angą, kurią dengė sunkus dangtis. 

- Tarp kitko, anga atidaryta, - sušnibždėjau mesjė Šteparkui, 
jau užkėlusiam koją ant pristatomų laiptelių. 

— Iš tikrųjų, mesjė Vidali! Iš ten stipriai pučia. Štai iš kur sklinda 
šnaresys, kurį girdėjome. Šiandien labai stiprus vėjas, todėl ant 
stogo girgžda vėjarodis. 

- Tačiau man atrodo, jog vis dėlto ten girdėjome žingsnius... 

— Bet juk čia nieko nėra... 

— O viršuje? 

- Šioje padangių šuniškoje landynėje? 

Kapitonas Haralanas nesikišo į mūsų kalbą. Po trumpos pau- 
zės tik tarstelėjo: „Eime!“ — ir mostelėjo į belvederį. 

Detektyvas pirmasis užkopė siauraisiais laipteliais, laikyda- 
masis už storos virvės, nukarusios iki pat grindų, - tarsi kokio 
turėklo. 

Kapitonas Haralanas, o paskui ir aš užlipome įkandin virši- 
ninko. Belvederio patalpa priminė kvadratinį narvą — apytikriai 
aštuonios pėdos iš aštuonių, o aukštis — apie dvylika pėdų. 

Čia viešpatavo niūri atmosfera, nors ir buvo langai tarp atra- 
mų, laikančių dvišlaičio stogo sijas, — storos užuolaidėlės sulaikė 
dienos šviesą. Vos tik jas pakėlėme, kai saulės šviesa užplūdo 
patalpą. 

Iš visų keturių belvederio pusių žvilgsnis aprėpė visą miestą. 
Iš čia galėjai geriau jį matyti negu nuo Roderichų namų terasos, 
bet vis dėlto prasčiau negu iš Sent Michajaus katedros aukštybių 
arba pilies bokšto. 

Tolumoje už bulvaro aš vėl pamačiau Dunojų. Miestas drie- 
kėsi į pietus. Jo panoraminį siluetą brėžė aukščiausi taškai — ka- 
tedros smailė, miesto rotušės bokštelis, bokštas ant Volkango kal- 
vos... (Panoraminis - čia: vaizdas iš aukštai; siluetas - kontūrai, 
apybraižos.) O aplinkui —- neaprėpiamos puštos platybės su toli- 
mų kalnų grandine horizonte. 

Kaip ir spėjote, belvederyje irgi nieko neradome; čia buvo 

tuščia kaip ir visame name. Krata nedavė jokių rezultatų. Štorico 
namo paslaptis taip ir liko neatspėta. 

Iš pradžių maniau, kad belvederyje šeimininkas daro astrono- 
minius stebėjimus, todėl čia turi būti ir dangaus tyrinėjimų prie- 
taisai. Tačiau apsirikau. Išskyrus stalą ir kėdę, šiame narve nieko 
nebuvo. 

Ant stalo gulėjo keli popieriaus lapai ir tas pats laikraštis, iš 
kurio sužinojau apie būsimąsias Oto Štorico mirties metines. 

Be abejonės, kaip tik čia jaunesnysis Štoricas ilsėdavosi iš- 
ėjęs iš darbo kabineto, o tiksliau - iš laboratorijos. Šiaip ar taip, 
jis skaitė laikraščio straipsnį, kurį perbraukė storu raudonu kry- 
žiumi. 

Netikėtai nuaidėjo Haralano riksmas, — jame susiliejo nuosta- 
ba ir įniršis. 

Ant lentynos, prikaltos prie sienos atramos, kapitonas paste- 
bėjo kartoninę dėžutę ir nelaukdamas ją atidarė. 

Ir ką jis ten rado? 

Sesers vestuvių vainikėlį, pavogtą vakar vakare! 

Tai jau buvo įkaltis. 

Dešimtasis skyrius 


Taip, mes dabar turėjome savo rankose daiktinį įrodymą. Ši 
keista vagystė prislėgė Vilhelmo Štorico sąžinę. Kas jį skatino 
vogti? Romantiškasis jausmas? Aš neradau jokio protingo tokios 
vagystės paaiškinimo. 

— Dabar jau turbūt nebeabejojate, brangusis Vidali, kad visa 
tai prakeiktojo prūso rankų darbas?! —- Haralano balsas virpėjo iš 
pykčio. 

Mesjė Šteparkas tylėdamas galvojo. Šioje keblioje byloje per- 
nelyg daug neaiškumų. Vilhelmo Štorico kaltė nekelia abejonių, 
bet nežinomi jo veiksmus skatinantys motyvai; kas be ko, nebu- 
vo nė menkiausios tikimybės kada nors juos sužinoti. 

Aš irgi tylėjau. 

— Šis niekšas nekviestas atvyko į vakarą, 0 norėdamas mus 
įžeisti, — tęsė kapitonas, - jis sviedė mums į veidus „,Neapykan- 
tos dainą"! Taip, mes jo nematėme, užtat girdėjome! Tai jis ten 
buvo! Nenoriu, kad iš šio vainikėlio, kurį išniekino jo nešvari 
ranka, liktų bent žiedlapis! 

Mesjė Šteparkas sunkiai išlupo vainikėlį iš jaunuolio, grasi- 
nusio sunaikinti vienintelį įkaltį, kurį pasisekė rasti per kratą. 

— Nepamirškite, jog tai daiktinis įrodymas! Jis mums labai 
pravers tiriant toliau, nes manau, kad tuo viskas nesibaigs. 

Nulipome laiptais ir paskutinį sykį tuščiai pasižvalgėme po 
visus kambarius. 

Lauko duris ir vartelius užrakinome ir užantspaudavome. Na- 
mas liko toks pat apleistas ir tuščias, koks ir buvo. Dėl visa ko, 

įsakius policijos viršininkui, du agentai liko stebėti namo. 

Atsisveikinę su mesjė Šteparku, kuris paprašė laikyti paslap- 
tyje kratos rezultatus, mudu su kapitonu Haralanu grįžome į Ro- 
derichų namus. 

Mano palydovas niekaip nepajėgė nurimti. Jis nirtulingai mo- 
javo rankomis ir kalbėdamas nevengė stiprių posakių. Veltui mė- 
ginau jį nuraminti. Vyliausi, jog Vilhelmas Štoricas, sužinojęs 
apie kratą, visiems laikams dings iš miesto, — tuo ir baigsis ši 
nemaloni istorija, o vėliau visi ją pamiršime. 

— Brangusis Haralanai, suprantu, kaip jums sunku susivaldyti. 
Negalima palikti nenubausto įžeidėjo. Tačiau nepamirškite, jog 
mesjė Šteparkas prašė saugoti paslaptį. Vienas jūsų neatsargus 
žodis arba veiksmas gali viską sužlugdyti! — teigiau įniršusiam 
jaunuoliui. 

— O tėvas? O Markas?! - šėlo jis. - Juk jie norės sužinoti kra- 
tos rezultatus?.. 

- Žinoma, bet mudu pasakysime, jog neradome Vilhelmo Što- 
rico, nes jo tikriausiai nebėra mieste... Beje, aš tuo visiškai tikiu. 

- Ir jūs nieko nepasakysite apie rastą vainikėlį?! 

— Manau, kad jiems galėtume apie jį pranešti, tačiau jūsų mo- 
tinai ir seseriai nereikėtų nieko sakyti. Kuriam galui jas jaudin- 
ti?! Galime sakyti, kad vainikėlį radote sode, ir atiduoti jį Mirai. 

Kapitonas Haralanas nenoriai sutiks su mano argumentais. Ši- 
taip ir nutarėme daryti. Manau, mesjė Šteparkas neatsisakys mums 
atiduoti daiktinį įkaltį. 

Nekantravau pamatyti brolį ir ramiai su juo pasikalbėti. Bet 
dar labiau troškau kuo greičiau atšvęsti vestuves ir pagaliau baig- 
ti su Štoricu bei visa jo velniava. 

Tarnas nuvedė mudu tiesiai pas daktarą. Mesjė Roderichas ir 
Markas puolė klausinėti. 

Įsivaizduok, brangus skaitytojau, pasipiktinimą, kurio pagau- 
ti juodu išklausė mūsų pasakojimą apie kratą Tekeli bulvaro na- 
me! Brolis tiesiog pašėlo! Kaip ir Haralanas jis troško nedelsda- 
mas susidoroti su neapkenčiamuoju Vilhelmu Štoricu. Veltui mė- 

ginau įtikinti Marką, kad niekšelis tikriausiai jau išdūmė iš Ragzo. 

- Aš jį surasiu ir Špremberge! — vis karščiavosi jaunuolis. 

Vargais negalais man pasisekė nuraminti įniršusį brolį. Ačiū 
daktarui, kad įsiterpė į pokalbį: 

— Brangus mano berniuk! Paklausykite savo brolio. Palaukite, 
kol nutils ši istorija, kuri dabar mus visus slegia. 

Buvo skaudu žvelgti į sutrikusį jaunuolį, susiėmusį rankomis 
nuleistą galvą. Markas man atrodė tarsi pati kančia! Ak, kad kuo 
greičiau pralėktų šios kelios dienos iki vestuvių! Tegu pagaliau 
Mira Roderich tampa Mira Vidal, tegu baigiasi šis košmaras! 

Daktaras nutarė susitikti su Ragzo gubernatoriumi. Vilhelmas 
Štoricas — svetimšalis. Jo prakilnybė tikriausiai mielai nutars jį 
ištremti. 

Būtinai reikia sutrukdyti pasikartoti tokiems faktams, kadan- 
gi neįmanoma kaip nors žmoniškai jų paaiškinti. Iš tikrųjų juk 
negalima galvoti, jog Vilhelmas Štoricas tikrai turi antgamtišką 
galią! Bet vis dėlto geriau, kad jis būtų toliau nuo Ragzo! 

Aš įspėjau vyriškius, jog nėra reikalo pasakoti nei madam 
Roderich, nei Mirai apie kratą bei kitus policijos veiksmus, jeigu 
nenorime sudrumsti jų ramybės. 

O vainikėlį Markas neva atsitiktinai radęs Roderichų sode. 
Tai reikštų, kad jo vagystė - kažkieno kvailas pokštas; jeigu pasi- 
seksią rasti kaltininką, tai jis būsiąs nubaustas pagal nuopelnus. 

Tą pačią dieną vėl nužingsniavau į rotušę ir paprašiau mesjė 
Šteparko atiduoti vainikėlį. Nesiginčydamas jį man atidavė. 

Vakare visi susirinkome svetainėje. Markas trumpam išėjo ir 
netrukus grįžo linksmai šūkčiodamas: 

— Mira! Mylimoji mano! Pažvelkite, ką aš jums atnešiau! 

— Mano vainikėlis! — apsidžiaugė mergina, puldama jaunuo- 
liui ant kaklo. 

— Taip, mieloji, - pasakoti Markas, — ten... sode... Aš radau jį 
krūmuose... 

— Ką? Kaipjis ten atsidūrė? —- susidomėjo ir madam Roderich. 

— Kaip? — perklausė daktaras. - Piktas pokštininkas įsimaišė 

tarp svečių. Nebegalvokime daugiau apie šią kvailą istoriją! 

— Ačiū, ačiū, mielasis Markai! — apsipylusi ašaromis, kalbėjo 
Mira, spausdama vainikėlį prie lūpų. 

Vėlesnėmis dienomis nieko svarbaus neatsitiko. Miestas grį- 
žo prie įprasto gyvenimo ritmo. Nepasklido gandai apie slaptą 
kratą Tekeli bulvaro name. Kantriai arba nekantriai - kai kam 
buvo patogu — reikėjo laukti dienos, kai susituoks Markas ir Mira. 

Visą laisvą laiką aš klajojau po Ragzo apylinkes. Sykiais ma- 
ne lydėdavo kapitonas Haralanas. Pačios kojos mudu nešė į Te- 
keli bulvarą - paslaptingasis namas traukte traukė. Ir kiekvieną- 
kart mudu įsitikindavome, jog jis tuščias. Du agentai nuobodžia- 
vo savo poste. Jeigu Vilhelmas Štoricas pasirodytų, jį tuoj pat 
agentai areštuotų. 

Gegužės dvidešimt devintąją mane pasikvietė mesjė Štepar- 
kas ir pranešė, kad Oto Štorico mirties metinės Špremberge buvo 
paminėtos gegužės dvidešimt penktąją. Ceremonija sutraukė žmo- 
nių minias, ir ne tik Šprembergo gyventojus, bet ir tūkstančius 
smalsuolių iš gretimų miestų, netgi iš Berlyno. Kapinėse negalė- 
jo tilpti visi norintieji. Prasidėjo spūstis. Keli žmonės nukentėjo 
tr kitą dieną rado amžiną ramybę kapinėse, į kurias šitaip veržėsi 
vakar dieną. 

Otas Štoricas ir po mirties liko gyva legenda. Prietaringi žiop- 
liai laukė stebuklo. Kaip tik per šias metines turėjo atsitikti fan- 
tastiški įvykiai. Visi tikėjosi bent jau to, jog mokytasis prūsas 
prisikels iš kapo tarsi biblijinis Lozorius. (Pasak Biblijos — Jė- 
zaus Kristaus draugas, kurį Dievo sūnus prikėlė iš mirusiųjų. ) 
Niekas labai nenustebtų, jeigu nežinia kaip pasaulio tvarka būtų 
suardyta: Žemė imtų suktis iš rytų į vakarus, upės imtų tekėti 
atgal, Saulė šviestų naktį, o Mėnulis - dieną ir taip toliau, ir pa- 
našiai... 

Gandai audrino minią. Vis dėlto nieko neįprasto neįvyko. Ant- 
kapio akmuo liko gulėti ankstesnėje vietoje. Numirėlis nepakilo 
iš kapo. Žemė ir toliau sukosi paklusdama dėsniams, egzistuo- 
jantiems nuo pasaulio sutvėrimo. 

Oto Štorico sūnus dalyvavo iškilmingoje ceremonijoje. Vadi- 
nasi, jo iš tikrųjų nebuvo Ragze. Ir aš vyliausi, kad jis ir nebesu- 
grįš. 

Šią naujieną paskubėjau pranešti Markui ir Haralanui. 

Tačiau gubernatorius, nepaisydamas, kad ir aptilo kilęs dėl 
šio įvykio triukšmas, nesiliovė juo domėtis. Nors miestą suaudrinę 
stebuklai, kurių neįmanoma buvo kiek nors natūraliau paaiškinti, 
ir galėjo būti miklaus triukininko iškrėsta kiaulystė, tačiau ji'su- 
drumstė miestiečių protus, todėl reikėjo užkirsti kelią mėginimams 
ją pakartoti. 

Gyva ir betarpiška jo prakilnybės reakcija į Žinią, kurią prane- 
šė policijos viršininkas, neturėtų nieko stebinti, - mat gubernato- 
rius labai vertino Roderichų šeimą, todėl jį, žinia, supykdė Vil- 
helmo Štorico grasinimai ir veiksmai, nukreipti prieš garbingą 
giminę. 

Gubernatorius nutarė griežtai nubausti svetimšalį. Juk be visa 
kita, vakaro metu buvo įvykdyta vagystė, prie kurios prikišo na- 
gus arba pats Štoricas, arba dar vienas piktadarys. Vokietį reikėjo 
areštuoti! Niekšo vieta - kalėjime! 

Gegužės trisdešimtąją jo prakilnybė vėl susitiko su mesjė Šte- 
parku: 

— Tai jūs nesužinojote nieko nauja, kas galėtų nors šiek tiek 
paaiškinti šią tamsią istoriją? - 

— Nieko, pone gubernatoriau! 

- Ar esama pagrindo manyti, jog Vilhelmas Štoricas ketina 
grįžti į Ragzą? 

- Jokio, jūsų prakilnybe. 

— Ar Štorico namas stebimas? 

- Dieną ir naktį. 

— Aš maniau, kad šiuo reikalu privalau parašyti į Budapeštą 
raštą, — tęsė gubernatorius, — kadangi įvykis sukėlė didelį rezo- 
nansą, galbūt net didesnį negu to vertas. Man buvo pasiūlyta im- 
tis priemonių, kad pagaliau būtų padėtas galutinis taškas. 

- Kadangi nenumatome, kad Štoricas vėl pasirodys Ragze, — 

atsakė policijos viršininkas, — tai mums nėra ko jo bijoti, juolab 
kad iš patikimo šaltinio Žinau, jog gegužės dvidešimt penktąją jis 
buvo Špremberge. 

— Gerai, mesjė Šteparkai, bet jis gali pamėginti vėl atvykti į 
mūsų miestą. Todėl turime užkirsti kelią tokiam mėginimui. 

— Tai tikrai nesunku, pone gubernatoriau! Užtenka nutarimo, 
kad jis privalo išvykti kaip nepageidaujamas užsienietis... 

— Nutarimo, - nutraukė jį gubernatorius, - kuris draudžia jam 
atvykti ne tiktai į Ragzą, bet ir gyventi visoje Austrijoje- Vengri- 
joje... 

— Kai tik aš turėsiu rankose tokį nutarimą, pone gubernato- 
riau, negaišdamas nė akimirkos, su juo supažindinsiu visus mūsų 
pasienio postus. 

Gubernatorius čia pat davė nurodymą parašyti nutarimą. Tai- 
gi Vilhelmui Štoricui buvo uždrausta atvykti į karalystę. 

Šios priemonės mus visus nuramino. Tačiau minėtas įvykis 
taip ir liko neišaiškintas, todėl mes be galo sunkiai galėjome įsi- 
vaizduoti visus sunkumus ir bėdas, kurias jis dar mums žadėjo. 

Vienuoliktasis skyrius 


Vis labiau artėjo vestuvių diena. Labai patenkintas konstata- 
vau, jog Mira, nors ir būdama labai jautri, tarsi pamiršo atsitiki- 
mą, sukėlusį tokią nesmagią sumaištį. Tiesa, prie jos niekas nė 
sykio nepaminėjo Vilhelmo Štorico vardo. 

Mira pasirinko mane savo patikėtiniu. Man girdint kūrė atei- 
ties planus. Ar nori ji su Marku gyventi Prancūzijoje? Žinoma! 
Bet ne tuoj pat po vestuvių. Jai pernelyg sunku bus skirtis su 
artimaisiais. 

- Tačiau nė kiek neabejoju, — čiauškėjo ji, - kad mes nulėksi- 
me į Paryžių kelioms savaitėms jau dabar. Tai bus mudviejų po- 
vestuvinė kelionė. Ar neatsisakysite, mesjė Anri, mūsų lydėti? 

— Be abejonės, neatsisakysiu! Tik su sąlyga, kad judviem ne- 
trukdyčiau. 

— Nąkąjūs! Bijau, kad jaunavedžiai - pati nuobodžiausia drau- 
gija kelionėje! Ar ne taip? 

— Pasistengsiu ištverti! - linksmai atkirtau. 

Daktaras pritarė kelionės idėjai. Palikti Ragzą mėnesiui ar 
dviem naudinga visais požiūriais. O ten, žiū, viskas susitvarkys. 
Madam Roderich, Žinia, nuliūs, kad reikės skirtis su dukra, ta- 
čiau nestokos blaivaus proto susitaikyti su neišvengiamybe. 

Markas, beveik visą laiką bendraudamas su nuotaka, irgi pa- 
miršdavo tą atsitikimą, tiksliau - stengdavosi pamiršti. Tačiau pa- 
silikęs su manimi akis į akį prisipažindavo, jog jį kamuoja nema- 
loni nuojauta. Veltui stengiausi išblaškyti jo nuogąstavimus. 

Jis nuolatos manęs klausinėdavo: 

— Ar nieko nauja negirdėjai, Anri? 

— Nieko, mielasis Markai, - vis taip pat ramiai atsakydžvau. Ir 
tai buvo gryna teisybė. 

— Prašau nieko nuo manęs neslėpti... Labai ant tavęs supyksiu! 

— Nusiramink, brolau! Nesirengiu nieko nuo tavęs slėpti. Pati- 
kėk, mieste viskas gerai. Vieni dirba, kiti linksminasi, turgaus 
kainos kaip ir anksčiau didelės... 

— Juokauji, Anri!.. 

— Kad tau įrodyčiau, jog daugiau nebesibaiminu ir nebesigąs- 
čioju... 

— Ir vis dėlto, - paniuro Markas, - jeigu tasai Žmogus... 

— Palauk, - nutraukiau brolį, - jis ne toks kvailas! Jis puikiau- 
siai žino, kad vos tik įžengs į Austrijos- Vengrijos teritoriją, tuoj 
pat bus areštuotas! Vokietijoje tiek daug visokių mugių, kuriose 
jis labai sėkmingai gali parodyti balaganų triukininko talentą... 

- Bet ta priemonė, apie kurią jis kalbėjo?.. 

— Nesąmonė! Pasakėlė vaikams! 

— Tu juo netiki? 

— Taip pat kaip ir tu! Apskritai, brangusis Markai, geriau pra- 
dėk skaičiuoti valandas ir minutes, kurios dar skiria tave nuo di- 
džiosios dienos... Nepradėk tos pačios giesmės, kuri jau baigėsi... 

— Ak, Anri!.. - liūdnai šūktelėjo Markas. 

— Tu elgiesi tikrai neprotingai! Mira turi daugiau sveikos nuo- 
vokos negu tu... 

— Tai todėl, kad ji nežino to, ką Žinau aš! 

— Oirkątu žinai? - nejuokais pyktelėjau. - Velniai rautų! Šio 
subjekto nėra Ragze, be to, jis nedrįs čia vėl kišti nosies. Nieka- 
da! Įsikalk sau į galvą! Ir pagaliau nusiramink! 

— Anri, mane kamuoja negera nuojauta... Man atrodo... 

— Vargšas Markai! Kurio galo, iš tikrųjų! Susivaldyk! Eik pas 
Mirą, ji privers tave linksmiau žvelgti į gyvenimą! 

- Apskritai sakai teisybę. Turėčiau visą laiką būti šalia jos! 

Į brolį tikrai sunku žiūrėti. Sunku jo klausytis. Jo baimė tuo 
labiau stiprėjo, kuo labiau artėjo lemtingoji diena. Bet ir aš, paju- 

tęs vėl didėjantį nerimą, laukiau vestuvių dienos. 

Jeigu Markui teigiamą įtaką galėjo daryti nuotaka, tai ką da- 
ryti su Haralanu, aš tiesiog nežinojau. Vargais negalais man pa- 
vyko atkalbėti jį nuo kelionės į Šprembergą, kur, nepatikrintais 
duomenimis, dabar gyveno Vilhelmas Štoricas. Tas miestas buvo 
gal už kokių dviejų šimtų Ijė nuo Ragzo. Keturios kelionės die- 
nos. Vis dėlto mano argumentai ir daktaro įsikišimas sulaikė Ha- 
ralaną nuo beprasmės kelionės. 

— Pamiršk, tuoj pat pamiršk šį košmarą, — primygtinai liepė 
mesjė Roderichas sūnui. 

Bet vieną rytmetį užsispyrėlis atėjo pas mane. Iš jo išvaizdos 
supratau, kad jis vis dėlto ketina lėkti į Šprembergą. 

— Niekur nevažiuok, mano brangusis, — įtikinėjau jį lyg ser- 
gantį vaiką, - paklausyk! Tiesiog neįmanomas jūsų susitikimas 
su tuo prūsu! Maldauju, nepalik Ragzo! 

— Ne, mesjė Vidali, - spyrėsi kapitonas, — niekšas turi būti 
nubaustas. 

— Neabejok, anksčiau ar vėliau jis tikrai bus nubaustas! — su- 
šukau. — Pasitikėkime policija! 

Kapitonas Haralanas, nors ir jautė mane sakant teisybę, laikė- 
si savo nuomonės: 

— Mes skirtingai Žiūrime į tai, kas atsitiko. Įžeista mano šei- 
ma. Privalau atkeršyti! 

— Tai padarys teisingumo organai! 

— O jeigu prakeiktasis vokietis negrįš? Juk gubernatorius pa- 
sirašė nutarimą jį ištremti. Todėl Štoricas dabar nebegali viešai 
grįžti. Vadinasi, aš privalau nukeliauti ten, kur jis yra arba buvo, 
tai yra į Šprembergą. 

— Tegu būna taip, kaip jūs norite, tik palaukite sesers vestuvių. — 
Aš susitaikiau, nes jau buvau išsakęs visus savo argumentus. — 
Truputį pakentėkite, po visko aš pirmas su jumis patrauksiu į 
Šprembergą. 

Galų gale išdidusis jaunuolis prižadėjo susitvardyti ir laikytis 
mano iškeltos sąlygos, kad po vestuvių aš nebeprieštarausiu ir 

sutiksiu jį lydėti į Šprembergą. 

Laikas sustojo. 

Laikydamas savo pareiga raminti kitus, aš neradau sau vietos 
kamuojamas kvailos nuojautos ir nežinodamas, iš kur reikia laukti 
nemalonumų. Tekeli bulvaro namas mane traukė lyg magnetas, 
todėl dažnai prieš savo valią vis atsidurdavau prie jo. 

Po policijos kratos ten viskas liko po senovei: durys ir langai 
uždaryti ir uždangstyti, kiemas ir sodas tušti. Po bulvarą siuva 
agentai, kurie stebi šį rajoną - iki pat senovinių įtvirtinimų brust- 
vero ir gretimo plyno lauko. (Brustveras - nedidelis žemės pyli- 
mas prieš šaulio apkasą. ) Nei šeimininkas, nei jo tarnas net ne- 
mėgino grįžti į namus. Tačiau vis dėlto, nors tai ir atrodė lyg ha- 
liucinacijos, priešingai tam, ką aš tvirtinau Markui ir Haralanui, 
priešingai tam, kuo įtikinėjau pats save, nė kiek nebūčiau nuste- 
bęs, jeigu iš kamino virš stogo pakiltų dūmai ir išblyškęs veidas 
šmėkštelėtų už belvederio stiklų. 

Ragzo gyventojai jau pamiršo keistąją istoriją, tačiau mus — 
daktarą Roderichą, mano brolį, kapitoną Haralaną ir mane patį - 
vis dar gąsdino Vilhelmo Štorico šmėkla. 

Tą dieną, gegužės trisdešimtąją, po pietų aš pasukau prie tilto 
į Švendoro salą, norėdamas juo pasiekti dešinįjį Dunojaus kran- 
tą. Prie debarkadero atsidūriau tą akimirką, kai atvykę keleiviai 
lipo iš laivo, atplaukusio iš upės aukštupio. (Debarkaderas - čia: 
plaukiojanti prieplauka.) Prisiminiau savo atvykimo epizodus, 
susitikimą su Štoricu, stiprios antipatijos jausmą, kurį jam paju- 
tau iš pirmo žvilgsnio, o paskui — žodžius, pasakytus tuo metu, 
kai jis turėjo būti Vukovare. Be abejonės, kaip tik jis, Štoricas, 
ištarė tuos grasinimus. Aš pažinau jo balsą ir Roderichų svetainė- 
je. Tas pats akcentas, tas pats atžarumas, tas pats teutoniškas šiurkš- 
tumas... (Zeutonai — senovės germanų gentys. ) 

Žvelgdamas į keleivius, atvykusius į Ragzą, aš nejučiomis tarp 
jų ieškojau blyškaus veido, keisto žvilgsnio, velniškos šio tipo 
fizionomijos... Bet, kaip sakoma, sapnuojame tik savo sapnus... 

Šeštą valandą, paklusdamas vengrų papročiui, aš jau sėdėjau 

prie Roderichų šeimos stalo. Madam Roderich man pasirodė jau 
žvalesnė negu vakar ir beveik įveikusi savo depresiją. (Depresija 
- prislėgta psichikos būsena, nusiminimas. ) Markas irgi jautėsi 
laimingas šalia savo būsimosios. Netgi Haralanas pritilo, tik sė- 
dėjo šiek tiek paniuręs. 

Aš nutariau padaryt tai, kas neįmanoma, - išjudinti šį mažą 
būrelį, priversti užmiršti nemalonumus, išsklaidyti paskutinį sun- 
kių prisiminimų debesėlį. Man padėjo Mira, šį vakarą spindulia- 
vusi džiaugsmu ir šiluma. Ji atsisėdo prie klavesino ir padainavo 
kelias senovines vengrų dainas, tarytum trokšdama iš atminties 
ištrinti bjauriąją „Neapykantos dainą“, neseniai nuskambėjusią 
šioje svetainėje. 

Kai pakilau eiti į viešbutį, ji švelniai man nusišypsojo: 

— Taigi nepamirškite rytdienos, mesjė Anri... 

— O kas bus rytoj, madmuazele? - bučiuodamas jaunosios ke- 
rėtojos ranką, apsimečiau nesuprantąs. 

— Rytoj — audiencija pas gubernatorių, kur gausime „aukštąjį 
leidimą“, jeigu kalbėtume aukštuoju stiliumi... 

— Ak, tiesa! O aš visiškai pamiršau! Nejaugi jau rytoj ?.. 

— Ir nepamirškite, kad esate liudininkas iš savo brolio pusės! 

— Labai laiku priminėte, madmuazele! Savo brolio liudinin- 
kas!.. Mat kaip! 

— Aš jau ne sykį pastebėjau, kad jūs kai kada būnate labai 
išsiblaškęs. 

— Prisipažįstu ir gailiuosi! Bet rytoj aš toks nebebūsiu, duodu 
galvą kirsti. Kad tiktai Markas nepamirštų! 

— Dėl jo esu rami! Taigi rytoj ketvirtą... 

— Ketvirtą, madmuazele Mira? O aš maniau, kad pusę šešių... 
Gerai, atlėksiu be dešimties minučių ketvirtą! 

— Labanakt, mesjė Anri! 

— Labanakt, madmuazele Mira, labanakt! 

Kitą dieną jaunikio laukė malonūs rūpesčiai. Markas atrodė 
nusiraminęs, todėl leidau jam traukti sawo keliais, .0 aš pats pasu- 
kau į miesto rotušę. 

Nedelsiant buvau nuvestas pas mesjė Šteparką; paklausiau jo, 
ar neturi kokios nors naujos informacijos. 

— Viskas po senovei, mesjė Vidali! - atsakė Šteparkas. - Gali- 
te būti ramus — mūsų herojus nepasirodė Ragze. 

- Jis vis dar Špremberge? 

— Galiu tik tiek pasakyti, kad jis ten buvo prieš keturias dienas. 

— Ar gavote patikimų žinių? 

— Taip, vokiečių policijos tarnybiniu paštu. Ji patvirtina šį faktą. 

— Tai mane tikrai nuramina. 

— O manęs ne, mesjė Vidali. Šitas vilkolakis - tikras vilkolakis! 
— vargu ar ryšis kada nors peržengti sieną... 

- Tuo geriau, mesjė Šteparkai! 

— Tuo geriau jums, bet aš, kaip policininkas, mieliau sutikčiau 
Ji sučiupti už apykaklės ir patupdyti į kalėjimą! Galimas daiktas, 
man pasiseks vėliau... 

— Žinoma, geriau vėliau! Po vestuvių! Tada gaudykite jį kiek 
turite jėgų! 

Padėkojęs detektyvui, ramiai išėjau. 

Ketvirtą valandą po vidurdienio visi susirinko Roderichų sve- 
tainėje. Dvi karietos stovėjo Tekeli bulvare — viena Mirai, jos 
tėvams ir šeimos bičiuliui teisėjui Neimanui; 0 antroji - Markui, 
kapitonui Haralanui, leitenantui Armhardui, vienam jo bičiuliui, 
ir man. Mesjė Neimanas ir kapitonas Haralanas buvo nuotakos 
liudininkai, leitenantas Armhardas ir aš - jaunikio. 

Kaip man paaiškino kapitonas, šiandien nebus jungtuvių, o 
tik ceremonija, kurią galima laikyti parengtine. Gavus guberna- 
toriaus leidimą, rytoj jau gali vykti tikroji jungtuvių ceremonija 
katedroje. Jaunikis ir nuotaka, gavę gubernatoriaus leidimą ir dar 
nesutuokti, jau yra stipriai susieti vienas su kitu, 0 tuo atveju, 
jeigu atsitinka kas nors nenumatyta, kas sutrukdo priimti bažny- 
tinę santuoką, vis tiek negali gyventi kartu kaip šeima ir lieka 
ištikimi įŽadui nesituokti su kitais. 

Feodalinė neūzgios Istorijoje nesunku rasti tokio pat pa- 
pročio, turinčio kažką paternalistiško, pėdsakų, nes vadas arba 

siuzerenas atlieka piliečių tėvo vaidmenį. (Paternalizmas - tė- 
viškas globojimas, kuris iš esmės slepia savanaudiškus tikslus. 
Siuzerenas — stambus feodalas.) Ragze panaši tradicija išliko iki 
mūsų dienų. 

Jaunoji nuotaka, pasipuošusi vestuvių suknele, atrodė žavin- 
gai! Madam Roderich apsirengė elegantiškus, bet kuklius drabu- 
Žius, tiesa, tikrai brangius. Daktaras ir teisėjas, kaip ir mudu su 
broliu, vilkėjome kaip tinka einantiems į aukštuomenės priėmi- 
mus, o abu karininkai puikavosi paradinėmis uniformomis. 

Bulvare būriavosi smalsuoliai, daugiausia prastuomenės mo- 
terys ir merginos, laukusios, kada išeisime prie karietų. Vestuvės 
visada patraukia visuotinį dėmesį. Rytoj katedroje minia tikriau- 
siai bus kur kas gausesnė, — miestiečiai pademonstruos savo pa- 
garbą daktaro Rodericho šeimai. 

Karietos viena po kitos išvažiavo pro vartus, pasuko į bulvarą, 
paskui nudardėjo Batianio krantine, vėliau patraukė kunigaikš- 
čio Milošo bei Ladislaso gatvėmis ir sustojo prie gubernatoriaus 
rūmų grotuoto aptvaro. 

Ir čia, aikštėje bei vidiniame kieme, pulkavosi žiopsotojai. 

Po kelių minučių madmuazelė Mira už parankės su tėvu, ma- 
dam Roderich, įsitvėrusi į mesjė Neimano parankę, paskui juos 
Markas, kapitonas Haralanas, leitenantas Armhardas ir aš įžen- 
gėme į paradinę salę, kurios sienos buvo apkaltos brangiomis me- 
dinėmis dailiai raižytomis plokštėmis. Šviesa sklido pro didžiu- 
lius įvairiaspalvius vitražus. Salės centre ant plataus stalo stūkso- 
jo dvi puošnios pintinės su gėlėmis. 

Tėvų teise mesjė ir madam Roderichai atsisėdo abipus krėslų, 
skirtų jaunikiui ir nuotakai. Už jų įsitaisė keturi liudininkai — mesjė 
Neimanas ir Haralanas iš kairės, leitenantas Armhardas ir aš - iš 
dešinės. 

Ceremonmeisteris pranešė apie ateinantį gubernatorių. Visi da- 
lyviai, pasirodžius jo prakilnybei, atsistojo. 

Gubernatorius atsisėdo į sostą, paskui paklausė tėvų, ar jie 
sutinka išleisti savo dukterį už mesjė Marko Vidalio. Sulaukęs 

teigiamo atsakymo, jis kreipėsi į jaunikį ir nuotaką tradiciškai 
klausdamas: 

— Markai Vidali, ar sutinkate imti į žmonas madmuazelę Mirą 
Roderich? 

— Sutinku! 

— Mira Roderich, ar sutinkate savo vyru pavadinti mesjė Mar- 
ką Vidalį? 

— Sutinku! - atsakė mergina. 

- Aš, Ragzo gubernatorius, — iškilmingai tarė jo prakilnybė, — 
remdamasis įgaliojimais, duotais mums karalienės imperatorės, 
ir sutinkamai su šimtametėmis Ragzo tradicijomis duodu leidimą 
Marko Vidalio ir Miros Roderich vedyboms. Linkime ir įsako- 
me, kad minėtoji sąjunga būtų rytoj mūsų miesto katedroje iškil- 
mingai pašventinta pagal visas nustatytas taisykles. 

Pati ceremonija neužėmė daug laiko, tačiau jos lakoniškumas 
nesumažino įvykio iškilmingumo. 

Viskas įvyko paprastai, natūraliai, netgi proziškai. Joks keis- 
tas ar pribloškiantis epizodas nesukrėtė ir nesutrikdė susirinku- 
sios draugijos. 

Nevalingas laukimas kažko siaubingo slėgė mane, bet, ačiū 
Dievui, viskas baigėsi sėkmingai: niekas neištraukė iš jaunikio ir 
nuotakos rankų plunksnos, be jokių trukdymų aktą pasirašė liudi- 
ninkai, nė plaukelis nenukrito nuo nuotakos galvos... 

Vadinasi, Vilhelmo Štorico nebuvo Ragze, nes jei būtų kur 
nors netoliese, tai nebūtų iškentęs ir nepanaudojęs savo slapto- 
sios galios. 

O dabar, norėjo to šis niekšas ar ne, tačiau Mira Roderich taps 
Marko Vidalio žmona. Arba netaps niekieno! 

Dvyliktasis skyrius 


Atėjo ilgai lauktoji diena - birželio pirmoji. Po kelių valandų 
Ragzo katedroje įvyks iškilmingos jungtuvės. Mano nuogąstavi- 
mai po audiencijos pas gubernatorių gerokai sumažėjo. (Audien- 
cija - oficialus priėmimas. ) 

Atsikėliau labai anksti, bet Markas mane aplenkė. Dar nebu- 
vau baigęs tvarkytis, kai jis paskambino visiškai pasirengęs iškil- 
mėms. Laimingas jaunikis, vilkėdamas vestuvinį fraką, švytėte 
švytėjo lyg vasaros saulė. Nė menkiausias debesėlis netemdė jo 
besišypsančios fizionomijos. Aš stipriai priglaudžiau prie krūti- 
nės savo mieląjį berniuką ir pabučiavau. 

— Mira prašė nepamiršti tavęs, — tarė jis. 

— Labai apdairu! - nusikvatojau. - Na, gerai, pasakyk jai, kad 
jeigu nepavėlavau į audienciją pas gubernatorių, tai tikrai nepa- 
vėluosiu ir į katedrą! Vakar savo laikrodį sutikrinau su miesto 
rotušės bokšto laikrodžiu. Bet ir tu, mano mielasis, neversk ilgai 
savęs laukti. Kaip supranti, tavo dalyvavimas irgi būtinas, be ta- 
vęs juk nepradės! 

Markas išėjo, o aš ėmiau sparčiau tvarkytis, nors buvo dar 
devinta valanda ryto. 

Visi susirinkome Roderichų namuose. Norėdamas parodyti 
esąs punktualus, atėjau gerokai anksčiau, — nuotaka man links- 
mai nusišypsojo! — ir įsitaisiau svetainės kampe. 

Vienas po kito rinkosi išsipuošę svečiai, kurie išvakarėse da- 
lyvavo ceremonijoje gubernatoriaus rūmuose. Abu karininkai pri- 
sisegė apdovanojimus - kryžius ir medalius, papildžiusius pui- 

kias Karinio Pasienio pulko paradines uniformas. 

Mira Roderich - kodėl gi jos nevadinti Mira Vidal, juk jaunikį 
ir nuotaką jau sujungė gubernatoriaus įsakas? — Mira su balta lyg 
sniegas muaro suknele, išpuošta fliordoranžu, ir ilgu šleifu tie- 
siog akino. (Muaras - šilkinis audinys su banguotu atspalviu. 
Šleifas — suknelės valktis.) Ant rusvos galvutės bolavo prisegtas 
vestuvių vainikėlis, nuo jo ilgomis klostėmis krito perregimo tiu- 
lio šydas. (Šydas - dengiantis veidą tinklelis. ) Vainikėlis buvo tas 
pats, — Mira nepanoro užsidėti kito. 

Įėjusi į svetainę kartu su motina, ji žengė prie manęs ir ištiesė 
ranką. Tamsios merginos akys kibirkščiavo džiaugsmu: 

— O Anri, mielasis mano broli, kokia esu laiminga! 

Bjauriosios dienos praėjo, liūdni išmėginimai, regis, nepaliko 
jokių pėdsakų. Tiktai kapitonas Haralanas, spausdamas mano ran- 
ką, pusbalsiu tarė: 

— Nebegalvokime daugiau apie tą niekšą! 

Šventinės dienos programa buvo tokia: be ketvirčio dešimtą — 
išvykstame į katedrą, kur Ragzo gubernatorius, valdžios ir vieti- 
nės aukštuomenės atstovai renkasi ir laukia jaunųjų; prezentacija 
ir sveikinimai; paskui mišios su aktų pasirašymu Sent Michajaus 
zakristijoje; vėliau — pusryčiai pusšimčiui asmenų; o vakare — 
kviestinė vakarienė ir grandiozinis pokylis. Roderichai buvo iš- 
siuntinėję apie du šimtus kvietimų. 

Į karietas susėdome taip pat, kaip ir išvakarėse. Pirmąją už- 
ėmė jaunoji, jos tėvai ir mesjė Neimanas. Antrąją — Markas su 
savo liudininkais. Kitais ekipažais važiavo garbės svečiai. 

Devintą keturiasdešimt penkios vestuvių kortežas pajudėjo Ba- 
tianio krantine. (Kortežas - iškilminga eisena, garbės palyda. ) 
Pasiekęs Madjarų aikštę, perkirto ją ir gan stačia Kunigaikščio 
Milošo gatve pakilo į aristokraktiškąjį kvartalą. 

Oras buvo kuo puikiausias, giedrame danguje švietė saulė. 
Daug žmonių susigrūdo į katedrą. Susižavėję ir su simpatija smal- 
suoliai atvirai spoksojo į nuotaką. Ir mano brolis gavo skirtąją 
palankumo dalį. Visur languose matėsi besišypsantys veidai, iš 

visų pusių skambėjo sveikinimai. 

— Dievaži, aš išsaugosiu apie šį miestą pačius smagiausius pri- 
siminimus! 

Išgirdęs mane pusbalsiu pasakius šiuos žodžius, leitenantas 
Armhardas iškilmingai sušuko: 

- Jūsų asmenyje vengrai gerbia Prancūziją, kurią labai mėgs- 
ta! Ir džiaugiasi sąjunga, sujungusia prancūzą su garbinga Rode- 
richų šeima! 

Iš katedros bokšto linksmai liejosi varpų skambesys. Dešimtą 
valandą sargybos bokšto kurantai pridėjo prie jų ir savo melo- 
diją. 

Dešimtą valandą penkios minutės mūsų karietos sustojo prie- 
šais centrinio portalo plačius laiptus. Daktaras pirmasis išlipo iš 
karietos ir pasiūlė ranką dukteriai. Mesjė Neimanas galantiškai 
palaikė madam Roderich. Mes irgi iššokome ir paskui Marką pra- 
ėjome pro glaudžias žiūrovų, išsirikiavusių palei priešbažnytį, 
eiles. 

Tą akimirką prabilo didieji katedros vargonai; lydimi jų di- 
dingų akordų, suėjome į katedrą. 

Markas ir Mira nužingsniavo prie dviejų krėslų, sustatytų gre- 
ta priešais altorių. Už jaunojo ir jaunosios skirtąsias vietas užėmė 
tėvai ir liudininkai. 

Katedra jau buvo grūste prisigrūdusi įvairiausių luomų Žžmo- 
nių. Čia buvo ir Ragzo žiedas - pats gubernatorius, magistrato 
valdininkai, įgulos karininkai, balji ir sindikai, administracijos 
vadovai, šeimos bičiuliai, stambūs pramonininkai ir prekybinin- 
kai... (Balji - viduramžių Prancūzijos, o ne Vengrijos karališkieji 
valdininkai, turėję gana dideles valdymo ir teismines galias. Sin- 
dikai - viduramžių kai kurių Europos šalių gildijų ir cechų seniū- 
nai.) Damos tiesiog žėrėjo brangenybėmis. Jie sėdėjo specialiai 
rezervuotuose klauptuose; niekur nesimatė jokios tuščios vietos. 

Už chorų balkono kaltinių grotų, tikro tryliktojo amžiaus kal- 
vystės šedevro, irgi spietėsi daugybė smalsuolių. O tie, kuriems 
nepavyko prasibrauti arčiau, įsitaisė didžiojoje navoje, kur irgi 

stigo klauptų. 

Šoninėse ir skersinėse navose taip pat spaudėsi minia, net ant 
katedros laiptų stovėjo Žmonės, kurie jau nebepajėgė įsisprausti į 
vidų. 

Ar galėjo kam nors šauti į galvą, kad katedroje, šventoje vie- 
toje, bus suvaidintas velniškas spektaklis, labai panašus į mums 
žinomąjį ir atmintinąjį vakarą Roderichų namuose? Be abejo, ne! 

Minia prasiskyrė ir davė kelią kunigui, diakonui, zakristijo- 
nui, klapčiukams, choro kapelos vaikams. 

Kunigas sustojo prieš altoriaus laiptelius, nusilenkė ir garsiai 
ištarė pirmąsias /n/roit frazes, paskui tęsiamai sugiedojo Confire- 
or posmą. 

Mira klūpojo ant mažos maldai skirtos pagalvėlės nuleidusi 
galvą ir pagauta religinės ekstazės. (Ekstazė —aukščiausio laips- 
nio susijaudinimas, džiaugsmas, pakilumas.) Markas nenuleido 
nuo jos akių. 

Mišios buvo aukojamos labai iškilmingai, kaip paprastai daro 
katalikų kunigai jungtuvių metu. Žmonių balsai kaitaliojosi su 
galingais vargonų akordais ir bažnytinėmis giesmėmis Kyrie ir 
Gloria in Excelsis, dusliai aidinčiomis po aukštais skliautais. 

Kartkartėmis pasigirsdavo nedidelis šurmulys: tai trinkteli pa- 
stumta kėdė, tai kas noras girgžteli atlenkiamą sėdynę, tai atsar- 
giai pračiuža patarnautojai, sekę, kad centrinėje navoje būtų lais- 
vas takas. 

Paprastai katedros navos skendi prieblandoje, kad tikinčiojo 
siela galėtų atsiskirti nuo pasaulio sumaišties ir stropiai atsiduoti 
religinėms mintims bei jausmams. Pro spalvotus vitražus, vaiz- 
duojančius biblijines figūras, pro siaurus strėliškus viduramžių 
stiliaus langus ir pro šoninius vitražus skverbiasi silpna ir prislo- 
pinta dienos šviesa. Kai būna prastas oras, apsidė, centrinė ir šo- 
ninės navos paskęsta tirštoje prieblandoje, ir šią mistinę tamsą 
auksina tik altoriaus plonų vaškinių žvakelių mirguliuojančios 
liepsnelės. 

Šiandien, pirmąją vasaros dieną, atgręžti į rytų pusę langai ir 

skersinės navos skliautas tviskėjo nuo akinančios saulės. Spindu- 
lių pluoštai pro apsidės langų angas krito ant sakyklos, pritvirtin- 
tos prie vienos navos kolonos. Todėl katedroje buvo šviesu ir šven- 
tiška, kas labai derėjo su iškilmingu momentu. 

Suskambėjo varpelis. Visi atsistojo. Įsivyravo visiška tyla. Ku- 
nigas monotonišku balsu pradėjo skaityti Mato Evangeliją. 

Paaukojęs mišias, kunigas trumpai kreipėsi į jaunuosius. Žila- 
galvis vyriškis jausmingai kalbėjo apie pačius paprasčiausius da- 
lykus, be kurių neįmanoma gyventi padoraus gyvenimo, neįma- 
noma pasiekti šeimos gerbūvio. Jis pagyrė kilnias Roderichų, vi- 
sada pasirengusių padėti Kenčiantiems, tradicijas. Kalbėjo apie 
didžiąją gailestingumo dovaną... Jis pašventino santuoką ir pa- 
prašė dangaus malonės jauniesiems. 

Nuaidėjus jo paskutiniams žodžiams, diakonas ir zakristijo- 
nas atsistojo abipus kunigo, o pastarasis atsigręžė į altorių ir ėmė 
kalbėti aukojimo maldą. 

Aš šitaip smulkiai aprašau vestuvinių mišių eigą tik todėl, kad 
visos jų detalės labai giliai įsirėžė į mano sielą ir jau niekada 
nebeišnyks iš atminties. 

Paskui iš chorų balkono pasigirdo gražus vyriškas balsas, pa- 
lydimas styginių kvarteto. Įžymusis vengrų tenoras giedojo svei- 
kinimo himną. 

Jaunikis ir nuotaka pakilo iš savo krėslų ir atsistojo priešais 
altorių. Zakristijonas iš jų gavo turtingą auką. Besituokiantieji 
palietė lūpomis apvalią apeigų taurę. Paskui susiėmę rankomis 
abu grįžo į savo vietas. Baltai lyg sniegas vilkinti Mira spindulia- 
vo nuostabiu grožiu; atrodė, nimbas vainikavo puikiąją pačios 
nekaltybės galvą. (Nimbas - apie Dievo, šventojo arba angelo 
galvą spinduliuojantis ratilas. ) 

Aukų vargšams ir ligoniams rinkėjai, padedami katedros sar- 
gų, skverbėsi per minią. Pasidarė triukšminga. Žmonės stumdė 
suolus, šnarėjo drabužiai, pasigirdo prislopinti balsai, skambčio- 
jo monetos krisdamos į lėkštes, kurias po katedrą nešiojo jaunos 
šventiškai apsirengusios merginos. 

Pagaliau kunigas, lydimas dviejų padėjėjų, žengė prie jaunų- 
jų. Šurmulys liovėsi. 

— Markai Vidali, — tarė jis silpnu ir virpančiu balsu, tačiau visi 
ji gerai girdėjo stojusioje tyloje, — ar sutinkate imti žmona Mirą 
Roderich? 

— Sutinku, — atsakė mano brolis. 

— Mira Roderich, ar sutinkate imti vyru Marką Vidalį? 

— Sutinku, - ištarė mergina. 

Kunigas pašventino vestuvinius žiedus, kuriuos jam padavė 
Markas. Vos tik jaunikis pasirengė užmauti vieną iš jų ant jauno- 
sios piršto, kai netikėtai pasigirdo nežmoniškas, širdį stingdantis 
klyksmas. Jame susimaišė siaubas, įniršis, žvėriškas liūdesys... 

Diakonas ir zakristijonas, susvyravę tarsi girti, pamažu nuvir- 
to į skirtingas puses, tarsi juos būtų parstūmusi šiurkšti nemato- 
ma jėga. Kunigas virpančiomis lūpomis, siaubo iškreiptu veidu ir 
visiškai beprotišku žvilgsniu susirėmė su kažkuo nematomu ir, 
galų gale netekęs jėgų, suklupo ant kelių. Markas ir Mira tarsi 
pakirsti griuvo ant katedros grindų... vestuviniai žiedai pakilo iš 
savo vietos ir nuskriejo per visą navą, beje, vienas iš jų skaudžiai 
smogė man į veidą. 

Šimtai žmonių kaip ir aš išgirdo stiprų grasinantį balsą, sukė- 
lusį siaubą ir pasibjaurėjimą, gerai pažįstamą balsą, kuris galėjo 
priklausyti tiktai vienam žmogui — Vilhelmui Štoricui: 

— Vargas jaunikiui ir nuotakai! Vargas! 

Prakeikimas, sklindantis, regis, iš pačių dangaus sferų, pri- 
bloškė ir apstulbino minią. Po katedros kupolu nuaidėjo riksmai 
ir aimanos. Mira, jau atsistojusi nuo grindų, vėl nuvirto apalpusi 
ant persigandusio jaunojo rankų. 

Tryliktasis skyrius 


Neįprasti reiškiniai, kuriuos mes matėme katedroje, o dar anks- 
čiau Roderichų namuose, turėjo vienintelį tikslą, vienintelę pri- 
gimtį. Vilhelmas Štoricas - tiktai jis vienas - buvo jų kaltininkas. 
Ar tai ne jo apsukriai sugalvota mistifikacija?.. Į šį klausimą turiu 
atsakyti neigiamai. Nei skandalo bažnyčioje, nei visų akivaizdo- 
je pavogto vestuvinio vainikėlio neįmanoma laikyti sumanaus triu- 
kininko gudrybėmis. Emiau labai rimtai manyti, kad šis velnio 
neštas vokietis iš savo tėvo gavo kažkokią mokslinę paslaptį, at- 
skleidusią jam galimybę tapti nematomam. Kodėl gi ne? Nejaugi 
kai kurios šviesos spinduliavimo formos negali prasiskverbti per 
kietus kūnus taip, tarsi jie būtų perregimi?.. 

Ir vis dėlto tai neįtikėtina! Kaip toli galėjo mane nuvesti fan- 
tazija! Ne, visa tai nesąmonė, paistalas, kvailystė!.. Neturėjau drą- 
sos kam nors prasitarti apie savo spėliones. 

Mes parvežėme namo taip ir neatgavusią sąmonės Mirą, pa- 
guldėme į lovą; nors ir stengėsi gydytojai, bet jų pastangos neda- 
vė jokių rezultatų: mergina tebegulėjo nejudėdama ir be sąmo- 
nės. Vis dėlto ji kvėpavo, vadinasi, organizmas grūmėsi už gyvy- 
bę. Kaip ji atlaikė tokius išmėginimus, - juk jie galėjo ją pražu- 
dyti! 

Buvo sukviestas konsiliumas. Daktarai apsupo vargšės ligo- 
nės,.tysančios be judesio ir užsimerkusios, lovą. Vaškinis veidas, 
alsavimas vos juntamas, kuris, regis, tuoj tuoj nutrūks. 

Markas laikė jos rankas ir raudojo: 

— Mira! Mylimoji! Brangioji! Mira!.. 

Verkė ir madam Roderich, visą laiką kartodama: 

— Dukrele!.. Mieloji... Aš čia... 

Mergina neatsimerkė ir tikriausiai nieko negirdėjo. 

Medikai griebėsi pačių energingiausių priemonių. Vienu me- 
tu pasivaideno, jog ligonė po truputį atsigauna: lūpos suvirpėjo ir 
sušnibždėjo kažką nesuprantama, pirštai sujudėjo Marko ranko- 
se, kilstelėjo ilgos blakstienos... Tačiau koks blausus ir nesąmo- 
ningas žvilgsnis! 

Siaubinga mintis pervėrė nelaimingą jaunikį. Jis atsilošė ir gar- 
siai sušuko: 

- Ji išprotėjo! 

Mudu su kapitonu Haralanu stengėmės suvaldyti ir nuraminti 
jį. Dieve! Nejaugi ir Markas netenka proto? 

Gydytojai ėmės globoti praradusį viltį jaunąjį, mėgindami jam 
padėti įveikti nervinę krizę. 

Kokia bus šios dramos atomazga? Ar atgaus sveikatą Mira? 
Ar vėl bus tokia pat kaip anksčiau išmintinga ir daili? Ar įveiks 
savo proto aptemimą? 

Likęs su manimi akis į akį, Haralanas tarė: 

— Su visu tuo laikas baigti. 

Mudu jau nebeabejojome, jog; Vilhelmas Štoricas grįžo į Rag- 
zą. Tai jis sugalvojo ir įvykdė viešą pasityčiojimą. Bet kur jį ras- 
ti? Kaip paimti už rankos? 

O ką daryti su siaubingojo atsitikimo, įvykusio po bažnyčios 
skliautais, liudininkais? Ar jie patikės šių baisingų faktų natūra- 
liu aiškinimu? Juk mes ne Prancūzijoje, kur šitokie stebuklai pa- 
prastai paverčiami pokštais ir išjuokiami linksmose dainuškose. 
Vengrijoje viskas kitaip. Čia klesti prietarai, jais tiki visi prasčio- 
kai, beje, ne tik prastuomenė. Išsilavinę žmonės būtinai ištirtų 
faktus ir remtųsi gamtos mokslais... Tačiau prasčiokų ir menkai 
apsišvietusių protai linkę visa, kas nesuprantama, priskirti pikta- 
jai dvasiai. Tokiems Vilhelmas Štoricas — gyvas velnio įsikūniji- 
mas. 

Jau nebeįmanoma nuslėpti, jog visą šią niekšybę sumanė ir 

įvykdė prūsas, kurį Ragzo gubernatorius nusprendė ištremti. Po 
tokio skandalo Sent Michajaus katedroje būtinai reikėjo garsiai 
įvardyti niekšą. 

Kitą rytmetį višas miestas kunkuliuote kunkuliavo. Įvykiai ka- 
tedroje bemat buvo susieti su atsitikimų Roderichų namuose. Nu- 
sistovėjusią miesto ramybę vėl sudrumstė sumaištis ir baimė. Vil- 
helmo Štorico vardas ėjo iš lūpų į lūpas, apie šį žmogų šnekėta 
visur, nors mažai kas apie jį Žinojo šį tą tikro. Ne itin daug Žinių 
apie save davė šis keistas ir uždaras Žmogus, vienišas gyvenęs 
tarp keturių sienų, užsirakinęs septyniomis spynomis ir apsitvė- 
ręs aukšta tvora Tekeli bulvare. 

Minia apsupo šį namą. Ėmė veikti tos pačios spyruoklės, ku- 
rios surinko žmones į kapines Špremberge. Tačiau jeigu tenai di- 
džiojo mokslininko gerbėjai tikėjosi išvysti stebuklą, tai čia vis- 
kas vyko kitaip: neapykanta ir keršto troškimas suginė miestie- 
čius prie paslaptingojo namo. 

Neverta pamiršti ir to siaubo, kurį vietos gyventojams sukėlė 
skandalas, įsiliepsnojęs tarp šventų katedros sienų. 

Ragzo gubernatorius laikė savo priederme rūpintis tvarkos pa- 
laikymu mieste, todėl policijos viršininkui davė nurodymą imtis 
būtiniausių priemonių. Miesto galvos privalėjo nepamiršti didė- 
jančios panikos, kuri galėjo turėti nenusakomų padarinių. Reikė- 
jo būtinai apsaugoti tą namą Tekeli bulvare nuo įniršusios mi- 
nios, pasirengusios išardyti po plytą šį velnio lizdą. 

Aš buvau pasirengęs rimtai apsvarstyti hipotezę, kurią iš pra- 
džių kategoriškai atmečiau. Mano spėjimas turėjo rimtą pagrin- 
dą: jeigu Žmogus sugeba tapti nematomas, tai visuomenės ramy- 
bei gresia baisus pavojus. Kadangi Vilhelmas Štoricas vėl Ragze 
ir yra nematomas, niekas negali užkirsti kelio jo vėlesniems nusi- 
kalstamiems veiksmams. 

Svarbu išsiaiškinti, ar dar kas nors, išskyrus vokietį, Žino išra- 
dimo, kurį, matyt, jam paliko miręs tėvas, paslaptį. Ar jo tarnas 
Hermanas irgi naudojasi šio išradimo vaisiais? Ar šitie piktada- 
riai neturi bendrininkų, irgi žinančių baisiąją paslaptį? Jeigu taip, 

niekas negali sukliudyti šiems niekšams įsibrauti į svetimus na- 
mus, kai tik jiems šaus į galvą, įsikišti į žmonių gyvenimus, lai- 
kyti baimėje visą miestą... Grasinti šeimos židinio saugumui. La- 
bai nemalonu užsirakinus savo namuose įtarinėti, kad šalia tavęs 
tūno nematomas šnipas. 

Ir gatvėje ne lengviau! Jausti, kad kažkas neregimas seka tave 
ir laisvai gali tau padaryti ką tik panorės. Koks nuostabus būdas 
užpuldinėti ir plėšikauti, sėti prievartą! Kaip paprasta! O garbūs 
piliečiai neturi kaip apsiginti. Visa tai galų gale gali suardyti vi- 
suomenės rimtį ir gyvenimą. 

Mielas skaitytojau, prisimink epizodą Kolomano turgaus aikš- 
tėje. Valstietis teigė, kad kažkas nematomas užpuolė jį ir pargrio- 
vė ant žemės. Niekas juo nepatikėjo. O juk vargšelis klojo teisy- 
bę. Be abejonės, jis tapo Vilhelmo Štorico arba galbūt Hermano 
auka. Dabar niekas nėra garantuotas, kad išvengs tokio nemalo- 
numo. 

Prisiminkite ir kitus keistus faktus: nuplėštas nuo katedros skel- 
bimų lentos afišas; žingsnius kambariuose kratos metu Tekeli bul- 
vare; netikėtai nukritusį ir sudužusį mėlyną buteliuką su nežino- 
mu skysčiu... Tikriausiai ir Vilhelmas Štoricas, ir jo tarnas buvo 
namuose per kratą. Po piktadariško vakaro Roderichų namuose 
juodu nepaliko miesto, kaip mes galvojome. Tokiu atveju nesun- 
ku paaiškinti, kodėl dubenyje tebebuvo muilo burbulai, kodėl 
žerplėjo anglys virtuvės krosnyje... Šie nematomieji pastūmė ir 
agentą, kuris saugojo laiptus. Štoricas, netyčia užkluptas mums 
atėjus, nespėjo paslėpti tik vestuvinio vainikėlio — vienintelio mūsų 
rasto įkalčio. 

Dabar man paaiškėjo ir nutikimai „Dorotėjoje“. Nemalonusis 
keleivis, aišku, neišlipo Vukovare. Dėl vienam jam žinomų prie- 
žasčių jis nematomas plaukė laivu į Ragzą. 

Vadinasi, apibendrinau savo mintis, jis geba tapti nematomas 
akimirksniu, pasirodyti ir išnykti lyg pasakų burtininkas. Bet jei- 
gu jam pasiseka padaryti nematomus ir drabužius, tai vis dėlto jo 
rankų paliesti daiktai neįgauna šių savybių. Liudininkai puikiai 

matė suplėšytos vestuvių sutarties skiauteles, skriejantį ore ves- 
tuvinį vainikėlį, nematomojo nunešamus vestuvinius žiedus... 

Šiaip ar taip, čia nesama jokios magijos, hipnozės, suokalbio, 
būrimo, žodžiu, mistikos... (Magija - apeigų, susijusių su žmo- 
gaus tariamu gebėjimu paslaptingomis antgamtinėmis priemo- 
nėmis valdyti gamtos ir kitas jėgas, visuma; religijų sudėtinė da- 
lis. Hipnozė — psichiniu poveikiu ar įtaiga sukeliama panaši į 
miegą būsena.) Tikriausiai Vilhelmas Štoricas turi medžiagos, kuri 
nuryta žmogų padaro nematomą... Nė kiek neabejoju, jog ji ir 
buvo tame sudaužytame buteliuke. Šio mišinio sudėtį, jo formulę 
— štai ką būtinai reikia sužinoti! Bet tikriausiai tai neįmanoma. 

Manau, kad Vilhelmo Štorico materialus kūnas, kai pasidaro 
nematomas, nepraranda savo kietumo. Vadinasi, jį galima apčiuop- 
ti! Juk jis nepasidaro šmėkla! Ir jeigu pasitaikytų, kad jį sučiup- 
tum už rankos, už kojos, apskritai už ko tik nori, jį būtų galima 
sulaikyti. Net nuostabusis gebėjimas neišgelbėtų niekšo nuo ka- 
lėjimo. 

Situacija mieste tebebuvo įtempta, o visuomeninė ramybė su- 
drumsta. Gyvenimas virto tikru pragaru. Žmonės nebesijautė sau- 
gūs nei namuose, nei gatvėje, nei naktį, nei dieną... Menkiausias 
brazdesys kambaryje, grindų girgžtelėjimas, sušnarėjusios nuo 
vėjo langų užuolaidos, uodo zyzimas prie ausies - viskas gąsdino. 

Pietaujant arba vakarieniaujant, besirūpinant kasdieniais rei- 
kalais vis nepaleido mintis — o jeigu Vilhelmas Štoricas arba kas 
nors iš jo gaujos stovi šalia, apžiūrinėja, klausosi... 

Galbūt vokietis po eilinės bjaurios kiaulystės išvyko iš Ragzo 
ir dabar trinasi Špremberge? Bet, kita vertus, - šitaip galvojo dak- 
taras, Haralanas, taip pat gubernatorius ir policijos viršininkas, — 
sunku buvo tikėti, jog Vilhelmas Štoricas liovėsi krėsti savo pasi- 
gailėjimo vertus pokštus. Vestuves jis nutraukė, bet jeigu Mira 
pasveiks, ar paliks jis ją ramybėje? Labai abejoju! 

Taigi čia taškas dar nepadėtas. Pagrindas baimintis dar nedin- 
go, - pakanka tik realiai įsivaizduoti galimybes, kurias turi niek- 
šas. Nors Roderichų namai saugomi dieną ir naktį, tačiau ar jis 


127 


negalėtų ten patekti? Ir iškrėsti tai, kas tik užeitų ant seilės? 

Tiesą sakant, nemačiau jokios išeities iš šios bjaurios padė- 
ties. Jaunųjų išvykimas irgi nieko nepakeistų. Vilhelmui Štoricui 
būtų nesunku tapti trečiuoju jų karietoje. Be to, ir Miros savijau- 
ta dar neleido keliauti. 

Kur šią akimirką galėjo būti mūsų neregimasis priešas? Ne- 
lengva neabejojant atsakyti. Vieno po kito sekusių įvykių gran- 
dinė bylojo, jog Vilhelmas Štoricas vaikščiojo tarp miestiečių ir 
su maniako atkaklumu juos terorizavo. 

Prabėgo dvi dienos po siaubingųjų įvykių katedroje, o vargše- 
lės Miros būklė liko tokia pat, —- mergina nesikėlė iš lovos, nes 
tebebuvo tarp gyvybės ir mirties. Baisiausia buvo tai, kad ji taip 
ir neatsigavo, jos protas aptemo. Ar ilgam? 

Birželio ketvirtąją visa šeima, tarp jų ir aš su broliu, susirinko 
galerijoje aptarti, kaip toliau gyventi ir elgtis. Velniškas kvatoji- 
mas nutraukė mūsų pašnekesį. Kapitonas Haralanas ir Markas, 
pagauti įniršio, akimirksniu puolė ten, iš kur pasigirdo juokas. 
Bet nespėjęs žengti ir kelių žingsnių, mano brolis susvyravo ir 
griuvo netikėtai pakirstas blykstelėjusio lyg žaibas plieninio 
durklo. Haralanas spėjo jį sučiupti į glėbį. Aš puoliau į pagalbą. 
Ir tą pačią akimirką piktadariškas balsas — o, dabar visi puikiai 
atpažino šį balsą! — nepaprastai atkakliai ir valingai išrėkė. 

— Niekada Mira Roderich netaps Marko Vidalio žmona! Nie- 
kada! 

Stiprus vėjo gūsis pajudino sietyną, durys į sodą greitai atsi- 
vėrė ir trenksmingai užsidarė. Mūsų negailestingasis priešinin- 
kas vėl išsprūdo. 

Marką paguldėme ant sofos. Laimei, žaizda buvo ne per rim- 
čiausia. Durklo geležtė nuslydo per kairę mentę iš viršaus Že- 
myn; liko tik gilus pjūvis, plūdo daug kraujo. Šį sykį žudikas 
apsiskaičiavo. 

Daktaras perrišo žaizdą, o mudu su Haralanu nuvežėme jį į 
„Temešvaro“ viešbutį. Slaugydamas sužeistą brolį, aš be persto- 
jo galvojau apie problemą, kurią privalėjau bet kuria kaina iš- 

spręsti, kad daugiau niekam nebegrėstų mirtis, ypač žmonėms, 
tapusiems man artimais. 

Nespėjau dar nieko rimta sugalvoti, kai pasipylė kiti atsitiki- 
mai, tiesa, ne tokie dramatiški, galbūt greičiau keisti, netgi be- 
prasmiški; jie davė man peno toliau mąstyti ir svarstyti. Tą patį 
vakarą Kurtzo aikštės gyventojai ir Kolomano turgaus prekiauto- 
jai išvydo neįprastai ryškią šviesą ugniagesių bokšto langelyje. 
Degantis deglas tai kilo, tai leidosi, blaškėsi iš vienos pusės į 
kitą, tarytum nematomasis nusprendė padegti visą pastatą. 

Policininkai puolė į bokštą. Ugnis bemat užgeso. Tačiau, kaip 
ir manė mesjė Šteparkas, bokšte jie nieko nerado. Rūkstantis deg- 
las gulėjo ant grindų skleisdamas dvoką, kibirkštys lekiojo pasto- 
gėje, tačiau padegėjas dingo: arba spėjo pasislėpti, arba pasida- 
ręs nematomas kur nors užlindo. 

Susirinkusi aikštėje minia reikalavo nubausti niekšą. 

Kitą rytmetį dar vienas atsitikimas įkaitino miestiečių, kurie 
pasijuto bejėgiai, aistras. 

Bokšto laikrodis jau rengėsi mušti pusę vienuolikos, bet vie- 
toj to miestiečiai išgirdo gedulingų varpų skambesį - kažką pa- 
našaus į laidotuvių muziką. 

Vienas Žmogus aiškiai nesusidorotų su sudėtinga katedros var- 
pų sistema. Matyt, Vilhelmui Štoricui padėjo bendrininkai, blo- 
giausiu atveju — tarnas Hetmanas. 

Pagauti panikos, gyventojai miniomis plūdo į Sent Michajaus 
aikštę. Žmonės skubėjo iš pačių nuošaliausių kvartalų. Ir vėl mesjė 
Šteparkas bei policininkai puolė į laiptinę, vedančią į Šiaurės bokš- 
tą, tiesiog lėkte užlėkė stačiais laiptais, įsiveržė į šviesos užlietą 
varpinę. Nutilę varpai dar truputį siūbavo, tačiau varpininkai jau 
buvo dingę. 

Keturioliktasis skyrius 


Taigi mano patys blogiausi nuogąstavimai išsipildė. Vilhel- 
mas Štoricas nepaliko, beje, ir net nesirengė palikti Ragzo. 

Būtinai turėjome parengti veiksmų planą, kuris apsaugotų mus 
nuo tolesnių niekšo kėsinimųsi. 

Pirmiausia nutariau sukviesti visus tuos, kurie patyrė bent men- 
kiausią pavojų, ir organizuoti patikimą gynybos sistemą. Kruopš- 
čiai išstudijavau, kokių priemonių reikėtų šiam tikslui pasiekti, 
ir, išsiaiškinęs jas sau, nedelsdamas ėmiau veikti. 

Praėjus porai dienų po pasikėsinimo, birželio šeštosios rytą, 
Marką pervežėme pas Roderichus ir paguldėme gretimame su Mi- 
ra kambaryje. Išdėsčiau savo planą daktarui, kuris visiškai jam 
pritarė ir leido man laisvai veikti, pareiškęs, kad nuo šiol mane 
laiko apgultos įgulos vadu. 

Palikęs vieną tarną saugoti Marką ir Mirą, - negalėjome rizi- 
kuoti! —- pradėjau labai nuodugniai apžiūrėti namus, —- man padė- 
jovisi jų gyventojai, įskaitant kapitoną Haralaną ir madam Rode- 
rich. 

Pradėjome nuo pastogės. Laikydamiesi už rankų, grandine mes 
nuėjome nuo vieno galo iki kito. Paskui ištyrinėjome visus kam- 
barius, kiekvieną namų centimetrą. Sekėme, kad mūsų grandinė 
neturėtų tarpų, per kuriuos galėtų praslysti nematomasis prieši- 
ninkas. Pakilojome visas portjeras, perstatėme kėdes, krėslus, 
žvilgčiojome po lovomis ir ant spintų. Po apžiūros užrakinome 
kiekvieną kambarį, o raktus aš dėjausi į kišenę. 

Apžiūrai sugaišome daugiau kaip dvi valandas. Galų gale vis- 

ką iššniukštinėjome ir priėjome prie paradinių durų visiškai įsiti- 
kinę, kad namuose nėra pašalinių. Paradines duris užrakinau, jų 
raktą irgi pasiėmiau. Dabar niekas be mano žinios nebegalėjo įei- 
ti į namus. Nė vienas nekviestas svečias, tegu jis būtų ir tūkstantį 
kartų nematomas, neprasiskverbs į Roderichų namus. 

Nuo šios akimirkos tiktai aš atsiliepiu į paradinių durų plaktu- 
ko paukšėjimą. Portjė priedermėms pasitelkiau kapitoną Harala- 
ną, 0 jeigu jo nebuvo, patikimą tarną. Iš pradžių aš vos vos pra- 
verdavau duris ir tuoj pat atsistodavau už jų, savo kūnu 
užtverdamas visą plyšį iš lauko pusės, o mano partneris užstoda- 
vo tarpą iš vidaus. Pažinę lankytoją, mes, surėmę pečius, trauk- 
davomės visi trys žingsnis po žingsnio, kol uždarydavome duris. 
Šitaip vylėmės apsaugoti savo savanoriškąją tvirtovę. 

Mielas skaitytojau, šioje vietoje girdžiu visiškai pagrįstą jūsų 
prieštaravimą —- mūsų namams turbūt labiau tiktų vadintis kalėji- 
mu! Na, ką gi! Dalis tiesos yra. Tačiau įkalinimą galima iškentėti, 
kai jis laikinas ir tu Žinai, kada jis baigsis. O mūsiškis ar netaps 
pernelyg ilgas? 

Vis galvojau apie mūsų keistą padėtį. Neatskleidęs Vilhelmo 
Štorico paslapties, aš negalėsiu niekaip įminti jo mįslės. Manau, 
kad būtinai reikia šį bei tą paaiškinti skaitytojui. 

Kai ant prizmės krenta saulės spindulių pluoštas, tai jie išsi- 
sklaidę nušvita septyniomis spalvomis: raudona, oranžine, gelto- 
na, žalia, mėlyna, žydra. violetine. Tai ir yra saulės spektras. Spal- 
vos pavadinimas - tik regimoji spektro dalis. Matyt, yra ir kitos, 
akiai nematomos dalys. 

Kodėl gi jos negali turėti savybių, skirtingų nuo matomųjų 
spindulių? Jeigu pastarieji gali prasiskverbti per tam tikrą kietų 
kūnų kiekį, pavyzdžiui, per stiklą, tai kodėl pirmieji negali prasi- 
skverbti taip pat lengvai per visas kietas medžiagas, darydami jas 
nematomas? 

Lieka tik manyti, jog Otas Štoricas atrado spindulius, turin- 
čius štai tokių savybių, ir išrado medžiagą, kuri. patekusi į orga- 
nizmą, atlieka dvigubą funkciją - pasklinda po jį visą ir pakeičia 

spindulių, esančių saulės spektre, prigimtį. 

Tokia prielaida viską paaiškintų. Šviesa, pasiekusi kieto kū- 
no, įsiurbiančio šią medžiagą, paviršių, išsisklaido, o jos spindu- 
lio sudedamosios dalys, visos be išimties, pavirsta emanacija, ku- 
rios egzistavimą numačiau. (Emanacija - išspinduliavimas, pasau- 
lio atsiradimas, būties formų išsiliejimas iš absoliuto /Dievo/. ) 
Šis išspinduliavimas laisvai įsiskverbia į kūną, o paskui išėjimo 
iš jo momentu patiria atgalinę transformaciją, atstatydamas pir- 
mykštę formą ir sudarydamas mūsų akims įspūdį, kad šio kieto 
kūno apskritai nebūta. (Transformacija - pavirtimas, kitimas.) 

Žinia, daug ko ir aš nesupratau. Pavyzdžiui, kodėl nematomi 
pasidarė ir Vilhelmo Štorico drabužiai, o daiktai, kuriuos jis lie- 
tė, buvo aiškiausiai matomi?.. 

Kita vertus, kas tai per stebuklinga medžiaga, galinti sukelti 
tokį neįtikėtiną efektą? Šito, deja, nežinojau, nes priešingu atve- 
ju būčiau galėjęs pasinaudoti priešininko ginklu. Man kilo dile- 
ma: stebuklingoji medžiaga veikia laikinai ar nuolatos? Pirmuo- 
ju atveju Vilhelmas Štoricas po tam tikrų laiko tarpų priverstas 
gerti naujas dozes. Antroji — stebuklingojo pavilgo veikimą jis 
turi nutraukti pasitelkęs kitą, ne mažiau stebuklingą medžiagą. 
Kai kuriomis aplinkybėmis nematomumas tampa nepatogus ir daro 
žmogų bejėgį ir nesaugų. 

Ir vienu, ir kitu atveju Štoricas privalo turėti atsargoje būtiną 
medžiagos kiekį, bet ne pernelyg didelį. 

Mėginau suprasti, kokią jam reikšmę turėjo visi šie varpų skam- 
binimai, ugnies deglas, galėjęs uždegti gaisrininkų bokštą, neti- 
kėti priminimai, kad jis vis dar egzistuoja... Aišku viena: apsvai- 
gęs nuo neapykantos ir savo galios pojūčio, Vilhelmas Štoricas 
prarado protą. Kitokio paaiškinimo neradau. Ir ši jo beprotybė 
kliudė suprasti, kaip jis gali vėliau elgtis. 

Prislėgtas tokių nelinksmų minčių, aplankiau mesjė Šteparką. 
Jis pritarė mano samprotavimams ir nusprendė, jog kareivių ir 
policininkų kordonas saugos namą Tekeli bulvare taip, kad ne- 
leistų šeimininkui prasiskverbti į laboratoriją ir pasiimti slapto- 

sios medžiagos atsargų, jeigu tokia medžiaga išvis egzistuoja. Ap- 
linkybės anksčiau ar vėliau privers Štoricą susigrąžinti žmogiš- 
kąją išvaizdą arba visam laikui likti nematomam, kas jam gali 
virsti didele nelaime. 

Jeigu spėjimas apie prūso beprotybę pagrįstas, tai ji dar labiau 
sustiprės susidūrus su mūsų pastatytomis kliūtimis. Jis būtinai 
išsiduos. 

Mesjė Štepakas taip pat, nors ir dėl kitų priežasčių, galvojo 
apie Štorico namo izoliavimą. Šį veiksmą jis laikė neišvengiamu 
norint įvesti tvarką Ragze, kurio ankstesnė ramybė kėlė kitų mad- 
jarų miestų pavydą. | 

Kaip gali nebijoti paslaptingojo Vilhelmo Štorico, jeigu jis 
nuolatos ir piktdžiugiškai primena apie savo egzistavimą! 

Roderichų namuose padėtis pasidarė dar keblesnė, - juk kaip 
tik ši šeima ir sukėlė tokią nesutramdomą bepročio maniako ne- 
apykantą. 

Vargšė Mira taip ir neatsigavo. Jos lūpos tarė kažkokius be- 
prasmius žodžius, kurių prasmės niekas nesuprato, jos Žvilgsnis 
klaidžiojo niekur nesustodamas. Ji nepažino nei motinos, nei bro- 
lio, nei jaunikio, kuris vos tik atsigavęs po sužeidimo kartu su 
madam Roderich budėjo prie ligonės lovos. Mergina atrodė labai 
nusilpusi, gyvybinės jėgos išsekusios. Paguldyta savo mergiško- 
je lovoje, negalinti pajudėti, Mira kartkartėmis krutino pirštus 
tarsi kažką vydama nuo savęs. Ar tik ji nemėgino perplėšti pra- 
rastos nuovokos šydo? Nepaguodžiamasis Markas palinkdavo prie 
mylimosios, švelniai ją kalbindavo, stengdamasis sulaukti kokio 
nors atsakymo iš virptelėjusių blakstienų ar lūpų... Bet veltui! 
Akys bejėgiškai užsimerkdavo, pirštai sustingdavo... 

Madam Roderich iš sielvarto vos laikėsi ant kojų. Vos tik pri- 
guldavo numigti, tuoj ją užklupdavo košmarai. Vaidendavosi kaž- 
kieno žingsniai visai šalia, kambaryje... Ji klejojo, kad nemato- 
masis priešas slenka prie jos dukters... Pagauta siaubo, moteris 
pašokdavo ir nusiramindavo tik tada, kai išvysdavo daktarą arba 
Marką, budinčius prie Miros. Sutikite, ilgai pakęsti tokią padėtį 

neįmanoma. 

Daktaro Rodericho kolegos kasdien ateidavo konsultuoti. Jie 
ilgai apžiūrinėdavo merginą ir tik bejėgiškai skėsčiodavo ranko- 
mis. Ligonė visiškai nereagavo į aplinkinius. Medicinos menas 
buvo bejėgis. 

Aš beveik neišeidavau iš namų, nebent retsykiais nužings- 
niuodavau į rotušę pas mesjė Šteparką. Viršininkas papasakoda- 
vo, ką nauja sužinojęs. Iš jo lūpų išgirdau, kad siaubinga baimė 
laiko sukausčiusi miesto gyventojus. Žmonės įsivaizduoja, jog 
ištisa gauja nematomųjų, vadovaujamų Štorico, terorizuoja Ragzą. 

Kapitonas Haralanas, priešingai, dažnai palikdavo mūsų tvir- 
tovę. Suviliotas įkyrios idėjos, jis be perstojo klaidžiojo gatvė- 
mis, vildamasis susidurti su neapkenčiamuoju priešininku. Aš nė 
nemaniau jo sulaikyti, netgi buvau pasirengęs kiek galėdamas pa- 
dėti, kad kuo greičiau atsikratytume piktadario. 

Birželio vienuoliktosios vakare ilgai kalbėjausi su broliu. Jis 
atrodė tikrai prastai, kur kas labiau prislėgtas negu paprastai. Ar 
tik ir jis neserga? Norėjau išvežti jį kur nors toliau, grįžti namo į 
Prancūziją, nusiraminti ir pamiršti mūsų daliai tekusius išmėgi- 
nimus. Bet juk jis nė už ką nesiskirs su Mira! Galbūt vertėtų ku- 
riam laikui Roderichams palikti gimtąjį lizdą? Nutariau pasikal- 
bėti su daktaru. 

Markui pasakiau: 

— Matau, kad tu nebetenki bet kokios vilties, brolau! Nenusi- 
mink! Laikykis! Daktarai mano, jog Miros gyvybei pavojus ne- 
gresia. Dievas yra gailestingas, - ji tikrai atgaus protą. Patikėk, 
viskas bus gerai! 

— Sakyk, kaip neprarasti vilties? — brolis vos tramdė ašaras. — 
Net jeigu mano vargšė Mira atsigaus, ar ji visam laikui neliks šio 
siaubūno letenose? Nejaugi tu galvoji, kad jis jau patenkino savo 
neapykantą? Anri, suprask, jis gali viską! Mes prieš jį bejėgiai! 

— Ne, Markai! Su juo įmanoma grumtis! 

— Bet kaip? — jaunuolis truputį pagyvėjo, lengvas raudonis 
parausvino jo blyškų veidą, šiek tiek nuskaidrėjo akys. - Anri, ar 

tik negudrauji? Deja, — vėl nuliūdo jis, — mes esame šio niekšo 
valioje. Šiek tiek jaučiamės saugiau tik savo kalėjime... Bet ir 
tai... Bijau, jog niekšas gali prasiskverbti ir čia, nepaisydamas 
visų mūsų pastangų... 

Jo susijaudinimas trukdė tęsti pokalbį. Markas girdėjo tik save. 

— Kodėl tu manai, kad mudu dabar čia vieni? - murmėjo jis. — 
Kai aš einu iš kambario į kambarį, kai užsuku į svetainę ar gale- 
riją, tai jaučiu, jog jis slenka mano pėdomis, aplenkia, atsitrau- 
kia, kai vėl žengiu pirmyn... Išsisuka, kai pasirengiu jį sučiupti... 

Brolio balsas virpėjo, jis baimingai žvalgėsi į šalis. Nežino- 
jau, kaip jį nuraminti. 

— Kas gali garantuoti, - tęsė Markas, - kad jis nesiklauso mū- 
sų pokalbio? Galbūt ir jis čia. Už durų... Girdžiu žingsnius... Čiupk 
jį! Greičiau! Užmušk! Ne, šis pabaisa nemirtingas... 

Dieve mano! Nejaugi Marko kaip ir Miros laukia beprotybė? 
Kuriam galui Otas Štoricas padarė tą prakeiktą atradimą?! Kodėl 
perdavė paslaptį savo sūnui, kuris nepasižymėjo dora?! 

Nuo tos dienos, kai Vilhelmas Štoricas siautėjo gaisrininkų 
bokšte, baimė sukaustė gyventojus ir jau nebepaleido. Visi kal- 
bėjo tik apie vienintelį dalyką. Kvaila būtų buvę ieškoti išsigel- 
bėjimo nuo nematomųjų bažnyčioje po ano įvykio katedroje, kai 
ir šventos sienos neapsaugojo nuo velnio. Prieš žmonių baimę 
valdžia neturėjo jokių priemonių. 

Pateiksiu vieną miestiečių pasimetimo ir panikos pavyzdį. 

Dvyliktosios dienos rytmetį ėjau pas policijos viršininką, vil- 
damasis gauti naujų Žinių. Nužingsniavęs gal du šimtus žingsnių 
Kunigaikščio Milošo gatve Sent Michajaus katedros link, suti- 
kau kapitoną Haralaną. Pasisveikinau. 

- Einu pas mesjė Šteparką. Ar nenorite man palaikyti kompa- 
nijos, kapitone?.. 

Tylėdamas jis žengė paskui mane. Kurtzo aikštėje mūsų dė- 
mesį patraukė garsūs riksmai. 

Kabrioletas be vežėjo, tempiamas dviejų arklių, dūmė gatve 
pašėlusiu greičiu. (Kabrioletas - lengva karieta su atidengiamu 

viršumi.) Praeiviai spruko šalin kas kur galėjo. Niekieno neval- 
domi arkliai lėkė šuoliais. Baimės akys didelės! Persigandusiems 
praeiviams pasivaideno, kad pats Vilhelmas Štoricas, nematoma- 
sis vilkolakis, sėdi ant pasostės. Beviltiški riksmai sklido iš vi- 
sur: 

— Tai jis! Velnias! Laikykite jį! 

Kapitonas Haralanas puolė priešpriešiais lekiančiam kabrio- 
letui, aiškiai ketindamas jį sustabdyti ir atsiskaityti su nematomu 
važnyčiotoju. | 

Pulkavosi daugybė žmonių. Į kabrioletą pasipylė akmenys. Iš 
parduotuvės, stovinčios Kunigaikščio Milošo gatvės kampe, nu- 
aidėjo muškietos šūviai. (Muškieta - XVI-XIX a. negraižtvuotas 
šautuvas, užtaisomas iš laibgalio. ) 

Vienas arklys, kliudytas į šlaunį, sukniubo. 

Tuoj pat kabrioletą užgriuvo minia, žmonės griebė už ratų, 
pakinktų, ienų, šimtai rankų tiesėsi sučiupti ir suplėšyti Vilhelmą 
Štoricą. Bet jie gaudė tuštumą. Matyt, nematomasis važnyčioto- 
jas spėjo iššokti iš kabrioleto ir dingti minioje dar iki tol, kol 
vežinias apsivožė. 

Tačiau be reikalo žmonės triukšmavo. Netrukus pasirodė arklių 
šeimininkas valstietis, kuris atvyko į miestą iš puštos ir apsistojo 
Kolomano turguje. Jis užėjo į smuklę išlenkti taurelės, kitos... 
Neprižiūrimi arkliai ir nudūmė. Valstietis, išvydęs sužeistą gyvu- 
lį, labai: nusiminė. Tačiau įniršusi minia nenorėjo nieko girdėti. 
Vargšo laukė ne koks galas - jį būtų užmušę, bet mudu su Harala- 
nu apgynėme. 

Paskui toliau traukėme į rotušę. 

Mesjė Šteparkas jau žinojo, kas įvyko Kunigaikščio Milošo 
gatvėje. 

— Miestas visiškai pakvaišo, - tarė jis liūdnai. - Ir kas dar bus! 

Aš paklausiau kaip visada: 

— Ar neturite kokių nors naujienų?.. 

— Turiu, - atsakė detektyvas. — Vilhelmas Štoricas dabar Šprem- 
berge. 

— Špremberge! — sušuko kapitonas Haralanas atsigręždamas į 
mane. -Važiuokime! Jūs prižadėjote padėti! 

Aš bemat sutrikau, nes nė akimirką neabejojau, kad kelionė 
būtų veltui. 

— Palaukite, kapitone, - įsiterpė mesjė Šteparkas, — aš bet kurią 
akimirką laukiu, kad Šprembergas patvirtintų šią žinią. 

Po pusvalandžio sargybinis padavė policijos viršininkui žy- 
gūno atneštą paketą. Deja, naujiena nebuvo patvirtinta. Maža to, 
šprembergiečiai manė, jog Štoricas nepaliko Ragzo. 

Praėjo dar dvi dienos. Mira kaip ir anksčiau gulėjo be nuovo- 
kos. Brolis atrodė šiek tiek ramesnis. Laukiau progos pasikalbėti 
su mesjė Roderichu dėl būsimo išvykimo. 

Birželio keturioliktoji buvo kur kas sunkesnė už praėjusias 
dienas. Šį sykį valdžia pajuto, jog nepajėgia suvaldyti minios, 
kuri įkaito iki kraštutinumo. 

Apie vienuoliktą valandą vaikščiojau Batianio krantine. Ma- 
no ausis pasiekė riksmai: 

— Jis sugrįžo!.. Jis sugrįžo!.. 

Kas jis, man buvo aišku. Du ar trys praeiviai mielai atsakė į 
mano klausimus. 

— Ką tik Žmonės matė virš jo stogo dūmus! — pranešė vienas. 

— Jo fizionomija šmėkštelėjo belvederio languose, - pareiškė 
kitas... 

Norėdamas patikrinti šias naujienas, nuskubėjau į Tekeli bul- 
varą, nors ir abejojau, kad Vilhelmas Štoricas leistųsi būti de- 
maskuojamas. | 

Naujiena padarė sprogusios bombos įspūdį. Tūkstančiai žmo- 
nių glaudžiu Žiedu apsupo nekenčiamąjį namą, grūdosi gretimo- 
se gatvėse. Policininkų kordonai veltui stengėsi sulaikyti vis di- 
dėjančios minios spaudimą. Vyrai ir moterys reikalavo niekšo 
mirties. 

Ir kaip galėjo policija susitarti su tokia gausybe įniršusių Žmo- 
nių, apgulusių namą taip glaudžiai, jog jeigu ten būtų buvęs Što- 
ricas, tai nebūtų galėjęs nepastebėtas dingti? Beje, jeigu Žmonės 

ir iš tikrųjų pastebėjo belvederio lange Vilhelmą Štoricą, vadina- 
Si, jis buvo atgavęs savo materialų pavidalą. Anksčiau negu jis 
spės virsti nematomu, jį sučiups minia; ir jis šį kartą neišvengs 
atpildo. 

Nepaisydama policijos priešinimosi, minia įsiveržė į namą, 
viską naikindama savo kelyje. Duris ir langus išdaužė, baldus su- 
laužė ir išmėtė po sodą ir po kiemą, sutrypė laboratorijos apara- 
tūrą. Cokoliniame aukšte įsiplieskė ugnis. Linksmos liepsnos be- 
mat pasiekė kitą aukštą, ir netrukus ugnies stulpas pakilo virš 
stogo, svaidydamas aplinkui auksines kibirkštis... Belvederis įgriu- 
vo į ugnies pragarą. 

Tačiau Vilhelmo Štorico nepasisekė čia rasti. 

Gaisras vis stiprėjo ir metodiškai rijo viską, kas liko iš namo. 

Po valandos vietoj Štorico sodybos rūko tik pelenai. 

Galbūt šitaip ir geriau, jog namą sunaikino miestiečiai. Tai 
tikriausiai nuramins žmones, ir Ragze visi patikės, jog nusikaltė- 
lis, nors ir nematomas, žuvo liepsnose... 

Penkioliktasis skyrius 


Po Štorico namo sudeginimo mieste iš tikrųjų pasidarė ra- 
miau. Gyvenimas grįžo į įprastą vagą. Kaip ir spėjau, dauguma 
linko manyti, kad prakeiktasis burtininkas sudegė. Tačiau apieš- 
kodami namo griuvenas ir žarstydami pelenus mes neradome nie- 
ko, kas patvirtintų, jog Vilhelmas Štoricas žuvo. Bijau, kad jis 
tūnojo tokioje vietoje, kur ugnis jo nepasiekė. 

Nelaimei, Roderichų namuose viskas liko taip, kaip buvę. Varg- 
šė ligonė nė kiek nepagerėjo. Abejinga, netekusi nuovokos ir be- 
jėgė, Mira nieko nepažino. Ir gydytojai nedavė jokios vilties. 

Tuo tarpu merginos fizinė būklė, skirtingai negu dvasinė, ne- 
bebuvo tokia beviltiška. Pavojus gyvybei praėjo. Išsipleikusi Io- 
voje, Mira beveik nejudėjo. Gražųjį veidą išmušė mirtinas blyš- 
kumas. Kai sykį tarnaitės ją pamėgino pakelti, iš merginos krūti- 
nės išsiveržė verksmas, akyse pasirodė siaubas, pirštai mėšlun- 
giškai susigniaužė, iš lūpų išsprūdo nerišlūs ir nesuprantami žo- 
džiai. Galimas dalykas, aptemusioje jos sąmonėje atgijo siaubin- 
gos jungtuvių scenos, 0 ausyse vėl nuaidėjo grasinimai. Jeigu taip, 
tai galima viltis, jog kada nors jos protas prašviesės. 

Tikriausiai suprantate, brangusis skaitytojau, kokia buvo ne- 
laimingos šeimos būklė. Mano brolis visą laiką leido šalia Miros 
kartu su daktaru ir uošve, pats maitino ligonę, godžiai gaudė kiek- 
vieną sąmonės blykstelėjimą jos akyse. Deja, veltui! 

Birželio šešioliktosios vidurdienį sumaniau pasivaikščioti po 
dešinįjį Dunojaus krantą. Seniai jau buvau sumanęs tokią eks- 
kursiją, tačiau kol kas trukdė aplinkybės, be to, ir nuotaika nela- 

bai tiko pasivaikščiojimams. Patraukiau prie tilto, perėjau Šven- 
doro salą ir pasiekiau serbų krantą. 

Išvyka užsitęsė. Laikas lėkė nepastebimai. Bokšto laikrodis 
išmušė pusę aštuonių. Papietavęs serbiškoje smuklėje, grįžau ant 
tilto. Nežinau, kokia musė man įkando, bet, užuot keliavęs namo, 
aš pasukau į Švendoro salos centrinę alėją. Vos nužengiau dešimt 
žingsnių, kai susidūriau su mesjė Šteparku. Jis prisidėjo prie ma- 
nęs. Žinia, tuoj pat prašnekome abu dominančia tema. Po dvide- 
šimties minučių mudu atsidūrėme šiaurinėje salos dalyje. Temo. 
Užsidarinėjo krautuvėlės ir atrakcionai. Laikas jau grįžti į mies- 
tą. Parkas galutinai ištuštėjo. Netikėtai mus pasiekė kažkokio po- 
kalbio nuotrupos. Man vieno pašnekovo balsas pasirodė pažįsta- 
mas. Sugriebęs viršininko ranką, sustingau vietoje. Pastarasis ne- 
susivokdamas pažvelgė į mane. Aš tyliai sušnibždėjau jam į ausį: 

— Tss! Ar girdite?.. Ten kalbasi... Ir tas balsas... Prisiekiu, tai 
Vilhelmas Štoricas! 

— Vilhelmas Štoricas? — nustebęs irgi pašnibždomis pakartojo 
policijos viršininkas. 

— Taip! 

— Regis, jis mūsų nepastebėjo?.. 

— Ne... Naktis sulygina šansus ir daro mus taip pat nematomus. 

Balsas, tiksliau, balsai, nors ir ne per aiškiausi, vis dar pasiekė 
mūsų ausis. 

- Jis ne vienas, - sušnibždėjo mesjė Šteparkas. 

- Tikriausiai su juo tarnas... 

Detektyvas nusitempė mane po medžio vainiku. Susilenkę tri- 
linki, slapstydamiesi mudu tyliai skverbėmės per krūmokšnius. 
Dengiami palaimingos tamsos, mes labai priartėjome prie kal- 
bančiųjų. Prigludome gal už dešimties žingsnių nuo tos vietos, 
kur, mūsų spėjimu, turėjo būti Vilhelmas Štoricas. Savaime aiš- 
ku, mes nieko nematėme, bet tai mūsų nė kiek nenuvylė. 

Dar nė sykio mums nebuvo šitaip pasisekę! Dabar sužinosi- 
me, kur laikosi mūsų priešininkas po gaisro, kokius planus ku- 
ria... Norėdami galėjome netgi sučiupti jį. 

Jis net neįtarė, kad esame netoliese. Užgniaužę kvapą ir neįsi- 
vaizduojamai susijaudinę, mudu įsiklausėme į pokalbį, kuris tai 
artėjo, tai tolo, kadangi šeimininkas ir tarnas vaikščiojo alėja, be- 
je, toli nenueidami. 

Štai pirmoji Vilhelmo Štorico frazė, kurią mes aiškiai išgir- 
dome: 

— Ar rytoj galėsime ten įsikurti? 

— Taip, rytoj, — atsakė nematomas pašnekesio dalyvis, grei- 
čiausiai tarnas Hermanas, - ir niekas nesužinos, kas mes tokie... 

— Kada sugrįžai į Ragzą? 

— Šį rytą. 

- Gerai. O namas išnuomotas? 

— Taip, išgalvota pavarde. 

— Ar esi tikras, kad mūsų nepažins tame... 

Dideliam mano nusivylimui, mums nepasisekė suprasti, kokį 
miestą paminėjo Vilhelmas Štoricas. Tačiau iš viso išgirsto po- 
kalbio galėjome daryti išvadą, kad greitu laiku priešininkas vėl 
pasidarys matomas. Kodėl jis toks neatsargus? Spėjau, kad būti 
nematomam ilgiau negu nustatytas kažkoks laikas, matyt, kenkia 
jo sveikatai. Deja, man niekada nepavyko patikrinti šios hipotezės. 

Balsai vėl priartėjo. Hermanas baigė kažkokią mintį štai to- 
kiais žodžiais: 

— Ragzo policija niekada neras mudviejų, pasivadinusių šio- 
mis pavardėmis... 

Ragzo policija?.. Vadinasi, juodu rengėsi vis dar gyventi 
Ragze?.. 

Paskui žingsniai nutilo. Tuo pasinaudodamas mesjė Šiepar- 
kas man tarė: 

— Koks miestas? Kokios pavardės?.. Štai ką turėsime sužinoti. 

Nespėjau nieko atsakyti, kad pašnekovai grįžo ir sustojo už 
kelių žingsnių nuo mudviejų. Hermanas paklausė: 

— Ar ta kelionė į Šprembergą buvo tokia būtina? 

— Taip, ten yra mano atsargos. Be to, aš čia negaliu pasirodyti 
šitokiu pavidalu... O ten... 

— Ar rengiatės pasirodyti matomas?.. 

— O kaip to galiu išvengti? Niekas juk neišmokės nematyda- 
mas gavėjo... 

Tai mat koks reikalas! Štoricas pateko į situaciją, kai nemato- 
mumas nebėra pranašumas. Jam reikia pinigų, o kad juos gautų, 
privalo tapti paprastu žmogumi. 

Tuo tarpu Štoricas tęsė: 

— Nežinau, kaip pasielgti. Tie kvailiai sudaužė mano laborato- 
riją. Dabar aš nebeturiu nė vieno buteliuko numeris du. Laimei, 
jie nerado slaptavietės sode, tačiau dabar ji apversta visokiomis 
nuolaužomis. Padėk ją nuvalyti. 

— Galite manimi pasikliauti, - ramiai atsakė Hermanas. 

- Ateik poryt dešimtą valandą ryto. 

— Kodėl ne rytoj? 

— Rytoj turiu kitų reikalų. Sumaniau vieną dalykėlį, nuo kurio 
kai kas nejuokais ims žagsėti. Aš neišvyksiu iš Ragzo, - Vilhelmo 
Štorico balse pasigirdo pyktis ir įniršis, - kol visiškai neatkeršy- 
siu tai šeimynėlei, kol Mira ir tas prancūziūkštis... 

Iš jo krūtinės išsiveržė keistas urzgesys. Tą akimirką jis pra- 
ėjo visiškai pro pat mus. Reikėjo tik ištiesti ranką ir čiupti niekšą. 
Bet mūsų dėmesį vėl patraukė Hermanas: 

— Ragze dabar visi Žino apie jūsų gebėjimą virsti nematomu, 
tiktai nesupranta, kaip jūs tai darote. 

- Ir niekada nesužinos! - piktai pareiškė Vilhelmas Štoricas. — 
Ne, Ragzui dar anksti atsisveikinti su manimi! Tie idiotai sudegi- 
no mano namą, tai nejaugi galvoja, kad ugnyje sudegė ir mano 
paslaptys?.. Laukiniai! Na, ne! Aš dar atkeršysiu! Aš nepaliksiu 
akmens ant akmens iš šio prakeikto miesto! 

Vos nuskambėjo ši frazė, mesjė Šteparkas, triukšmingai atlen- 
kęs šakas, puolė balsų link. Po akimirkos pasigirdo jo triumfuo- 
jantis šūksmas: 

— Mesjė Vidali, aš sugavau vieną! Čiupkite kitą! 

Tačiau tuoj pat jis buvo nublokštas, ir jeigu aš nebūčiau jo 
sugriebęs, tai viršininkas tikrai būtų nuvirtęs ant žemės. 

Bemat susigaudžiau, kad jie gali mus pulti labai nepatogiomis 
mums aplinkybėmis, — nes juk mes nematėme puolančiųjų. Ta- 
čiau nieko nebeatsitiko. Ironiškas juokas pasigirdo kairėje, ir tuoj 
išgirdome tolstančius Žingsnius. 

- Ech, - apmaudavo mesjė Šteparkas, - nepasisekė! Bet dabar 
žinome, kad ir nematomieji dreba dėl savo kailio! 

Šunsnukiai išsprūdo iš mūsų rankų, bet detektyvas labai ne- 
nusiminė. 

— Mes juos neabejotinai suimsime, - gyrėsi jis grįžtant atgal. — 
Dabar tai mes žinome priešininko Achilo kulnį. (Achilo kulnis — 
silpnoji vieta.) Poryt Štoricas ateis į savo namo griuvėsius. Mes 
nepraleisime progos susidoroti su juo. 

Atsisveikinęs su mesjė Šteparku, sugrįžau į Roderichų namus, 
ir, kol madam Roderich ir Markas sėdėjo prie ligonės, mudu su 
daktaru nuslinkome į jo kabinetą. Būtinai turėjau jam papasakoti 
apie viską, kas atsitiko šį vakarą Švendoro saloje. 

Nepraleidau nė menkiausios smulkmenos, taip pat ir optimis- 
tiškos policijos viršininko prognozės. Tiesa, nepritariau jo opti- 
mizmui. 

Daktaras padarė išvadą, kad gresiant naujiems Vilhelmo Što- 
rico kėslams būtinai reikia išvykti iš miesto. Turime slapta palikti 
miestą, ir kuo greičiau, tuo geriau. 

— Numatau tik vienintelę kliūtį: ar jūsų duktė pajėgs pakelti 
kelionės sunkumus?.. Ar ne per daug dar ji silpna? 

— Miros sveikata nepablogėjo. Fizinė jos būklė visiškai paten- 
kinama. Nukentėjo tik jos protas. 

— Nesijaudinkite, aš tikiu, kad jis būtinai grįš bėgant laikui ir 
kitoje šalyje, kur ji nieko nebebijos, — įtikinamai pareiškiau ne- 
laimingam tėvui. 

— Duok Dieve, - atsiduso daktaras. - Ar mūsų budelis nepa- 
trauks įkandin mūsų? Štai kas man neduoda ramybės. 

— Maniau, kad ne, jeigu mes išlaikysime paslaptyje savo planą. 

— Paslaptyje... - nusiminęs sumurmėjo mesjė Roderichas. 

Įdomu, ar mums tikrai pasiseks išsaugoti išvykimo paslaptį 

nuo Vilhelmo Štorico. Kas gali prisiekti, kad šią akimirką jis ne- 
tūno daktaro kabinete ir nesiklauso? 

Išvykimo reikalas buvo galutinai išspręstas. Madam Roderich 
neprieštaravo. Ir Markas pritarė. Aš nesiryžau jam papasakoti apie 
nuotykį Švendoro saloje, - pamaniau, kad nėra prasmės. Tačiau 
kapitoną Haralaną apie tai informavau. Jis irgi neprieštaravo prieš 
kelionę, tiktai paklausė: 

— Žinia, jūs lydėsite brolį? 

— Ar galiu aš kitaip elgtis, juk jam reikia mano pagalbos! Beje, 
kaip ir jūsų seseriai reikia jūsų... 

— Aš niekur nevažiuosiu, - kietai pareiškė kapitonas. 

— Kaip tai nevažiuosite? 

— Aš privalau likti Ragze, kol čia Štoricas. Jaučiu, kad teisin- 
gai darau. 

Nepuoliau ginčytis: 

— Tegu būna taip, kaip norite, kapitone! 

— Brangusis Vidali, aš pasitikiu jumis. Jūs pakeisite mane šei- 
mai, kuri jau pasidarė ir jūsų. Ar ne taip? 

— Galite manimi pasikliauti, - atsakiau užsispyrėliui. 

Negaišdamas ėmiau rengtis kelionei. Pirmiausia gavau dvi tik- 
rai patogias kelionės karietas. Paskui mūsų planus išdėsčiau mes- 
jė Šteparkui, tikėdamasis jo pritarimo. Ir neapsirikau. 

— Apgailestauju, kad visas miestas negali pasekti jūsų pavyz- 
džiu, - susirūpinęs tarė jis. 

Į Roderichų namus grįžau septintą vakaro ir įsitikinau, kad 
viskas parengta kelionei. 

Aštuntą atvažiavo karietos. Viena buvo skirta daktarui ir ma- 
dam Roderich su dukra, kita — man ir broliui. Karietos važiuos 
atskirai, kad nepatrauktų pernelyg didelio dėmesio. 

Pirmoji stovėjo prie paradinių durų. Antroji — prie vartelių 
sodo gale. 

Mesjė Roderichas ir Markas užlipo į Miros kambarį, kad per- 
neštų ligonę į paruoštą jai guolį karietoje. 

Miros lova stovėjo tuščia. Mergina dingo be pėdsakų! 

Šešioliktasis skyrius 


— Mira dingo!.. 

Kai Roderichų namuose nuaidėjo šis riksmas, tai pirmąją aki- 
mirką jo prasmė nepasiekė mano sąmonės. Dingo?.. Bet juk tai 
neįmanoma! 

Gal prieš pusvalandį madam Roderich ir Markas dar buvo jos 
kambaryje. Mira gulėjo lovoje perrengta kelionės drabužiais. Al- 
savo ji ramiai ir lygiai, atrodė tarsi miegotų. Markas ją pamaiti- 
no, o paskui ir pats sėdo prie vakarienės stalo. Pavalgęs kartu su 
daktaru pakilo pas ligonę, norėdami ją pernešti į karietą. 

Tada juos lyg žaibas pritrenkė baisus faktas — kambarys tuš- 
čias, iki šiolei nejudanti ir bejėgė mergina - dingusi! 

Apkvaitęs Markas mėgina atidaryti langą. Deja! Jis stipriai 
uždarytas. Mira pagrobta - jeigu ji pagrobta - kažkaip kitaip. Bet 
kaip? 

Išgirdę riksmą ir atskubėję, madam Roderich ir Haralanas be- 
viltiškai šaukia dingusiąją. Jų sutrikę ir liūdni balsai skamba po 
visus namus. 

Tai, kad Mira neatsiliepia, savaime suprantama - kokio gi at- 
sakymo galima iš jos laukti?! Bet kodėl jos nėra kambaryje? Sun- 
ku patikėti, kad ji pati savarankiškai atsikėlė, perėjo per motinos 
kambarį ir niekieno nepastebėta nulipo laiptais. 

Aš tvarkiau smulkų bagažą, kai prasidėjo visa ši sumaištis. 
Daktaras ir Markas, negailėdami balsų, vis šaukė brangų vardą, 
blaškėsi tarsi patrakę. 

Praradusią sąmonę madam Roderich teko paguldyti į lovą. Ka- 

pitonas Haralanas iškreiptu iš įniršio ir bejėgiškumo veidu pribė- 
go prie manęs ir tiesiog sušnypštė: 

— Tai jis! Vėl jis! 

Pamėginau samprotauti logiškai: turint galvoje mūsų atsargu- 
mo priemones, sunku patikėti, kad Vilhelmas Štoricas prasiskverbė 
į namus. Žinia, gal jam pakako įžūlumo pasinaudoti mūsų neati- 
dumu ir betvarke, atsiradusia dėl skubėjimo išvažiuoti, bet, norė- 
damas šitaip padaryti, jis turėtų viską iš anksto Žinoti ir žaibiškai 
veikti. Tačiau kaip jis galėjo nepastebimai pagrobti merginą? Juk 
aš nė akimirką nebuvau atsitraukęs nuo galerijos, prie kurios sto- 
vėjo karieta, durų. Ir Mira negalėjo mano nepastebėta peržengti 
slenksčio ir išslinkti į sodą. Sutinku, Vilhelmas Štoricas - nema- 
tomasis! Bet Mira! 

Vėl sugrįžau į galeriją ir pašaukiau tarną. Mudu patikrinome 
sodo vartelius, išeinančius į Tekeli bulvarą. Jie buvo užrakinti 
dviem rakto pasukimais! O raktas gulėjo mano kišenėje! Paskui 
kuo atidžiausiai aplandžiojau visus namų užkampius — nuo pa- 
stogės iki rūsio, visus priestatus, visą sodą, nepraleidau nė men- 
kiausio kampelio. Veltui! 

Grįžau prie Marko. Mano vargšas brolis verkė garsiai kūkčio- 
damas ir tiesiog; springdamas ašaromis. Kaip galėjau jam padėti?.. 

Turėjome apie įvykį pranešti policijos viršininkui. Pasiūliau 
Haralanui kartu vykti į rotušę. 

Karieta stovėjo parengta. Arkliai bemat pradėjo šuoliuoti, ir 
po keliolikos minučių mes atsidūrėme Kurtzo aikštėje. 

Nors jau buvo vėlyvas metas, mesjė Šteparkas dar tebesėdėjo 
savo kabinete. Papasakojau jam naujausius įvykius. Paprastai ra- 
mus ir susitelkęs, šį kartą detektyvas nepajėgė nuslėpti nuostabos 
ir tam tikros baimės. 

— Ką, madmuazelė Roderich dingo?! 

— Taip, - patvirtinau. — Tai neįtikėtina, bet faktas! Nežinau, ar 
ji pabėgo ar ją pagrobė... Bet ten jos jau nebėra! 

— Žinia, tai Štorico darbas, - sutrikęs sumurmėjo detektyvas. 
— Be abejonės, tai jo geriausias numeris! 

Mesjė Šteparkas sakė teisybę. Juk šunsnukis tam tikra prasme 
Švendoro salos parke pats mus įspėjo, kad planuoja kažkokią niek- 
šybę. O mes - asilai! —- nepasistengėme sustiprinti apsaugos. 

— Ponai! — pasiūlė detektyvas. — Ar nepageidaujate kartu su 
manimi keliauti į Roderichų namus? 

Jis iškvietė jaunesnįjį seržantą ir įsakė nedelsiant nusiųsti pas. 
Roderichus policijos būrį, kuris ten budėtų ištisą parą. Paskui pus- 
balsiu ilgai tarėsi su savo pavaduotoju; vėliau mūsų karieta pri- 
statė mus visus tris į įvykio vietą. 

Pakartotinė krata nedavė jokių rezultatų. Tiktai Miros kamba- 
ryje mesjė Šteparkas, pauostęs orą, paklausė: 

— Mesjė Vidali, ar neužuodžiate keisto kvapo? Man jis atrodo 
pažįstamas... 

Patraukiau nosimi. Iš tikrųjų ore sklandė lengvutis, vos junta- 
mas itin specifiškas aromatas. Tiesiog nušvito mano protas: 

— Tai juk sudaužyto mėlynojo buteliuko skysčio kvapas! Ar 
prisimenate, mesjė Šteparkai, kai laboratorijoje per kratą jūs net 
nespėjote paliesti to buteliuko, kai jis nukrito ir sudužo? 

— Teisingai, mesjė Vidali! O ką tai sako? Jeigu tas skystis, 
kaip aš manau, padaro žmogų nematomą, tai galbūt Vilhelmas 
Štoricas privertė Mirą išgerti kelis gurkšnelius, o paskui lengvai 
išnešė merginą iš namų, nes ji tapo nematoma! Todėl nieko ir 
nepastebėjote. | 

Be abejonės, detektyvas sako tiesą. Tiktai dabar suvokiau, kad 
kratos metu Vilhelmas Štoricas buvo laboratorijoje ir pats sudau- 
žė buteliuką, prie kurio ištiesė ranką policijos viršininkas, kad 
velniškasis skystis neatitektų mums. Nėra net ko abejoti: Miros 
kambaryje tvyrojo tas pats su niekuo nepalyginamas būdingas 
kvapas. Viskas aišku! Pasinaudojęs dėl kelionės kilusiu sambrūz- 
džiu, niekšas prasibrovė į ligonės kambarį ir pagrobė ją. 

Praleidome sunkią naktį. Daktaras Roderichas nesitraukė nė 
per žingsnį nuo nenumaldomai verkiančios žmonos, aš sėdėjau 
šalia nusilpusio ir liūdesio prislėgto brangaus brolio. Nekantriai 
laukėme aušros, tarsi naujoji diena išvaduotų mus iš nežinomy- 


152 


bės kančių. Bet ką mūsų kankintojui reiškia saulės šviesa? Juk jis 
visada gebėjo panirti į neperregimą tamsą. 

Mesjė Šteparkas iškeliavo tik švintant. Prieš išeidamas jis pa- 
sivedė mane į šalį ir ištarė mįslingus žodžius, ypač mįslingus, 
turint galvoje susiklosčiusias aplinkybes: 

— Nepraraskite stiprybės, mesjė Vidali! Arba aš labai klystu, 
arba jūsų negandos greitai baigsis! 
spoksojau. Jaučiausi galutinai sugniuždytas, mano jėgos išseko, 
niekam daugiau jau nebetikau... 

Aštuntą valandą atvažiavo gubernatorius ir užtikrino garbųjį 
daktarą Roderichą, kad padarys viską, kas įmanoma, kad surastų 
jo dukrą. | 

Mes tik karčiai šyptelėjome. Ką dar tokiomis aplinkybėmis 
gali padaryti gubernatorius? 

Naujiena apie Miros pagrobimą jau pasklido po visą miestą ir 
sukėlė Žmonių pasipiktinimą. 

Apie devintą valandą ryto Roderichų namuose pasirodė leite- 
nantas Armhardas ir pasiūlė savo paslaugas. Viešpatie, ir kokia 
nauda iš tų jo paslaugų! Dabar mums nebegalėjo padėti nei Die- 
vas, nei velnias! 

Tačiau kapitonas Haralanas, matyt, nelaikė tuščiu dalyku šios 
bičiuliškos aukos. Jis trumpai padėkojo draugui. Apsivilkęs kari- 
nę uniformą ir susijuosęs diržą su pakabintu kardu, jis bemaž įsakė: 

— Eime! 

Ir aš pajutau nenugalimą norą pasekti paskui abu karininkus, 
kurie nužingsniavo prie durų. Pasiūliau broliui prisidėti prie ma- 
nęs. Regis, jis net nesuprato, nes, šiaip ar taip, nieko neatsakė. 

Kai išėjau iš namų, karininkai jau buvo krantinėje. Reti praei- 
viai žvilgčiojo į Roderichų namus smalsiai ir baimingai. Pasivi- 
jau leitenantą Armhardą ir kapitoną Haralaną; pastarasis Žvilgte- 
lėjo į mane be nuostabos, tarsi neteikdamas jokios reikšmės ma- 
no poelgiui. 

— Ar eisite su mumis, mesjė Vidali? - paklausė leitenantas. 

— Taip. Kur jūs einate? 

Armhardas neaiškiai mostelėjo ranka. Ar tik atsitiktinumas ne- 
bus mūsų geriausias vedlys? 

Po keliolikos žingsnių Haralanas netikėtai sustojo ir trūkčio- 
jančiu balsu paklausė: 

— Kuri valanda? 

— Ketvirtis dešimtos, - atsakė jo bičiulis, pažvelgęs į laikrodį. 

Tylėdami netvirtais žingsniais traukėme toliau. Perkirtome 
Madjarų aikštę, pakilome Kunigaikščio Milošo gatve, apėjome 
Sent Michajaus aikštę. Retsykiais kapitonas Haralanas staiga su- 
stodavo lyg įbestas ir vėl klausdavo, kiek laiko. 

— Devynios dvidešimt penkios... Pusė dešimtos... Be dvide- 
šimties dešimt, — nuosekliai atsakinėjo leitenantas. 

Pasukę į kairę, mes priėjome pro katedros altoriaus navos už- 
pakalinę dalį. Šiek tiek padvejojęs, kapitonas Haralanas nuvedė 
mus į Bicharo gatvę. 

Šis aristokratiškas Ragzo kvartalas atrodė tarsi išmiręs. Suti- 
kome tik retus ir skubančius praeivius. Daugelio namų langai bu- 
vo uždaryti lyg gedulo dieną. 

Gatvės gale prasidėjo Tekeli bulvaras - tuščias, tiksliau, ištuš- 
tėjęs... Po gaisro Štorico name žmonės stengėsi aplenkti bulvarą. 

Kurgi žada pasukti kapitonas Haralanas? Į aukštutinę miesto 
dalį, pilies pusėn? Arba į Batianio krantinę, prie Dunojaus? 

Ir vėl jis sustingo vietoje: 

— Kuri valanda, Armhardai? 

— Be dešimties minučių dešimt. 

— Pačiu laiku, - linktelėjo Haralanas ir skubiu žingsniu patraukė 
bulvaru. 

Visi sparčiai pasiekėme Štorico namo mūrinį aptvarą. Kapito- 
nas, nemažindamas greičio, apėjo apie jį ir sustojo tik tada, kai 
atsidūrėme kelyje, nuo kurio sodą skyrė aklina dviejų su puse 
metro aukščio siena. 

— Padėkite man, - paprašė Haralanas, rodydamas į sienos vir- 
šų. Supratau nelaimingojo jaunuolio tikslą. 

Būtent dešimtą valandą Vilhelmas Štoricas čia paskyrė pasi- 
matymą Hermanui. Argi ne aš papasakojau kapitonui apie Šven- 
doro saloje nematomųjų mūsų priešų pokalbį? Taip, kaip tik šiuo 
metu jie atslinko ten ir valo įėjimą į slaptavietę, kur paslėptos 
velniško skysčio atsargos. 

Nuodėmė būtų nepasinaudoti unikalia proga užklupti betriū- 
siančius niekšus! (Unikalus - retas, nepaprastas, ypatingas. ) 

Padėdami vienas kitam, mes po kelių minučių perlipome per 
sieną ir nušokome į siaurą tirštai prižėlusią alėją. Nei Štoricas, 
nei kas nors kitas negalėjo čia mūsų pastebėti. 

— Pasilikite čia, - sukomandavo kapitonas. Slinkdamas palei 
aptvarą namo griuvėsių link, jis greitai dingo mums iš akių. 

Kažkurį laiką mudu su Armhardu sėdėjome, paskui, genami 
nepakeliamo smalsumo, trilinki pradėjome artintis prie buvusio 
namo. Prasiskverbę per atvašyną, atsidūrėme jo pakraštyje. Pri- 
gludę prie žemės, užgniaužę kvapą, godžiai dairėmės aplinkui. 
Atviras gal dvidešimties metrų platumo tarpas mus skyrė nuo gais- 
ravietės. Iš buvusio namo liko tik apdegusios sienos, prie kurių 
gulėjo krūvos sudaužytų plytų, apanglėję pagaliai, sulankstytos 
metalo konstrukcijos, pelenų krūvos, apgailėtinos baldų liekanos... 

Mudu spoksojome į šiuos griuvėsius - negailestingo gaisro ir 
pogromo pėdsakus. Ak! Kodėl šitas prakeiktas vokietis nesudegė 
kartu su siaubingojo išradimo paslaptimi! 

Staiga už trisdešimties žingsnių pastebėjome Haralaną. Toje 
vietoje, kurią pasirinko mūsų bičiulis, žali krūmokšniai buvo 
labiausiai priartėję prie sudegusio namo kampo. Jaunuolis sustin- 
go, prisiplojęs prie žemės, įtempęs raumenis, pasirengęs šuoliui, 
— dabar jis priminė tūnantį pasaloje plėšrūną. 

Mudu pažvelgėme ten, kur jis buvo nukreipęs akis, ir bemat 
supratome, kas patraukė jo dėmesį. Mūsų akyse vyko kažkas nuo- 
stabaus: nuolaužos keistai kilojosi iš vietos į vietą, oru plaukė 
akmenys, geležies gabalai ir pagaliai, viena šlamšto krūva tirpo, 
kita - didėjo. 

Pagauti mistinės baimės, mes neatplėšėme akių nuo neregėto 

vaizdo. Sutikite, reginys ne silpnų nervų žiūrovams! Be abejo- 
nės, čia darbavosi Vilhelmas Štoricas. Pajutau, kad mane sukaus- 
tė negalia. 

Staiga pasigirdo spigus karingas riksmas! Gigantiškais šuo- 
liais Haralanas perkirto šešių metrų pločio keliuką ir atsidūrė prie 
pat šiukšlių krūvos, kaip mums pasirodė, susidūręs su kažkokia 
kliūtimi. Jis puolė pirmyn, paskui atsitraukė per žingsnį atgal, 
išskėtė rankas ir vėl suglaudė, tarsi norėdamas kažką sugauti, po 
akimirkos pasilenkė, atsitiesė ir susigrūmė su nematomu stipruoliu. 

— Pas mane! - suriko kapitonas. — Aš jį sugavau! 

Mudu su Armhardu puolėme jam padėti. 

Netikėtai mane atstūmė kažkieno ranka, kažkas nematomas 
karštai sualsavo man į veidą. 

Prasidėjo tikros vyras prieš vyrą grumtynės. Kad ir kas būtų 
šis nematomas padaras, jis jau mūsų rankose. Mes priversime 
pasakyti, kur Mira! 

Mesjė Šteparkas buvo teisus, kai sakė: jeigu tas niekšas geba 
panaikinti savo regimąjį pavidalą, tai jo materialinė esmė išlieka 
ir tebeturi realaus kūno fizinius parametrus. (Parametras — ro- 
diklis.) 

Pagaliau mums pavyksta stipriai sučiupti šunsnukį. Aš užlau- 
Žiu vieną jo ranką, leitenantas Armhardas - kitą. Haralanas be 
perstojo purto už pečių nematomąjį ir, tarsi pagautas karštligės, 
susijaudinęs kartoja: 

— Kur Mira?.. Kur Mira?.. Kur Mira?.. 

Prakeiktasis prūsas atkakliai priešinasi. Jis tikrai stiprus. Ap- 
imtas įniršio, jis mėgina išsilaisvinti. 

- Ar pasakysi, kur Mira?.. — riaumoja kapitonas, laužydamas 
nematomojo rankas. 

Pastarasis tik šnopščia ir pukši... Pagaliau išgirstame: 

— Niekada! Nė už ką! 

Sprendžiant iš kimaus trūkčiojančio balso, iš pažįstamo temb- 
ro, mes neapsirikome: mūsų rankose iš tikrųjų Vilhelmas Štori- 
cas, tiesa, nematomas! 

Kad ir koks galingas būtų mūsų priešininkas, bet mes trise 
prieš vieną. Beprasmiška priešintis! Staiga kažkokia nematoma 
jėga nubloškia leitenantą Armhardą, ir jaunuolis krenta ant že- 
mės. Jaučiu, jog kažkas griebia mane už kojos, ir bemat lekiu 
kūliavirsčia, paleisdamas nematomą belaisvio ranką. Kapitonas 
Haralanas gauna triuškinantį smūgį į veidą, susvyruoja ir atsaky- 
damas įnirtingai trenkia į orą. 

Atrodo, jog Hermanas atėjo padėti savo šeimininkui. Tuoj 
pat pašoku. Apsvaigintas leitenantas sukniubo ant žemės, bet aš 
puolu į pagalbą kapitonui. Tuščios pastangos! Mes laikome vie- 
nas kitą glėbyje... Štoricas paspruko! 

Krūmokšnių pakraštyje pasirodo žmonės. Vieni įeina pro var- 
tus, kiti šturmuoja sienas, treti slenka iš namo griuvėsių. Jų šim- 
tai. Jie eina surėmę pečius ir trimis eilėmis. Pirmoji eilė su Ragzo 
policijos uniformomis, kitos dvi — Karinio Pasienio pėstininkų 
mundurais... Akimirksniu susidaro platus ir stiprus žmonių kūnų 
žiedas, kuris pamažu siaurėja. 

Dabar pradedu suprasti optimistiškus mesjė Šteparko žodžius. 
Sužinojęs Štorico planus, jis ėmėsi atitinkamų priemonių, - jo 
virtuoziškas sumanymas ir įvykdymas kelia susižavėjimą. ( Vir- 
tuoziškas - tobulas, puikus.) Juk skverbdamiesi į sodą mes nepa- 
stebėjome nė vieno žmogaus iš šitokio gausaus būrio! 

Gyvasis žiedas, kurio centre atsidūrėme, vis siaurėja. Dabar 
Štoricas nebeišneš kudašiaus! Jis pasmerktas! Jis būtinai bus su- 
gautas. 

Šunsnukis puikiausiai suvokia susidariusią situaciją — šalia mū- 
sų, pasigirsta nežmoniškas riaumojimas. Kai šiek tiek atsigavęs 
leitenantas Armhardas mėgina atsistoti, jo kardas netikėtai iššo- 
ka iš makšties. Nematoma ranka grėsmingai jį pakrato. Tai Vil- 
helmo Štorico ranka. Jis pašėlo iš pykčio. Jeigu jau negali pa- 
sprukti, tai bent nužudys kapitoną Haralaną! 

Sekdamas savo priešininko pavyzdžiu, kapitonas irgi išsitrau- 
kia kardą. Prasideda dvikova. Sėdami kibirkštis, kardai daugybę 
kartų susikryžiuoja. Vieną laiko karininko ranka, kitas pats savai- 

me lekioja po orą. Viskas vyksta taip greitai, jog mes nespėjame 
net įsikišti į žaibišką dvikovą. 

Vilhelmas Štoricas puikiai valdo šaltąjį ginklą. Kapitonas Ha- 
ralanas — ne prasčiau. Nieko nepaisydamas, jis tik atakuoja. Ir vis 
dėlto, atremdamas priešininko smūgį, lengvai sužeidžiamas į pe- 
tį. Bet veržliai smogia atsakomąjį smūgį. Pievutės žolė ūmai keis- 
tai priglūsta prie žemės. Pasigirsta aimana. 

Visiškai aišku, kad ten žolę prilenkė ne vėjas, o nematomas 
žmogaus kūnas, Vilhelmo Štorico kūnas, kiaurai pervertas kardo. 
Pasipylė šviesiai raudonas kraujas. Ir kuo labiau nematomo niek- 
šo kine seko gyvybė, tuo labiau jis įgavo realius kontūrus; prasi- 
dėjus paskutinėms konvulsijoms, galiausiai išryškėjo ant žolės 
tysantis Vilhelmas Štoricas. ( Konvulsijos - smarkūs traukuliai.) 

Kapitonas Haralanas puolė prie nugalėto priešininko: 

— Mira? Kur Mira, niekše? Kur tu ją paslėpei? 

Veltui jis šaukė ir purtė nebealsuojantį savo baisiojo priešo 
kūną. Ant aplaistytos krauju žemės jau gulėjo lavonas mėšlungiš- 
kai iškreiptu veidu, plačiai atmerktomis pastėrusiomis akimis, 
grėsmingai sugniaužtais kumščiais - bjauraus padaro, vadinto Vil- 
helmu Štoricu, lavonas. 

Septynioliktasis skyrius 


Deja! Mirtis jį pasiėmė labai ne laiku - ji sužlugdė bet kokią 
mūsų viltį surasti Mirą. 

Kapitonas Haralanas įsmeigė akis į nugalėtą priešininką. Pa- 
sibaisėjęs tuo, ką padarė, jis niūriai mostelėjo ranka ir patraukė 
namo, kad praneštų artimiesiems apie liūdnai pasibaigusius įvy- 
kius. 

Mudu su leitenantu Armhardu priėjome prie netikėtai atsira- 
dusio mesjė Šteparko. Viską apgaubė mirtina tyla, nors šimtai 
smalsuolių grūdosi aplinkui ir stebėjosi tuo, kas čia atsitiko. 

Nukautojo kūnas traukė visų žvilgsnius. Truputį paverstas 
ant dešiniojo šono, kruvinais drabužiais, vaškiniu veidu ir pusiau 
sulenkta kairiąja ranka, vis dar laikančia leitenanto kardą deši- 
niąja, Vilhelmas Štoricas jau priklausė anam pasauliui. Ir jokia 
piktoji dvasia jau nebegalėjo jo išgelbėti. 

— Taip, tai jis! - sumurmėjo detektyvas, atidžiai apžiūrėjęs 
nukautąjį. 

Agentai artinosi dar kupini baimės. Jie irgi atpažino kūną ir 
konstatavo nusikaltėlio mirtį. 

Policijos viršininkas davė įsakymą, ir agentai puolė valyti griu- 
vėsius toje pat vietoje, kur prieš Štorico žūtį akmenys ir visoks 
šlamštas pats savaime kilojosi iš vietos į vietą. 

Mesjė Šteparkas paaiškino: 

— Iš nusiklausyto pokalbio aišku, jog čia turi būti slėptuvė, 
kurioje tas šunsnukis slepia vertingąjį gėrimą. Aš nenurimsiu, kol 
nerasiu slėptuvės ir nesunaikinsiu to antpilo, kad niekam daugiau 

jis nebepakenktų. Tegu mane pasmerks mokslas, tačiau noriu am- 
Žiams palaidoti velniškąjį išradimą. Išskyrus blogį, jis nieko ne- 
duos Žmonėms. 

Širdies gilumoje pritariau detektyvo ketinimams. Negalėjau 
nesuprasti, kad didysis Oto Štorico išradimas turi neabejotiną 
mokslinę vertę, nors ir negalėjau jam priskirti kokios nors prak- 
tiškos naudos ir suvokiau, kad jis skatins tik pačius kvailiausius 
žmogaus polinkius ir aistras. 

Netrukus ten, kur agentai pradėjo kasti žemę, pasirodė nedi- 
delė metalinė plokštė. Po ja atsivėrė siaura anga su laipteliais, 
vedančiais į ankštą šulinį. 

Vos tik pasirengiau leistis laipteliais, kai ūmai kažkas sugrie- 
bė mane už rankos ir suriko aimanuojančiu balsu: 

— Pasigailėkite! Pasigailėkite!.. 

Apsidairęs nieko neišvydau. Verksmingas balsas vis dar ry- 
pavo. 

Agentai nutraukė darbą ir klausiamai Žiūrėjo į mane. Susijau- 
dinęs laisvąja ranka apsukau apie save ratą ir juosmens aukštyje 
paliečiau tankią ševeliūrą, o šiek tiek žemiau - ašarotą veidą. Pa- 
našu, kad šalia manęs klūpojo nematomas žmogus. 

— Kas jūs?.. - Iš jaudulio išdžiūvo man gerklė. 

— Hermanas. 

Nematomasis Vilhelmo Štorico tarnas ėmė maldauti, kad po- 
licijos viršininkas leistų jam išgerti skysčio iš vieno buteliuko ir 
vėl atgauti Žmogaus išvaizdą. 

Mesjė Šteparkas pažadėjo patenkinti jo prašymą tik po to, kai 
sunaikins slėptuvę. Bet dėl visa ko ėmėsi kai kurių atsargumo 
priemonių, kadangi Hermanas turėjo šį bei tą papasakoti teisin- 
gumui. Detektyvas įsakė keturiems augalotiems padėjėjams sau- 
goti nematomąjį. Pastarieji glaudžiai apsupo belaisvį, o mudu dvie- 
se su mesjė Šteparku nulipome laipteliais į rūsį, kurį silpnai ap- 
švietė pro angą prasiskverbianti šviesa. Ant siauros lentynėlės 
radome kelis buteliukus su etiketėmis — numeris pirmas ir nume- 
ris antras. 

Hermanas nekantriai paprašė buteliuko, pažymėto antruoju 
numeriu, ir policijos viršininkas jam tokį padavė. Mes tapome 
liudininkais nuostabaus reginio, prie kurio, manding, jau turėjo- 
me priprasti: buteliukas padarė ore lanką, paskui pasviro taip, 
tarsi jį kažkas pakėlė prie burnos. Ir įvyko stebuklas! Kuo labiau 
tuštėjo buteliukas, tuo labiau iš nebūties niro Hermanas. Iš pra- 
džių pasirodė tarsi koks rūkas, paskui jis ėmė tiesiog akyse tan- 
kėti, kol pagaliau galutinai išryškėjo vaizdas to paties tipo, kuris 
sekė mano pėdomis atvykimo į Ragzą dieną. 

Mesjė Šteparkui įsakius, agentai čia pat sunaikino kitus bute- 
liukus, o jų skystis greitai išgaravo. 

— Ką dabar darysite, mesjė Šteparkai? - paklausė leitenantas 
Armhardas. 

— Nugabensiu lavoną į rotušę, — atsakė detektyvas. 

— Visiems matant? — nustebau. 

— Visiems matant, — patvirtino viršininkas, — reikia, kad visas 
miestas žinotų: su niekšu viskas baigta! 

— O paskui jis bus palaidotas, - pridūrė Armhardas. 

— Geriau sudeginti jo kūną, o pelenus paleisti pavėjui. Šitaip 
viduramžiais elgtasi su burtininkais. 

Ir mesjė Šteparkas pasiuntė paimti neštuvų, o pats su dideliu 
policininkų būriu išžygiavo, išsivesdamas ir belaisvį, kuris sau- 
lės šviesoje pasirodė esąs paprasčiausias seneliukas. 

Mudu su leitenantu Armhardu sugrįžome į Roderichų namus. 

Kapitonas Haralanas parėjo anksčiau už mus ir jau apie viską 
papasakojo tėvui. Madam Roderich jautėsi labai nusilpusi, todėl 
jai nieko nepasakota. Juk Vilhelmo Štorico žūtis visiškai anulia- 
vo bet kokį šansą rasti dukterį. (Anuliuoti - panaikinti, alšaukti.) 

Markas irgi dar nieko nežinojo. Reikėjo jį parengti tragiškajai 
žiniai. 

Išgirdęs naujieną, brolis prapliupo raudoti, iš jo lūpų sklido 
kupini priekaištų ir nevilties žodžiai: 

— Kodėl jūs jį nukovėte?! Jis mirė! Jis mirė taip ir neprabilęs! 
Mira!.. Vargšele mano!.. Aš niekada daugiau tavęs nebepama- 

tysiu!.. 

Kaip galėjome paguosti nelaimingąjį? 

Vis dėlto pamėginau: 

— Viltis yra! Štorico tarnas Hermanas areštuotas ir būtinai pra- 
bils! Jam galime pasiūlyti daug pinigų, o jeigu ir tai nepadės, 
policija turi ypatingų poveikio priemonių nepaklusniesiems... Kan- 
kinimai atriš jo liežuvį... Ir Mira grįš į šeimą ir pas vyrą... Ji būti- 
niausiai pasveiks! 

Markas nenorėjo nieko girdėti, tik tvirtino, kad vienintelis 
žmogus, galėjęs viską pasakyti ir atskleisti teisybę, mirė. Nerei- 
kėjo užmušti Štorico, neišplėšus iš jo paslapties... 

Nežinojau, kaip nuraminti brolį. Netikėtai mūsų pokalbį nu- 
traukė garsus triukšmas gatvėje. Mudu prišokome prie lango, iš- 
einančio į bulvaro ir Batianio krantinės kampą. 

Kas dar ten? Jau niekas nebegalėjo mūsų nustebinti, net jeigu 
Vilhelmas Štoricas prisikeltų iš mirusiųjų! 

Pasirodė, kad keturi stambūs policininkai, lydimi daugybės 
žmonių, tempė neštuvais lavoną. Taigi visas Ragzas turėjo progą 
savo akimis įsitikinti, kad Vilhelmas Štoricas atidavė Dievui sie- 
lą, vadinasi, atėjo galas niūriam baimės ir pavojų laikotarpiui. 

Mesjė Šteparkas panoro visam miestui pademonstruoti miru- 
sį nusikaltėlį. Perėjęs visą Batianio krantinę, kortežas pasuko į 
Kolomano turgų, paskui — į judresnius kvartalus, o jau po visko 
patraukė į rotušę. 

„Vis dėlto nevertėjo nešti lavono pro Roderichų namus“, — 
pagalvojau su apmaudu. 

Markas, priėjęs prie lango, skaudžiai sudejavo išvydęs kruvi- 
ną lavoną, kuriam būtų sutikęs grąžinti gyvybę net savosios kaina. 

Minia triumfavo! Jeigu jai būtų į rankas pakliuvęs gyvas Što- 
ricas, tai tikrai būtų jį nuketvirčiavusi. Numirusio pasigailėjo. Bet 
kaip ir spėjo policijos viršininkas, žmonės protestavo prieš tai, 
kad nusikaltėlis būtų palaidotas kaip ir visi padorūs piliečiai. Jie 
reikalavo viešai sudeginti lavoną arba paskandinti jį Dunojuje, 
kuris nuneštų apgailėtinus Žiauriojo piktadario palaikus į Juodo- 

sios jūros gelmes. 

Gerą ketvirtį valandos jų riksmai ir prakeiksmai girdėjosi Ro- 
derichų namuose, vėliau viskas nutilo. 

Kapitonas Haralanas pareiškė, kad eina į miesto rotušę. Jis 
troško, kad kuo greičiau būtų apklaustas Hermanas. Prie jo prisi- 
dėjo ir leitenantas Armhardas. 

Aš pasilikau su broliu. Dieve mano! Kaip sunku! Vargšas jau- 
nuolis, dar visai neseniai laimingas jaunikis, talentingas dailinin- 
kas, likimo numylėtinis, dabar atsidūrė prie pamišimo ribos. Jis 
vis labiau jaudinosi. Viena vienintelė idėja užvaldė vargšą: ne- 
delsdamas privalo ieškoti mylimosios. 

— Palydėk mane, Anri! - maldavo mane. 

Vargais negalais įkalbėjau Marką palaukti, kol sugrįš kapito- 
nas Haralanas. Pastarasis su savo bičiuliu pasirodė tiktai ketvirtą 
valandą. Jų atneštos žinios mūsų nepaguodė; prasčiau net įsivaiZ- 
duoti sunku. 

Hermano kvota nedavė jokių rezultatų. Jam buvo grasinama, 
prašoma, maldaujama, siūlomi aukso kalnai - viskas veltui! Her- 
manas laikėsi savo — šeimininkas jam nieko nepasakojo, neat- 
skleidė savo planų; apie merginos pagrobimą tarnas nieko neži- 
nojo ir negalėjo tardytojui niekuo padėti, nors suplėšyk į gabalus. 

Po trijų įtemptų kvotos valandų teko pripažinti, kad Herma- 
nas nemelavo. Mes praradome bet kokią viltį kada nors vėl pa- 
matyti Mirą. 

Koks liūdnas mums buvo šios dienos finalas! Prislėgti skaus- 
mo ir liūdesio, mes sėdėjome tylėdami svetainės kampuose. Te- 
mo. Tarnas atnešė degančias lempas. Sieninis laikrodis ėmė muš- 
ti aštuntą valandą. 

Tąakimirką atsidarė galerijos durys. Tikriausiai jas atvėrė vė- 
jo gūsis iš sodo, nes tarpduryje niekas nepasirodė. Keisčiausia, 
kad pačios durys ir užsidarė... 

Ir tada - o ne, aš niekada nepamiršiu šios scenos! — pasigirdo 
balsas... Ne šiurkštus ir niekingas kaip Štorico, o tylus ir švelnus, 
kupinas džiaugsmo, - o tai buvo mūsų prarastos mylimos mergi- 


164 


nos balsas, brangiosios Miros balsas: 

— Markai, ir jūs, mesjė Anri, ir tu, Haralanai, ką čia visi vei- 
kiate?.. Jau laikas pietauti, aš tiesiog mirštu iš alkio! 

Taip, be abejonės, čia buvo Mira. Ji pasveiko... Mergina nuli- 
po iš savo kambario kaip ir visada anksčiau. Deja! Čia stovėjo 
nematomoji Mira! 

Niekada dar paprasti žodžiai nepadarė tokio pribloškiančio 
efekto. Sukrėsti mes nedrįsome net sukrutėti, nesiryždami pra- 
šnekti ar bent žengti žingsnį į tą pusę, iš kur sklido balsas. 

Iš kur ji atsirado? Juk visos durys kaip ir anksčiau tebėra užra- 
kintos, niekas jų nedarinėjo... 

Greičiausiai — ir nereikėjo ilgai laukti mįslės įminimo - Mira 
vis dėlto nusileido iš savo kambario. Vadinasi, tuo metu, kai mes 
manėme, jog ją pagrobė Štoricas, ji net nebuvo pakilusi iš lovos. 
Ištisą parą gulėjo nematoma ir nesusivokianti. Niekam net į galvą 
nešovė mintis jos ten ieškoti. Iš tikrųjų kodėl niekas net nepalietė 
lovos?! 

Be abejonės, Vilhelmas Štoricas negalėjo tuokart pagrobti mer- 
ginos. Jis būtiniausiai būtų įvykdęs savo planą, jei kapitono Ha- 
ralano kardo smūgis nebūtų visam laikui atėmęs tokios galimybės. 

Ir štai Mira, atsitokėjusi ir atgavusi protą, tikriausiai paveikta 
skysčio, kurį piktadarys privertė ją išgerti, Mira, nieko nežinanti 
apie įvykius, atsitikusius po baisiosios scenos katedroje, - ši Mi- 
ra vėl buvo su mumis, net neįtardama, kokį siaubingą siurprizą 
jai lėmė žiaurus likimas. 

Pagaliau pašoko Markas ir išskėtė rankas, ketindamas apka- 
binti mylimąją. 

Mergina čiulbėjo lyg pavasario paukštelis. 

— Kas gi jums atsitiko? Kodėl nieko man neatsakėte?.. Nesiti- 
kėjote mane pamatyti? Kas čia galų gale vyksta? Kur mama? Ar 
ji nesusirgo?.. 

Durys vėl atsidarė ir ant slenksčio pasirodė daktaras Roderi- 
chas. Mira puolė prie jo. 

— Tėte, kas gi atsitiko? Kodėl taip keistai atrodo mano vyras ir 

brolis? 

Daktaras apstulbo. Jis viską suprato. 

Mira apsikabino jį ir be perstojo kartojo: 

— Kas atsitiko? Ar mamai bloga? Kur mama? 

— Mamai viskas gerai, vaikeli mano! — vargais negalais iš- 
spaudė daktaras. — Ji tuojau ateis. Nusiramink, dukrele, nusira- 
mink!.. 

Tuo metu Markas užčiuopė merginos ranką ir lengvai trūkte- 
lėjo ją prie savęs tarsi kokią akląją. Tačiau Mira nebuvo akla, o 
atvirkščiai - visi mes, negalėję jos matyti. Brolis pasisodino šalia 
savęs seserį, glostė nematomus plaukus ir bučiavo neregimas 
rankas. 

Dabar ji pati nutilo, išgąsdinta įspūdžio, kurį mums padarė, 
dar nesuvokiama baisiausio dalyko. Markas virpančiu balsu vis 
kartojo keistai skambančius jai žodžius: 

- O Mira, mano brangioji Mira!.. Žinoma, tai tu... Aš jaučiu 
tave šalia savęs!.. Maldauju, mano mylimoji, daugiau nebepalik 
manęs! | 

— Mielasis Markai! Kas tau? Tu gąsdini mane! Ir visi jūs gąs- 
dinate mane!.. Tėte, galų gale pasakyk, kas čia dedasi? Kokia 
nelaimė atsitiko? 

Markas pajuto, jog mergina stengiasi atsistoti, ir švelniai ją 
laikė vietoje. 

— Ne, ne, brangioji! - ramino Mirą. — Nieko baisaus neatsiti- 
ko. Kalbėk gi, kalbėk, nenutilk ilgam, mano džiaugsme! Noriu 
girdėti tavo balsą... Jausti, kad tai tu... mano žmona... mylimoji, 
nuostabioji ir žavioji Mira... 

Užgniaužę kvapą, mes stebėjome šią sceną kaip užburti. 

Ką daryti? Vienintelis žmogus, kuris galėtų atburti Mirą, mi- 
rė, ir paslaptis nuėjo kartu su juo į kapą. 

Aštuonioliktasis skyrius 


Tik Dievas žino, ar ši istorija turės laimingą pabaigą! 

Atsitiko nepataisomas dalykas: brangioji būtybė amžiams iš- 
braukta iš realaus pasaulio. Dar gerai, kad mergina galų gale atsi- 
rado. Tačiau didžiulį džiaugsmą slopino stiprus skausmas. 

Nesunku įsivaizduoti, brangus skaitytojau, kuo pavirto Rode- 
richų šeimos gyvenimas įvykus tokiai nelaimei. 

Mira greitai suvokė savo būklę. Pažvelgusi į židinio veidrodį 
ir neišvydusi savo atvaizdo, ji sukliko iš siaubo ir nevilties, su- 
pratusi, kad nemato nei savo kūno, nei jo metamo šešėlio. 

Teko jai viską papasakoti. Rauda ją smaugte smaugė. Atsi- 
klaupęs prieš krėslą, kuriame sėdėjo Mira, Markas veltui stengė- 
si ją paguosti, kalbėjo jai švelnius žodžius, prisiekinėjo amžiną 
meilę ir ištikimybę... Besiklausant širdis plyšo iš skausmo ir liū- 
desio. 

Susitvardęs daktaras tvirtu balsu paprašė dukterį nueiti į moti- 
nos kambarį. Visi žinojome, kaip svarbu, kad madam Roderich 
jaustų šalia dukterį, girdėtų jos balsą. 

Praėjo kelios dienos. Laikas darė savo: mergina susitaikė su 
tikrove. Nors buvo jauna ir trapi, tačiau parodė netikėtą dvasios 
stiprybę, — mums net pasivaideno, jog gyvenimas grįžo į įprastą 
vagą. Mira visada įspėdavo, kad ateina. Iki šiol tebegirdžiu jos 
švelnų balselį: 

- Mano bičiuliai, aš čia... Ar jums ko nors reikia? Atnešiu... 
Mielasis Anri, ko ieškote? Knygos? Štai ji, ant stalo... Norite laik- 
raščio? Imkite! Jūs jį numetėte ant grindų. Tėte, atėjo laikas, kai 

aš, kaip esu įpratusi, turius jus pabučiuoti! Haralanai, kodėl toks 
liūdnas? Užtikrinu, kad aš šypsausi! Mielas vyreli! Štai tau abi 
mano rankos! Ar nenori pasivaikščioti po sodą? 

Geroji ir mieloji būtybė rūpinosi, kad niekas nejaustų šeimos 
gyvenime jokių pasikeitimų. Daug valandų juodu su Marku pra- 
leisdavo vieni, ji drąsindavo vyrą, ramindavo, šnibždėdavo mei- 
liausius žodžius, kuriuos puikiai žino visi pasaulio įsimylėjėliai. 
Ir vis įtikinėdavo savo jaunąjį vyrą, kad vieną gražią dieną jos 
nelaimė baigsis. Ar iš tikrųjų ji tuo tikėjo?.. 

Nenorėdama, kad artimieji kentėtų, Mira daugiau nebepietau- 
davo kartu su visais. Tačiau po vakarienės ji būtinai nusileisdavo 
į svetainę ir linksmai sušukdavo: 

— Štai ir aš, bičiuliai mano! 

Ir jau nebesiskirdavo su mumis iki vėlaus vakaro, kai palinkė- 
jusi mums labos nakties išeidavo į savo kambarį. 

Ką ir kalbėti, Miros dingimas mieste virto tikra sensacija, bet 
jos atsiradimas (savo žodyne nerandu kitokio žodžio) sukėlė dar 
didesnį triukšmą. Iš visų pusių sklido patys nuoširdžiausi pritari- 
mo žodžiai, labai padažnėjo vizitai. 

Mira dabar jau nebeidavo pasivaikščioti Ragzo gatvėmis, veng- 
dama nesusipratimų, nuolat kylančių dėl jos neįprastos būklės. Ji 
išvažiuodavo dengta puskariete ir lydima kurio nors namiškio. 
Bet dažniausiai sėdėdavo sode apsupta artimųjų, kuriems buvo 
ištikima visa savo siela. 

Visą šį laiką mesjė Šteparkas ir gubernatorius man dalyvau- 
jant kvotė senąjį Hermaną. Tačiau nieko tokio, kas padėtų pa- 
keisti susiklosčiusias aplinkybes, iš jo ištraukti nepavyko. 

Jo jau nebeklausinėdavome apie madmuazelės Roderich pa- 
grobimą. Tik domėjomės, ar jis nežino velionio šeimininko pa- 
slapties - paslaptingojo skysčio, supilto į antrojo numerio bute- 
liuką, formulės. 

Ak, kaip priekaištavome sau, kad anąsyk, aptikę Vilhelmo Što- 
rico slėptuvę, neapdairiai elgėmės! Jeigu nebūtume taip lemtin- 
gai skubėję, tai su Mira būtume padarę tą patį, ką ir su nemato- 

muoju Hermanu. Tik vienas mįslingojo skysčio buteliukas - ir 
visos mūsų nelaimės baigtųsi lyg košmariškas sapnas. 

Deja, instinktyvus mesjė Šteparko poelgis, kuriam pritariau ir 
kurį palaikiau, nedarė mums garbės! 

Tarytum išpirkdami kaltę, mudu - kiekvienas atskirai - atkak- 
liai stengėmės išlupti iš Hermano paslaptį, kurios jis, be abejo- 
nės, nežinojo. Juk iš tikrųjų ar galėjome tikėti, jog mažaraščiam 
tarnui Vilhelmas Štoricas galėjo patikėti sudėtingo chemijos moks- 
lo didingiausią paslaptį? Be to, ką šis tamšuolis galėtų suvokti, 
kad ir būtų ką nors girdėjęs? | 

Kadangi Hermanui nebuvo pateikti kaltinimai, dėl kurių rei- 
kėtų jį atiduoti teismui, miesto aukščiausioji valdžia nutarė jį pa- 
leisti. 

Tačiau lemtis padarė taip, kad vargšas nesuspėjo pasinaudoti 
pavėluotu gailestingumu. Rytmetį sargybinis kameroje rado kali- 
nį nebegyvą. Ekspertizė nustatė mirties priežastį: kraujagyslių 
trombozė. (Ekspertizė - specialistų ar žinovų kokio nors klausi- 
mo tyrimas ir sprendimas. Trombozė - kraujagyslių užkimšimas. ) 

Dingo paskutinė, nors ir labai menka viltis. Supratome, kad 
Vilhelmo Štorico paslaptis visada ir liks paslaptimi. 

Popieriuose, kuriuos policija rado kratos metu Tekeli bulvaro 
name ir juos saugojo miesto rotušėje, nebuvo nieko, išskyrus ne- 
aiškias fizikos ir chemijos formules ir svarstymus, kurių mums 
niekaip nesisekė suprasti. Visas šis mokslinis išorės blizgesys, 
žinia, negalėjo padėti atkurti Štorico velniškojo eliksyro. (Elik- 
syras - fantastinis gėrimas, tariamai galintis padėti išlaikyti am- 
žiną jaunystę.) 

Miros budelis susigrąžino žmogiškąją išvaizdą tik plūsdamas 
krauju po mirtino Haralano kardo smūgio. Tikriausiai ir nelai- 
mingąją merginą pamatysime ne anksčiau kaip mirties valandą. 

Birželio dvidešimt ketvirtosios rytą brolis atėjo pas mane. At- 
rodė jis kur kas ramiau negu paprastai. 

— Brangusis Anri, padariau labai rimtą sprendimą. Tikiuosi, 
kad tu palaikysi mane. 

— Neabejok, — užtikrinau, — gali man viską atvirai pasakyti. 
Žinau, kad esi protingas ir padorus žmogus. 

— Ne tiktai protingas, bet ir mylintis, - atsiduso Markas. — 
Kaip Žinai, Anri, Mira man kol kas tėra tik pusiau žmona. Sutvir- 
tinti mūsų santuokai trūksta religinio pašventinimo, - juk jungtu- 
vių ceremoniją Štoricas nutraukė dar prieš ištariant ritualinius 
žodžius. Tai sudaro netikrą situaciją, kurią noriu užbaigti dėl Mi- 
ros, dėl jos šeimos. Mes privalome susituokti kaip visi. 

Stipriai apkabinau savo brolį: 

— Suprantu tave, brangusis, ir nematau kliūčių... 

— Jeigu kunigas ir nepamatys Miros, - trūktelėjo pečiais Mar- 
kas, — tai blogiausiu atveju išgirs iš jos lūpų, jog ji sutinka mane 
vadinti savo vyru. Nemaniau, kad tai sukeltų bažnyčios vadovams 
kokių nors sunkumų. 

— Tikrai ne, mielasis, - pritariau jaunuoliui, — esu tikras, kad 
nesukels, ir prisiimu visus šiuos rūpesčius. 

Iš pradžių kreipiausi į parapijos kunigą, katedros kleboną, ku- 
ris ir vedė sutuoktuvių ceremoniją, niekingai nutrauktą nemato- 
mojo akiplėšos. Garbusis klebonas atsakė, kad ši situacija jau 
preliminariai aptarta ir Ragzo arkivyskupas šiam reikalui prita- 
ręs. Nors nuotaka ir nematoma, bet gyva ir sveika, vadinasi, ga- 
linti priimti santuokos paslaptį. Galima paskirti ceremoniją arti- 
miausiomis dienomis. 

Pasirinkome liepos antrąją. 

Išvakarėse Mira pakartojo man tai, ką jau sykį buvo sakiusi: 

—- Nepamirškite, Anri, tai įvyks rytoj! 

Jungtuvių tęsinys kaip ir jų pradžia vyko Sent Michajaus ka- 
tedroje tomis pačiomis aplinkybėmis, dalyvaujant tiems patiems 
liudininkams, tiems-patiems bičiuliams ir svečiams, tai pačiai gau- 
siai miniai. 

Galvoju, jog didelį žmonių smalsumą sustiprino visuotinis su- 
sidomėjimas šiomis neįprastomis jungtuvėmis. Be abejonės, bai- 
mės pėdsakai dar tebebuvo neišnykę, nes prabėgo dar labai ne- 
daug laiko... Vilhelmas Štoricas negyvas. Jo tarnas Hermanas ir- 

gi aname pasaulyje. Tačiau daugelis miestiečių baiminosi, ar ir 
šios ceremonijos nenutrauks kokie nors kerai... 

Ir štai vėl prieš altorių jaunikis ir nuotaka. Dalyviai, deja, ne- 
gali pasigrožėti dievišku merginos grožiu — nuotakos vieta atrodo 
tuščia. 

Tačiau Markas laiko nematomą Miros ranką ir stovi i atgręžęs į 
ją laimės kupiną veidą. 

Už jaunųjų stovi ankstesnieji liudininkai: teisėjas Neimanas, 
kapitonas Haralanas, leitenantas Armhardas ir aš; čia ir mesjė bei 
madam Roderichai. Suklupusi ant kelių vargšė motina maldauja 
Aukščiausiąjį padaryti stebuklą dėl jos dukters. Miesto aukštuo- 
menė ir bičiuliai pripildė didžiąją navą, iš šonų stovi galybė pa- 
prastų Žmonių. 

Iškilmingai skamba varpelis. Balkone nutyla choras. Pasirodo 
klebonas ir jo palyda. Prasideda jungtuvių ceremonija. Krištoli- 
niai vaikų kapelos balsai (tarsi giedotų tikri angelai) aidi po ka- 
tedros kupolu. 

Visi susirinkusieji regi, kaip Markas atsargiai priveda nema- 
tomąją nuotaką prie pirmojo altoriaus laiptelio ir taip pat atsar- 
giai parveda ją atgal į ankstesnę vietą po to, kai jo paaukotos 
monetos įkrenta į bažnyčios patarnautojo taupyklę. 

Baigęs mišias, senasis klebonas klausia: 

— Mira Roderich, jūs čia? 

-— Taip, aš čia, - pasigirsta skambus ir tyras balsas. 

Paskui jis kreipiasi į Marką: 

— Markai Vidali, ar sutinkate imti Žmona esančią čia Mirą 
Roderich? 

- Sutinku, - atsako Markas. 

— Mira Roderich, ar sutinkate imti vyru esantį čia Marką Vi- 
dalį? 

— Sutinku, - atsako nuotaka, jos balsas skardžiai aidi katedroje. 

— Markai Vidali ir Mira Roderich, — iškilmingai taria klebo- 
nas, — skelbiu jus vyru ir žmona! 

Po ceremonijos smalsuolių minios skuba užimti vietas palei 

taką, kuriuo eina jaunieji. Negirdėti tokiais atvejais įprasto alaso, 
visi ištempia kaklus, tikėdami nors šį tą pamatyti. Niekas neuž- 
leidžia savo vietos palei pat taką, tačiau ir pirmose eilėse nenori 
stovėti: viena vertus, Žioplius stumia kvailas smalsumas, kita ver- 
tus, sulaiko prietaringa baimė. 

Jaunieji, liudininkai ir artimiausi bičiuliai, eidami tarsi per ri- 
kiuotę pro nutilusius smalsuolius, pasuka į zakristiją. Tenai įrašų 
knygoje jaunieji pasirašo. 

Niekas nemato rankos, kuri aiškiai išvingiuoja popieriuje Mi- 
ros Vidal pavardę; niekas, Žinia, ir nepamatys. Stebuklas neįvyko! 

Devynioliktasis skyrius 


Mielas skaitytojau, štai tokia liūdna ir kartu džiaugsminga bu- 
vo atomazga istorijos, kurią jums ryžausi papasakoti! Suprantu, 
jog ji atrodo neįtikėtina, bet aš čia nieko dėtas. Ši istorija yra 
tikra, nors absoliučiai unikali; lygiai kaip tarp praeities įvykių, 
tikiuosi, taip ir tarp ateities nuotykių ji liks nepakartojama ir vie- 
nintelė. 

Savaime aišku, jaunieji atsisakė povestuvinės kelionės idėjos, 
todėl į Prancūziją grįžau vienas. Išsipildė mano nuogąstavimai, 
kad mylimas brolis retai galės lankyti mane ir galutinai įsitaisys 
Ragze. Tai labai mane nuliūdino, tačiau turėjau susitaikyti. 

Žinia, jaunieji nori nenori turėjo gyventi pas Miros tėvus. Si- 
tuacija su trūkumu, jeigu taip galima sakyti apie nematomą jau- 
nąją moterį, kaip suprantate, buvo neįprasta ir reikalavo ne tik 
vyro, bet ir mylinčių tėvų dėmesio bei rūpinimosi, taip pat ir įpras- 
tos aplinkos. 

Laikas gydo žaizdas. Markas pamažu priprato prie tokio gy- 
venimo būdo. Mira išradingai sudarė savo realaus buvimo iliuzi- 
ją. Ji tapo gerąja namų dvasia - visiems reikalinga ir būtina, nors 
ir nematoma. 

Beje, liko jos puikus portretas, kurį piršlybų laikotarpiu nuta- 
pė Markas. 

Mira mėgo sėdėti prie šios drobės; tomis valandėlėmis jos bal- 
sas ramiai skambėdavo po visus namus: 

— Brangieji mano, aš esu čia! Ir jūs matote mane, kaip ir aš 
matau save! 

Po vestuvių aš praleidau dar kelias savaites Ragze, gyvenda- 
mas Roderichų namuose ir glaudžiai bei širdingai bendraudamas 
su šeima, patyrusia šitiek išmėginimų. Ne be liūdesio galvojau 
apie artėjančią išsiskyrimo dieną, išsiskyrimo, kuris turėjo būti 
ilgas. Ir toji diena, likimui lėmus, atėjo. 

Grįžau į Paryžių ir visa galva pasinėriau į savo profesinę veik- 
lą, kur kas patrauklesnę, negu kai kam gali pasirodyti. Tačiau įvy- 
kiai, kuriuose man buvo lemta dalyvauti, nors ir vaidinant antra- 
eilį vaidmenį, buvo pernelyg neįprasti, jog mano darbai galėtų 
juos visiškai išstumti iš atminties. Nepasitaikė dienos, kad min- 
tyse nepersikelčiau į Ragzą pas brolį ir jo žmoną - tokius tolimus 
ir kartu artimus. 

Šimtus sykių savo vaizduotėje atkartodavau siaubingąją Što- 
rico mirties sceną. Ir staiga mane apšvietė idėja, tokia paprasta ir 
akivaizdi, jog nustebau, kaip ji neatėjo anksčiau. Tikriausiai pa- 
tirtas sukrėtimas atėmė iš manęs gebėjimą logiškai mąstyti, nes 
nė sykio net nepagalvojau palyginti kai kurių šios dramos aplin- 
kybių. 

O tą dieną ūmai suvokiau: jeigu mūsų nugalėto priešo kūnas 
materializavosi, tai vienintelė šio virsmo priežastis buvo gausus 
kraujavimas, kurį sukėlė kardo kirtis. Nėra ko net abejoti, jog 
paslaptingoji medžiaga laikėsi kraujyje ir išėjo iš organizmo kar- 
tu su juo. 

Tai, ką padarė Haralano kardas, gali pakartoti ir chirurgo pei- 
lis! Nesudėtingą ir nepavojingą operaciją galima padaryti keliais 
etapais, palengva pakeičiant Miros kraują donoro krauju - švie- 
žiu, be prakeiktojo antpilo, atėmusio iš Marko laimę matyti myli- 
mą žmoną. 

Nedelsdamas ėmiausi plunksnos. Laišką broliui jau buvau pa- 
sirengęs išsiųsti, kai gavau Žinutę iš Ragzo. Nutariau kol kas pa- 
lūkėti su savo laišku: brolis pranešė naujieną, kuri mano projek- 
tus gerokai sujaukė, bent jau artimiausiam laikui. Mira laukėsi, 
taigi tokioje padėtyje negalima prarasti nė lašo kraujo. Ji ir taip 
ne stipruolė, kad lengvai gimdytų. 

Gimdyti ji turėjo paskutinėmis gegužės dienomis; mečiau vis- 
ką ir išskubėjau į Ragzą. Gegužės penkioliktąją aš vėl atsidūriau 
tarp man brangių Žmonių, tragiškų praeities įvykių dalyvių, ir 
ėmiau laukti reikšmingosios valandos ne mažiau nekantriai ir bai- 
mindamasis kaip ir būsimasis tėvas. 

Niekada nepamiršiu gegužės dvidešimt septintosios, puikios 
pavasario dienos, kai įvyko stebuklas. Tikriausiai jau atspėjote, 
kas tai per stebuklas. Išmintingoji gamta pati padarė tai, dėl ko aš 
rengiausi pasikliauti gydytojų menu. 

Apsvaigęs, sukrėstas, apstulbęs iš laimės, Markas regėjo, kaip 
jo akyse iš nebūties kyla mylimos moters šešėlis, kaip palengva 
jis įgauna gyvą kūną. Apstulbęs Markas - dusyk tėvas! - stebėjo, 
kaip kartu gimsta sūnus ir žmona, kuri jam pasirodė dar gražesnė 
po tokio ilgo išsiskyrimo. | 

Nuo to laiko brolio, Miros ir mano likimai pasidarė neišski- 
riami. Kol aš tebesuku galvą, kaip gauti matematiškai idealią to- 
bulybę, — beje, neišsprendžiamą, nes matematika kaip ir visata 
yra begalinė! — Markas tebetęsia sėkmingą įžymaus dailininko 
karjerą. Jis gyvena Paryžiuje už dviejų žingsnių nuo manęs pra- 
bangiuose namuose, kuriuose mesjė ir madam Roderichai kas- 
met praleidžia po du mėnesius sykiu su sūnumi kapitonu Harala- 
nu, kuris išsitarnavo iki pulkininko. 

Ir kasmet jaunieji sutuoktiniai Vidaliai su atsakomuoju vizitu 
nuvyksta į Ragzą. Tuomet pradedu liūdėti, nebegirdėdamas sma- 
gaus čiauškėjimo mažojo giminaičio, kurį lepinu ir kaip dėdė, ir 
kaip senelis kartu paėmus. Markas ir Mira laimingi ir gyvena vi- 
siškoje santarvėje. 

Tegu ilgiems metams dangus pratęsia jų laimę! Ir tegu nieka- 
da jų neištinka nelaimės, kurias jau teko patirti ir išgyventi. Ir 
paskutinis palinkėjimas: tegu niekada neprisikelia kraupioji Vil- 
helmo Štorico paslaptis! 


Pabaiga 
1901 - 1910 m. 

ŽIULIS VERNAS 


AMŽINASIS ADOMAS 


APSAKYMAS 


JULES VERNE 
L/ETERNEL ADAM 


Amžinasis Adomas 


**+* 


Zartogas Sofr Ai Sr, tai yra „daktaras, trečiasis Sofro giminės 
šimtas pirmosios kartos vyriškos lyties atstovas“, palengva žings- 
niavo pagrindine Bazidros, Ars Iten Šu - Keturių Jūrų Imperijos 
sostinės — gatve. Kaip tik keturios jūros — Tubelonas šiaurėje, 
Etonas - pietuose, Sponas rytuose ir Meronas vakaruose - skala- 
vo didžiulio, gana savotiškos formos žemyno krantus. Jis buvo 
nusidriekęs (turime galvoje skaitytojui žinomus matus) nuo rytų 
ilgumos ketvirtojo laipsnio iki vakarų šešiasdešimt antrojo ir nuo 
šiaurės platumos penkiasdešimt antrojo laipsnio iki pietų pen- 
kiasdešimt penktojo. Kai dėl jūrų ribų, tai nustatyti jas buvo gali- 
ma gan sąlyginai: jūros tarpusavyje susisiekė, todėl bet kas, iš- 
plaukęs iš bet kurio sausumos taško ir laikydamasis pastovaus 
kurso, būtinai pasiektų priešingą krantą. Mat Žemės rutulio pa- 
viršiuje neegzistavo joks kitas žemynas, išskyrus, Žinia, Ars Iten 
Šu. 

Sofras neskubėjo; pirma, buvo karšta, nes prasidėjo vasara, 
todėl Bazidroje, įsikūrusioje Spon Šu, arba Rytų jūros pakrantėje 
mažiau negu dvidešimt laipsnių į šiaurę nuo pusiaujo, saulė, kuri 
tuo metu kopė į zenitą, pliekste plieskė, siųsdama svilinančių spin- 
dulių pluoštus. 

Antra, garsiojo daktaro žingsnius lėtino jo pečius lyg sunki 
našta slėgusios neramios mintys. Išsiblaškęs ir šluostydamasis nuo 

kaktos prakaitą, Sofras prisiminė ką tik pasibaigusį posėdį, kurio 
metu dauguma iškalbingų oratorių iškilmingai šlovino šimtas de- 
vyniasdešimt penktąsias imperijos įkūrimo metines. 


**X 


Oratoriai vaizdingai piešė šalies istoriją, tai yra iš esmės visos 
žmonijos istoriją. Jie pasakojo apie Mart Iten Šu, keturių Jūrų 
Žemę, kurią prieš daugelį metų buvo pasidalijusi daugybė lauki- 
nių genčių, nieko nežinojusių apie kitas. Šios senovės tautos su- 
kūrė pirmuosius papročius ir tradicijas, likusios civilizacijos at- 
mintyje. Na, o apie dar senesnius laikus istorijos mokslas negalė- 
jo nieko konkretaus pasakyti. Tiktai gamtos mokslai, o ir tie paly- 
ginti neseniai, pradėjo skleisti silpną šviesą neįžvelgiamoje pra- 
eities tamsoje. 

Mart Iten Šu istorija, kuo toliau į tūkstantmečių praeitį žvel- 
giant, vis fragmentiškesnė ir sąlygiškesnė, bylojo tik apie mūšius 
ir karus; iš pradžių apie grumtynes vienas prieš vieną, vėliau apie 
šeimų ir kaimyninių genčių susirėmimus. Daugelį šimtmečių kiek- 
viena gyva būtybė, kiekviena didelė ar maža bendruomenė, regis, 
neturėjo kito tikslo, išskyrus norą įtvirtinti savo pranašumą prieš 
priešininkus, permainingai eikvodama jėgas ir aukodama gyvy- 
bes, kad tik pavergtų į save panašius. 

Šitaip tęsėsi aštuonis tūkstančius metų. Vėliau žmonijos pri- 
siminimai pasidarė truputį aiškesni. Antrojo laikotarpio pradžio- 
je (analai kaip paprastai padalijo Mart Iten Šu istoriją į keturis 
laikotarpius) legendas pradėjo keisti istoriniai faktai. (Analai — 
metraštis, kronika.) Beje, ir legendos, ir mokslininkai kaip ir anks- 
čiau pasakojo apie grumtynes ir niekšiškas žmogžudystes iš už 
kampo; tiesa, tada tarpusavyje kovėsi ne atskiros gentys, o jau 
ištisos tautos. Apskritai antrasis laikotarpis mažai kuo skyrėsi nuo 
pirmojo. 

Trečiasis laikotarpis tęsėsi šešis amžius ir pasibaigė prieš du 
šimtus metų. Jis buvo bemaž toks pat kaip ir antrasis, be to, man- 

ding, pats Žiauriausias: Žmonės, stoję po nesuskaičiuojamų armi- 
jų vėliavomis, be galo įnirtingai naikino vieni kitus ir laistė žemę 
savo ir svetimu krauju. 

Prieš aštuonis šimtus metų iki tos dienos, kai zartogas Sofras 
žingsniavo pagrindine Bazidros gatve, žmonija pagaliau subren- 
do imtis esminių permainų. Tada ginklai, ugnis ir šiurkšti jėga 
padarė dalį savo juodo darbo; silpnieji pakluso stipriesiems, to- 
dėl Mart Iten Šu gyvenę žmonės sukūrė tris giminingas tautas. 
Atrodė, laikas išdildė prieštaravimus tarp vakarykščių nugalėto- 
jų ir pralaimėjusiųjų, kai staiga viena naujoji tauta nusprendė pa- 
jungti sau kaimynes. Gyvenusi vidurinėje Mart Iten Šu dalyje 
Andarti A Samgor, arba bronzaveidė tauta, pradėjo negailestingą 
karą, trokšdama išplėsti savo sienas, pernelyg ankštas jos išdi- 
džiai ir sparčiai daugėjančiai rasei; po šimtmečius trukusių ali- 
nančių karų ji pavergė Andarti Mart Oris, arba Sniego Žmones, 
gyvenusius pietų rajonuose, ir Andarti Mitra Psul, Nejudančio- 
sios Žvaigždės tautą, kurios valdos driekėsi į šiaurę ir į vakarus. 

Prabėgo beveik du šimtai metų nuo to laiko, kai nugalėtojai 
paskandino kraujyje paskutinį pavergtųjų tautų maištą ir Žemė 
pagaliau sulaukė taikos. Prasidėjo ketvirtasis istorinis laikotar- 
pis. Tris valstybes pakeitė vieninga imperija, klausanti Bazidros 
valios; politinis bendrumas stengėsi panaikinti rasinius skirtumus. 
Niekas daugiau nebeprisiminė nei Bronzaveidžių, nei Sniego žmo- 
nių, taip pat, žinia, ir Nejudančiosios Žvaigždės tautos; dabar že- 
mėje gyveno viena tauta - Andart Iten Šu, tai yra Keturių Jūrų 
tauta, apėmusi visas kitas. 

Bet štai po dviejų šimtų metų taikos apie save prabilo naujas, 
penktasis istorinis laikotarpis. Visuomenės rimtį ėmė drumsti ne- 
žinia iš kur atsiradę nemalonūs gandai. Vis labiau garsėjo mąsty- 
tojai, kurie žadino žmonių sielose protėvių jausmus, regis, seniai 
ir giliai palaidotus. Sena tautinė savimonė atgimė nauja forma ir 
buvo apibūdinama naujais terminais. Ją šiaip jau visi vadino ata- 
vizmu, pirmykščiu jausmu, nacionalizmu. (Atavizmas - tolimiems 
protėviams būdingų požymių atsiradimas.) Radosi grupuotės, vie- 

nijusios savo narius pagal bendrą kilmę, panašią išvaizdą, doro- 
vės principus arba tiesiog pagal interesus, gimimo ar gyvenamą 
vietą; jos pamažu stiprėjo ir ėmė veikti. Kuo virs šis sambrūzdis? 
Šitaip sunkiai lipdyta imperija vėl sugrius? Ar Mart Iten Šu vėl 
suskils kaip senaisiais laikais į daugybę atskirų valstybių, ar var- 
dan vienybės teks griebtis prievartos ir baisaus naikinimo ir — 
kaip jau buvo praėjusiais tūkstantmečiais — paversti Žemę milži- 
niška skerdykla? 

Sofras papurtė galvą, stengdamasis nuvyti nelinksmas mintis. 
Niekas nežino ateities. Tad kuriam galui iš anksto pasiduoti liūd- 
niems apmąstymams apie tai, kas bus? Be to, šiandien ne ta die- 
na, kad norėtųsi tikėti niūriom prognozėm. Šiandien šventė, todėl 
reikėjo galvoti tik apie Jo Šviesiausiąją Didenybę Mogar Si, dvi- 
dešimtąjį Ars Iten Šu imperatorių, kurio skeptras visos Žemės 
Žmones vedė į šaunias pergales. 

Zartogas turėjo dėl ko džiaugtis. Tuoj po istoriko, aptarusio 
Mart Iten Šu rankraščių turinį, pasisakė ištisa mokslininkų grupė. 
Metinių proga kiekvienas iš jų susumavo ir numatė naujas savo 
tyrinėjimų gaires. Ir jeigu pirmasis kalbėtojas padarė tam tikra 
prasme nerimą keliančias išvadas, papasakojęs kokiu prastu ir 
vingiuotu keliu visuomenė nutolo nuo pirmykščio žiaurumo, tai 
visi kiti oratoriai atidavė duoklę teisėtam amžininkų išdidumui. 

Ir teisybė, — pirmykščio žmogaus, kuris pasirodė žemėje nuo- 
gas ir beginklis, palyginimas su šiuolaikiniu gyventoju privertė 
tiesiog džiūgauti. Ištisus amžius, nepaisydami priešiškumo ir brol- 
žudiškų karų, žmonės nė akimirkai nesiliovė grumtis su gamta, 
be perstogės gausindami savo pergales. Iš pradžių gana lėtas jų 
triumfinis Žygis nuostabiai paspartėjo per pastaruosius du šimt- 
mečius; politinis stabilumas ir visuotinė taika paskatino nepaprastą 
suklestėjimą. Visa žmonija, o ne tik atskiri jos atstovai gyveno 
protingą gyvenimą, tai yra mąstė, o ne žudėsi betiksliuose mū- 

šiuose, todėl per du šimtmečius vis greičiau ir sparčiau veržėsi į 
pažinimą ir materijos nugalėjimą... 

Sofro, žingsniavusio po svilinančia saule ilgąja Bazidros gat- 
ve, vaizduotėje atgijo Žmogaus laimėjimų vaizdai. 

Iš pradžių — šis įvykis skendo praeities tamsoje, — atsirado 
raštas, įgalinęs užfiksuoti mintis; paskui, daugiau kaip prieš pen- 
kis šimtus metų, žmogus sugalvojo būdą, kaip spausdintą žodį 
platinti daugybe kopijų, pasitelkus matricą, surenkamą vieną sy- 
kį visam tiražui. Iš esmės šis išradimas pastūmėjo pirmyn visus 
kitus. Juo remdamasis, žmogus pajudėjo iš vietos, kiekvieno at- 
skiro individo protas lavėjo, nes perėmė kito laimėjimus, todėl 
pilte pasipylė teorijos ir praktikos atradimai ir išradimai. Dabar 
jų jau nebeįmanoma suskaičiuoti. Žmogus išmoko prasiskverbti į 
Žemės gelmes ir išgauti anglį - dosnų šilumos šaltinį; jis išlaisvi- 
no slaptąją vandens jėgą, ir dabar geležinėmis magistralėmis ga- 
rai tempė sunkius traukinių sąstatus, ėmė varyti nesuskaičiuoja- 
mą daugybę galingų, jautrių ir tikslių mechanizmų; žmogus ma- 
šinomis audė audinius, lydė metalus, pjaustė marmurą ir uolie- 
nas. Abstraktesnėje srityje jis palengva atskleidė skaičių paslap- 
tis, vis nuosekliau ir giliau tirdamas matematinių dydžių begaly- 
bę. Jo protas ėmė pažinti Visatą. Jis žinojo, jog Saulė - tai Žvaigž- 
dė, kuri skrieja erdvėje paklusdama nekintantiems dėsniams, temp- 
dama paskui save septynių planetų šleifą. (4Andart Iten Šu nežino- 
io apie Neplūno egzistavimą. - Aut.) Žmogus išmoko dirbtinai 
sujungti įvairias medžiagas ir gauti naujas, neturinčias nieko 
bendra su pirminėmis, arba skaidyti medžiagą į sudedamuosius 
elementus. Jis išmoko analizuoti garsą, šilumą, šviesą, pradėjo 
suvokti jų prigimtį ir dėsnius. Prieš penkiasdešimt metų Žmonės 
pajungė ir savo verge padarė siaubingą griaustinio ir žaibo ener- 
giją; paslaptinga gamtos galia jau perdavė didžiuliais nuotoliais 
spausdintą tekstą; rytoj ji pajėgs transliuoti garsus, o poryt, be 
abejonės, - ir šviesą... (Matyt, tuo metu, kai zartogas Sofras Ai 
Sr šitaip mąstė, Andart Iten Šu jau naudojo telegrafų, tačiau ne- 
turėjo telefono ir elektros šviesos. - Aul.) Taip, žmogus yra didis, 

gal dar didesnis už bekraštę Visatą, kurios ponu jis taps ateity- 
JEtui 


Dabar, kad galutinai ir visa apimtimi suvoktume tiesą, liko tik 
atsakyti į paskutinį klausimą: „Žmogus, pasaulio valdovas, - kas 
jis? Iš kur atėjo? Ir kokio nežinomo tikslo siekia?" 

Kaip tik apie šią globalinę problemą ir kalbėjo zartogas Sof- 
ras ką tik pasibaigusioje ceremonijoje. Žinia, jis tik šiek tiek ją 
palietė, kadangi kol kas šio uždavinio neįmanoma išspręsti, - jis 
pareikalaus dar daugybės ilgų apmąstymų. Tačiau paslapties jau 
nebegaubė neįžiūrima tamsa. Ir nejaugi ne pats zartogas Sofras 
apšvietė ją galinga žinių šviesa, kai atkakliai sistemindamas 
kantrius pirmtakų bandymus ir savo stebėjimus atrado gyvosios 
materijos vystymosi dėsnį, kurį dabar visi pripažįsta ir prieš kurį 
jau nebepasisako nė vienas oponentas? 

Jo teorija rėmėsi trimis pagrindais. 

Pirmasis pagrindas — geologijos mokslo duomenys; jie gimė 
tą dieną, kai buvo pradėtos eksploatuoti Žemės gelmės, ir vystėsi 
kartu su sparčiai tobulėjančia kalnakasyba. Žemės pluta buvo taip 
kruopščiai ištirta, kad pavyko nustatyti jos amžių. Pagal apskai- 
čiavimus, ji turi keturis šimtus tūkstančių metų, o Mart Iten Šu 
žemyno amžius — dvidešimt tūkstančių metų. Anksčiau žemynas 
glūdėjo po vandenyno vandeniu, ką rodė jūrų nuosėdų, kurios 
ištisai dengė Žemiau išsidėsčiusias uolienas, storis. Kokia jėga jį 
iškėlė virš vandens? Be abejonės, šitaip atsitiko po atvėsusio Že- 
mės rutulio sąslėgio. Kad ir kaip ten buvo, Mart Iten Šu iškilimas 
laikytas neginčijamu faktu. 

Gamtos mokslai pateikė kelis esminius teiginius Sofro siste- 
mai, įrodę augalų tarpusavio panašumą ir glaudžią gyvūnų gimi- 
nystę. Sofras žengė dar toliau, - jis įtikinamai įrodė, kad bemaž 
visi egzistuojantys augalai yra kilę iš vieno jūrinio protėvio, o iš 
esmės visi paukščiai ir žemės gyvūnai — iš jūros gyventojų. Lė- 

tos, bet nenutrūkstamos evoliucijos eigoje jie po truputį prisitai- 
kė iš pradžių prie paviršių, o vėliau ir prie svetimesnių gyvenimo 
sąlygų ir Žingsnis po žingsnio davė pradžią daugumai dabarties 
gyvūnų rūšių, gyvenančių danguje ir žemėje. 

Nelaimei, darni teorija turėjo savų trūkumų. Teiginys, jog gy- 
vūnai ir augalai veda savo kilmę iš jūrų prosenelio, iš esmės tiko 
visoms rūšims, bet egzistavo ir išimtys. Kelių augalų ir gyvūnų 
nepavyko susieti giminingumo ryšiais su vandens gyvybių for- 
momis. Ir tai buvo pirmasis iš dviejų silpnų sistemos punktų. 

Žmogus — ir Sofras to neslėpė — buvo antroji nesunkiai pažei- 
džiama vieta. Nebuvo nė požymio, kad žmonės ir gyvūnai turi 
bendrumų. Žinoma, galima lyginti tokias pagrindines jų savybes 
ir funkcijas kaip kvėpavimas, maitinimasis, judėjimo būdai, - jos 
iš tiesų labai panašios, bc to, reiškėsi irgi panašiai, tačiau neper- 
žengiama praraja skyrė vidaus organų padėtį, formas ir skaičių. 
Jeigu pavykdavo atkurti beveik visas grandinės grandis, siejan- 
čias daugumą gyvūnų ir jų išėjusius iš jūros protėvius, tai žmo- 
gaus atžvilgiu šio giminingumo nepavyko įrodyti. Norint išsau- 
goti evoliucijos teorijos vientisumą, tektų remtis nepatvirtinta hi- 
poteze apie bendrą žmogaus ir vandenų gyventojų protėvį, kurio 
egzistavimo absoliučiai niekas neįrodė. 

Vienu metu zartogas vylėsi rasti žemėje ką nors, kas patvirtin- 
tų jo teoriją. Jam reikalaujant ir vadovaujant keliolika metų buvo 
vykdomi kasinėjimai; rezultatai buvo tiesiog priešingi jo teigi- 
niui, kurį jis stengėsi pagrįsti. 

Po plonu puvenų sluoksniu, kurį sudarė suirę gyvūnai ir auga- 
lai, sakykime, tokie, kokius žmonės žemėje matė kasdien, kasi- 
nėtojai rado storą sluoksnį nuosėdinių uolienų, kur praeities pėd- 
sakai buvo visai kitokio pobūdžio. Ten archeologai neaptiko jo- 
kių dabar žinomų floros arba faunos liekanų, — tiktai gausybę 
sankaupų išimtinai jūrų iškastinių gyvių, kurių palikuonių ir iki 
šiol gyvena vandenynuose, skalaujančiuose Mart Iten Šu žemyną. 

Kokią išvadą teko padaryti? Kad teisūs geologai, manę, jog 
esą žemynas gilioje senovėje buvęs vandenyno dugnas? Vadina- 

si, Sofras neklydo, teigdamas, kad visi dabarties augalai ir gyvū- 
nai yra kilę iš jūros? Juk išskyrus rečiausias išimtis, kurias buvo 
galima klasifikuoti kaip išsigimimą, nes tie tik vandens ir sausu- 
mos rūšių pėdsakai: pirmieji iš būtinumo pagimdė antruosius... 

Gaila, tačiau teko padaryti ir kitas, ardančias sistemą, išvadas. 
Per visą puvenų storį iki pat nuosėdinių uolienų viršutinės dalies 
gulėjo daugybė žmonių skeletų; kasinėtojai juos iškėlė į paviršių. 
Kaulų struktūroje Sofras neaptiko nieko ypatingo, todėl buvo pri- 
verstas atsisakyti ieškoti tarpinių organizmų, kurių radimas pa- 
tvirtintų jo teoriją; deja, rastos liekanos buvo Žmonių ir niekieno 
kito. 

Ir vis dėl to, pro akis neprasprūdo viena sunkiai paaiškinama 
ypatybė. Iki tam tikros laiko ribos, kuri ėjo apytikriai tarp dviejų 
ir trijų tūkstančių metų, kuo senesnė gyvenvietė, tuo mažesnės 
iškastinės kaukolės. Ir atvirkščiai, po šios įsivaizduojamosios ri- 
bos minėtas dėsningumas virto savo priešingybe: kuo senesnės 
buvo liekanos, tuo didesnės kaukolės, vadinasi, ir jų turinys — 
smegenys. Didžiausios kaukolės, beje, gana negausios, gulėjo pa- 
čiame nuosėdinių uolienų paviršiuje. Kruopščiausia analizė ne- 
leido abejoti, kad Žmonės, gyvenę toje tolimoje epochoje, savo 
išsivystymu labai pranoko palikuonis, įskaitant netgi zartogo Sofro 
amžininkus. Vadinasi, per šimtą šešiasdešimt ar per šimtą septy- 
niasdešimt amžių vyko aiškus regresas, po kurio prasidėjo naujas 
pakilimas. 

Sujaudintas šių keistų faktų, Sofras nenuleisdamas rankų tęsė 
kasinėjimus. Sluoksnį po sluoksnio jis įveikė visą nuosėdinių uo- 
lienų storį: liekanų amžius, pačiais kukliausiais skaičiavimais, sie- 
kė penkiolika ar dvidešimt tūkstančių metų. visų nuostabai, po 
jomis prieš kasinėtojų akis atsivėrė plonas seniausiojo humuso 
sluoksnis, o dar giliau — pačiose paslaptingiausiose gelmėse — 
įvairaus pobūdžio kietos uolienos. (Humusas — organinė 
dirvožemio dalis susidaranti iš augalų ir gyvūnų liekanų.) Tačiau 
tiesiog neaprašomą nuostabą sukėlė radiniai, be jokių abejonių 
susiję su žmogumi. Ten gulėjo gabalėliai kaulų, kažkada priklau- 


187 


siusių Žmonėms, taip pat ginklų arba mašinų fragmentai, molinių 
indų šukės, nežinoma kalba parašytų raštų nuotrupos, puikūs dir- 
biniai iš akmens, kai kada — beveik visiškai sveikos skulptūros, 
kruopščiai nudailinti kapiteliai ir t.t. Išvada piršosi pati savaime: 
beveik prieš keturiasdešimt tūkstančių metų, tai yra daugiau kaip 
prieš dvidešimt tūkstančių iki to laiko, kai nežinia iš kur ir kaip 
pasirodė pirmieji šiuolaikinės rasės atstovai, Žmonės, jau gyveno 
šiose vietose ir netgi buvo pasiekę aukštą civilizacijos lygį. 

Tokia buvo visuotinė nuomonė. Tačiau mažiausiai bent vie- 
nas mokslininkas mąstė kitaip. 

Kitaip galvojantis pasirodė esąs ne kas kitas, o zartogas Sof- 
ras. Manyti, kad kažkokie kiti žmonės, atskirti nuo savo palikuo- 
nių dvidešimties tūkstančių metų prarajos, vieną gražią dieną ap- 
gyvendino Žemę, - tai, jo nuomone, buvo pati gryniausia bepro- 
tybė. Iš kur tada pasirodė išnykusių šitaip seniai žmonių palikuo- 
nys, jeigu niekas jų nesiejo? Geriau laikytis laukimo pozicijos, 
negu pritarti tokiam absurdui. Tai, kad šių sveikam protui nesu- 
prantamų faktų kol kas neįmanoma paaiškinti, vis dėl to nereiš- 
kia, kad anksčiau ar vėliau jų žmonės neperpras. Vienąsyk viskas 
paaiškės kaip dieną. O iki to laiko geriausia nesukti galvos ir lai- 
kytis principų, visiškai patenkinančių normalų ir sveiką protą. 

Planetos gyvenimą galima dalinti į dvi pagrindines eras: iki 
žmogaus ir gyvenamą žmogaus. Pirmosios eros metu Žemė visą 
laiką keitėsi ir dėl šios priežasties netiko gyvybei, taigi ir nebuvo 
gyvenama. Antrosios metu - Žemės pluta stabilizavosi. Netrukus 
ant šio stipraus pagrindo atsirado gyvybė. Ji prasidėjo nuo pačių 
paprasčiausių formų, palengva darėsi sudėtingesnė, kad galų ga- 
le virto žmogumi - paskutiniu ir tobulu kūrimo vainiku. Vos tik 
atsiradęs Žemėje, žmogus pradėjo nesulaikomą tobulėjimo žygį. 
Lėtu, bet užtikrintu žingsniu jis žengė ir tebežengia į savo tikslą — 
visiškai pažinti ir užvaldyti Visatą... 

Sujaudintas šitokių įtikinamų argumentų, Sofras nejučiomis 
praėjo pro savo namus, paskui staiga apsisuko, bet nesiliovė mur- 
mėti. 

— Mat kaip! Vadinasi, reikia sutikti, kad jau prieš keturiasde- 
šimt tūkstančių metų egzistavo civilizacija, panaši į tą, į kurią 
mes dar tik veržiamės, o galbūt net pranašesnę, kad anų laikų 
žmogaus žinios ir laimėjimai išgaravo be pėdsakų, kas privertė jo 
palikuonis vėl viską pradėti iš naujo tarsi kokius pionierius negy- 
venamame pasaulyje? Visa tai pripažinti — vadinasi, peržegnoti 
ateitį, susitaikyti su tuo, kad visos mūsų pastangos bergždžios, o 
pažanga — toks netvirtas ir nepatikimas dalykas tarsi putos ant 
bangos keteros! | 

Sofras sustojo prie slenksčio. 

— Upsa ni! Charštok!.. (Ne, ne! Iš tikrųjų!) Andart Mirchoe 
sfa! (Žmogus - pasaulio valdovas!) - sumurmėjo stumdamas duris. 

Keliolika minučių atsikvėpęs, zartogas ramiai papietavo, pas- 
kui prigulė, nutaręs kaip visada pamiegoti. Bet klausimai, kvarši- 
nę galvą iki pat namų slenksčio, vis dar tebesisuko smegenyse ir 
neleido užsnūsti. 

Kad ir koks stiprus būtų mokslininko troškimas nustatyti tvir- 
tą ir graudų tarpusavio ryšį gamtoje, vis dėlto jis turėjo gana kri- 
tišką protą, kad prisipažintų, kokia silpna jo sistema žmogaus ki|- 
mės ir formavimosi atžvilgiu. Priderinti faktus prie susikurtos hi- 
potezės — šitaip, Žinia, galima įrodyti teisybę kitiems, bet ne sau. 

Jeigu Sofras būtų ne garsus zartogas, o priklausytų neturinčiai 
išsilavinimo klasei, tikrai nejaustų jokio apmaudo. Iš tikrųjų dau- 
guma Žmonių, negaišdami laiko sudėtingoms bei mąslioms teori- 
joms ir dėl tokių niekų nesukdami galvos, tenkinosi senomis ge- 
romis legendomis, pasiekusiomis juos nuo neatmenamų laikų. Vie- 
ną paslaptį aiškindami kita, senovės padavimai teigė, kad pirmąjį 
žmogų sukūrė aukščiausioji valia. Sykį nežemiškoji galia sukūrė 
iš nieko Hedomą ir Hievą, vyrą ir moterį, jų palikuonys dabar ir 
gyvena Žemėje. Viskas labai paprasta. 

Pernelyg paprasta! - mąstė Sofras. Kai Žmonės nepajėgia pa- 


189 


aiškinti kokio nors reiškinio, jį lengvai priskiria dievų valiai, — 
vadinasi, neverta ieškoti Visatos paslapties įminimo; nespėjusios 
atsirasti problemos dingsta pačios savaime. 

Ar galima laikyti rimtu argumentu tą faktą, kad tautos legenda 
egzistuoja iki šių dienų? Bet juk ji atsirado tuščioje vietoje. Tai 
tik tradicija, kurią senovėje suformavo tamsūs laikai ir kurią per- 
duoda viena karta kitai. O pats vardas - Hedomas! Iš kur atsirado 
šis keistas nemūsiškai skambantis žodis? Jis negalėjo priklausyti 
Andart Iten Šu šalies kalbai! Susidūrusi su šiuo menku filologi- 
niu sunkumu, nesuskaičiuojama daugybė mokslininkų blyško ir 
raudo, nepajėgdama rasti įtikinamo atsakymo... Koks absurdas! 

Laikydamasis įprastos dienotvarkės, suirzęs Sofras nusileido 
į sodą. Palinkusi į vakarus saulė jau nebe taip kaitino; tingūs vėjo 
gūsiai dvelkčiojo nuo Spon Šu pakrantės. Zartogas nužingsniavo 
ūksminga alėja, abipus apsodinta medžiais, kurių lapai šnarėjo 
judinami vėjo; palengva vyriškio nervai atsileido, ir jis pasijuto 
kaip visada. Sutramdė kamavusias mintis ir išsiblaškęs mėgavosi 
gaiviu oru bei puikiu sodu, apžiūrinėdamas vaisius ir grožėdama- 
sis gėlėmis. 

Bevaikščiodamas jis pasuko prie namų ir sustojo prieš gilią 
duobę, kurioje mėtėsi visokiausi instrumentai. Čia pačiu artimiau- 
siu laiku statybininkai išlies pamatą naujam pastatui, kuris pa- 
dvigubins jo laboratorijos plotą. Bet šią šventinę dieną darbinin- 
kai poilsiavo, mėgaudamiesi įvairiausiais malonumais. 

Sofras automatiškai užfiksavo atlikto darbo apimtį ir pagalvo- 
jo, ką dar čia reikėtų padaryti, kai ūmai pamatų duobės prieblan- 
doje jo žvilgsnis užkliuvo už kažkokio žvilgančio taško. Susido- 
mėjęs vyras nulipo į duobę ir, neskubėdamas iš po žemių ištraukė 
gan keistą daiktą. 

Išlipęs iš duobės, zartogas atidžiai apžiūrėjo radinį. Daiktas 
atrodė esąs kažkoks dėklas, pagamintas iš nežinomo sidabriško 
grūdėtos struktūros metalo; dėl ilgo gulėjimo Žemėje jis prarado 
pirmykštį blizgesį. Dėklas susidėjo iš dviejų dalių, įstatytų viena 
į kitą, ką rodė įdubimas šone. Sofras pamėgino jį atidaryti. 

Stipriai spūstelėtas metalas, kurį suėdė laikas, subyrėjo į dul- 
kes, o mokslininko rankose liko turinys — ritinėlis sulankstytų 
lapų, išmargintų keistais ženklais, kurių pobūdis sakyte sakė, kad 
tai be abejonės, kažkokie mokslui nežinomi rašmenys. 

Kita vertus, zartogas dar nebuvo matęs tokios medžiagos, iš 
kurios buvo padarytas ritinėlis. 

Sofras net suvirpėjo iš susijaudinimo; jis skubiai nubėgo į la- 
boratoriją ir, atsargiai ant stalo išskleidęs brangųjį radinį, ėmė jį 
atidžiai tyrinėti. 

Iš kur šie užrašai? Koks jų turinys? Štai du klausimai, kurie 
patys savaime pirmieji kilo jo galvoje. 

Norėdamas atsakyti į pirmąjį, mokslininkas pirmiau turėjo at- 
sakyti į antrąjį. Taigi turėjo perskaityti, o paskui išversti tekstą. 
Ar įveiks šią užduotį? Zartogas Sofras nė akimirką neabejojo sa- 
vo jėgomis; negaišdamas karštligiškai ėmėsi darbo. 

„.„Prabėgo daugybė ilgų metų, tačiau Sofras nepavargo ir ne- 
nuleido rankų. Neabejodamas jis metodiškai nagrinėjo paslaptin- 
gąjį dokumentą, žingsnis po žingsnio vis geriau suprasdamas šif- 
ruotę. Ir pagaliau atėjo valanda, kai jis rado raktą, kaip iššifruoti, 
regis, neišsprendžiamą rebusą. Zartogas Sofras, įveikdamas sun- 
kias kliūtis, bet nė per sprindį nesitraukdamas, vargais negalais 
išvertė tekstą į Keturių Jūrų Žmonių kalbą ir štai ką perskaitė. 


**Xk 
Rosarijas, 2... gegužės 24 d. 


Nuo šios dienos aš pradedu savo pasakojimą, nors iš tikrųjų jį 
rašiau visai kitu laiku ir kitoje vietoje. Manau, kad šiame darbe 
būtiniausiai reikia laikytis drausmės. Todėl geriausia man žino- 
mus faktus išdėstyti kaip dienoraštyje — dieną po dienos. 

Taigi nuo gegužės dvidešimt ketvirtosios pradedu savo pasa- 
kojimą, vildamasis, kad tie siaubingi įvykiai, apie kuriuos toliau 
kalbėsiu, bus gera pamoka Žmonijai, jeigu, Žinia, žmonija turi 
teisę tikėtis kokios nors ateities. 

Turiu tiktai nutarti, kokia kalba rašyti. Gerai mokama anglų? 
O gal ispanų? Ne! Tiktai savo tėvynės kalba —- prancūzų kalba! 

Tą dieną, gegužės dvidešimt ketvirtąją, pasikviečiau pasisve- 
čiuoti į Rosarijo vilą artimiausius bičiulius. 

Rosarijas yra miestas, tiksliau - buvęs miestas Meksikoje, ant 
Ramiojo vandenyno kranto, truputį piečiau nuo Kalifornijos įlan- 
kos. Prieš dešimtmetį aš čia įsikūriau, kad galėčiau valdyti savo 
sidabro rūdyną. Verslas klestėjo, aš buvau turtingas, netgi labai 
turtingas — tai mane šiandien labai juokina! - ir planavau netru- 
kus grįžti į tėvų namus - į Prancūziją. 

Mano puošnioji vila dunksojo ant stataus kranto, kurio šimta- 
metriniame šlaite augo sodas. Už vilos vietovė palengva kilo aukš- 
tyn; vingiuoti takai vedė į kalno viršūnę, iškilusią daugiau kaip 
pusantro tūkstančio metrų virš vandenyno lygio. Kiek sykių aš 
čia kopiau pėsčiomis arba važiavau savo stebuklinguoju automo- 
biliu, kurio galingumas — trisdešimt penkios arklio jėgos; auto- 
mobilis priklausė geriausiai iš geriausių prancūziškų markių. 

Atvykau į Rosariją kartu su sūnumi - puikiu dvidešimtmečiu 
jaunuoliu; vėliau po tolimų, bet labai brangių mano širdžiai gimi- 
naičių mirties, paėmiau auklėti jų dukterį Eleną, visišką našlaitę 
ir be pragyvenimo lėšų. Nuo to laiko praėjo penkeri metai. Žanas 
jau sulaukė dvidešimt penkerių, o Elena - dvidešimties. Širdies 
gilumoje aš juos skyriau vienas kitam. 

Mes turėjome labai patikimus tarnus: kamerdinerį Žermeną, 
šaunų ir sumanų vairuotoją Modestą Simoną, dvi moteriškes — 
Editą ir Mari, mūsų sodininko Džordžo Rėlėjaus ir jo žmonos 
Anos dukteris. 

Tą dieną, gegužės dvidešimt ketvirtąją, mes susėdome prie 
stalo jau šviečiant lempoms, kurioms energiją tiekė generatorius, 
įrengtas sode. Be mūsų trijų, dalyvavo dar penki svečiai — anglai 

(tarp jų —- daktaras Beterstas) ir meksikiečiai (tarp jų — daktaras 
Morenas). | 

Šie du puikūs mokslininkai labai retai vienas kitam pritarda- 
vo, bet man buvo svarbiausia tai, kad juodu tikri šaunuoliai ir 
geriausi bičiuliai pasaulyje. 

Sėdėjo čia dar du anglosaksai — Viljamsonas (jam priklausė 
miesto žuvies verslovės) ir Roulingas, Rosarijo apylinkėse augi- 
nęs ankstyvąsias daržoves, iš kurių tikėjosi netrukus išspausti pa- 
dorų turtą. 

Pagaliau penktasis buvo meksikietis donas Mendosa — Rosa- 
rijo tribunolo pirmininkas, nepaprasto proto Žmogus ir nepaper- 
kamas teisėjas. 

Ramiai ir maloniai pavakarieniavome. Pamiršau visas nereikš- 
mingas kalbas, kurias kalbėjome prie stalo. Ir atvirkščiai — prisi- 
menu viską, kas buvo pasakyta po pietų, rūkant cigarus. 

Ne todėl, kad šis pokalbis pasirodė man labai reikšmingas, 
pats savaime, bet netrukus sekę žiaurūs įvykiai suteikė jam tiek 
svarbos, jog jis niekada neišdils iš mano atminties. 

Nežinia kaip — beje, nesvarbu kaip! — mūsų neskubus pašne- 
kesys palietė nuostabios pažangos, kurią pasiekė Žmogus, temą. 
Daktaras Beterstas lyg tarp kitko pastebėjo: 

-— Tikriausiai Adomas ir Ieva (savaime suprantama, kaip tikras 
anglosaksas jis ištarė šiuos vardus - Edemas ir Iva), sugrįžę į 
Žemę, ne juokais nustebtų! 

Šis teiginys pastūmėjo įsiplieksti diskusiją. Pavydus darvinis- 
tas, įsitikinęs natūralios atrankos teorijos šalininkas Morenas iro- 
nišku tonu paklausė Betersto, ar jis tikrai tiki legenda apie Rojų. 
Beterstas atkirto, kad jis pirmiausia tiki į Dievą, o kadangi Ado- 
mo ir Ievos egzistavimą patvirtina Biblija, jis atsisako diskutuoti 
šia tema. Morenas nedelsdamas paprieštaravo, kad į Dievą tiki ne 
mažiau kaip jo oponentas, tačiau pirmasis vyras ir pirmoji mote- 
ris greičiausiai buvo mitas, simbolis, vadinasi, nėra šventvagyste 
laikyti spėjimo, jog Biblija šitaip perduoda tai, kaip kuriančioji 
galia įkvėpė gyvybę pirmajai ląstelei, iš kurios išsivystė visas gy- 

vasis pasaulis. Beterstas smogė atsakomąjį smūgį, pareiškęs, jog 
jo aiškinimas nepanašus į tiesą, o kai dėl jo paties, tai jis, Beters- 
tas, linkęs laikyti save tikru dieviškosios valios kūriniu, o ne tie- 
sioginiu daugiau ar mažiau žmogiškųjų primatų palikuoniu... 
Tą valandėlę man pasirodė, kad ginčas vėl įsiliepsnos visa jė- 
ga, kai staiga jis nurimo, — oponentai atsitiktinai rado pagrindą 
susitarti. Beje, šitaip dažniausiai ir baigiasi moksliniai disputai. 
Grįžę prie pradinės temos, varžovai visiškai sutarė, kad ne- 
paisant to, kokia buvo žmogaus kilmė, jo pasiekta aukšta kultūra 
negali nežavėti. Didžiuodamiesi juodu išvardijo Žmonijos perga- 
les. Nepraleido nieko. Beterstas aukštino chemiją, kad ji tuoj tuoj 
turi susilieti su fizika ir sudaryti vieningą mokslą, kuris ims val- 
dyti vidinę materijos energiją. Morenas gyrė mediciną ir chirur- 
giją, kurių nepaprasti atradimai leido tikėtis artimiausioje ateity- 
Je gyvų organizmų nemirtingumo. Vėliau mokslininkai pasveiki- 
no vienas kitą su nepaprastais astronomijos laimėjimais. Tuo me- 
tu belaukdami danguje pasirodančių žvaigždžių mes šnekučiavo- 
mės apie Saulės sistemos septynias planetas. (/š šių žodžių gali- 
ma suprasti, kad žmogus ateityje sužinos, kad Saulės sistemoje 
esama daugiau negu aštuonios planetos, nes jis atras vienų ar 
kelias planetas už Neplūno orbitos. — Aut.) Pavargę nuo savojo 
entuziazmo, neseni ginčininkai nutarė truputį atsikvėpti. Kiti sve- 
čiai pasinaudojo momentu, kad savo ruožtu įterptų bent žodį, gar- 
bindami praktiškus išradimus, itin stipriai pakeitusius Žmogaus 
gyvenimo sąlygas. Geležinkeliai ir garlaiviai buvo naudojami ga- 
benti sunkiems ir dideliems kroviniams, ekonomiški orlaiviai — 
neskubioms kelionėms; pneumatiniai ir elektriniai traukiniai, du- 
miantys vamzdynais virš visų Žemynų ir jūrų, labai pravertė tiems, 
kas skuba. Pokalbyje buvo paminėta gausybė mašinų, viena už 
kitą protingesnių, pakeitusių gamyklose šimtus Žmonių. Nepa- 
miršo mano svečiai ir knygų spausdinimo, spalvotos fotograti- 
jos, bet labiausiai šlovino elektrą — šią veikliąją jėgą, be galo lanks- 
čią ir visur tinkančią. Žmonės buvo labai puikiai ištyrę elektros 
esmę ir savybes, kad be jokių sujungimų bet kuriuo atstumu galė- 

jo valdyti visokius mechanizmus, vesti jūrų, povandeninius ir oro 
laivus, susirašinėti, susikalbėti, be to, vienas kitą matyti per at- 
stumą. 

Trumpai kalbant, liejosi tikri, begaliniai ditirambai, kuriuos 
kuriant, beje, turėjau laimės ir aš prisidėti. Visi vieningai pritarė 
teiginiui, kad Žmonija pasiekė neregėtą intelektinį lygį, todėl ne- 
be už kalnų ir galutinė pergalė prieš gamtą. 

— Ir vis dėlto, — tyliu melodingu balsu prabilo teisėjas Mendo- 
sa, pasinaudojęs trumpa pauze, - aš leisiu sau pastebėti, kad kai 
kurios tautos, be pėdsakų dingusios nuo Žemės paviršiaus, kaž- 
kada buvo pasiekusios civilizaciją, lygią arba analogišką mūsiškei. 

— Kokios tautos? — vienu balsu sušuko sėdėjusieji prie stalo. 

— Na, kaipgi! Pavyzdžiui, babiloniečiai... 

Nuaidėjo garsus juokas. Ką jūs, palyginti senovės Babilono 
gyventojus su šių laikų žmonėmis! 

- Egiptiečiai, - ramiai tęsė donas Mendosa. 

Pašnekovai dar garsiau nusikvatojo. 

— Dar buvo atlantai. Mes nieko apie juos nežinome, bet dėl to 
jie darosi dar paslaptingesni. Taip pat turėkite galvoje, kad dar iki 
Atlantidos daugybė civilizacijų galėjo iškilti, suklestėti ir paslap- 
tingai išnykti. | 

Donas Mendosa ir toliau laikėsi savo nuomonės, todėl neno- 
rėdami jo įžeisti visi suvaidino, kad jo žodžius vertina rimtai. 

— Mano drauge, - atsargiai pamėgino paprieštarauti daktaras 
Morenas tonu, kuriuo paprastai mokomas vaikas, —- manau, jūs 
neimsite teigti, kad bent viena iš šių senovės tautų gali lygintis su 
mumis? Aš dar galiu sutikti, kad dvasiniu atžvilgiu jie buvo pa- 
siekę tokį pat kultūros lygį, bet mokslo srityje... 

— O kodėl gi ne? - nepasidavė donas Mendosa. 

— O todėl, - pasiskubino įsiterpti Beterstas, - kad mūsų išradi- 
mai tuo ypatingi, jog jie bematant paplinta po visą Žemę. Vienos 
ar net kelių tautų išnykimas negali sustabdyti ar kaip nors kitaip 
paveikti pasiektos pažangos esmės. Kad žmonių pastangos nuei- 
tų niekais, turėtų žūti vienu metu visa Žmonija. Ar pritariate šito- 

kiai hipotezei? 

Mūsų pašnekesio metu padariniai ir priežastys nuolatos vieni 
kitus gimdė ir vis tolo į intelektinės Visatos begalybę. Ne ilgiau 
kaip po valandėlės po daktaro Betersto klausimo įtikinamas ar- 
gumentas patvirtino Mendosos teisybę. Mes visai nieko neįtarda- 
mi ir toliau ramiai diskutavome; vieni atsirėmė į krėslų atlošus, 
kiti susidėjo alkūnes ant stalo, įsmeigę užjaučiamus žvilgsnius į 
garbingąjį Mendosą, kuris, kaip visi tikėjosi, turėjo prisipažinti 
pralaimėjęs po tokios anglosakso replikos. 

- Pirmiausia, — nė kiek nesutriko teismo pirmininkas, - reikia 
manyti, kad anksčiau Žemėje gyveno mažiau žmonių negu šian- 
dien, vadinasi, bet kuri tauta vienui viena galėjo pažinti Visatą. 
Be to, aš nelaikau absurdišku spėjimo, kad visas Žemės rutulio 
paviršius galėjo būti sunaikintas per vieną akimirką. 

Kaip tik tą akimirką — mes dar nespėjome ištarti bendro „na, 
na!“ — pasigirdo neįsivaizduojamas dundesys. Žemė sudrebėjo ir 
ėmė slysti iš po kojų, vila susvyravo ant savo pamatų. 

Pagauti baisaus siaubo, visi puolė laukan, stumdydamiesi ir 
vieni kitus versdami iš kojų. 

Vos mes išlėkėme pro duris, kai namelis bemat sugriuvo, po 
nuolaužomis palaidodamas pirmininką Mendosą ir kamerdinerį 
Žermeną, kurie bėgo paskutiniai. Po kelių visiškai natūralaus są- 
myšio sekundžių panorome kaip nors jiems padėti, kai staiga pa- 
sirodė sodininkas Rėlėjus ir jo žmona, bėgę kiek kojos neša iš 
apatinio sodo, kur juodu gyveno. 

— Jūra! - riktelėjo iš visų plaučių Rėlėjus. - Pažvelkite į jūrą! 

Aš atsigręžiau į vandenyno pusę ir sustingau: įprasta perspek- 
tyva labai pasikeitė. Beje, kad žmogaus širdį sukaustytų ledinis 
siaubas, argi nepakanka išvysti per akimirką pasikeitusios gam- 
tos, tos pačios gamtos, kurią mes laikome nuo amžių pastovia? 

Ir vis dėlto po kurio laiko susitvardžiau. Tikrasis žmogaus pra- 
našumas ne tas, kad jis gali nugalėti ir pajungti sau aplinką; mąs- 
tytojas tuo pranašumu laiko Visatos suvokimą ir pažinimą, t.y. 
gebėjimą laikyti ją savo proto mikrokosmose; o vėliau Žmogaus 

pranašumas — pakėlus maištą materijai gebėti išlaikyti ramybę ir 
sau sakyti: „Aš žūstu, na ir tegu! Bet bijoti - niekada!" 

Atsigavęs supratau, kuo dabartinis vaizdas skiriasi nuo anks- 
tesnio. Pakrantės skardžiai paprasčiausiai dingo, o mano sodas 
nusileido iki jūros lygio, jūros, kurios bangos jau prarijo sodinin- 
ko namelį ir įnirtingai plakėsi į apatinį gėlyną. 

Pasidarė aišku, kad kyla ne vanduo, o grimzta žemė. Ji nusi- 
leido daugiau kaip šimtą metrų ir toliau vis niro į vandenį. Tai 
galėjo paaiškinti, kodėl toks ramus vandenynas. 

Skubiai apsidairęs, bemat įsitikinau ir savo spėjimo teisingu- 
mu, ir tuo, jog Žemė nesiliovė grimzti. Iš tikrųjų vanduo vis dar 
kilo tokiu greičiu, kuris man pasirodė prilygstantis dviem met- 
rams per sekundę. Vadinasi, jeigu atsižvelgtume į atstumą iki pir- 
mųjų bangų, mus vanduo užlies ne vėliau kaip po dviejų minu- 
čių, jeigu, Žinia, žemės grimzdimo greitis nepasikeis. 

Sprendimą padariau tą pačią akimirką: 

— Automobilis! 

Mane visi suprato. Mes nubėgome prie garažo ir išvarėme lau- 
kan mašiną. Akimirksniu pripildėme benzino baką ir susigrūdo- 
me kaip pakliuvo į saloną. Mano vairuotojas Simona užvedė va- 
riklį, prigludo prie vairo, nuspaudė sankabą ir įjungęs ketvirtąjį 
greitį nurūko per kiemą; tuo metu Rėlėjus atvėrė vartus ir nedels- 
damas įsikabino į užpakalines linges. 

Ir pačiu laiku! Kai automobilis jau suko į kelią, užpakalyje 
pakilo vandens kalnas, užliejęs iki pusės mūsų ratus. Cha! Dabar 
mes galėjome juoktis iš jūros! Mors ir labai perkrautas, superli- 
muzinas išgelbėjo mus nuo vandenyno kėslų, jeigu, Žinia, grimz- 
dimas kada nors liausis... Gerai, kad yra kur pasitraukti, — kita 
vertus, blogiausiu atveju turime ne mažiau kaip dvi valandas kilti 
į pusantro tūkstančio metrų aukštį. 

Tačiau labai greitai turėjau pripažinti, kad džiaugėmės per anks- 
ti. Po to, kai pirmuoju truktelėjimu automobilis atplėšė mus-per 
dvi dešimtis metrų nuo kunkuliuojančių putų, Simona nesiliovė 
iš visų jėgų spausti kuro pedalą, bet bergždžiai — distancija nedi- 

dėjo. Žinoma, dvylikos žmonių svoris lėtino automobilio greitį, 
bet, kad ir kaip ten būtų, mūsų greitis prilygo dundančio ir trium- 
fuojančio vandens puolimo greičiui. 

Suvokę, kokia pavojinga situacija, mes visi, išskyrus Simona, 
sekusio kelią, atsigręžėme atgal. Ir - o siaube! — išvydome tik 
beribę vandens platybę. Mūsų nuvažiuotas kelias irgi bemat din- 
go po bangomis. Jūra tuo metu nurimo. Už mūsų nugarų tyvulia- 
vo tylus ir ramus ežeras, kuris be paliovos pūtėsi ir tolydžio pam- 
po. Niekada nebūčiau pagalvojęs, kad iš pažiūros ramus vanduo 
gali taip baisiai persekioti. Veltui mes stengėmės nuo jo pabėgti; 
jis kilo nepermaldaujamai ir negailestingai... 

Simona, kuris nenuleido akių nuo kelio, ūmai atsigręžęs tarė: 

— Mes jau pusiaukelėje iki viršūnės. Dar valanda kelio. 

Visi krūptelėjome. Oho! Po valandos pasieksime perėją, o pas- 
kui turėsime leistis! Ir nepadės mums joks greitis! Mus neišven- 
giamai pasivys pašėlusio vandens lavina! 

Prabėgo valanda, bet niekas nepasikeitė. Mes jau matėme aukš- 
čiausią kalno tašką, kai ūmai pajutome galingą smūgį, kuris stip- 
riai bloškė į šalį mūsų limuziną; atrodė, kad jis atsimušęs į aukštą 
šalikelę suduš į šipulius. Tą pačią akimirką mums už nugarų iški- 
lo milžiniška banga, akimirksniu pakibo virš mūsų ir putota masė 
užgriuvo automobilį... Ar mes jau žuvome? 

Ne! Vanduo atsitraukė virdamas iš įniršio, o variklis suriau- 

mojo, padidino apsisukimus, ir mašina šoktelėjo pirmyn išven- 
gusi kitos bangos smūgio. 
Kodėl taip ūmai padidėjo automobilio greitis? Nevilties kupi- 
nas Anos Rėlėj riksmas viską paaiškino: vargšė išvydo, kad jos 
vyras jau nebesilaiko už lingių. Matyt, mūša nuplovė nelaimėlį, 
todėl palengvėjęs automobilis pajėgė nugalėti pakilimą. 

Netikėtai mašina sustojo. 

— Kas atsitiko? — paklausiau Simona. — Avarija?) 

Net tokiomis tragiškomis aplinkybėmis Simona neprarado pro- 
fesinio išdidumo; jis paniekinamai gūžtelėjo pečiais, leisdamas 
suprasti, kad patirti avariją - neįmanomas dalykas jo klasės vai- 

ruotojui, ir be žodžių mostelėjo ranka į kelią. Sustojimo priežas- 
tis man bemat paaiškėjo. 

Mažiau kaip už dešimties metrų nuo mūsų kelias buvo nu- 
pjautas. 

„Nupjautas“ — tiksliai pasakyta: tarytum kažkas peiliu jį per- 
pjovė. O už aštraus krašto vėrėsi tamsi bedugnė. 

Mes išsigandę apsidairėme, būdami tikri, kad išmušė paskuti- 
nė mūsų valanda ir besotis vandenynas prarys po kelių sekun- 
džių... 

Nepaguodžiamoji Ana ir jos dukterys verkė; mes, nors ir kaip 
tai atrodytų šventvagiška, staiga vienu balsu džiaugsmingai suri- 
kome: vanduo daugiau nebekilo ir nebepuolė, tiksliau, liovėsi 
grimzti žemė. Matyt, nesenas smūgis buvo paskutinis siaubingo 
gamtos kataklizmo atodūsis. Vandenynas sustojo, mūšos linija 
matėsi už šimto metrų žemiau to taško, kur sustingo automobilis, 
panašus į uždususį nuo greito bėgimo žvėrį. 

Be galo pavargę nuo išgyvento pavojaus, mes sugulėme šalia 
vienas kito ant akmenuotos žemės; manau, kad Dievas man atleis 
už tai, kad nejučiomis užsnūdau! 


* * k 


Naktį 


Nubudau nuo siaubingo dundėjimo. Kuri valanda? Neaišku. 
Aišku tik, kad mus supa nakties tamsa. 

Dundesys sklido iš bedugnės, kurioje dingo mūsų kelias. Kas 
ten atsitiko? Galėjau prisiekti, kad ten pratrūko vandens kriokliai 
ir vyko gigantiškos bangų ir srautų grumtynės. Taip, viskas taip ir 
buvo. Putų purslai tiško net iki mūsų ir vandens dulkės dengė 
mūsų galvas. 

Paskui palengva įsiviešpatavo ramybė... Grįžo tyla... Pašvie- 
sėjo dangus. Brėško rytas. 

Gegužės 25 d. 


Kokia kančia - lėtai suvokti savo siaubingą padėtį! Iš pradžių 
galėjau įžvelgti tik artimiausias apylinkes; bet pamažu vaizdas 
ryškėjo, tarytum apgaulinga viltis vieną po kitos kėlė begalinę 
daugybę lengvų uždangų; ir pagaliau atėjo valanda, išsklaidžiusi 
paskutines iliuzijas - mes esame saloje. Iš visų pusių plyti jūra. 
Dar vakar mes buvome tarp kalnų viršūnių, kurių dauguma buvo 
aukštesnės už mūsų; šios viršūnės dėl absoliučiai neaiškių prie- 
žasčių išnyko, liko tik vienui vienintelė. Mes dabar stovime ant 
lopinėlio tvirtos žemės viduryje didžiulio rato, kurį nubrėžė hori- 
zontas. 

Pakako vieno žvilgsnio, kad išvystum visą salelę, kurioje tik 
stebuklas suteikė mums prieglobstį. Salelė iš tikrųjų nedidelė: 
geriausiu atveju tūkstantis metrų ilgio ir penki šimtai pločio. Į 
šiaurę, vakarus ir pietus nuo jos aukščiausio taško, iškilusio virš 
vandens vargu ar per šimtą metrų, tysojo nuožulnūs skardžiai. Į 
rytus — status šlaitas. | 

Kaip tik į šią pusę ir nukrypo mūsų akys. Anksčiau čia stūkso- 
jo kalnai, o už jų driekėsi Meksika. Kaip siaubingai pasikeitė pei- 
zažas per vieną trumpą pavasario naktį! Kalnai ir Meksika išny- 
ko po vandeniu! Jų vietoje liko tik begalinė vandens dykynė! Pa- 
gauti siaubo, visi pažvelgėme vienas į kitą. Mes pakliuvome į 
spąstus be maisto, be vandens - ant plikos siauros uolos. Nėra nė 
menkiausios vilties išsigelbėti. Nusivylę susmukome ant žemės, 
laukdami mirties. 


„Virdžinijos“ laive. Birželio 4 d. 


Neprisimenu, kaip praleidome vėlesnes dienas. Tikriausiai aš 

buvau visiškai netekęs nuovokos ir atsigavau tik mus paėmusia- 
me laive. Tiktai tada sužinojau, kad mes toje salelėje praleidome 
ištisas dešimt dienų. Viljamsas ir Roulingas mirė iš alkio ir troš- 
kulio. Iš penkiolikos žmonių, buvusių mano viloje katastrofos aki- 
mirką, liko gyvi tik devyni: mano sūnus Žanas, Elenos auklėtoja, 
vairuotojas Simona, praradęs savo geležinį keturratį draugą, Ana 
Rėlėj ir dvi jos dukterys, daktaras Beterstas, profesorius More- 
nas ir pagaliau šių eilučių autorius. 

„Virdžinija“ buvo krovininis mišraus tipo laivas, turėjęs ir bu- 
res, ir garo mašiną, - gana senas ir lėtas laiviūkštis, kurio vanden- 
talpa — tik du tūkstančiai tonų. Kapitonas Morisas vadovavo dvi- 
dešimties anglų jūreivių įgulai. 

Prikrauta balasto, „Virdžinija“ išplaukė iš Melburno beveik 
prieš mėnesį ir pasuko link Rosarijo. Kelionė praslinko be dides- 
nių nuotykių, tiktai naktį iš gegužės dvidešimt ketvirtosios į dvi- 
dešimt penktąją įgula savo nuostabai pastebėjo nežinia iš kur at- 
sklidusias neregėto aukščio ir tokio pat niekam nematyto ilgumo 
bangas, kurios nesukėlė pavojaus laivui. Tokios bangos buvo tik- 
rai išskirtinis reiškinys, tačiau kapitonas net neįtarė katastrofos, 
įvykusios tą naktį, todėl labai apstulbo, vietoj Rosarijo radęs tik 
jūrą. 

Iš visos Meksikos pakrantės buvo likusi tik ši salelė. 

„Virdžinijos“ jūreiviai išlipo į salelę ir rado mus. Du iš vie- 
nuolikos jau buvo mirę; likusius nugabeno į laivą. Taip mes bu- 
vome išgelbėti. 


Ieškant sausumos. Sausis ar vasaris 


Beveik aštuoni mėnesiai skiria ankstesnes eilutes nuo dabar 
rašomų. Aš žymiu datą šitaip neaiškiai dėl to, kad nebegaliu tiks- 
liai nustatyti laiko. Aštuonis mėnesius tęsėsi rūsčių išgyvenimų 
laikotarpis, kai mes palengva suvokėme visą savo nelaimės dydį. 

Paėmusi mus, „Virdžinija“ visu greičiu nuplaukė į rytus. Kai 
aš atsigavau, salelė, kurioje regis, mes visi buvome pasmerkti 
mirčiai, jau buvo dingusi už horizonto. Kaip rodė apskaičiavi- 
mai, kuriuos padarė kapitonas, kol aš gulėjau praradęs nuovoką, 
mes praplaukėme tą vietą, kur anksčiau buvo Mechikas. Bet iš 
didžiulio miesto neliko netgi kalnų, kažkada dunksojusių jo cent- 
re. Kiek aprėpė akys, niekur nesimatė jokios sausumos; iš visų 
pusių bangavo begalinė jūra. 

Galima iš proto išeiti! Visa tai, kas įvyko, netilpo galvoje. Dar 
ko! Visa Meksika atsidūrė po vandeniu! Mes su siaubu žvelgėme 
vienas į kitą ir klausėme savęs, kaip toli siekė baisioji katast- 
rofa... 

Pats kapitonas norėjo tai Žinoti; pakeitęs kursą, jis pasuko lai- 
vą į šiaurę: jeigu Meksika daugiau neegzistavo, tai dar nereiškė, 
Jog tokia pat lemtis ištiko ir visą Amerikos žemyną. 

Tačiau viltys buvo tuščios. Mes plaukėme į šiaurę dvylika die- 
nų, bet taip ir neradome sausumos; dar daugiau — neišvydome 
žemės ir per visą kitą mėnesį, nors nuolatos keitėme kursą; vieną 
dieną pasukome į pietus. Galų gale teko pripažinti neįtikėtiną da- 
lyką: taip, Amerika visiškai paskendusi! 

Nejaugi mes buvome išgelbėti vien dėl to, kad galėtume dar 
sykį patirti agonijos kančias? Ir teisybė -— priežasčių baimei paka- 
ko. Nekalbant jau apie maisto produktus, tirpusius kas dieną, dar 
vienas pavojus tykojo įgulos: ką daryti, kai baigsis anglys ir ma- 
šina sustos tarsi nukraujavusio gyvūno širdis. Štai kodėl birželio 
keturioliktąją — mes tada dreifavome netoli nuo tos vietos, kur 
anksčiau buvo Buenos Airės - kapitonas Morisas įsakė užgesinti 
pakurą ir pakelti bures. Paskui jis sušaukė „Virdžinijos“ įgulą bei 
keleivius ir, keliais žodžiais apibūdinęs situaciją, paprašė visų 
gerokai pagalvoti ir rytoj bendrame pasitarime pasiūlyti, kaip iš- 
eiti Iš šios padėties. 

Nežinau ar kuris iš mano bendros nelaimės draugų ką nors 
sugalvojo daugiau ar mažiau naudinga. Apie save negaliu to pa- 
sakyti. Naktį netikėtai pakilo audra ir iš laivo darbotvarkės iš- 

braukė kapitono klausimą. Įnirtingas vėjas nunešė laivą į vaka- 
rus; bet kurią akimirką mus galėjo praryti įšėlęs vandenynas. 

Uraganas be paliovos siautė trisdešimt penkias dienas. Atro- 
dė, jis niekada nebenurims, bet rugpjūčio devynioliktąją geri orai 
nusistovėjo taip pat ūmai, kaip ir užklupo uraganas. Kapitonas 
ėmėsi nustatinėti laivo buvimo vietą; apskaičiavimai parodė ke- 
turiasdešimt laipsnių šiaurės platumos ir šimtą keturiolika laips- 
nių rytų ilgumos. Pekino koordinatės. 

Vadinasi, mes net neįtardami praplaukėme virš Polinezijos, o 
galbūt ir virš Australijos, ir ten, kur dabar dreifuoja mūsų laivas, 
kažkada driekėsi imperijos, turinčios keturis šimtus milijonų žmo- 
nių, sostinė! 

Nejaugi ir Aziją ištiko Amerikos lemtis? 

Netrukus tuo ir įsitikinome. „Virdžinija“ toliau keliaudama į 
pietryčius, pirmiausiai nuplaukė virš Tibeto, o paskui ir virš Hi- 
malajų. Čia turėjo kilti pačios aukščiausios Žemės rutulio viršū- 
nės. Tačiau visomis kryptimis regėjome tik lygų vandens pavir- 
šių. Vadinasi, planetoje daugiau nebėra nė lopinėlio sausumos, 
išskyrus mus išgelbėjusią salelę? Vadinasi, mes vieni likome po 
katastrofos? Mes esame paskutinieji pasaulio, palaidoto po ban- 
guojančiom platybėm, gyventojai? 

Jeigu iš tikrųjų šitokia padėtis, tai netrukus ateis ir mūsų eilė. 
Nors ir kaip taupėme, produktai palengva seko; nebuvo jokios 
vilties jų papildyti. 

Aš trumpinu savo pasakojimą apie neįtikėtiną mūsų plaukio- 
jimą, nes jeigu jį išdėstyčiau su visomis smulkmenomis, galėčiau 
išsikraustyti iš galvos. Tik pasakysiu, kad šių pragariškų klajonių 
metu mes patyrėme tikrą siaubą. O, begalinis kelias po bekraštę 
jūrą! Kasdien tikėti, kad tuoj tuoj rasime sausumą, bet jos nė 
ženklo! Apžiūrėti Žmonių nupieštus vingiuotų krantų žemėlapius 
tr prieiti prie išvados, jog nieko jau nebeliko iš tų vietų, kurios 
laikytos amžinos! Prisiminti, kad Žemėje plakė milijonai žmonių 
širdžių, kad milijardai gyvų organizmų knibždėjo jos paviršiuje 
ir atmosferoje; suprasti, jog viskas vienu akimirksniu Žuvo, jog 

gyvybė užgeso kaip ugnelė papūtus stipresniam vėjeliui! Visur 
ieškoti į save panašių, bet bergždžiai! Daugybę sykių įsitikinti, 
kad aplinkui — nė gyvos dvasios, ir palengva suvokti, kad esi vi- 
siškai vienišas negailestinguose gamtos gniaužtuose! 

Ar radau žodžius, kurie atspindėtų mūsų liūdesį? Nežinau. Tik- 
riausiai nė vienoje kalboje jų - tinkamų - tiesiog nėra. 

Susipažinę su jūra, kur anksčiau buvo Indostanas, mes dešim- 
tį dienų plaukėme į šiaurę, o vėliau į vakarus. Niekas nepasikeitė, 
kai perkirtome Uralo kalnus, dabar tūnančius po vandeniu, ir at- 
sidūrėme vandens platybėse, tyvuliuojančiose virš buvusios Eu- 
ropos. Paskui pasukome į pietus iki dvidešimtojo laipsnio platu- 
mos anapus pusiaujo, vėliau, nusivylę beprasmiškomis paieško- 
mis, vėl atsigręžėme į šiaurę ir nuplaukėme iki pat Pirėnų platu- 
mos; ir čia visur bangavo vandenys, prariję Afriką ir Ispaniją. Po 
teisybei, mes pradėjome įprasti prie savo padėties. Kuo toliau 
plaukė laivas, tuo daugiau mylių žymėjome žemėlapyje, o įgulos 
nariai vis abejingiau tarpusavyje kalbėjo: „Čia kažkada buvo 
Maskva... Varšuva... Berlynas... Viena... Roma... Tunisas... 
Timbuktu... Sent Lujisas... Oranas... Madridas..." Žmogus pri- 
sitaiko prie visko, todėl šie tragiški žodžiai sprūdo iš lūpų jau be 
emocijų. 

Ir vis dėlto supratau, kad nepraradau gebėjimo kentėti. Sykį — 
tai atsitiko apytikriai gruodžio vienuoliktąją - kapitonas Morisas 
tarė: 

— Štai čia buvo Paryžius... 

Išgirdus šiuos žodžius, mano širdis vos neiššoko iš krūtinės. 
Visas pasaulis prasmego į pragarmę — ir tegu! Bet Prancūzija, 
mano Prancūzija! Ir Paryžius - jos simbolis! 

Išgirdau kažką kūkčiojant. Atsigręžiau: raudojo Simona. 

Dar keturias dienas mus nešė burės į šiaurę; pasiekę Edinbur- 
go platumą, pasukome į pietvakarius ieškodami Airijos, paskui 
patraukėme į rytus... „Virdžinija“ jau plaukė ten, kur nešė vėjai, 
nes viena kryptis niekuo nebesiskyrė nuo kitos... 

Praplaukėme virš Londono, visa įgula pasveikino jo povande- 

ninį kapą, o po penkių dienų jau pralingavome virš Dancigo; ha- 
pitonas Morisas įsakė pakeisti kursą ir vėl pasukti į pietvakarius. 
(Dancigas - dabar vadinamo Gdansku. — Aut.) Vairininkas ne- 
prieštaraudamas pakluso. Koks skirtumas, kur plaukti, jeigu vi- 
sur tas pat? 

Dar po devynių dienų suvalgėme paskutines galetas. (Galeros 
— akyti, nesaldūs arba salsvi sausainiai iš kvietinių miltų. 
Vartojami vietoj duonos. ) Apstulbę žvelgėme vieni į kitus, kai 
kapitonas Morisas įsakė užkurti garo mašiną. Ką jis čia sumanė, 
ko tikėjosi? Aš iki šiol vis dar klausiu savęs, bet įsakymas buvo 
įvykdytas, ir laivo greitis padidėjo. 

Po dviejų dienų pradėjome jausti pašėlusį alkį. Dar po dienos 
bemaž visi atsisakė keltis; tiktai kapitonas, Simona, keli įgulos 
nariai ir aš radome jėgų valdyti laivą. 

Penktąją dieną savanorių vairininkų ir mechanikų sumažėjo, 
o šeštąją jau niekas nebepakilo ant kojų. 

Mūsų plaukiojimas tęsėsi ilgiau negu septynis mėnesius. Iš- 
raižėme jūras visomis kryptimis. Ir štai, atėjo regis, sausio aštun- 
toji (sakau: „regis“, nes negaliu tiksliau nurodyti — kalendorius 
senų seniausiai prarado mums reikšmę). 

Taigi tą dieną aš stovėjau prie vairo, sukaupęs visą savo nusi|- 
pusį dėmesį vien tam, kad išlaikyčiau laivo kursą, kai staiga va- 
karuose pasirodė kažkas neįprasta. Baimindamasis tapti savo pa- 
ties troškimų žaisleliu, aš išpūčiau akis ir netrukus pradėjau staugti 
(kaip alkanas vilkas staugia prieš mėnulį). Paskui įsitvėręs štur- 
valo, kad nenugriūčiau, surikau iš visų jėgų: 

— Žemė! Priekyje už dešiniojo borto! 

Mano žodžiai suveikė magiškai. Bemirštantieji atsistojo ir virš 
dešiniojo borto planšyro pasirodė jų perregimi veidai. ( Planšyras 
- sija, užbaigianti viršutinį laivo borto kraštą. ) 

- Iš tikrųjų žemė! - pasakė kapitonas Morisas, atidžiai ištyręs 
tamsų debesį, iškilusį iš vandenų horizonte. 

Po pusvalandžio laive jau niekas neabejojo naujiena. Tai bu- 
vo sausuma viduryje Atlanto! Bet apžiūrėjus šią tikrai ilgai lauk- 


207 


tą sausumą neviltis vėl įsismelkė į mūsų širdis. 

Krantas nebuvo panašus į jokį kitą, be to, niekas anksčiau ne- 
buvo regėjęs tokio pirmykščio nykumo. 

Iki katastrofos gyvenome žemėje, kurioje vyravo žalia spalva. 
Nė vienas iš mūsų nėra buvęs tokiose tuščiose ir nykiose vietose: 
nei krūmelio, nei žolės kuokšto, nei samanų lopinėlio arba pievu- 
tės, nei stiebelio. Nieko tokio. Virš netvarkingos uolienų nuolau- 
žų sangrūdos kilo niūrių uolų masės - tikras liūdesio ir nusimini- 
mo įsikūnijimas. 

Dvi dienas mes plaukiojome palei skardingą krantą, ieškoda- 
mi bent menkiausios įlankėlės. Tiktai antrosios paros pavakaryje 
radome erdvę įlanką, gerai apsaugotą nuo atviros jūros vėjų, čia 
pagaliau „Virdžinija“ nuleido inkarą. 

Vos tik sulipę į valtis, pirmiausiai ėmėme ieškoti maisto. Pa- 
stebėjome, kad smėlėtą pakrantę buvo sėte nusėję šimtai vėžlių ir 
milijonai kriauklių. Tarp pakrantės akmenų radome nesuskaičiuo- 
jamą gausybę krabų, omarų, langustų, jau nekalbant apie didžiu- 
lius būrius žuvų. Matyt, šitaip tankiai apgyvendinta jūra galės 
mus maitinti nežinia kiek laiko. 

Atgavę jėgas, mes užsiropštėme siaurais tarpekliais į plynaukš- 
tę, kuri labai priminė plačią lygumą. Išorinis krantų vaizdas mū- 
sų neapgavo; iš visų pusių ir visomis kryptimis tiktai pliki akme- 
nys, dengiami daugiausia išdžiūvusių vandens augalų, nė men- 
kiausios žolelės, jokios gyvybės Žymės nei žemėje, nei danguje. 
Vietomis saulėje blizgėjo nedidelės balos, kai kur netgi tvenkinė- 
liai. Paragavę vandens, įsitikinome, jog jis sūrus. 

Tiesą sakant, šis faktas tik patvirtino mūsų pirminį spėjimą, 
kad sala ką tik iškilo iš vandens gelmių, todėl ir buvo tokia bevai- 
sė ir tuščia, visa dengiama storo dumblo sluoksnio, kuris saulės 
spinduliuose jau pradėjo trūkinėti ir byrėti dulkėmis... 

Kitą dieną, vidurdienį, kapitonas nustatė mūsų buvimo vietą: 
matavimai parodė septyniolika laipsnių dvidešimt minučių šiau- 
rės platumos ir dvidešimt tris laipsnius penkiasdešimt penkias 
minutes vakarų ilgumos. Perkėlę šį tašką į žemėlapį, pamatėme, 

kad esame viduryje vandenyno, netoli nuo buvusio Žaliojo Ky- 
šulio. Bet dabar į vakarus stūksojo sausuma, o į rytus — jūra, ir 
driekėsi ji tiek, kiek regėjo akys. 

Ilgai nesukę galvų, iškrovėme „Virdžiniją“. Į plynaukštę nu- 
nešėme viską, ką turėjome laive. Laivą patikimai įtaisėme nulei- 
dę keturis inkarus į penkiolikos sieksnių gilumą. Šioje ramioje 
įlankoje „Virdžinijai“ negrėsė jokie pavojai. Prasidėjo naujas gy- 
venimas. Pirmiausiai reikėjo... 


*** 


Pasiekęs šią vietą zartogas Sofras sustojo. Rankraštis čia pir- 
mąsyk nutrūko; galimas daiktas, dingo gana daug puslapių; pas- 
kui, kiek jis galėjo spręsti, pasitaikė vis didesnių spragų. Nepai- 
sant saugaus dėklo, daug puslapių sugadino drėgmė. Jų turinys 
dingo amžiams. Toliau išliko tik įvairaus ilgumo fragmentai, ku- 
riuos Sofras išdėstė štai tokia tvarka: 


**k 


„..pamažu pradedame priprasti 

Kiek prabėgo laiko nuo to momento, kai mes išlipome į kran- 
tą? Nežinau. To paklausiau daktaro Moreno, kuris vedė praėjusių 
dienų kalendorių. Jis atsakė: „Šeši mėnesiai", — ir pridūrė: „Arba 
maždaug tiek", — nes bijojo apsirikti. 

Blogas ženklas! Praėjo tik pusmetis, o mes jau nebepajėgėme 
tiksliai matuoti laiko. 

Beje, dėl šitokio mūsų negrabumo nėra ko stebėtis. Visą dė- 
mesį, visas jėgas skiriame, kad išgyventume. Uždavinių uždavi- 
nys —- gauti maisto. Ką mes valgome? Kai pasiseka, žuvį; gaudo- 
me jas kassyk vis sunkiau ir sunkiai, nes nuolatinis mūsų žūklavi- 
mas pradeda jas gąsdinti. Taip pat kertame vėžlių kiaušinius ir 
valgomuosius vandens augalus. Vakarop pasisotiname, bet taip 
pavargstame, kad galvojame tik apie miegą. 

Iš „Virdžinijos“ burių pasidarėme palapines. Manau, kad arti- 
miausiu laiku turėtume pasistatyti patikimesnius būstus. 

"Kai kada pasiseka nušauti kokį nors paukštį. Čia išliko dešim- 
tys pažįstamų plunksnuočių rūšių; daugiausiai tų, kurie gali toli 
nuskristi, — tai kregždės, žuvėdros, albatrosai ir kai kurie kiti. Jie 
nuolatos sukiojasi virš mūsų stovyklos, laukdami liekanų nuo mū- 
sų skurdžių valgių stalo. Kai kada randame iš bado pastipusių 
paukščių ir šitaip sutaupome brangius šovinius. 

Laimei „Virdžinijos“ triume radome maišą grūdų ir pusę jų 
pasėjome. Jeigu kviečiai užaugs, pasidarys truputį lengviau. Bet 
ar jie čia prigis? Akmenys storu sluoksniu dengia jūrų sąnašas, 
dumbluotą smėlį tręšia supuvę vandens augalai. Kai tik išsilaipi- 
nome, visos salos paviršius buvo permirkęs druska; bet vėliau 
liūtys sąžiningai jį nuplovė, todėl dabar visos įdubos prisipildė 
gėlo vandens. 

Tačiau dirvoje kol kas dar nemažai esama druskos; upokšniai 
ir netgi upės, kurios pradėjo čia formuotis, tebeneša sūrokus van- 
denis. 

Kai nutarėme pasėti kviečius, palikę pusę atsargai, vos tarpu- 
savyje nesusimušėme - dalis „Virdžinijos“ įgulos vyrų pareika- 
lavo nedelsiant iškepti duonos. Teko... 


* * X 
„kurie buvo „Virdžinijos? laive. Šios dvi poros triušių pasi- 


slėpė salos gilumoje, ir niekas daugiau jų nebematė. Tikiuosi, jie 
susirado sau maisto. Galbūt ir be mūsų valios žemė išaugins... 


** k 
„„.mes čia gyvename mažiausiai porą metų! Kviečiai išaugo 
kaip reikiant! Mes jau beveik nebestokojame duonos, o mūsų lau- 


kai pamažu platėja. Bet kaip sunku kariauti su paukščiais! Jų ga- 
na keistai padaugėjo, ir visi tik ir suka virš mūsų javų... 

**x* 


Nepaisydama nuostolių, apie kuriuos kalbėjau anksčiau, mū- 
sų maža gentis nesumažėjo. Priešingai, mano sūnus ir auklėtoja 
jau susilaukė trijų vaikų; ir kitos trys poros turi po tiek pat. Visi 
vaikai auga sveiki. Atrodo, jog žmonių giminė, po to, kai jų skai- 
čius sumažėjo, sustiprėjo ir pasidarė gyvybingesni. Bet kiek dar 
priežasčių... 


**k 


...prieš dešimtį metų mes nieko nežinojome apie šį žemyną. 
Mes ištyrėme sausumą tik kelių kilometrų spinduliu aplink išsi- 
laipinimo vietą. Daktaras Beterstas sugėdino mus dėl minkšto cha- 
rakterio: jam reikalaujant sutvarkėme, aprūpinome ir apginkla- 
vome „Virdžiniją“, - šiam darbui sugaišome apie šešis mėnesius; 
paskui išvykome į tyrinėjimų ekspediciją. 

Užvakar grįžome iš kelionės. Klajojome kur kas ilgiau negu 
tikėjomės, nes norėjome iki galo įvykdyti sau iškeltą užduotį. 

Mes apiplaukėme žemyną, kuris mus priglaudė ir kuris, regis, 
buvo paskutinė sausumos salelė visoje planetoje. Jo krantai visur 
vienodi — labai statūs ir labai tušti. 

Kelis sykius išlipome iš laivo ir ėjome į žemyno gilumą: vylė- 
mės rasti Azorų ir Madeiros, iki katastrofos buvusių Atlanto van- 
denyne, pėdsakus, - pagal mūsų apskaičiavimus, šios salos neiš- 
vengiamai turėjo tapti naujojo žemyno dalimi. Tačiau mums ne- 
pasisekė rasti nė menkiausio jų egzistavimo požymio. Tiktai pa- 
aiškėjo, kad salų vietoje žemės paviršius tarsi susprogdintas iš 
vidaus ir apipiltas storu lavos sluoksniu. Tikriausiai jos buvo stip- 
rių ugnikalnių išsiveržimo centras. 

Neradę to, ko ieškojome, vis dėlto Azorų salų platumoje apti- 
kome pusiau po lava glūdinčius žmonių veiklos pėdsakus. Bet ne 
mūsų vakarykščių amžininkų, ne, mes išvydome anksčiau nema- 

tytų kolonų nuolaužas ir puodų šukes. Ištyręs liekanas, daktaras 
Morenas spėjo, kad šie radiniai priklauso senovės Atlantidai, o 
juos į paviršių iškėlė lavos srautai. 

Galimas daiktas, daktaras Morenas sako teisybę. Legendinė 
Atlantida, jeigu ji kada nors egzistavo, turėjo driektis apytikriai 
ten, kur dabar iškilo naujasis mūsų žemynas. Keista, kad toje pa- 
čioje vietoje pasikeitė trys Žmonijos, ir kiekviena savo kelią pra- 
dėjo nepriklausomai nuo ankstesnės. 

Kad ir kaip ten būtų, prisipažįstu, šis klausimas menkai mane 
jaudina: mes turime pernelyg daug problemų dabartyje, kad do- 
mėtumės praeitimi. 

Kai grįžome namo, tai tiesiog apstulbome: palyginti su visu 
žemynu, mūsų kraštas atrodė iš tikrųjų esąs rojus. Pirmiausia to- 
dėl, kad žalia spalva, praeityje vyravusi gamtoje, mūsų vietovėje 
jau pradėjo plisti ir vešėti, o ten, kur mes lankėmės kelionės me- 
tu, nekėlė nė menkiausio daigelio. Anksčiau mes nelabai paste- 
bėjome šį faktą, bet dabar jis krito į akis. Žolės stiebeliai, kurių 
nebuvo, kai išsilaipinome į krantą, dabar kyšojo daugelyje vietų. 
Tiesa, mūsų laukuose kol kas auga tik pačios paprasčiausios rū- 
šys, - matyt, jų sėklas čia atnešė paukščiai. 

Nereikia galvoti, kad be šių kelių senųjų augalų rūšių daugiau 
nieko nebuvo. Priešingai, dėl gebėjimo keistis čia atsirado nauja 
augalija, tiesa, kol kas tik jos pradmenys, tačiau jie daug ką pra- 
našavo. Jūrų augalai, dengę žemyną, kai jis iškilo iš vandenynų 
gelmių, beveik visi žuvo saulės šviesoje. Tačiau kai kurie išsilai- 
kė ežeruose, tvenkiniuose ir balose, kurie pamažu džiūvo nuo kait- 
ros. Tačiau netrukus pradėjo formuotis nauji upokšniai ir upės, 
visiškai tinkamos jūrų augalams, kadangi vanduo jose tebebuvo 
sūrus. Kai dirvos paviršius, o vėliau ir gilesni jos sluoksniai nu- 
druskėjo, didžioji dalis šių augalų išnyko. Tačiau kai kurie išei- 
viai iš jūros prisitaikė prie naujų gyvenimo sąlygų ir ėmė plisti 
gėlame vandenyje, taip pat, kaip anksčiau sūriame. Tačiau proce- 
sas čia nesustojo: augalai, sugebėję išlikti, prisitaikė ir prie atmo- 
sferos; po to, kai iš pradžių įprato prie gėlo vandens, paskui — 


213 


želti pakrantėse, vėliau ėmė vis sparčiau slinkti į žemyno gilumą. 
Visus nustebino kaita, įvykusi tiesiog mūsų akyse, —- mes įsiti- 
kinome, kad augalų formos keičiasi kartu su fiziologija. Jau ke- 
liolika stiebelių tylutėliai ėmė stiebtis į saulę. Galima pranašauti, 
jog kada nors vėl suvešės įvairiopa augmenija, kad vėl įsilieps- 
nos nauja ir žiauri išlikimo kova tarp naujųjų ir senųjų rūšių. 
Tai, kas atsitiko su augmenija, neaplenkė ir gyvūnijos. Netoli 
nuo vandens srautų galėjai pamatyti senųjų rūšių jūros gyvūnus, 
daugiausia moliuskus ir vėžiagyvius, kurie pamažu virto sausu- 
mos gyventojais. Orą raižė skraidančios žuvys - jau labiau paukš- 
čiai negu žuvys. Jų sparnai kas kart ilgėjo, o uodega leido... 


** 


Paskutinis rankraščio fragmentas — pabaiga — beveik išliko 
sveikas. 


„..visiškai senas. Kapitonas Morisas mirė. Daktaras Beterstas 
sulaukė šešiasdešimt penkerių, daktaras Morenas — šešiasdešim- 
ties, o aš - šešiasdešimt aštuonerių. Netrukus mes baigsime savo 
gyvenimo kelią. Tačiau nieko nepaisydami spėsime atlikti savo 
svarbiausiąją misiją — padėti būsimoms kartoms jų laukiančioje 
kovoje. 

Bet ar apskritai kada nors išvys pasaulį tos būsimos kartos? 

Aš linkęs atsakyti teigiamai, kai žvelgiu į didėjantį skaičių 
panašiųjų į mane: vaikai gimsta ir auga, be to, palankus klimatas 
ir plėšrių žvėrių nebuvimas skatina gana ilgai gyventi. Mūsų ko- 
lonija jau patrigubėjo. 

Kita vertus, pastebiu, kaip laipsniškai degraduoja mano nelai- 
mės bičiulių protai. 

Mūsų mažas būrelis, išsilaipinęs į naująjį žemyną, turėjo ge- 
rus šansus: tarp mūsų buvo nepaprastai vyriškas ir sumanus žmo- 

gus — dabar jau miręs kapitonas Morisas, du geriau išsilavinę vy- 
riškiai negu eiliniai žmonės, —- mano sūnus ir aš, ir du tikri moks- 
lininkai - daktaras Beterstas ir daktaras Morenas. Su tokiais žmo- 
nėmis buvo galima šį bei tą nuveikti. Bet mes, deja, nieko nepa- 
darėme. Iš pat pradžių ir dabar daugiausia rūpinomės, kaip išgy- 
venti. Kaip ir pirmomis dienomis mes ir dabar leidžiame visą 
savo laiką ieškodami maisto, o vakaris pavargę krintame miegoti. 

Deja! Pernelyg aišku, jog Žmonija, kurios vieninteliai atstovai 
esame, grįžta į pirmykštę būklę. „Virdžinijos“ jūreiviai, menkai 
išsilavinę paprasti Žmonės, elgiasi tarsi gyvuliai, mano sūnus ir 
aš pamiršome tai, ką žinojome, net daktaras Beterstas ir daktaras 
Morenas numojo ranka į bet kokius mokslinius užsiėmimus ir 
nebevargina daugiau sau smegenų. Galima sakyti, mūsų dvasinis 
gyvenimas nutrūko. 

Kokia laimė, kad prieš daugelį metų mes nutarėme apiplaukti 
žemyną! Šiandien mes jau nebeturėtume nei drąsos, nei noro.. Be 
to, kapitonas Morisas, vadovavęs tai ekspedicijai, jau miręs, kar- 
tu su juo nuo senumo sukiužo „Virdžinija“, kurioje patyrėme dau- 
gybę įvykių ir kuria išraižėme begalinį vandenyną. 

Iš pradžių kai kurie iš mūsų stengėsi susiręsti sau būstus. Da- 
bar tie nebaigti statyti statiniai virto griuvėsiais. Mes miegame 
ant plikos Žemės ištisus metus. 

Jau seniai nieko nebeliko iš mūsų drabužių. Kelerius metus 
stengėmės juos pakeisti pindami audinius iš vandens augalų; iš 
pradžių pynėme ganėtinai sumaniai, bet palengva mūsų pynimas 
darėsi vis primityvesnis. Vėliau užmetėme šį darbą, juolab, kad 
švelnus klimatas leido mums nesukti galvos dėl drabužių, - galė- 
jome vaikščioti nuogi, kaip tie, kuriuos kažkada vadinome lauki- 
niais. 

Maistas, maistas — štai mūsų nuolatinis tikslas - mūsų nesi- 
baigiantis darbas. 

Kai kurie mūsų senieji jausmai ir idėjos dar ne visai išnyko. 
Mano sūnus Žanas, subrendęs vyriškis ir senelis, tebejautė prie- 
raišumą man, o mano buvęs vairuotojas Modestas Simona išsau- 

gojo miglotą prisiminimą, jog aš kažkada buvau jo šeimininkas. 

Tačiau sykiu su mumis išnyks net menkiausi pėdsakai to, kas 
kažkada vadinosi civilizacija. Po teisybei, mes jau nebe žmonės. 
Mūsų vaikai ir vaikaičiai, gimę čia, nieko nežinos apie kokį nors 
kitą gyvenimą. Žmonijos ateitis — štai šie suaugusieji (aš žvelgiu 
į juos, kai rašau šias eilutes), kurie nemoka nei skaityti, nei skai- 
čiuoti, nei gerai kalbėti, štai šie vaikai aštriais dantukais, kurie, 
regis, jau yra virtę nepasotinamais rajūnais. Juos pakeis kiti su- 
augusieji ir vaikai, vis artimesni gyvūnams, vis tolimesni savo 
mąstantiems protėviams. 

Man atrodo, aš matau juos, būsimuosius žmones, pamiršusius 
artikuliuotą kalbą, su vis silpnėjančiais protiniais gebėjimais ir 
kūnu, apaugusiu šiurkščiais plaukais. Matau, kaip slankioja jie 
po šią niūrią dykvietę. 

Mes nusprendėme padaryti nors šį bei tą, kad jie nebūtų tokie. 
Mes trokštame griebtis visko, kas mūsų galioje, kad Žmonijos 
laimėjimai, kuriuos regėjome savo akimis, neišnyktų be pėdsakų 
amžių amžiams. Daktaras Morenas, profesorius Beterstas ir aš — 
mes pažadinsime savo miegančius protus, priversime juos prisi- 
minti, kokią galią jie kažkada turėjo. Mes pasidalysime darbą — 
kažkada iš „Virdžinijos' paimtu rašalu užrašysime viską, ką Žino- 
jome, ką išmanėme įvairiausiuose moksluose. Kada nors žmo- 
nės, praradę Žinių troškimą, po ilgesnio ar trumpesnio laukinumo 
laikotarpio pajus šviesos potraukį ir galbūt ras šį kuklų savo pirm- 
takų Žinių sąvadą. Ar pagerbs jie tada atminimą tų, kurie iš pas- 
kutiniųjų jėgų stengėsi sutrumpinti sunkų pažinimo kelią, kurį 
turės nueiti būsimieji nepažįstamieji broliai! 


* < k 
Ant mirties slenksčio 


Praėjo jau penkiolika metų nuo to momento, kai parašiau anks- 
tesnes eilutes. Daktaro Moreno ir profesoriaus Betersto jau nebė- 

ra tarp gyvųjų. Ištų, kurie čia išsilaipino, likau tik aš vienas. Bet 
mirtis netruks ateiti ir manęs. Jaučiu, kaip ji kyla nuo Alančių 
kojų prie apmirštančios širdies. 

Mūsų darbas baigtas. Manuskriptus, kuriuose surašėme aukš- 
čiausius Žmonijos laimėjimus, aš patikėjau plieniniam „Virdžini- 
jos" seifui, kurį giliai užkasiau žemėje. (Manuskriptas — 
rankraštis, dažniausiai senovinis arba kronika.) Kur nors neto- 
liese užkasiu ir šį dienoraštį, paslėpęs jį aliumininiame dėkle. 

Ar kada kas nors ras šį paveldą, patikėtą žemei? Ar kas nors 
sugalvos jį ieškoti? 

Tai Apvaizdos reikalas. Tai Tavo valia, Viešpatie! 


**+* 


Kuo toliau vertė zartogas Sofras neįprastąjį dokumentą, tuo 
didesnė mistinė baimė sėlino į jo sielą. 

Dar ko! Nejaugi Andart Iten Šu rasė kilo iš žmonių, kurie po 
ilgų klajonių mėnesių jūrų platybėmis pasiekė tą patį pakrantės 
punktą, kur dabar kyla Bazidra? Nejaugi tie nelaimingi padarai 
buvo dalis iš didžiosios civilizacijos, palyginti su kuria šių dienų 
Žmonija tik ką išlipo iš vygės? Ir ko reikėjo, kad visiems laikams 
būtų sunaikintas mokslas ir neliktų jokių prisiminimų apie tokias 
galingas tautas? Mažiau negu nieko: lengvo, nejuntamo Žemės 
rutulio plutos virptelėjimo. 

Koks neatitaisomas nuostolis - prarasti dokumentus apie ku- 
riuos kalbama manuskripte! Jie žuvo kartu su seifu! Darbininkai, 
plėsdami kasinėjimus, išrausė žemę visomis kryptimis. Matyt, 
plieną ilgainiui suėdė rūdys, o štai aliuminio dėklas kuo puikiau- 
siai jiems pasipriešino. | 

Sofro optimizmas negrįžtamai užgeso. Nors dienoraštyje ne- 
sama jokių techninių detalių, jam vis dėlto galima rasti daugybę 
bendrųjų nuorodų ir neginčijamų įrodymų, jog ankstesnioji žŽmo- 
nija tiesos pažinimo keliu buvo nužengus kur kas toliau negu da- 
bartinė. Nežinomo prancūzo pasakojime buvo viskas: ir sampro- 

tavimai, kurie galėtų priklausyti Sofrui, ir mintys, pralenkusios 
visą jo vaizduotę. Netgi paaiškėjo ir vardo „Hedomas“, dėl kurio 
įsiliepsnojo šitiek beprasmiškų diskusijų, kilmė! Hedomas - tai 
pakeistas Edemas, kilęs iš Adomo, kuris savo ruožtu tikriausiai 
radosi iš kokio nors dar senesnio žodžio. 

Hedomas, Edemas, Adomas - amžinasis pirmojo Žmogaus sim- 
bolis ir jo atsiradimo Žemėje paaiškinimas. Sofras neteisingai 
neigė šio protėvio egzistavimą, kurį kuo akivaizdžiausiai patvir- 
tino dienoraštis, o žmonės buvo absoliučiai teisūs, manydami, 
kad yra kilę iš panašių į juos. Bet nei čia, nei kur kitur Andart Iten 
Šu gyventojai neišrado nieko naują. Jie tik pakartojo tai, kas jau 
buvo daryta iki jų. 

O gal būt ir šio dienoraščio autoriaus amžininkai irgi nieko 
nauja nesugalvojo? Galimas dalykas, jog ir jie pakartojo kelią, 
kurį buvo nuėjusios ankstesnės civilizacijos? Argi dienoraštyje 
nekalbama apie atlantus? Be abejonės, tai tie patys žmonės, ku- 
rių civilizacijos vos pastebimus pėdsakus Sofras aptiko kasinėji- 
mų po jūrų molio storyme metu. Kokių gamtos pažinimo laimėji- 
mų buvo pasiekusi ši seniausioji tauta anksčiau, negu vandenyno 
bangos ją nuplovė nuo žemės paviršiaus? 

Bet kad ir kokia išmintinga ji buvo, po katastrofos iš jos galy- 
bės nieko neišliko, ir žmogui vėl teko iš pat pradžių pakartoti 
savo Žygį į šviesą. 

Matyt, šitaip savo kelią nutiesė ir Andart Iten Šu tauta. Tik- 
riausiai taip bus ir po jos iki tos dienos, kai... 

Bet ar kada nors ateis diena, kai žmogus numalšins nepasoti- 
namą tiesos troškulį? Diena, kai jis liausis ropštis aukštyn ir pasi- 
tenkins pasiekta viršūne? 

Šitaip mąstė zartogas Sofras, palinkęs prie brangaus rankraš- 
čio. 

Pomirtinis pasakojimas pažadino jo vaizduotę; kuo aiškiau- 
siai jis įsivaizdavo siaubingąją tragediją, ne sykį jau pasikartoju- 
sią Visatoje, ir jo širdį užliejo gailestis, ėmė kraujuoti nesuskai- 
čiuojamos žaizdos tų, kurie gyveno ir kentėjo iki jo. Lenkdama- 

sis prieš bergždžias pastangas, dingusias laiko gelmėse, zartogas 
Sofr Ai Sr lėtai ir skaudžiai įtikėjo, jog pasaulis amžinai ir visuo- 
tinai sukasi lyg sūkurys ir vis atsinaujina. 


Pabaiga 


1910 m. 

Žmonijos ateities apmąstymai 


Apsakymas „Amžinasis Adomas“ pirmą sykį buvo išspaus- 
dintas pomirtiniame rinkinyje „Vakar ir rytoj"(1910 m.). Publi- 
kaciją lydėjo lakoniškas Mišelio Verno paaiškinimas: „Žiulio Ver- 
no paskutiniaisiais gyvenimo metais parašyta ir iki šiol nepaskelbta 
novelė pasižymi tuo, kad daro gana pesimistiškas išvadas. pricš- 
taraujančias išdidžiam jo optimizmui, įkvėpusiam „Nepaprastą- 
sias keliones". 

Ir iš tikrųjų, mąstydamas apie Žmonijos ateitį, rašytojas išei- 
ties tašku pasirinko katastrofos hipotezę, amžių sandūroje buvu- 
sią labai madingą tarp mokslų apie Žemę atstovų. Dabar daugu- 
ma specialistų, geologų ir geofizikų nepalaiko tokių pažiūrų. Dar 
daugiau — paaiškėjo, kad fiziškai neįmanoma, jog į vandenyno 
gelmes nugrimztų ištisi žemynai, nes žemynų žemės pluta leng- 
vesnė už vandenynų plutą. Tačiau turbūt skaitytoją ne tiek domi- 
na, kiek rašytojo mokslinės pažiūros atitinka mokslo tiesą, o jo 
pažiūrų į išgyvenusius katastrofą Žmones evoliucija. Jeigu ankš- 
čiau Vernas, vaizduodamas išsigelbėjusiųjų po įvairių nelaimių 
ir katastrofų gyvenimą, aktyviai padėjo savo herojams, apdova- 
nodamas juos išradingumu, energija, sumanumu ir veiklumu, tai 
dabar, baigdamas literatūrinį kelią, pavargęs metras atsisako, re- 
gis, jau visų pripažintos tezės, kad būtent kūrybiškas ir reikalau- 
jąs proto pastangų darbas ir suformavo žmogų. ,„Amžinojo Ado- 

mo“ herojai nežūsta anomaliomis aplinkybėmis, ne, jie laimi ko- 
vą prieš rūsčią gamtą. Kaip biologinė rūšis Žmonija išlieka; deja, 
išsigelbėję nuo fizinės žūties, bet atsidūrę ant apatinių evoliuci- 
jos pakopų, Žmonės išsigimsta, protiškai degraduoja. 

Taigi, šį apsakymą galime traktuoti kaip didžiojo rašytojo per- 
spėjimą, skirtą tiems bedvasiams ir silpnapročiams žmonėms, ku- 
rie dėl savo nežaboto egoizmo pasirengę rizikuoti pasauliu (sa- 
kykime, politikai, kurie mėgsta grasinti atominiu, bakteriologi- 
niu, cheminiu ginklu...). 

Parengė Vytautas Venclovas 

